CELEX: 32003R2042
Language: el
Date: 2003-11-20 00:00:00
Title: Κανονισμός (ΕΚ) αριθ. 2042/2003 της Επιτροπής, της 20ής Νοεμβρίου 2003, για τη διαρκή αξιοπλοΐα του αεροσκάφους και των αεροναυτικών προϊόντων, εξαρτημάτων και εξοπλισμού και για την έγκριση των φορέων και του προσωπικού που είναι αρμόδιοι για τα εν λόγω καθήκοντα (Κείμενο που παρουσιάζει ενδιαφέρον για τον ΕΟΧ)

Avis juridique important

|

32003R2042

Κανονισμός (ΕΚ) αριθ. 2042/2003 της Επιτροπής, της 20ής Νοεμβρίου 2003, για τη διαρκή αξιοπλοΐα του αεροσκάφους και των αεροναυτικών προϊόντων, εξαρτημάτων και εξοπλισμού και για την έγκριση των φορέων και του προσωπικού που είναι αρμόδιοι για τα εν λόγω καθήκοντα (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 315 της 28/11/2003 σ. 0001 - 0165

Κανονισμός (ΕΚ) αριθ. 2042/2003 της Επιτροπήςτης 20ής Νοεμβρίου 2003για τη διαρκή αξιοπλοΐα του αεροσκάφους και των αεροναυτικών προϊόντων, εξαρτημάτων και εξοπλισμού και για την έγκριση των φορέων και του προσωπικού που είναι αρμόδιοι για τα εν λόγω καθήκοντα(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1592/2002 του Ευρωπαϊκού Κοινοβουλίου και του Συμβουλίου, της 15ης Ιουλίου 2002, για κοινούς κανόνες στον τομέα της πολιτικής αεροπορίας και για την ίδρυση ευρωπαϊκού οργανισμού ασφάλειας της αεροπορίας(1) (εφεξής "βασικός κανονισμός"), και ιδίως τα άρθρα 5 και 6,Εκτιμώντας τα ακόλουθα:(1) Ο βασικός κανονισμός καθορίζει τις κοινές βασικές απαιτήσεις που προβλέπουν τη διατήρηση υψηλού και ομοιόμορφου επιπέδου ασφάλειας της πολιτικής αεροπορίας και περιβαλλοντικής προστασίας. Ζητεί από την Επιτροπή να εγκρίνει τους απαραίτητους εκτελεστικούς κανόνες που θα διασφαλίσουν την ομοιόμορφη εφαρμογή τους. Ιδρύει τον ευρωπαϊκό οργανισμό ασφάλειας της αεροπορίας (εφεξής "οργανισμός") που θα επικουρεί την Επιτροπή κατά τη θέσπιση των εν λόγω εκτελεστικών κανόνων.(2) Οι υφιστάμενες απαιτήσεις αεροπορίας στον τομέα της συντήρησης, όπως απαριθμούνται στο παράρτημα ΙΙ του κανονισμού (ΕΟΚ) αριθ. 3922/91 του Συμβουλίου(2), θα καταργηθούν στις 28 Σεπτεμβρίου 2003.(3) Είναι απαραίτητη η έγκριση κοινών τεχνικών απαιτήσεων και διοικητικών διαδικασιών προκειμένου να διασφαλιστεί η διαρκής αξιοπλοΐα των αεροναυτικών προϊόντων, εξαρτημάτων και εξοπλισμού που διέπονται από το βασικό κανονισμό.(4) Οι φορείς και το προσωπικό που είναι επιφορτισμένοι με τη συντήρηση των προϊόντων, εξαρτημάτων και εξοπλισμού έχουν την υποχρέωση να συμμορφωθούν με ορισμένες τεχνικές απαιτήσεις προκειμένου να αποδείξουν τις ικανότητές τους, καθώς και τα μέσα για την εκπλήρωση των υποχρεώσεων και των σχετικών προνομίων τους. Η Επιτροπή καλείται να θεσπίσει μέτρα για τον καθορισμό των προϋποθέσεων έκδοσης, διατήρησης, τροποποίησης, αναστολής ή ανάκλησης πιστοποιητικών που βεβαιώνουν αυτή τη συμμόρφωση.(5) Η ανάγκη διασφάλισης της ομοιομορφίας κατά την εφαρμογή των κοινών τεχνικών απαιτήσεων σε ό,τι αφορά τη διαρκή αξιοπλοΐα των αεροναυτικών εξαρτημάτων και εξοπλισμού απαιτεί από τις αρμόδιες αρχές να ακολουθήσουν κοινές διαδικασίες για την αξιολόγηση της συμμόρφωσης με τις εν λόγω απαιτήσεις. Ο οργανισμός έχει την υποχρέωση να καταρτίσει προδιαγραφές πιστοποίησης προκειμένου να διευκολύνει την απαραίτητη ομοιομορφία των κανονιστικών διατάξεων.(6) Πρέπει να δοθεί επαρκής χρόνος στην αεροναυτική βιομηχανία και στις διοικήσεις των κρατών μελών ούτως ώστε να προσαρμοστούν στο νέο κανονιστικό πλαίσιο. Πρέπει επίσης να αναγνωριστεί ότι εξακολουθούν να ισχύουν τα πιστοποιητικά που έχουν εκδοθεί πριν από την έναρξη ισχύος του παρόντος κανονισμού, σύμφωνα με το άρθρο 57 του βασικού κανονισμού.(7) Tα μέτρα που προβλέπονται στον παρόντα κανονισμό βασίζονται στη γνώμη που εκδίδει ο οργανισμός(3) σύμφωνα με το άρθρο 12 παράγραφος 2 στοιχείο β) και το άρθρο 14 παράγραφος 1 του βασικού κανονισμού.(8) Tα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού οργανισμού ασφάλειας της αεροπορίας(4), η οποία συγκροτήθηκε δυνάμει του άρθρου 54 παράγραφος 3 του βασικού κανονισμού,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Στόχος και πεδίο εφαρμογής1. Ο παρών κανονισμός θεσπίζει τις κοινές τεχνικές απαιτήσεις και τις διοικητικές διαδικασίες προκειμένου να διασφαλιστεί η διαρκής αξιοπλοΐα αεροσκάφους, συμπεριλαμβανόμενων των τυχόν παρελκομένων προς τοποθέτηση σε αυτό, το οποίο είναι:α) νηολογημένο σε κράτος μέλος, ήβ) νηολογημένο σε τρίτη χώρα, αλλά χρησιμοποιείται από φορέα εκμετάλλευσης για τον οποίο την επιτήρηση της λειτουργίας εξασφαλίζει ένα κράτος μέλος.2. Η παράγραφος 1 δεν εφαρμόζεται στα αεροσκάφη των οποίων η κανονιστική πλευρά της επιτήρησης της ασφάλειας έχει ανατεθεί σε τρίτη χώρα και τα οποία δεν χρησιμοποιούνται από κοινοτικό φορέα εκμετάλλευσης, ή στα αεροσκάφη που αναφέρονται στο παράρτημα ΙΙ του βασικού κανονισμού.3. Οι διατάξεις του παρόντος κανονισμού που αφορούν τις εμπορικές αεροπορικές μεταφορές ισχύουν για τους αερομεταφορείς στους οποίους έχει χορηγηθεί άδεια, όπως ορίζεται από την κοινοτική νομοθεσία.Άρθρο 2ΟρισμοίΕντός του πεδίου εφαρμογής του βασικού κανονισμού, ισχύουν οι ακόλουθοι ορισμοί:α) ως "αεροσκάφος" νοείται κάθε ιπτάμενο όχημα που εξασφαλίζει τη στήριξή του στην ατμόσφαιρα χάρη στην αντίσταση του αέρα πλην της αντίστασής του επί της επιφάνειας της γης·β) ως "προσωπικό αρμόδιο για την πιστοποίηση" νοείται το προσωπικό που είναι αρμόδιο για τη θέση σε υπηρεσία αεροσκάφους ή παρελκομένου αεροσκάφους μετά από συντήρηση·γ) ως "παρελκόμενο" αεροσκάφους νοείται κάθε κινητήρας, έλικας, εξάρτημα ή εξοπλισμός·δ) ως "διαρκής αξιοπλοΐα" νοούνται όλες οι διεργασίες που διασφαλίζουν ότι, οιαδήποτε στιγμή κατά τη διάρκεια του χρόνου εκμετάλλευσής του, το αεροσκάφος συμμορφώνεται με τις ισχύουσες απαιτήσεις αξιοπλοΐας και είναι σε θέση να λειτουργήσει με ασφάλεια·ε) ως "JAA" νοείται ο σύνδεσμος αρχών πολιτικής αεροπορίας·στ) ως "JAR" νοούνται οι κοινές απαιτήσεις αεροπορίας·ζ) ως "μεγάλο αεροσκάφος" νοείται ένα αεροσκάφος, ταξινομημένο ως αεροπλάνο με μέγιστη μάζα απογείωσης άνω των 5700 χιλιογράμμων ή ως πολυκινητήριο ελικόπτερο·η) ως "συντήρηση" νοείται η γενική επισκευή, επιθεώρηση, αντικατάσταση, μετατροπή ή αποκατάσταση βλάβης αεροσκάφους ή παρελκομένου αυτού, με εξαίρεση την προ πτήσεως επιθεώρηση, ή συνδυασμός των παραπάνω·θ) ως "φορέας" νοείται ένα φυσικό πρόσωπο, ένα νομικό πρόσωπο ή μέρος ενός νομικού προσώπου. Ο εν λόγω φορέας μπορεί να είναι εγκατεστημένος σε περισσότερα από ένα μέρη, είτε βρίσκονται στην επικράτεια κράτους μέλους είτε όχι·ι) ως "προ πτήσεως επιθεώρηση" νοείται η επιθεώρηση που εκτελείται πριν από πτήση προκειμένου να διαπιστωθεί ότι το αεροσκάφος είναι κατάλληλο για την προτιθέμενη πτήση.Άρθρο 3Απαιτήσεις διαρκούς αξιοπλοΐας1. Η διαρκής αξιοπλοΐα του αεροσκάφους και των παρελκομένων αυτού διασφαλίζεται σύμφωνα με τις διατάξεις του παραρτήματος I.2. Οι φορείς και το προσωπικό που είναι επιφορτισμένοι με τη διαρκή αξιοπλοΐα του αεροσκάφους και των παρελκομένων αυτού, συμπεριλαμβανομένης της συντήρησης, συμμορφώνονται με τις διατάξεις του παραρτήματος Ι και, όπου ενδείκνυται, με τις διατάξεις των άρθρων 4 και 5.3. Κατά παρέκκλιση από την παράγραφο 1, η διαρκής αξιοπλοΐα αεροσκάφους που κατέχει πτητική άδεια διασφαλίζεται, με την επιφύλαξη του κοινοτικού δικαίου, με βάση τους εθνικούς κανόνες του κράτους νηολόγησης.Άρθρο 4Εγκρίσεις φορέα συντήρησης1. Οι φορείς που είναι επιφορτισμένοι με τη συντήρηση μεγάλου αεροσκάφους ή αεροσκάφους που χρησιμοποιείται για εμπορική αεροπορική μεταφορά, καθώς και των παρελκομένων που πρόκειται να τοποθετηθούν σε αυτά, εγκρίνονται σύμφωνα με τις διατάξεις του παραρτήματος ΙΙ.2. Οι εγκρίσεις συντήρησης που έχουν εκδοθεί ή αναγνωριστεί από ένα κράτος μέλος σύμφωνα με τις απαιτήσεις και διαδικασίες του JAA και είναι έγκυρες πριν από την έναρξη ισχύος του παρόντος κανονισμού θεωρούνται ότι εκδίδονται σύμφωνα με τον παρόντα κανονισμό. Για το σκοπό αυτό, κατά παρέκκλιση από τις διατάξεις της παραγράφου 145.Β.50 σημείο 2 του παραρτήματος ΙΙ και λόγω των διαφορών που υπάρχουν ανάμεσα στις JAR 145 και το παράρτημα ΙΙ, οι διορθωτικές ενέργειες που απαιτούνται από τα πορίσματα του επιπέδου 2 μπορούν να εκτελεστούν εντός ενός έτους. Τα πιστοποιητικά διάθεσης σε υπηρεσία και τα πιστοποιητικά εγκεκριμένης διάθεσης σε υπηρεσία που εκδίδονται από φορέα εγκεκριμένο σύμφωνα με τις απαιτήσεις του JAA κατά τη διάρκεια του εν λόγω έτους θεωρούνται ότι έχουν εκδοθεί σύμφωνα με τον παρόντα κανονισμό.3. Το προσωπικό που είναι ειδικευμένο στην εκτέλεση ή/και τον έλεγχο μιας μη καταστροφικής δοκιμασίας της διαρκούς αξιοπλοΐας των δομών ή/και των παρελκομένων αεροσκάφους, με βάση κάθε πρότυπο το οποίο έχει αναγνωριστεί από κράτος μέλος, πριν από την έναρξη ισχύος του παρόντος κανονισμού, ως πρότυπο που παρέχει ισάξιο επίπεδο καταλληλότητας, μπορεί να συνεχίσει να εκτελεί ή/και να ελέγχει τις εν λόγω δοκιμασίες.Άρθρο 5Προσωπικό αρμόδιο για την πιστοποίηση1. Το αρμόδιο για την πιστοποίηση προσωπικό αξιολογείται σύμφωνα με τις διατάξεις του παραρτήματος ΙΙΙ, εκτός από τις περιπτώσεις που προβλέπονται στη Μ.Α.607 στοιχείο β) και Μ.Α.803 του παραρτήματος Ι, καθώς και στην παράγραφο 145.Α.30 στοιχείο ι) και στο προσάρτημα 4 του παραρτήματος ΙΙ.2. Κάθε άδεια συντήρησης αεροσκάφους και οι τυχόν τεχνικοί περιορισμοί που έχουν σχέση με την εν λόγω άδεια, η οποία έχει εκδοθεί ή αναγνωριστεί από κράτος μέλος σύμφωνα με τις απαιτήσεις και διαδικασίες του JAA και ισχύει κατά τη στιγμή της έναρξης ισχύος του παρόντος κανονισμού, θεωρούνται ότι έχουν εκδοθεί σύμφωνα με τον παρόντα κανονισμό.Άρθρο 6Απαιτήσεις φορέα εκπαίδευσης1. Οι φορείς που συμμετέχουν στην κατάρτιση του προσωπικού που αναφέρεται στο άρθρο 5 έχουν το δικαίωμα σύμφωνα με το παράρτημα ΙV:α) να παρέχουν αναγνωρισμένους κύκλους μαθημάτων βασικής εκπαίδευσης, ή/καιβ) να παρέχουν αναγνωρισμένους κύκλους μαθημάτων εκπαίδευσης σε τύπο αεροσκάφους, καιγ) να διεξάγουν εξετάσεις, καιδ) να εκδίδουν πιστοποιητικά εκπαίδευσης.2. Κάθε έγκριση φορέα εκπαίδευσης συντήρησης που έχει εκδοθεί ή αναγνωριστεί από ένα κράτος μέλος σύμφωνα με τις απαιτήσεις και τις διαδικασίες του JΑΑ και ισχύει κατά τη στιγμή της έναρξης ισχύος του παρόντος κανονισμού, θεωρείται ότι έχει εκδοθεί δυνάμει του παρόντος κανονισμού. Για το σκοπό αυτό, κατά παρέκκλιση από τις διατάξεις της παραγράφου 147.Β.130 στοιχείο β) του παραρτήματος ΙV και λόγω των διαφορών που υπάρχουν ανάμεσα στις JAR 147 και το παράρτημα ΙV, οι διορθωτικές ενέργειες που απαιτούνται από τα πορίσματα του επιπέδου 2 μπορούν να εκτελεστούν εντός ενός έτους.Άρθρο 7Έναρξη ισχύος1. Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.2. Κατά παρέκκλιση από την παράγραφο 1, οι διατάξεις του παραρτήματος Ι, με εξαίρεση τη Μ.Α.201 στοιχείο η) σημείο 2 και τη Μ.Α.708 στοιχείο γ), εφαρμόζονται από τις 28 Σεπτεμβρίου 2005.3. Κατά παρέκκλιση από τις παραγράφους 1 και 2, τα κράτη μέλη μπορούν να επιλέξουν να μην εφαρμόσουν:α) τις διατάξεις του παραρτήματος Ι σε αεροσκάφη που δεν συμμετέχουν σε εμπορικές αεροπορικές μεταφορές, έως τις 28 Σεπτεμβρίου 2008·β) τις διατάξεις του παραρτήματος Ι, τμήμα Θ, σε αεροσκάφη που συμμετέχουν σε εμπορικές αεροπορικές μεταφορές, έως τις 28 Σεπτεμβρίου 2008·γ) τις ακόλουθες διατάξεις του παραρτήματος ΙΙ, έως τις 28 Σεπτεμβρίου 2006:- την 145.A.30 στοιχείο ε), στοιχεία ανθρώπινου παράγοντα,- την 145.A.30 στοιχείο ζ) όταν ισχύει για μεγάλο αεροσκάφος με μέγιστη μάζα απογείωσης άνω των 5700 χιλιογράμμων,- την 145.A.30 στοιχείο η) σημείο 1 όταν ισχύει για αεροσκάφος με μέγιστη μάζα απογείωσης άνω των 5700 χιλιογράμμων,- την 145.A.30 στοιχείο ι) σημείο 1 προσάρτημα IV,- την 145.A.30 στοιχείο ι) σημείο 2 προσάρτημα IV·δ) τις ακόλουθες διατάξεις του παραρτήματος ΙΙ, έως τις 28 Σεπτεμβρίου 2008:- την 145.A.30 στοιχείο ζ) όταν ισχύει για αεροσκάφος με μέγιστη μάζα απογείωσης 5700 χιλιόγραμμα ή μικρότερη,- την 145.A.30 στοιχείο η) σημείο 1 όταν ισχύει για αεροσκάφος με μέγιστη μάζα απογείωσης 5700 χιλιόγραμμα ή μικρότερη,- την 145.A.30 στοιχείο η) σημείο 2·ε) τις διατάξεις του παραρτήματος ΙΙΙ όταν ισχύουν για αεροσκάφος με μέγιστη μάζα απογείωσης άνω των 5700 χιλιογράμμων, έως τις 28 Σεπτεμβρίου 2005·στ) τις διατάξεις του παραρτήματος ΙΙΙ όταν ισχύουν για αεροσκάφος με μέγιστη μάζα απογείωσης 5700 χιλιόγραμμα ή μικρότερη, έως τις 28 Σεπτεμβρίου 2006.4. Τα κράτη μέλη μπορούν να εκδίδουν εγκρίσεις περιορισμένης διάρκειας σε σχέση με το παράρτημα ΙΙ και το παράρτημα ΙΙΙ, έως τις 28 Σεπτεμβρίου 2005.5. Όταν ένα κράτος μέλος κάνει χρήση των διατάξεων των παραγράφων 3 ή 4 το κοινοποιεί στην Επιτροπή και τον οργανισμό.6. Ο οργανισμός αξιολογεί τον αντίκτυπο των διατάξεων του παραρτήματος Ι του παρόντος κανονισμού, ενόψει της εκπόνησης γνώμης προς την Επιτροπή, περιλαμβανομένων των πιθανών τροποποιήσεών της, πριν από τις 28 Μαρτίου 2005.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 20 Νοεμβρίου 2003.Για την ΕπιτροπήLoyola De PalacioΑντιπρόεδρος(1) ΕΕ L 240 της 7.9.2002, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1701/2003 της Επιτροπής (ΕΕ L 243 της 27.9.2003, σ. 5).(2) ΕΕ L 373 της 31.12.1991, σ. 4· κανονισμός όπως τροποποιήθηκε τελευταία από τον κανονισμό (ΕΚ) αριθ. 2871/2000 της Επιτροπής (ΕΕ L 333 της 29.12.2000, σ. 47).(3) Γνώμη του EASA 1/2003, της 1ης Σεπτεμβρίου 2003.(4) Γνώμη της επιτροπής του EASA της 23ης Σεπτεμβρίου 2003.ΠΑΡΑΡΤΗΜΑ Ι(ΜΕΡΟΣ-Μ)M.1Για τους σκοπούς του παρόντος μέρους, η αρμόδια αρχή είναι:1. όσον αφορά την επιτήρηση της διαρκούς αξιοπλοΐας συγκεκριμένου αεροσκάφους και την έκδοση πιστοποιητικών επιθεώρησης της αξιοπλοΐας, η αρχή που καθορίζεται από το κράτος μέλος νηολόγησης,2. όσον αφορά την επιτήρηση του φορέα συντήρησης, όπως καθορίζεται στο Μ.Α. τμήμα ΣΤ,i) η αρχή που καθορίζεται από το κράτος μέλος όπου βρίσκεται ο κύριος τόπος επαγγελματικής δραστηριότητας αυτού του φορέα,ii) ο οργανισμός, εάν ο φορέας είναι εγκατεστημένος σε τρίτο κράτος,3. όσον αφορά την επιτήρηση φορέα διαχείρισης διαρκούς αξιοπλοΐας, όπως καθορίζεται στο Μ.Α. τμήμα Ζ,i) η αρχή που καθορίζεται από το κράτος μέλος όπου βρίσκεται ο κύριος τόπος επαγγελματικής δραστηριότητας αυτού του φορέα, εφόσον η έγκριση δεν περιλαμβάνεται στο πιστοποιητικό του αερομεταφορέα,ii) η αρχή που καθορίζεται από το κράτος μέλος του αερομεταφορέα, εφόσον η έγκριση περιλαμβάνεται στο πιστοποιητικό του αερομεταφορέα,iii) ο οργανισμός, εάν ο φορέας είναι εγκατεστημένος σε τρίτο κράτος.4. όσον αφορά την έγκριση των προγραμμάτων συντήρησης,i) η αρχή που καθορίζεται από το κράτος μέλος νηολόγησης,ii) για την περίπτωση εμπορικής αερομεταφοράς και όταν το κράτος μέλος του αερομεταφορέα δεν είναι το ίδιο με το κράτος μέλος νηολόγησης, η αρχή που ορίζεται μετά από συμφωνία των παραπάνω δύο κρατών, πριν από την έγκριση του προγράμματος συντήρησης.ΕΝΟΤΗΤΑ Α ΤΕΧΝΙΚΕΣ AΠΑΙΤΗΣΕΙΣΤΜΗΜΑ A ΓΕΝΙΚΑΜ.Α.101 Πεδίο εφαρμογήςΗ παρούσα ενότητα καθορίζει τα μέτρα που πρέπει να ληφθούν για να διασφαλίζεται η διαρκής αξιοπλοΐα, συμπεριλαμβανομένης της συντήρησης. Επίσης καθορίζει τους όρους που πρέπει να πληρούν τα πρόσωπα ή οι φορείς που ασχολούνται με την εν λόγω διαχείριση της διαρκούς αξιοπλοΐας.ΤΜΗΜΑ Β ΚΑΤΑΜΕΡΙΣΜΟΣ ΕΥΘΥΝΩΝM.A.201 Καθήκονταα) Ο ιδιοκτήτης είναι υπεύθυνος για την διαρκή αξιοπλοΐα του αεροσκάφους και διασφαλίζει ότι πτήσεις εκτελούνται μόνο εάν:1. το αεροσκάφος συντηρείται ώστε να βρίσκεται σε κατάσταση πλήρους αξιοπλοΐας, και2. ο τυχόν εξοπλισμός πτητικής λειτουργίας και επείγουσας ανάγκης έχει εγκατασταθεί με ορθό τρόπο και είναι σε κατάσταση επιχειρησιακής λειτουργίας ή, σε αντίθετη περίπτωση, φέρει σαφή σήμανση ότι βρίσκεται εκτός λειτουργίας και3. το πιστοποιητικό αξιοπλοΐας παραμένει σε ισχύ και4. η συντήρηση του αεροσκάφους διενεργείται σύμφωνα με το εγκεκριμένο πρόγραμμα συντήρησης που καθορίζεται στην Μ.Α.302.β) Όταν το αεροσκάφος είναι μισθωμένο, τα καθήκοντα του ιδιοκτήτη μεταβιβάζονται στον μισθωτή, εφόσον:1. ο μισθωτής αναφέρεται στο έγγραφο νηολόγησης, ή2. τα καθήκοντα αναφέρονται λεπτομερώς στο μισθωτήριο συμβόλαιο.Όπου στο το παρόν μέρος γίνεται αναφορά στον "ιδιοκτήτη", ο όρος καλύπτει τον ιδιοκτήτη ή τον μισθωτή, κατά περίπτωση.γ) Το πρόσωπο ή ο φορέας που πραγματοποιεί συντήρηση είναι υπεύθυνος για τις εργασίες που εκτελούνται.δ) Ο κυβερνήτης ή, στην περίπτωση εμπορικής αερομεταφοράς, ο αερομεταφορέας είναι υπεύθυνος για την ικανοποιητική διενέργεια της επιθεώρησης πριν από την πτήση. Η επιθεώρηση αυτή πρέπει να διεξάγεται από τον κυβερνήτη ή άλλο κατάλληλο πρόσωπο, αλλά δεν χρειάζεται να διεξαχθεί από εγκεκριμένο φορέα συντήρησης ή από προσωπικό πιστοποίησης κατά το μέρος-66.ε) Προκειμένου να εκπληρωθούν τα καθήκοντα που αναφέρονται στο στοιχείο α), ο ιδιοκτήτης αεροσκάφους σύμφωνα με το προσάρτημα 1 μπορεί να αναθέσει με σύμβαση την εκτέλεση των εργασιών που αφορούν την διαρκή αξιοπλοΐα σε εγκεκριμένο φορέα διαχείρισης διαρκούς αξιοπλοΐας (όπως αυτός καλείται εφεξής), ο οποίος καθορίζεται στο Μ.Α. τμήμα Ζ. Σε αυτή την περίπτωση, ο φορέας διαχείρισης της διαρκούς αξιοπλοΐας αναλαμβάνει την ευθύνη για την ορθή εκτέλεση των εργασιών αυτών.στ) Στην περίπτωση μεγάλων αεροσκαφών και προκειμένου να εκπληρωθούν οι υποχρεώσεις του στοιχείου α), ο ιδιοκτήτης αεροσκάφους διασφαλίζει ότι οι εργασίες που αφορούν την διαρκή αξιοπλοΐα εκτελούνται από εγκεκριμένο φορέα διαχείρισης διαρκούς αξιοπλοΐας. Συντάσσεται γραπτή σύμβαση σύμφωνα με το προσάρτημα 1. Σε αυτή την περίπτωση, ο φορέας διαχείρισης της διαρκούς αξιοπλοΐας αναλαμβάνει την ευθύνη για την ορθή εκτέλεση των εργασιών αυτών.ζ) Η συντήρηση των μεγάλων αεροσκαφών, των αεροσκαφών που χρησιμοποιούνται για εμπορική αερομεταφορά και των εξαρτημάτων τους διενεργείται από φορέα συντήρησης που έχει εγκριθεί κατά το μέρος-145.η) Στην περίπτωση εμπορικής αερομεταφοράς, ο αερομεταφορέας είναι υπεύθυνος για την διαρκή αξιοπλοΐα του αεροσκάφους που εκμεταλλεύεται και πρέπει:1. να λάβει έγκριση, ως μέρος των απαιτήσεων του πιστοποιητικού αερομεταφορέα που εκδίδεται από την αρμόδια αρχή, σύμφωνα με το Μ.Α. τμήμα Ζ, για το αεροσκάφος που εκμεταλλεύεται και2. να λάβει έγκριση σύμφωνα με το μέρος-145 ή να συμβληθεί με εγκεκριμένο φορέα και3. να εξασφαλίσει την εκπλήρωση των απαιτήσεων του στοιχείου α).θ) Όταν ένα κράτος μέλος απαιτήσει ο αερομεταφορέας να είναι κάτοχος πιστοποιητικού για τις επιχειρησιακές δραστηριότητές του που δεν αφορούν την εμπορική αερομεταφορά, αυτός πρέπει:1. να λάβει την κατάλληλη έγκριση, σύμφωνα με το Μ.Α. τμήμα Ζ, για τη διαχείριση της διαρκούς αξιοπλοΐας του αεροσκάφους που εκμεταλλεύεται ή να συμβληθεί με εγκεκριμένο φορέα, και2. να λάβει κατάλληλη έγκριση σύμφωνα με το Μ.Α. τμήμα ΣΤ ή το μέρος-145, ή να συμβληθεί με εγκεκριμένους φορείς, και3. να εξασφαλίσει την εκπλήρωση των απαιτήσεων του στοιχείου α).ι) Ο ιδιοκτήτης/αερομεταφορέας είναι υπεύθυνος για να παρέχει στην αρμόδια αρχή το δικαίωμα πρόσβασης στον φορέα/αεροσκάφος προκειμένου να διαπιστώνεται η συνέχιση της συμμόρφωσης με το το παρόν μέρος.Μ.Α.202 Αναφορά συμβάντωνα) Το πρόσωπο ή ο φορέας που είναι υπεύθυνος κατά την Μ.Α.201 υποβάλλει έκθεση στο κράτος νηολόγησης, στον φορέα που είναι υπεύθυνος για τον σχεδιασμό τύπου ή τον συμπληρωματικό σχεδιασμό τύπου και, ενδεχομένως, στο κράτος μέλος του αερομεταφορέα, σχετικά με κάθε κατάσταση του αεροσκάφους ή παρελκομένου αυτού, την οποία διαπιστώνει και η οποία θα μπορούσε να θέσει σε σοβαρό κίνδυνο την ασφάλεια των πτήσεων.β) Οι εκθέσεις υποβάλλονται κατά τρόπο που καθορίζεται από τον Οργανισμό και περιλαμβάνουν όλες τις πληροφορίες που αφορούν την εν λόγω κατάσταση και τις οποίες γνωρίζει το πρόσωπο ή ο φορέας.γ) Σε περίπτωση που το πρόσωπο ή ο φορέας συντήρησης του αεροσκάφους έχει αναλάβει με σύμβαση από ιδιοκτήτη ή αερομεταφορέα την εκτέλεση συντήρησης, το εν λόγω πρόσωπο ή ο φορέας υποβάλλει έκθεση και προς τον ιδιοκτήτη, τον αερομεταφορέα ή τον φορέα διαχείρισης διαρκούς αξιοπλοΐας σχετικά με κάθε παρόμοια κατάσταση που επηρεάζει το αεροσκάφος ή εξάρτημα του αεροσκάφους του ιδιοκτήτη ή αερομεταφορέα.δ) Οι εκθέσεις υποβάλλονται το συντομότερο δυνατό, οπωσδήποτε όμως εντός 72 ωρών από τη στιγμή που το πρόσωπο ή ο φορέας διαπιστώνει την κατάσταση στην οποία αναφέρεται η έκθεση.ΤΜΗΜΑ Γ ΔΙΑΡΚΗΣ ΑΞΙΟΠΛΟΪΑM.A.301 Ενέργειες διαρκούς αξιοπλοΐαςΗ διαρκής αξιοπλοΐα του αεροσκάφους και η λειτουργική ετοιμότητα τόσο του εξοπλισμού πτητικής λειτουργίας όσο και του εξοπλισμού επείγουσας ανάγκης εξασφαλίζεται μέσω:1. της πραγματοποίησης επιθεωρήσεων προ της πτήσεως,2. της αποκατάστασης, σύμφωνα με επίσημα αναγνωρισμένο πρότυπο οποιασδήποτε βλάβης και ζημίας η οποία επηρεάζει την ασφαλή λειτουργία, λαμβάνοντας υπόψη, όσον αφορά όλα τα μεγάλα αεροσκάφη ή τα αεροσκάφη που χρησιμοποιούνται για την εμπορική αερομεταφορά, τον πίνακα ελάχιστου εξοπλισμού και τον κατάλογο παρέκκλισης από διαμόρφωση, εφόσον ισχύουν για τον τύπο του αεροσκάφους,3. της πραγματοποίησης κάθε συντήρησης σύμφωνα με το εγκεκριμένο πρόγραμμα συντήρησης αεροσκάφους που καθορίζεται στην Μ.Α.302,4. της ανάλυσης της αποτελεσματικότητας του κατά την Μ.Α.302 εγκεκριμένου προγράμματος συντήρησης αεροσκάφους, όσον αφορά όλα τα μεγάλα αεροσκάφη ή τα αεροσκάφη που χρησιμοποιούνται για εμπορική αερομεταφορά,5. της εφαρμογής κάθε ισχύουσας:i) οδηγίας αξιοπλοΐας,ii) οδηγίας πτητικής λειτουργίας που έχει επίπτωση στη διαρκή αξιοπλοΐα,iii) απαίτησης διαρκούς αξιοπλοΐας, που καθορίζεται από τον Οργανισμό,iv) υποχρεωτικών μέτρων που θεσπίζονται από την αρμόδια αρχή ως άμεση ανταπόκριση σε πρόβλημα ασφάλειας.6. της εκτέλεσης μετατροπών και επισκευών σύμφωνα με την Μ.Α.304,7. της θέσπισης πολιτικής ενσωμάτωσης για τις μη υποχρεωτικού χαρακτήρα μετατροπές ή/και επιθεωρήσεις, όσον αφορά όλα τα μεγάλα αεροσκάφη ή τα αεροσκάφη που χρησιμοποιούνται για εμπορική αερομεταφορά.8. δοκιμαστικών πτήσεων κατά τη συντήρηση όταν είναι απαραίτητο.M.A.302 Πρόγραμμα συντήρησηςα) Κάθε αεροσκάφος συντηρείται σύμφωνα με πρόγραμμα συντήρησης το οποίο εγκρίθηκε από την αρμόδια αρχή και το οποίο περιοδικά επανεξετάζεται και τροποποιείται αναλόγως.β) Το πρόγραμμα συντήρησης και οι τυχόν μεταγενέστερες τροποποιήσεις εγκρίνονται από την αρμόδια αρχή.γ) Το πρόγραμμα συντήρησης πρέπει να θεσπίζει τη συμμόρφωση προς:1. τις οδηγίες για την διαρκή αξιοπλοΐα που εκδίδονται από τους κατόχους πιστοποιητικών τύπου και συμπληρωματικών πιστοποιητικών τύπου, και από κάθε άλλο φορέα ο οποίος εκδίδει παρόμοια δεδομένα σύμφωνα με το μέρος 21, ή2. τις οδηγίες που εκδίδονται από την αρμόδια αρχή, εφόσον διαφέρουν από το σημείο 1 ή δεν υπάρχουν ειδικές συστάσεις, ή3. τις οδηγίες που καθορίζονται από τον ιδιοκτήτη ή τον αερομεταφορέα και εγκρίνονται από την αρμόδια αρχή, εφόσον διαφέρουν από τα σημεία 1 και 2.δ) Το πρόγραμμα συντήρησης περιέχει λεπτομερή στοιχεία, συμπεριλαμβανομένης της συχνότητας εκτέλεσης για όλες τις απαιτούμενες εργασίες συντήρησης καθώς και τις τυχόν ειδικές εργασίες που αφορούν εξειδικευμένες πτητικές λειτουργίες. Το πρόγραμμα συντήρησης πρέπει να περιλαμβάνει πρόγραμμα αξιοπιστίας στις περιπτώσεις που στηρίζεται:1. στη λογική της οργανωμένης ομάδας συντήρησης ή2. κυρίως στην παρακολούθηση της κατάστασης.ε) Στις περιπτώσεις που τη διαχείριση της διαρκούς αξιοπλοΐας του αεροσκάφους έχει φορέας σύμφωνα με το Μ.Α. τμήμα Ζ, το πρόγραμμα συντήρησης και οι τροποποιήσεις του μπορούν να τύχουν έγκρισης μέσω διαδικασίας προγράμματος συντήρησης, όπως αυτή καθορίζεται από παρόμοιο φορέα (εφεξής καλείται έμμεση έγκριση).M.A.303 Οδηγίες αξιοπλοΐαςΟι ισχύουσες οδηγίες αξιοπλοΐας πρέπει να εφαρμόζονται ως προς τις απαιτήσεις που θέτουν, εκτός εάν ορίζεται διαφορετικά από τον Οργανισμό.M.A.304 Δεδομένα μετατροπών και επισκευώνΓίνεται εκτίμηση των φθορών και οι μετατροπές και επισκευές εκτελούνται με χρήση δεδομένων που έχουν εγκριθεί από τον οργανισμό, ή από φορέα σχεδιασμού εγκεκριμένο κατά το μέρος 21, αναλόγως της περίπτωσης.Μ.Α.305 Σύστημα αρχείων διαρκούς αξιοπλοΐας αεροσκάφουςα) Με την περάτωση οποιασδήποτε συντήρησης, το σχετικό με την Μ.Α.801 πιστοποιητικό διάθεσης σε υπηρεσία εισάγεται στα αρχεία διαρκούς αξιοπλοΐας του αεροσκάφους. Κάθε καταχώριση γίνεται όσο το δυνατό συντομότερα, αλλά σε καμία περίπτωση δεν πρέπει να παρέλθουν περισσότερες από 30 ημέρες από την ημέρα που πραγματοποιήθηκε η συντήρηση.β) Τα αρχεία διαρκούς αξιοπλοΐας του αεροσκάφους αποτελούνται, ανάλογα με την περίπτωση, από το μητρώο του αεροσκάφους, το (τα) μητρώο(-α) των κινητήρων ή τις κάρτες μητρώων των δομοστοιχείων των κινητήρων, το (τα) μητρώο(-α) των ελίκων και τις κάρτες μητρώου αυτών, για όλα τα παρελκόμενα που έχουν πεπερασμένη διάρκεια ζωής, καθώς και από το τεχνικό μητρώο του αερομεταφορέα.γ) Στα μητρώα του αεροσκάφους εισάγεται ο τύπος και τα στοιχεία καταχώρισης νηολογίου αυτού, η ημερομηνία και ο συνολικός χρόνος πτήσης ή/και οι κύκλοι πτήσης ή/και οι προσγειώσεις, αναλόγως.δ) Τα αρχεία διαρκούς αξιοπλοΐας του αεροσκάφους περιλαμβάνουν:1. την τρέχουσα κατάσταση των οδηγιών αξιοπλοΐας και υποχρεωτικά μέτρα που ορίζει η αρμόδια αρχή προκειμένου να ανταποκριθεί άμεσα σε πρόβλημα ασφάλειας,2. την τρέχουσα κατάσταση των μετατροπών και επισκευών,3. την τρέχουσα κατάσταση συμμόρφωσης προς το πρόγραμμα συντήρησης,4. την τρέχουσα κατάσταση των παρελκομένων με πεπερασμένη διάρκεια ζωής,5. την τρέχουσα έκθεση μάζας και ζυγοστάθμισης,6. τον τρέχοντα κατάλογο εργασιών της συντήρησης που εκκρεμούν.ε) Επί πλέον του εγγράφου εγκεκριμένης διάθεσης σε χρήση, δηλαδή του εντύπου 1 του ΕΑSA ή ισοδύναμου εγγράφου, στο κατάλληλο μητρώο κινητήρα ή έλικα, ή στην κάρτα μητρώου δομοστοιχείου κινητήρα ή παρελκομένου περιορισμένης διάρκειας ζωής εισάγονται οι εξής πληροφορίες για κάθε εγκατεστημένο παρελκόμενο:1. τα στοιχεία αναγνώρισης του παρελκομένου και2. ο τύπος, ο αριθμός σειράς και τα στοιχεία νηολογίου του αεροσκάφους στο οποίο έχει τοποθετηθεί το συγκεκριμένο παρελκόμενο, καθώς και πληροφορίες για την εγκατάσταση και την αφαίρεση του παρελκομένου, και3. ο συνολικός χρόνος πτήσης που έχει συσσωρευτεί για το συγκεκριμένο παρελκόμενο, ή/και οι κύκλοι πτήσης ή/και οι προσγειώσεις ή/και ο ημερολογιακός χρόνος, ανάλογα με την περίπτωση, και4. οι πρόσφατες πληροφορίες που απαιτούνται από το στοιχείο δ) για το συγκεκριμένο παρελκόμενο.στ) Το πρόσωπο που είναι υπεύθυνο για τη διαχείριση των εργασιών διαρκούς αξιοπλοΐας σύμφωνα με το Μ.Α. τμήμα Β ελέγχει τα αρχεία όπως αναφέρεται λεπτομερώς στο παρόν στοιχείο και τα υποβάλλει στην αρμόδια αρχή μετά από σχετικό αίτημά της.ζ) Όλες οι εγγραφές στα αρχεία διαρκούς αξιοπλοΐας του αεροσκάφους είναι σαφείς και ακριβείς. Εφόσον χρειαστεί να διορθωθεί μια εγγραφή, η διόρθωση γίνεται με τρόπο που δείχνει με ευκρίνεια την αρχική εγγραφή.η) Ο ιδιοκτήτης ή αερομεταφορέας εξασφαλίζει την καθιέρωση συστήματος βάσει του οποίου φυλάσσονται, για τις περιόδους που προσδιορίζονται, τα ακόλουθα αρχεία:1. όλα τα λεπτομερή αρχεία συντήρησης που αφορούν το αεροσκάφος και κάθε παρελκόμενο περιορισμένης διάρκειας ζωής που έχει τοποθετηθεί σε αυτό, για τουλάχιστον 24 μήνες μετά την οριστική απόσυρση του αεροσκάφους ή του παρελκομένου του από την υπηρεσία, και2. τον συνολικό χρόνο και τον χρόνο πτήσης, κατά περίπτωση, του αεροσκάφους και όλων των παρελκομένων του με πεπερασμένη διάρκεια ζωής, για τουλάχιστον 12 μήνες από την ημερομηνία της οριστικής απόσυρσης του αεροσκάφους ή του παρελκομένου από την κυκλοφορία, και3. τον χρόνο και τον χρόνο πτήσης, κατά περίπτωση, που μεσολάβησε από την τελευταία προγραμματισμένη συντήρηση του παρελκομένου με πεπερασμένη διάρκεια ζωής, τουλάχιστον έως ότου η προγραμματισμένη συντήρηση του παρελκομένου παύσει να ισχύει λόγω της αντικατάστασής της από άλλη ισοδύναμη, ως προς το αντικείμενο και την έκταση των εργασιών, προγραμματισμένη συντήρηση, και4. την τρέχουσα κατάσταση συμμόρφωσης με το πρόγραμμα συντήρησης, από την οποία μπορεί να διαπιστωθεί η συμμόρφωση προς το εγκεκριμένο πρόγραμμα συντήρησης του αεροσκάφους, τουλάχιστον έως ότου η προγραμματισμένη συντήρηση του αεροσκάφους ή παρελκομένου του παύσει να ισχύει λόγω της αντικατάστασής της από άλλη ισοδύναμη, ως προς το αντικείμενο και την έκταση των εργασιών, προγραμματισμένη συντήρηση, και5. την τρέχουσα κατάσταση των οδηγιών αξιοπλοΐας που ισχύουν για το αεροσκάφος και τα παρελκόμενά του, για τουλάχιστον 12 μήνες από την ημερομηνία οριστικής απόσυρσης του αεροσκάφους ή παρελκομένου του από την κυκλοφορία, και6. τις λεπτομέρειες των τρεχουσών μετατροπών και επισκευών στο αεροσκάφος, στην (στις) μηχανή(-ές), στην (στις) έλικα(-ες) και σε οποιοδήποτε άλλο παρελκόμενο αυτού, το οποίο είναι ζωτικής σημασίας για την ασφάλεια της πτήσης, για τουλάχιστον 12 μήνες από την ημερομηνία της οριστικής απόσυρσής τους από την κυκλοφορία.M.A.306 Σύστημα τεχνικού μητρώου αεροσκάφους που τηρεί ο αερομεταφορέαςα) Όσον αφορά την εμπορική αερομεταφορά και επιπλέον των απαιτήσεων της Μ.Α.305, ο αερομεταφορέας πρέπει να χρησιμοποιεί σύστημα τεχνικού μητρώου αεροσκάφους, το οποίο περιέχει τις ακόλουθες πληροφορίες για αυτό:1. πληροφορίες σχετικά με κάθε πτήση, οι οποίες είναι απαραίτητες προκειμένου να εξασφαλίζεται η διαρκής ασφάλεια των πτήσεων, και2. το τρέχον πιστοποιητικό διάθεσης σε υπηρεσία του αεροσκάφους, και3. την ισχύουσα έκθεση συντήρησης, στην οποία εκτίθεται η κατάσταση συντήρησης του αεροσκάφους σχετικά με το ποια είναι η επόμενη προγραμματισμένη και μη προγραμματισμένη συντήρηση που πρόκειται να εκτελεσθεί, με την εξαίρεση ότι η αρμόδια αρχή μπορεί να συμφωνήσει ώστε η έκθεση συντήρησης να φυλάσσεται κάπου αλλού, και4. όλες τις αποκαταστάσεις βλαβών που εκκρεμούν, οι οποίες επηρεάζουν την πτητική λειτουργία του αεροσκάφους και5. κάθε απαραίτητη κατευθυντήρια οδηγία σχετικά με διακανονισμούς υποστήριξης της συντήρησης.β) Το σύστημα τεχνικού μητρώου του αεροσκάφους και κάθε μεταγενέστερη τροποποίηση, πρέπει να είναι εγκεκριμένα από την αρμόδια αρχή.γ) Ο αερομεταφορέας εξασφαλίζει ότι το τεχνικό μητρώο του αεροσκάφους φυλάσσεται για τριάντα έξι μήνες μετά από την ημερομηνία της τελευταίας καταχώρισης.M.A.307 Μεταβίβαση των αρχείων διαρκούς αξιοπλοΐας του αεροσκάφουςα) Ο ιδιοκτήτης ή ο αερομεταφορέας διασφαλίζει ότι, όταν το αεροσκάφος μεταβιβάζεται οριστικά σε άλλον ιδιοκτήτη ή αερομεταφορέα, μεταβιβάζονται επίσης τα κατά την Μ.Α.305 αρχεία διαρκούς αξιοπλοΐας και, ενδεχομένως, το κατά την Μ.Α.306 τεχνικό μητρώο που τηρεί ο αερομεταφορέας.β) Ο ιδιοκτήτης διασφαλίζει ότι, στην περίπτωση που αναθέτει με σύμβαση τις εργασίες διαχείρισης της διαρκούς αξιοπλοΐας σε φορέα διαχείρισης διαρκούς αξιοπλοΐας, τα κατά την Μ.Α.305 αρχεία διαρκούς αξιοπλοΐας μεταβιβάζονται στον φορέα.γ) Τα χρονικά διαστήματα που προδιαγράφονται για την τήρηση των αρχείων εξακολουθούν να ισχύουν για τον νέο ιδιοκτήτη, αερομεταφορέα ή φορέα διαχείρισης της διαρκούς αξιοπλοΐας.ΤΜΗΜΑ Δ ΠΡΟΤΥΠΑ ΣΥΝΤΗΡΗΣΗΣM.A.401 Στοιχεία συντήρησηςα) Το πρόσωπο ή ο φορέας που συντηρούν το αεροσκάφος έχουν πρόσβαση στα ισχύοντα κάθε φορά στοιχεία συντήρησης κατά την εκτέλεση της συντήρησης, συμπεριλαμβανομένων των μετατροπών και των επισκευών και κάνουν χρήση αυτών και μόνο.β) Για τους σκοπούς του παρόντος μέρους, τα ισχύοντα στοιχεία συντήρησης είναι:1. κάθε σχετική απαίτηση, διαδικασία, πρότυπο ή πληροφορία που εκδίδεται από την αρμόδια αρχή,2. κάθε σχετική οδηγία αξιοπλοΐας,3. οι ισχύουσες οδηγίες που αφορούν την διαρκή αξιοπλοΐα και εκδίδονται από τους κατόχους πιστοποιητικών τύπου και συμπληρωματικών πιστοποιητικών τύπου και από κάθε άλλο φορέα ο οποίος εκδίδει παρόμοια στοιχεία σύμφωνα με το μέρος 21,4. κάθε ισχύον στοιχείο που εκδίδεται σύμφωνα με την 145.Α.45 δ).γ) Το πρόσωπο ή ο φορέας που συντηρεί αεροσκάφος διασφαλίζει ότι όλα τα ισχύοντα στοιχεία συντήρησης είναι ενημερωμένα και άμεσα διαθέσιμα προς χρήση όταν ζητηθούν. Το πρόσωπο ή ο φορέας καθιερώνει τη χρήση συστήματος κάρτας εργασίας ή φύλλου εργασιών και είτε μεταγράφει με ακρίβεια τα στοιχεία συντήρησης στις κάρτες ή τα φύλλα εργασίας, είτε αναφέρει συγκεκριμένα την (τις) επιμέρους εργασία ή εργασίες συντήρησης που περιλαμβάνονται στα εν λόγω στοιχεία συντήρησης.M.A.402 Αποτελεσματικότητα της συντήρησηςα) Όλες οι εργασίες συντήρησης εκτελούνται από προσωπικό που έχει τα κατάλληλα προσόντα με χρήση μεθόδων, τεχνικών, προτύπων και οδηγιών που καθορίζονται στα στοιχεία συντήρησης σύμφωνα με την Μ.Α.401. Επιπλέον, μετά από οποιαδήποτε εργασία συντήρησης που σχετίζεται με την ασφάλεια πτήσης διεξάγεται ανεξάρτητη επιθεώρηση, εκτός εάν ορίζεται διαφορετικά στο μέρος-145 ή συμφωνείται από την αρμόδια αρχή.β) Όλες οι εργασίες συντήρησης εκτελούνται με χρήση των εργαλείων, του εξοπλισμού και των υλικών που καθορίζονται στα στοιχεία συντήρησης σύμφωνα με την Μ.Α.401, εκτός εάν ορίζεται διαφορετικά στο μέρος-145. Εφόσον είναι αναγκαίο, τα εργαλεία και ο εξοπλισμός ελέγχονται και βαθμονομούνται σύμφωνα με επίσημα αναγνωρισμένο πρότυπο.γ) Ο χώρος όπου εκτελείται η συντήρηση είναι καλά οργανωμένος και καθαρός από σκόνη και ρύπους.δ) Όλες οι εργασίες συντήρησης εκτελούνται εντός των περιβαλλοντικών περιορισμών που καθορίζονται στα στοιχεία συντήρησης σύμφωνα με την Μ.Α.401.ε) Σε περίπτωση δυσμενών καιρικών συνθηκών ή μακροχρόνιων εργασιών συντήρησης χρησιμοποιούνται κατάλληλες κτιριακές εγκαταστάσεις.στ) Μετά την ολοκλήρωση της συντήρησης, πρέπει να διενεργείται γενικός έλεγχος για να διασφαλιστεί ότι το αεροσκάφος ή το παρελκόμενό του είναι ελεύθερο από εργαλεία, εξοπλισμό και οποιοδήποτε άλλο ξένο σώμα ή υλικό, καθώς και ότι όλες οι θυρίδες πρόσβασης, που αφαιρέθηκαν κατά τη συντήρηση, έχουν επανατοποθετηθεί.M.A.403 Βλάβες αεροσκαφώνα) Οποιαδήποτε βλάβη αεροσκάφους που θα μπορούσε να θέσει σε σοβαρό κίνδυνο την ασφάλεια των πτήσεων πρέπει να αποκαθίσταται πριν γίνει επόμενη πτήση.β) Μόνο το εξουσιοδοτημένο προσωπικό πιστοποίησης, σύμφωνα με την Μ.Α.801, στοιχείο β) σημεία 1 και 2, ή με το μέρος-145, επιτρέπεται να αποφασίσει, με χρήση των στοιχείων συντήρησης κατά την Μ.Α.401, εάν μια βλάβη του αεροσκάφους θέτει σε σοβαρό κίνδυνο την ασφάλεια των πτήσεων, και κατά συνέπεια να αποφασίσει πότε και ποιες ενέργειες αποκατάστασης της βλάβης θα γίνουν πριν από την επόμενη πτήση και ποιες ενέργειες αποκατάστασης μπορούν να αναβληθούν. Ωστόσο, τα ανωτέρω δεν ισχύουν όταν:1. ο εγκεκριμένος πίνακας ελάχιστου εξοπλισμού που ορίζει η αρμόδια αρχή χρησιμοποιείται από τον κυβερνήτη, ή2. οι βλάβες του αεροσκάφους κρίνονται αποδεκτές από την αρμόδια αρχή.γ) Οποιαδήποτε βλάβη του αεροσκάφους που δεν θα μπορούσε να θέσει σε σοβαρό κίνδυνο την ασφάλεια των πτήσεων πρέπει να αποκαθίσταται το συντομότερο δυνατόν από την ημερομηνία που διαπιστώθηκε για πρώτη φορά. και εντός των χρονικών ορίων που καθορίζονται στα στοιχεία συντήρησης.δ) Οποιαδήποτε βλάβη που δεν αποκαταστάθηκε πριν από την πτήση εγγράφεται στο κατά την Μ.Α.305 σύστημα αρχείων συντήρησης αεροσκάφους ή στο κατά την Μ.Α. 306 σύστημα τεχνικού μητρώου του αερομεταφορέα, αναλόγως της περίπτωσης.ΤΜΗΜΑ Ε ΠΑΡΕΛΚΟΜΕΝΑM.A.501 Eγκατάστασηα) Δεν επιτρέπεται η εγκατάσταση παρελκομένου παρά μόνο εάν αυτό είναι σε ικανοποιητική κατάσταση, έχει κατάλληλα διατεθεί σε υπηρεσία με το έντυπο 1 του EASA ή με ισοδύναμο έντυπο και φέρει σήμανση σύμφωνα με το μέρος 21 τμήμα ΙΖ, εκτός εάν ορίζεται διαφορετικά στο μέρος-145 και το τμήμα ΣΤ.β) Πριν από την εγκατάσταση ενός παρελκομένου στο αεροσκάφος, ο υπεύθυνος ή ο εγκεκριμένος φορέας συντήρησης διασφαλίζει ότι το συγκεκριμένο παρελκόμενο είναι κατάλληλο για τοποθέτηση στο αεροσκάφος, στην περίπτωση που μπορεί να ισχύουν διαφορετικά κατευθυντήρια πρότυπα όσον αφορά τις μετατροπές ή/και την αξιοπλοΐα.γ) Τα τυποποιημένα ανταλλακτικά τοποθετούνται στο αεροσκάφος ή σε παρελκόμενό του μόνο όταν τα στοιχεία συντήρησης προσδιορίζουν το συγκεκριμένο ανταλλακτικό. Τα τυποποιημένα ανταλλακτικά τοποθετούνται μόνο όταν συνοδεύονται από ένδειξη συμμόρφωσης που μπορεί να εντοπιστεί στο εφαρμοζόμενο πρότυπο.δ) Υλικά με τη μορφή πρώτων υλών ή αναλώσιμων μπορούν να χρησιμοποιηθούν στο αεροσκάφος ή σε παρελκόμενο μόνον όταν ο κατασκευαστής του αεροσκάφους ή του παρελκομένου το αναφέρει ρητά στα σχετικά στοιχεία συντήρησης ή όπως προδιαγράφεται στο μέρος-145. Τέτοια υλικά χρησιμοποιούνται μόνο όταν πληρούν την απαιτούμενη προδιαγραφή και παρέχουν κατάλληλη δυνατότητα εντοπισμού της προέλευσής τους. Όλα τα υλικά πρέπει να συνοδεύονται από έγγραφα τεκμηρίωσης που αναφέρονται με σαφήνεια στο συγκεκριμένο υλικό και περιέχουν δήλωση συμμόρφωσης με τις προδιαγραφές καθώς και την προέλευση κατασκευής και προμήθειας.M.A.502 Συντήρηση παρελκομένωνα) Η συντήρηση των παρελκομένων εκτελείται από φορείς συντήρησης κατάλληλα εγκεκριμένους κατά το τμήμα ΣΤ ή το μέρος-145.β) Το προσωπικό πιστοποίησης κατά Μ.Α.801, στοιχείο β), σημείο 2 μπορεί να εκτελεί συντήρηση οποιουδήποτε παρελκομένου μόνον ενώ το παραλκόμενο αυτό βρίσκεται τοποθετημένο στο αεροσκάφος. Ωστόσο, τα εν λόγω παρελκόμενα μπορούν να αφαιρεθούν προσωρινά για λόγους συντήρησης όταν το εγχειρίδιο συντήρησης του αεροσκάφους αναφέρει ρητά ότι η αφαίρεση αυτή επιτρέπεται προκειμένου να διευκολυνθεί η πρόσβαση.M.A.503 Παρελκόμενα με πεπερασμένη διάρκεια ζωήςΤα εγκαταστημένα στο αεροσκάφος παρελκόμενα που έχουν πεπερασμένη διάρκεια ζωής δεν πρέπει να υπερβαίνουν το εγκεκριμένο όριο ζωής τους, όπως αυτό καθορίζεται στο εγκεκριμένο πρόγραμμα συντήρησης και στις οδηγίες αξιοπλοΐας.M.A.504 Έλεγχος των παρελκομένων εκτός λειτουργίαςα) Ένα παρελκόμενο θεωρείται ότι έχει τεθεί εκτός λειτουργίας σε οιαδήποτε από τις εξής περιπτώσεις:1. υπέρβαση της ορίου της διάρκειας ζωής του, όπως αυτό καθορίζεται στο πρόγραμμα συντήρησης,2. μη συμμόρφωση με τις ισχύουσες οδηγίες αξιοπλοΐας και κάθε άλλης απαίτησης διαρκούς αξιοπλοΐας, που καθορίζεται από τον οργανισμό,3. έλλειψη των αναγκαίων πληροφοριών για τον καθορισμό της κατάστασης αξιοπλοΐας ή της καταλληλότητάς του για εγκατάσταση,4. ένδειξη βλαβών ή δυσλειτουργιών,5. εμπλοκή σε συμβάν ή ατύχημα που είναι πιθανό να επηρεάσει τη δυνατότητα επισκευής του.β) Τα παρελκόμενα που έχουν τεθεί εκτός λειτουργίας προσδιορίζονται και αποθηκεύονται σε ασφαλή χώρο, υπό τον έλεγχο φορέα εγκεκριμένου κατά την Μ.Α.502, έως ότου ληφθεί απόφαση για την τύχη τους.γ) Τα παρελκόμενα που έχουν φτάσει το πιστοποιημένο όριο ζωής τους ή παρουσιάζουν μη επιδιορθώσιμη βλάβη ταξινομούνται ως μη επισκευάσιμα και δεν επιτρέπεται η είσοδός τους στο σύστημα προμηθειών, εκτός εάν το όριο ζωής τους έχει επιμηκυνθεί ή έχει εγκριθεί τρόπος επιδιόρθωσης σύμφωνα με την Μ.Α.304.δ) Στην περίπτωση μη επισκευάσιμων παρελκομένων κατά το στοιχείο γ), το πρόσωπο ή ο φορέας που είναι υπόλογοι κατά το μέρος-Μ:1. αποθηκεύουν το εν λόγω παρελκόμενο στον χώρο του στοιχείου β), ή2. φροντίζουν για την καταστροφή του παρελκομένου κατά τρόπο που να διασφαλίζει ότι διάσωση ή επιδιόρθωσή του με οικονομικό τρόπο είναι αδύνατη, πριν απαλλαγούν από την ευθύνη τους για το εν λόγω παρελκόμενο.ε) Με επιφύλαξη των διατάξεων του στοιχείου δ), ένα πρόσωπο ή φορέας υπεύθυνος κατά το μέρος-Μ μπορεί να μεταβιβάσει την ευθύνη για παρελκόμενα που έχουν ταξινομηθεί ως μη επισκευάσιμα σε φορέα για εκπαίδευση ή έρευνα, χωρίς καταστροφή του παρελκομένου.ΤΜΗΜΑ ΣΤ ΦΟΡΕΑΣ ΣΥΝΤΗΡΗΣΗΣΜ.Α.601 Πεδίο εφαρμογήςΤο παρόν τμήμα καθορίζει τις απαιτήσεις που πρέπει να πληροί ένας φορέας για να θεωρηθεί κατάλληλος για την έκδοση ή παράταση έγκρισης για τη συντήρηση αεροσκαφών και παρελκομένων που δεν εμπίπτουν στην Μ.Α.201, στοιχεία στ) και ζ).M.A.602 ΑίτησηΗ αίτηση για την έκδοση ή την τροποποίηση έγκρισης φορέα συντήρησης υποβάλλεται σε τέτοια μορφή και κατά τέτοιο τρόπο όπως έχει καθοριστεί από την αρμόδια αρχή.M.A.603 Έκταση εφαρμογής της έγκρισηςα) Η χορήγηση έγκρισης υλοποιείται με την έκδοση πιστοποιητικού έγκρισης (περιλαμβάνεται στο προσάρτημα 5) από την αρμόδια αρχή. Στο εγχειρίδιο λειτουργίας του εγκεκριμένου κατά Μ.Α.604 φορέα συντήρησης πρέπει να καθορίζεται το αντικείμενο των δραστηριοτήτων που καλύπτονται από την έγκριση.Το προσάρτημα 4 στο το παρόν μέρος ορίζει όλες τις κατηγορίες και ικανότητες που είναι δυνατές σύμφωνα με το Μ.Α. τμήμα ΣΤ.β) Ένας εγκεκριμένος φορέας συντήρησης μπορεί να κατασκευάσει, σε συμμόρφωση με τα στοιχεία συντήρησης, περιορισμένο αριθμό ανταλλακτικών για χρήση κατά τις εργασίες στους χώρους του, όπως προσδιορίζεται στο εγχειρίδιο λειτουργίας του.M.A.604 Εγχειρίδιο λειτουργίας φορέα συντήρησηςα) Ο φορέας συντήρησης παραδίδει στην αρμόδια αρχή εγχειρίδιο λειτουργίας, το οποίο περιλαμβάνει τουλάχιστον τις ακόλουθες πληροφορίες:1. Δήλωση υπογεγραμμένη από τον υπόλογο διευθυντή η οποία βεβαιώνει ότι ο φορέας θα εργάζεται διαρκώς σύμφωνα με το μέρος-Μ και το εγχειρίδιο λειτουργίας και2. το αντικείμενο εργασιών του φορέα και3. τον (τους) τίτλο(-ους) και το (τα) όνομα(-ατα) των προσώπων που ορίζονται σύμφωνα με την Μ.Α. 606 στοιχείο β) και4. οργανόγραμμα που παριστά την αλληλουχία ευθυνών του (των) προσώπου(-ων) που ορίζεται(-ονται) στην Μ.Α.606 στοιχείο β) και5. κατάλογο του προσωπικού που είναι αρμόδιο για την πιστοποίηση και6. γενική περιγραφή και θέση των εγκαταστάσεων και7. τις διαδικασίες που καθορίζουν τον τρόπο με τον οποίο ο φορέας διασφαλίζει τη συμμόρφωση με το το παρόν μέρος και8. τη (τις) διαδικασία(-ες) τροποποίησης του εγχειριδίου λειτουργίας του φορέα συντήρησης.β) Το εγχειρίδιο λειτουργίας του φορέα συντήρησης και οι τροποποιήσεις του πρέπει να εγκρίνονται από την αρμόδια αρχή.γ) Με επιφύλαξη του στοιχείου β), οι τροποποιήσεις ελάσσονος σημασίας στο εγχειρίδιο μπορούν να εγκρίνονται μέσω μιας διαδικασίας (εφεξής καλείται έμμεση έγκριση).M.A.605 ΕγκαταστάσειςΟ φορέας εξασφαλίζει ότι:α) Διατίθενται κατάλληλες εγκαταστάσεις για όλες τις προγραμματισμένες εργασίες και διαχωρίζονται τα εξειδικευμένα συνεργεία και υπόστεγα, αναλόγως της περίπτωσης, προκειμένου να εξασφαλίζεται προστασία από τη ρύπανση και το περιβάλλον.β) Διατίθενται κατάλληλοι χώροι γραφείων για τη διαχείριση του προγραμματισμένου έργου, συμπεριλαμβανόμενης ιδίως της συμπλήρωσης των αρχείων συντήρησης.γ) Διατίθενται ασφαλείς αποθηκευτικοί χώροι για παρελκόμενα, εξοπλισμό, εργαλεία και υλικά. Οι συνθήκες αποθήκευσης διασφαλίζουν τον διαχωρισμό των παρελκομένων και υλικών που είναι μη επισκευάσιμα από όλα τα άλλα παρελκόμενα, εξοπλισμό και εργαλεία. Οι συνθήκες αποθήκευσης συμφωνούν με τις οδηγίες του κατασκευαστή και η πρόσβαση επιτρέπεται μόνο σε εξουσιοδοτημένο προσωπικό.M.A.606 Απαιτήσεις που αφορούν το προσωπικόα) Ο φορέας διορίζει έναν υπόλογο διευθυντή, ο οποίος έχει την εξουσία νομικού προσώπου προκειμένου να εξασφαλίζει ότι όλες οι εργασίες συντήρησης που απαιτούνται από τον πελάτη μπορούν να χρηματοδοτούνται και στη συνέχεια να εκτελούνται σύμφωνα με το πρότυπο που απαιτείται από το το παρόν μέρος.β) Ορίζεται ένα πρόσωπο ή ομάδα προσώπων, στις ευθύνες των οποίων περιλαμβάνεται η εξασφάλιση της συμμόρφωσης του φορέα προς τις απαιτήσεις του παρόντος τμήματος. Το εν λόγω πρόσωπο ή πρόσωπα είναι τελικώς υπεύθυνα απέναντι στον υπόλογο διευθυντή.γ) Όλα τα πρόσωπα που αναφέρονται στο στοιχείο β) είναι σε θέση να αποδείξουν ότι διαθέτουν σχετικές γνώσεις, υπόβαθρο και επαρκή πείρα στη συντήρηση αεροσκαφών ή/και παρελκομένων τους.δ) Ο φορέας διαθέτει το κατάλληλο προσωπικό για τις εργασίες που κανονικά αναμένεται ότι θα του ανατεθούν. Η χρήση προσωπικού με σύμβαση ορισμένου χρόνου επιτρέπεται στην περίπτωση που έχουν ανατεθεί περισσότερες εργασίες από αυτές που κανονικά αναμένεται και μόνο για προσωπικό που δεν εκδίδει πιστοποιητικό διάθεσης σε υπηρεσία.ε) Τα προσόντα όλου του προσωπικού που ασχολείται με τη συντήρηση αποδεικνύονται και είναι καταγραμμένα.στ) Το προσωπικό που εκτελεί εξειδικευμένες εργασίες όπως συγκόλληση, μη καταστροφικές δοκιμές/έλεγχο, εκτός του ελέγχου χρωματικής αντίθεσης, διαθέτει τα κατάλληλα προσόντα σύμφωνα με επίσημα αναγνωρισμένο πρότυπο.ζ) Ο φορέας συντήρησης έχει επαρκές προσωπικό πιστοποίησης για την έκδοση πιστοποιητικών διάθεσης σε υπηρεσία αεροσκαφών και παρελκομένων κατά τις Μ.Α.612 και Μ.Α.613. Το προσωπικό αυτό συμμορφώνεται με τις απαιτήσεις του μέρους-66.Μ.Α.607 Προσωπικό αρμόδιο για την πιστοποίησηα) Επιπλέον των απαιτήσεων της Μ.Α.606, στοιχείο ζ), το προσωπικό πιστοποίησης μπορεί να ασκήσει τα προνόμιά του μόνο εάν ο φορέας έχει διασφαλίσει ότι:1. το εν λόγω προσωπικό πιστοποίησης μπορεί να αποδείξει ότι κατά τα προηγούμενα δύο έτη είτε διέθεσε έξι μήνες για την απόκτηση σχετικής πείρας συντήρησης, είτε πληρούσε τις προϋποθέσεις για τα σχετικά δικαιώματα, και2. το εν λόγω προσωπικό πιστοποίησης κατανοεί επαρκώς τα σχετικά αεροσκάφη ή/και παρελκόμενο(-α) αεροσκαφών που πρόκειται να υποστούν συντήρηση καθώς και των συναφών διαδικασιών του φορέα.β) Στις παρακάτω απρόβλεπτες περιπτώσεις, όταν το αεροσκάφος έχει καθηλωθεί σε τοποθεσία διαφορετική από την κύρια βάση και όταν δεν υπάρχει διαθέσιμο κατάλληλο προσωπικό πιστοποίησης, ο φορέας συντήρησης που έχει αναλάβει εργολαβικά την παροχή υποστήριξης συντήρησης μπορεί να εκδώσει εφάπαξ εξουσιοδότηση πιστοποίησης:1. σε έναν από τους εργαζομένους του, ο οποίος έχει αξιολογηθεί σε τύπο αεροσκάφους παρόμοιας τεχνολογίας, κατασκευής και συστημάτων, ή2. σε οποιοδήποτε πρόσωπο με πείρα συντήρησης τουλάχιστον 5 ετών το οποίο κατέχει άδεια συντήρησης αεροσκάφους κατά ICAO σε ισχύ, με ικανότητα για τον τύπο του αεροσκάφους για τον οποίο απαιτείται η πιστοποίηση, με την προϋπόθεση ότι δεν υπάρχει φορέας κατάλληλα εγκεκριμένος σύμφωνα με το το παρόν μέρος στη συγκεκριμένη τοποθεσία και ότι ο συμβασιούχος φορέας έχει λάβει και διατηρεί σε φάκελο αποδείξεις για την πείρα και την άδεια του συγκεκριμένου προσώπου.Όλες οι σχετικές περιπτώσεις αναφέρονται στην αρμόδια αρχή μέσα σε επτά ημέρες από την έκδοση της ανωτέρω εξουσιοδότησης πιστοποίησης. Ο φορέας που εκδίδει εφάπαξ εξουσιοδότηση πιστοποίησης διασφαλίζει ότι επανελέγχεται η συγκεκριμένη συντήρηση, που θα μπορούσε να επηρεάσει την ασφάλεια των πτήσεων.γ) Ο εγκεκριμένος φορέας συντήρησης καταγράφει λεπτομερώς όλα τα στοιχεία που αφορούν το προσωπικό πιστοποίησης και διατηρεί ενημερωμένο κατάλογο με το σύνολο αυτού του προσωπικού.M.A.608 Παρελκόμενα, εξοπλισμός και εργαλείαα) Ο φορέας:1. κατέχει τον εξοπλισμό και τα εργαλεία που καθορίζονται στα κατά την Μ.Α.609 στοιχεία συντήρησης ή εγκεκριμένο αντίστοιχο εξοπλισμό και εργαλεία που αναφέρονται στο εγχειρίδιο του φορέα συντήρησης, τα οποία είναι αναγκαία για την εκτέλεση των καθημερινών εργασιών συντήρησης μέσα στο πεδίο εφαρμογής της έγκρισης, και2. αποδεικνύει ότι έχει πρόσβαση σε οποιοδήποτε άλλο εξοπλισμό και εργαλεία που χρησιμοποιείται μόνο περιστασιακά.β) Τα εργαλεία και ο εξοπλισμός ελέγχονται και βαθμονομούνται σύμφωνα με επίσημα αναγνωρισμένο πρότυπο. Τα μητρώα αυτών των βαθμονομήσεων και των προτύπων που χρησιμοποιούνται τηρούνται από τον φορέα.γ) Ο φορέας επιθεωρεί, ταξινομεί και διαχωρίζει όλα τα εισερχόμενα παρελκόμενα.M.A.609 Στοιχεία συντήρησηςΟ εγκεκριμένος φορέας συντήρησης διατηρεί και χρησιμοποιεί τα ισχύοντα κάθε φορά στοιχεία συντήρησης κατά την εκτέλεση της συντήρησης, συμπεριλαμβανομένων των μετατροπών και των επισκευών, όπως αυτά καθορίζονται στην Μ.Α.401. Στην περίπτωση που τα στοιχεία συντήρησης παρέχονται από τον πελάτη, η διατήρηση των στοιχείων αυτών είναι αναγκαία μόνο κατά τη διάρκεια εκτέλεσης των εργασιών.M.A.610 Εντολές εργασιών συντήρησηςΠριν από την έναρξη της συντήρησης συντάσσεται γραπτή εντολή εργασιών με συμφωνία του φορέα και του πελάτη, η οποία προσδιορίζει με σαφήνεια το είδος της συντήρησης που θα εκτελεστεί.M.A.611 Πρότυπα συντήρησηςΌλες οι εργασίες συντήρησης εκτελούνται σύμφωνα με τις απαιτήσεις της Μ.Α. τμήμα Δ.M.A.612 Πιστοποιητικό διάθεσης αεροσκάφους σε υπηρεσίαΜε την περάτωση όλης της απαιτούμενης συντήρησης του αεροσκάφους σύμφωνα με το παρόν τμήμα, εκδίδεται πιστοποιητικό διάθεσης αυτού σε υπηρεσία σύμφωνα με την Μ.Α. 801.M.A.613 Πιστοποιητικό διάθεσης παρελκομένου σε υπηρεσίαα) Με την περάτωση όλης της απαιτούμενης συντήρησης του παρελκομένου σύμφωνα με το παρόν τμήμα, εκδίδεται πιστοποιητικό διάθεσης αυτού σε υπηρεσία σύμφωνα με την Μ.Α.802 -έντυπο 1 του EASA- με εξαίρεση των παρελκομένων που έχουν κατασκευαστεί σύμφωνα με την Μ.Α.603, στοιχείο β).β) To έντυπο 1 του EASA, ως πιστοποιητικό διάθεσης παρελκομένου σε υπηρεσία μπορεί να εκτυπωθεί από ηλεκτρονική βάση δεδομένων.Μ.Α.614 Αρχεία συντήρησηςα) Ο εγκεκριμένος φορέας συντήρησης αρχειοθετεί όλες τις λεπτομέρειες των εργασιών που έχουν εκτελεσθεί. Φυλάσσονται τα αρχεία που είναι αναγκαία για να αποδεικνύεται ότι έχουν εκπληρωθεί όλες οι απαιτήσεις για την έκδοση του πιστοποιητικού διάθεσης σε υπηρεσία, συμπεριλαμβανομένων των εγγράφων διάθεσης σε υπηρεσία που χορηγήθηκαν από υπεργολάβους.β) Ο εγκεκριμένος φορέας συντήρησης χορηγεί στον ιδιοκτήτη του αεροσκάφους αντίγραφο κάθε πιστοποιητικού διάθεσης σε υπηρεσία, συνοδευόμενο από αντίγραφο όλων των συγκεκριμένων στοιχείων επισκευών/μετατροπών που χρησιμοποιήθηκαν για τις σχετικές εργασίες.γ) Ο εγκεκριμένος φορέας συντήρησης φυλάσσει αντίγραφο όλων των αρχείων συντήρησης και κάθε συναφούς στοιχείου συντήρησης για περίοδο τριών ετών από την ημερομηνία διάθεσης σε υπηρεσία, από τον παραπάνω φορέα, του αεροσκάφους ή του παρελκομένου στο οποίο αναφέρονται οι εργασίες.1. Τα αρχεία φυλάσσονται κατά τρόπο που εξασφαλίζει προστασία έναντι φθοράς και κλοπής.2. Το υλικό των υπολογιστών που χρησιμοποιείται για τη φύλαξη των εφεδρικών αρχείων φυλάσσεται σε διαφορετική θέση από αυτή όπου βρίσκονται τα δεδομένα εργασίας, σε περιβάλλον που διασφαλίζει τη διατήρησή τους σε καλή κατάσταση.3. Στις περιπτώσεις όπου ένας εγκεκριμένος φορέας συντήρησης τερματίζει την λειτουργία του, όλα τα τηρούμενα αρχεία συντήρησης των δύο τελευταίων ετών παραδίδονται στον τελευταίο κάτοχο ή πελάτη του αντίστοιχου αεροσκάφους ή παρελκομένου, ή αποθηκεύονται όπως καθορίζει η αρμόδια αρχή.M.A.615 Προνόμια του φορέαΟ φορέας μπορεί να:1. αναλαμβάνει τη συντήρηση κάθε αεροσκάφους ή/και παρελκομένου για το οποίο είναι εγκεκριμένος στους χώρους που προσδιορίζονται στο πιστοποιητικό έγκρισης και στο εγχειρίδιο λειτουργίας,2. αναλαμβάνει τη συντήρηση κάθε αεροσκάφους ή/και παρελκομένου για το οποίο είναι εγκεκριμένος σε οποιονδήποτε άλλο χώρο, μόνο εφόσον η εν λόγω συντήρηση είναι αναγκαία για την αποκατάσταση των βλαβών που ανέκυψαν,3. εκδίδει πιστοποιητικά διάθεσης σε υπηρεσία αφού ολοκληρωθεί η συντήρηση σύμφωνα με τις Μ.Α.612 ή Μ.Α.613.M.A.616 Οργανωτική επιθεώρησηΟ εγκεκριμένος φορέας συντήρησης προβαίνει σε επιθεώρηση των οργανωτικών λειτουργιών του ανά τακτά χρονικά διαστήματα, ώστε να εξασφαλίζεται η συνέχιση της εκπλήρωσης των απαιτήσεων του παρόντος τμήματος.M.A.617 Αλλαγές στον εγκεκριμένο φορέα συντήρησηςΠροκειμένου η αρμόδια αρχή να μπορεί να καθορίζει την διαρκή συμμόρφωση του φορέα με το το παρόν μέρος, ο εγκεκριμένος φορέας συντήρησης πρέπει να ενημερώνει την αρχή για την πρόθεσή του να προβεί σε κάποια από τις ακόλουθες αλλαγές, πριν αυτή υλοποιηθεί:1. ονομασία του φορέα,2. έδρα του φορέα,3. πρόσθετες τοποθεσίες λειτουργίας του φορέα,4. υπόλογος διευθυντής,5. κάθε πρόσωπο που καθορίζεται στην Μ.Α.606 στοιχείο β),6. εγκαταστάσεις, εξοπλισμός, εργαλεία, υλικά, διαδικασίες, πεδίο εφαρμογής εργασιών και προσωπικό που είναι αρμόδιο για την πιστοποίηση στον βαθμό που επηρεάζουν την έγκριση.Στην περίπτωση που προτείνονται αλλαγές στο προσωπικό οι οποίες δεν είναι εκ των προτέρων γνωστές στη διεύθυνση, η γνωστοποίηση των αλλαγών αυτών γίνεται όσο το δυνατόν συντομότερα.M.A.618 Συνέχιση της ισχύος της έγκρισηςα) Η έγκριση χορηγείται για απεριόριστο χρόνο ισχύος και παραμένει σε ισχύ, με την προϋπόθεση ότι:1. ο φορέας εξακολουθεί να συμμορφώνεται με το το παρόν μέρος σύμφωνα με τις διατάξεις που αφορούν τη διαχείριση των πορισμάτων όπως καθορίζεται στην Μ.Α.619 και2. παρέχεται στην αρμόδια αρχή το δικαίωμα πρόσβασης στον φορέα προκειμένου να διαπιστώνεται η συνέχιση της συμμόρφωσης με το το παρόν μέρος, και3. η έγκριση δεν έχει αποτελέσει αντικείμενο παραίτησης ή ανάκλησης.β) Σε περίπτωση παραίτησης ή ανάκλησης, το πιστοποιητικό έγκρισης επιστρέφεται στην αρμόδια αρχή.Μ.Α.619 Πορίσματαα) Πόρισμα επιπέδου 1 είναι κάθε σημαντική έλλειψη συμμόρφωσης με τις απαιτήσεις του μέρους-Μ η οποία υποβαθμίζει το επίπεδο ασφάλειας και θέτει σε σοβαρό κίνδυνο την ασφάλεια των πτήσεων.β) Πόρισμα επιπέδου 2 είναι κάθε έλλειψη συμμόρφωσης με τις απαιτήσεις του μέρους-Μ η οποία υποβαθμίζει το επίπεδο ασφάλειας και πιθανόν να θέσει σε κίνδυνο την ασφάλεια των πτήσεων.γ) Μετά την παραλαβή της κοινοποίησης των πορισμάτων σύμφωνα με την Μ.Β.605, ο κάτοχος της έγκρισης φορέα συντήρησης καθορίζει ένα σχέδιο διορθωτικών ενεργειών και αποδεικνύει ότι έχει προβεί σε διορθωτικές ενέργειες, στον απαιτούμενο από την αρμόδια αρχή βαθμό, εντός της περιόδου που έχει συμφωνηθεί με την εν λόγω αρχή.ΤΜΗΜΑ Ζ ΦΟΡΕΑΣ ΔΙΑΧΕΙΡΙΣΗΣ ΔΙΑΡΚΟΥΣ ΑΞΙΟΠΛΟΪΑΣΜ.Α.701 Πεδίο εφαρμογήςΤο παρόν τμήμα καθορίζει τις απαιτήσεις που πρέπει να πληροί ένας φορέας για να θεωρηθεί κατάλληλος για την έκδοση ή παράταση έγκρισης για τη διαχείριση της διαρκούς αξιοπλοΐας αεροσκαφών.M.A.702 ΑίτησηΗ αίτηση για την έκδοση ή την τροποποίηση έγκρισης φορέα διαχείρισης διαρκούς αξιοπλοΐας υποβάλλεται σε τέτοια μορφή και κατά τέτοιο τρόπο όπως έχει καθοριστεί από την αρμόδια αρχή.M.A.703 Έκταση εφαρμογής της έγκρισηςα) Η χορήγηση έγκρισης υλοποιείται με την έκδοση του πιστοποιητικού έγκρισης που περιλαμβάνεται στο προσάρτημα VI από την αρμόδια αρχή. Στο εγχειρίδιο λειτουργίας του εγκεκριμένου κατά Μ.Α.704 φορέα διαχείρισης διαρκούς αξιοπλοΐας πρέπει να καθορίζεται το αντικείμενο των δραστηριοτήτων που καλύπτονται από την έγκριση.β) Με επιφύλαξη του στοιχείου α), όσον αφορά την εμπορική αερομεταφορά, η έγκριση συνιστά μέρος του πιστοποιητικού του αερομεταφορέα που εκδίδεται από την αρμόδια αρχή για το χρησιμοποιούμενο αεροσκάφος.M.A.704 Εγχειρίδιο λειτουργιών διαχείρισης της διαρκούς αξιοπλοΐαςα) Ο φορέας διαχείρισης της διαρκούς αξιοπλοΐας παραδίδει στην αρμόδια αρχή εγχειρίδιο λειτουργιών, το οποίο περιλαμβάνει τις ακόλουθες πληροφορίες:1. δήλωση υπογεγραμμένη από τον υπόλογο διευθυντή η οποία βεβαιώνει ότι ο φορέας θα εργάζεται διαρκώς σύμφωνα με το το παρόν μέρος και το εγχειρίδιο λειτουργιών και2. το αντικείμενο εργασιών του φορέα και3. τον (τους) τίτλο(-ους) και το (τα) όνομα(-τα) του (των) προσώπου(-ων) που ορίζονται σύμφωνα με την Μ.Α.706 στοιχεία β) και γ) και4. οργανόγραμμα που παριστά την αλληλουχία ευθυνών του (των) προσώπου(-ων) που ορίζεται(-ονται) στην Μ.Α.706 στοιχεία β) και γ) και5. κατάλογο του προσωπικού που είναι αρμόδιο για την επιθεώρηση της αξιοπλοΐας κατά την Μ.Α.707 και6. γενική περιγραφή και θέση των εγκαταστάσεων και7. τις διαδικασίες που καθορίζουν τον τρόπο που ο φορέας διαχείρισης της διαρκούς αξιοπλοΐας διασφαλίζει τη συμμόρφωση με το το παρόν μέρος και8. τις διαδικασίες τροποποιήσεων στο εγχειρίδιο λειτουργιών διαχείρισης της διαρκούς αξιοπλοΐας.β) Το εγχειρίδιο λειτουργιών διαχείρισης της διαρκούς αξιοπλοΐας και οι τροποποιήσεις του πρέπει να εγκρίνονται από την αρμόδια αρχή.Με επιφύλαξη του στοιχείου β), οι τροποποιήσεις ελάσσονος σημασίας στο εγχειρίδιο λειτουργιών μπορούν να εγκρίνονται μέσω μιας διαδικασίας (εφεξής καλείται έμμεση έγκριση).M.A.705 ΕγκαταστάσειςΟ φορέας διαχείρισης της διαρκούς αξιοπλοΐας διαθέτει κατάλληλους χώρους γραφείων σε κατάλληλες τοποθεσίες για το προσωπικό που καθορίζεται στην Μ.Α.706.M.A.706 Απαιτήσεις που αφορούν το προσωπικόα) Ο φορέας διαχείρισης της διαρκούς αξιοπλοΐας διορίζει έναν υπόλογο διευθυντή, ο οποίος έχει την εξουσία νομικού προσώπου προκειμένου να εξασφαλίζει ότι όλες οι ενέργειες του φορέα μπορούν να χρηματοδοτούνται και να εκτελούνται σύμφωνα με το το παρόν μέρος.β) Όσον αφορά την εμπορική αερομεταφορά, ο υπόλογος διευθυντής του στοιχείου α) είναι το φυσικό πρόσωπο το οποίο έχει επίσης την εξουσία νομικού προσώπου προκειμένου να εξασφαλίζει ότι όλες οι πτητικές λειτουργίες που εκτελούνται από τον αερομεταφορέα μπορούν να χρηματοδοτούνται και να εκτελούνται σύμφωνα με πρότυπο που απαιτείται για την έκδοση πιστοποιητικού αερομεταφορέα.γ) Ορίζεται ένα πρόσωπο ή ομάδα προσώπων, στις ευθύνες των οποίων περιλαμβάνεται η εξασφάλιση της διαρκούς συμμόρφωσης του φορέα προς τις απαιτήσεις του παρόντος τμήματος. Το εν λόγω πρόσωπο ή πρόσωπα είναι τελικώς υπεύθυνα απέναντι στον υπόλογο διευθυντή.δ) Ο υπόλογος διευθυντής αναθέτει σε έναν διορισμένο υπάλληλο τον τομέα της εμπορικής αερομεταφοράς. Ο υπάλληλος είναι υπεύθυνος για τη διαχείριση και την επίβλεψη των ενεργειών που σχετίζονται με την διαρκή εμπορική αερομεταφορά, σύμφωνα με το στοιχείο γ).ε) Ο κατά το στοιχείο δ) διορισμένος υπάλληλος δεν μπορεί να είναι και υπάλληλος εγκεκριμένου φορέα κατά το μέρος-145 που έχει αναλάβει την εκτέλεση εργασιών του αερομεταφορέα, εκτός εάν συναινέσει ρητά η αρμόδια αρχή.στ) Ο φορέας διαθέτει επαρκές προσωπικό με τα κατάλληλα προσόντα για τις εργασίες που αναμένεται ότι θα του ανατεθούν.ζ) Όλα τα πρόσωπα των στοιχείων γ) και δ) είναι σε θέση να αποδείξουν ότι διαθέτουν σχετικές γνώσεις, υπόβαθρο και επαρκή πείρα στα θέματα διαρκούς αξιοπλοΐας αεροσκαφών.η) Τα προσόντα όλου του προσωπικού που ασχολείται με τη διαχείριση της διαρκούς αξιοπλοΐας καταγράφονται.M.A.707 Προσωπικό αρμόδιο για την επιθεώρηση της αξιοπλοΐαςα) Προκειμένου να λάβει έγκριση για τη διενέργεια περιοδικών επιθεωρήσεων της αξιοπλοΐας, ο εγκεκριμένος φορέας διαχείρισης διαρκούς αξιοπλοΐας πρέπει να διαθέτει κατάλληλο προσωπικό επιθεώρησης της αξιοπλοΐας, το οποίο εκδίδει τα ανάλογα πιστοποιητικά ή συστάσεις σύμφωνα με το Μ.Α. τμήμα Θ. Επιπλέον των απαιτήσεων της Μ.Α.706, το ανωτέρω προσωπικό διαθέτει:1. τουλάχιστον πέντε ετών πείρα στην διαρκή αξιοπλοΐα και2. κατάλληλη άδεια σύμφωνα με το μέρος-66 ή πτυχίο αεροναυτικής ή ισοδύναμο πτυχίο και3. επίσημη εκπαίδευση στην αεροναυτική συντήρηση και4. θέση στην ιεραρχία του εγκεκριμένου φορέα με ανάλογες αρμοδιότητες.β) Η έκδοση εξουσιοδότησης προς το προσωπικό επιθεώρησης της αξιοπλοΐας από τον εγκεκριμένο φορέα διαρκούς αξιοπλοΐας, ο οποίος και έχει ορίσει το εν λόγω προσωπικό, μπορεί να γίνει μόνο όταν το προσωπικό αυτό γίνει επίσημα αποδεκτό από την αρμόδια αρχή μετά από ικανοποιητική ολοκλήρωση επιθεώρησης αξιοπλοΐας υπό επιτήρηση.γ) Ο φορέας διασφαλίζει ότι το προσωπικό επιθεώρησης της αξιοπλοΐας μπορεί να αποδείξει την κατάλληλη πρόσφατη πείρα του πάνω στη διαχείριση της διαρκούς αξιοπλοΐας.δ) Το προσωπικό επιθεώρησης της αξιοπλοΐας αναγνωρίζεται με βάση την καταχώριση κάθε προσώπου στο εγχειρίδιο λειτουργιών διαχείρισης της αξιοπλοΐας, μαζί με τα στοιχεία αναφοράς της αντίστοιχης εξουσιοδότησής τους.ε) Ο φορέας διατηρεί αρχείο όλου του προσωπικού επιθεώρησης της αξιοπλοΐας, στο οποίο περιλαμβάνονται λεπτομέρειες των κατάλληλων προσόντων που αυτό διαθέτει μαζί με περίληψη της σχετικής πείρας και εκπαίδευσής τους πάνω στη διαχείριση της διαρκούς αξιοπλοΐας, καθώς και αντίγραφο της εξουσιοδότησής τους. Το αρχείο αυτό φυλάσσεται μέχρι δύο έτη μετά την αποχώρηση του προσωπικού επιθεώρησης της αξιοπλοΐας από τον φορέα.Μ.Α.708 Διαχείριση διαρκούς αξιοπλοΐαςα) Όλες οι εργασίες διαχείρισης της διαρκούς αξιοπλοΐας εκτελούνται σύμφωνα με τις διατάξεις της Μ.Α. τμήμα Γ.β) Για κάθε αεροσκάφος υπό διαχείριση, ο εγκεκριμένος φορέας διαχείρισης της διαρκούς αξιοπλοΐας:1. αναπτύσσει και διευθύνει πρόγραμμα συντήρησης για το διαχειριζόμενο αεροσκάφος, συμπεριλαμβανομένου κάθε σχετικού προγράμματος αξιοπιστίας,2. παρουσιάζει το πρόγραμμα συντήρησης του αεροσκάφους και τις τροποποιήσεις του στην αρμόδια αρχή προς έγκριση και δίνει αντίγραφο του προγράμματος στον ιδιοκτήτη του αεροσκάφους μη εμπορικής χρήσης,3. διαχειρίζεται την έγκριση των μετατροπών και επισκευών,4. διασφαλίζει ότι η συντήρηση του αεροσκάφους διενεργείται σύμφωνα με το εγκεκριμένο πρόγραμμα συντήρησης και ότι η διάθεσή του σε υπηρεσία γίνεται σύμφωνα με το Μ.Α. τμήμα Η,5. διασφαλίζει ότι εφαρμόζονται όλες οι σχετικές οδηγίες αξιοπλοΐας και επιχειρησιακής εκμετάλλευσης που έχουν επίπτωση στη διαρκή αξιοπλοΐα,6. διασφαλίζει ότι όλα τα ελαττώματα που ανακαλύπτονται κατά την προγραμματισμένη συντήρηση ή αναφέρονται στον φορέα, αποκαθίστανται από κατάλληλα εγκεκριμένο φορέα συντήρησης,7. διασφαλίζει ότι το αεροσκάφος οδηγείται σε κατάλληλα εγκεκριμένο φορέα συντήρησης, οποτεδήποτε είναι αναγκαίο,8. συντονίζει την προγραμματισμένη συντήρηση, την εφαρμογή των οδηγιών αξιοπλοΐας, την αντικατάσταση των ανταλλακτικών με πεπερασμένη διάρκεια ζωής και την επιθεώρηση των παρελκομένων, ώστε να διασφαλίζει ότι οι εργασίες εκτελούνται με σωστό τρόπο,9. διαχειρίζεται και αρχειοθετεί όλα τα αρχεία διαρκούς αξιοπλοΐας ή/και τα τεχνικά μητρώα του αερομεταφορέα,10. διασφαλίζει ότι η δήλωση μάζας και ζυγοστάθμισης αντιστοιχεί στην τρέχουσα κατάσταση του αεροσκάφους.γ) Όσον αφορά την εμπορική αερομεταφορά, ο αερομεταφορέας που δεν είναι εγκεκριμένος σύμφωνα με το μέρος-145 προχωρεί στη σύναψη γραπτής σύμβασης συντήρησης μεταξύ του ιδίου και ενός εγκεκριμένου σύμφωνα με το μέρος-145 φορέα ή άλλου αερομεταφορέα, στην οποία απαριθμούνται λεπτομερώς οι διαδικασίες που καθορίζονται στην Μ.Α.301 σημεία 2, 3, 5, και 6, διασφαλίζεται ότι όλες οι εργασίες συντήρησης εκτελούνται τελικά από φορέα συντήρησης εγκεκριμένο σύμφωνα με το μέρος-145 και προσδιορίζεται η υποστήριξη των ενεργειών που στοχεύουν στην ποιότητα σύμφωνα με την Μ.Α.712, στοιχείο β). Η βάση του αεροσκάφους, η προγραμματισμένη συντήρηση γραμμής και οι συμβάσεις συντήρησης των κινητήρων, καθώς και όλες οι τροποποιήσεις, πρέπει να εγκρίνονται από την αρμόδια αρχή. Πάντως, στην περίπτωση:1. αεροσκάφους που χρειάζεται μη προγραμματισμένη συντήρηση γραμμής, η σύμβαση μπορεί να έχει τη μορφή μεμονωμένων εντολών εργασίας προς τον κατά το μέρος-145 φορέα συντήρησης,2. συντήρησης παρελκομένου, συμπεριλαμβανομένης της συντήρησης κινητήρων, η σύμβαση, που αναφέρεται στο στοιχείο γ), μπορεί να έχει τη μορφή μεμονωμένων εντολών εργασίας προς τον κατά το μέρος-145 φορέα συντήρησης.Μ.Α.709 ΤεκμηρίωσηΟ εγκεκριμένος φορέας διαχείρισης της διαρκούς αξιοπλοΐας διατηρεί και κάνει χρήση των ισχυόντων κάθε φορά στοιχείων συντήρησης κατά Μ.Α.401 στην διεκπεραίωση των εργασιών διαρκούς αξιοπλοΐας κατά Μ.Α.708.Μ.Α.710 Επιθεώρηση της αξιοπλοΐαςα) Προκειμένου να εκπληρωθεί η απαίτηση για την επιθεώρηση της αξιοπλοΐας αεροσκάφους κατά την Μ.Α.902, ο εγκεκριμένος φορέας διαχείρισης της διαρκούς αξιοπλοΐας διενεργεί πλήρη και τεκμηριωμένη επιθεώρηση των αρχείων του αεροσκάφους ώστε να βεβαιωθεί ότι:1. Οι ώρες πτήσης και οι σχετικοί κύκλοι πτήσης της δομής του αεροσκάφους, των κινητήρων και των ελίκων έχουν εγγραφεί σωστά και2. το εγχειρίδιο πτήσης ισχύει για τη διαμόρφωση του αεροσκάφους και αντιστοιχεί στην τελευταία αναθεωρημένη κατάσταση και3. έχει εκτελεστεί όλη η συντήρηση που απαιτείται στο αεροσκάφος σύμφωνα με το εγκεκριμένο πρόγραμμα συντήρησης και4. έχουν επιδιορθωθεί όλα τα γνωστά ελαττώματα, ή, όταν επιτρέπεται, η επιδιόρθωση αναβλήθηκε αλλά το ελάττωμα βρίσκεται υπό έλεγχο και5. έχουν εφαρμοστεί και έχουν εγγραφεί με ορθό τρόπο όλες οι σχετικές οδηγίες αξιοπλοΐας και6. όλες οι μετατροπές και επιδιορθώσεις που έγιναν στο αεροσκάφος έχουν εγγραφεί και είναι εγκεκριμένες σύμφωνα με το μέρος 21 και7. όλα τα παρελκόμενα με πεπερασμένη διάρκεια ζωής που είναι τοποθετημένα στο αεροσκάφος έχουν κατάλληλα εντοπιστεί, εγγραφεί και δεν έχουν υπερβεί το εγκεκριμένο όριο ζωής τους και8. ό,τι υπέστη συντήρηση διατέθηκε σε υπηρεσία σύμφωνα με το το παρόν μέρος και9. η τρέχουσα δήλωση μάζας και ζυγοστάθμισης αντιστοιχεί στη διαμόρφωση του αεροσκάφους και βρίσκεται σε ισχύ και10. το αεροσκάφος συμμορφώνεται με την τελευταία αναθεώρηση σχεδιασμού του τύπου του που έχει εγκριθεί από τον οργανισμό.β) Το προσωπικό που είναι αρμόδιο για την επιθεώρηση της αξιοπλοΐας του εγκεκριμένου φορέα διαχείρισης της διαρκούς αξιοπλοΐας πραγματοποιεί φυσικό έλεγχο του αεροσκάφους. Για τον έλεγχο αυτό, το προσωπικό επιθεώρησης της αξιοπλοΐας που δεν διαθέτει τα κατάλληλα προσόντα κατά το μέρος-66 υποβοηθείται από προσωπικό που διαθέτει τα προσόντα αυτά.γ) Μέσω του φυσικού ελέγχου του αεροσκάφους, το προσωπικό επιθεώρησης της αξιοπλοΐας διασφαλίζει ότι:1. όλες οι απαιτούμενες επιγραφές και σημάνσεις έχουν τοποθετηθεί κατάλληλα και2. το αεροσκάφος συμμορφώνεται με το εγκεκριμένο εγχειρίδιο πτήσης αυτού και3. η διαμόρφωση του αεροσκάφους συμμορφώνεται με τα εγκεκριμένα έγγραφα τεκμηρίωσης και4. δεν μπορεί να βρεθεί προφανές ελάττωμα που να μην έχει αντιμετωπιστεί σύμφωνα με την Μ.Α.404 και5. δεν μπορούν να βρεθούν ασυμβατότητες μεταξύ του αεροσκάφους και της κατά το στοιχείο α) τεκμηριωμένης επιθεώρησης των αρχείων.δ) Κατά παρέκκλιση της Μ.Α.902 στοιχείο α), η επιθεώρηση της αξιοπλοΐας μπορεί να αναβληθεί για μέγιστη περίοδο ενενήντα ημερών χωρίς απώλεια της συνέχειας του προγραμματισμού της, ώστε να υπάρχει χρόνος για τη διενέργεια της φυσικής εξέτασης κατά τη διάρκεια ενός ελέγχου συντήρησης.ε) Το κατάλληλα εξουσιοδοτημένο κατά την Μ.Α.707 προσωπικό επιθεώρησης της αξιοπλοΐας εκδίδει ένα κατά τη Μ.Α.902 πιστοποιητικό επιθεώρησης της αξιοπλοΐας (έντυπο 15β του EASA) ή σύσταση εκ μέρους του εγκεκριμένου φορέα διαχείρισης της διαρκούς αξιοπλοΐας εφόσον κρίνει ότι η επιθεώρηση της αξιοπλοΐας έχει εκτελεστεί με σωστό τρόπο.στ) Αντίγραφο κάθε πιστοποιητικού επιθεώρησης της αξιοπλοΐας που εκδίδεται ή παρατείνεται για το αεροσκάφος αποστέλλεται εντός 10 ημερών στο κράτος μέλος νηολόγησης του συγκεκριμένου αεροσκάφους.ζ) Οι εργασίες επιθεώρησης της αξιοπλοΐας δεν ανατίθενται υπεργολαβικά.η) Στην περίπτωση που τα αποτελέσματα της επιθεώρησης αξιοπλοΐας είναι αρνητικάα, ενημερώνεται η αρμόδια αρχή.M.A.711 Προνόμια του φορέαα) Ο εγκεκριμένος φορέας διαχείρισης της διαρκούς αξιοπλοΐας μπορεί:1. να διαχειρίζεται την διαρκή αξιοπλοΐα αεροσκάφους μη εμπορικής αερομεταφοράς, όπως παρατίθεται στο πιστοποιητικό έγκρισης,2. να διαχειρίζεται την διαρκή αξιοπλοΐα αεροσκάφους εμπορικής αερομεταφοράς όταν αυτό αναφέρεται στο πιστοποιητικό του αερομεταφορέα του,3. να συνάπτει συμφωνίες για την ανάληψη κάθε εργασίας διαρκούς αξιοπλοΐας, εντός των περιορισμών της έγκρισής του, με άλλον φορέα ο οποίος λειτουργεί στα πλαίσια του συστήματος ποιότητάς του.β) Ο εγκεκριμένος φορέας διαχείρισης της διαρκούς αξιοπλοΐας μπορεί επιπλέον να λάβει έγκριση προκειμένου:1. να εκδίδει πιστοποιητικό επιθεώρησης της αξιοπλοΐας, ή2. να υποβάλλει σύσταση για επιθεώρηση της αξιοπλοΐας στο κράτος μέλος νηολόγησης.γ) Ο φορέας πρέπει να είναι καταγεγραμμένος ως νομικό πρόσωπο με έδρα σε ένα από τα κράτη μέλη για να του απονεμηθούν τα δικαιώματα που απορρέουν από το στοιχείο β).Μ.Α.712 Σύστημα ποιότηταςα) Προκειμένου να διασφαλιστεί ότι ο εγκεκριμένος φορέας διαχείρισης της διαρκούς αξιοπλοΐας εξακολουθεί να πληροί τις απαιτήσεις του παρόντος τμήματος, ο εν λόγω φορέας θεσπίζει σύστημα ποιότητας και διορίζει διευθυντή ποιότητας ο οποίος παρακολουθεί τη συμμόρφωση προς τις διαδικασίες που απαιτούνται για να εξασφαλίζονται πτητικά ικανά αεροσκάφη, καθώς και την επάρκεια αυτών των διαδικασιών. Η παρακολούθηση της συμμόρφωσης πρέπει να περιλαμβάνει σύστημα αποστολής παρατηρήσεων με αποδέκτη τον αρμόδιο διευθυντή με σκοπό την εξασφάλιση των απαραίτητων διορθωτικών ενεργειών, εφόσον απαιτηθούν.β) Το σύστημα ποιότητας παρακολουθεί τις δραστηριότητες της Μ.Α.τμήμα Ζ. Αυτό περιλαμβάνει τουλάχιστον τις ακόλουθες ενέργειες:1. παρακολούθηση για να διαπιστωθεί αν όλες οι δραστηριότητες κατά Μ.Α. τμήμα Ζ εκτελούνται σύμφωνα με τις αποδεκτές διαδικασίες και2. παρακολούθηση για να διαπιστωθεί αν όλες οι εργασίες συντήρησης που έχουν ανατεθεί με σύμβαση εκτελούνται σύμφωνα με τους όρους της σύμβασης και3. παρακολούθηση της διαρκούς συμμόρφωσης προς τις απαιτήσεις του παρόντος τμήματος.γ) Τα αρχεία των ανωτέρω δραστηριοτήτων φυλάσσονται για τουλάχιστον δύο έτη.δ) Στην περίπτωση που ο εγκεκριμένος φορέας διαχείρισης της διαρκούς αξιοπλοΐας έχει εγκριθεί σύμφωνα με άλλο μέρος, το σύστημα ποιότητας μπορεί να συνδυάζεται με εκείνο που απαιτείται από το άλλο μέρος.ε) Στην περίπτωση εμπορικής αερομεταφοράς, το σύστημα ποιότητας κατά Μ.Α. τμήμα Ζ ενσωματώνεται στο σύστημα ποιότητας του αερομεταφορέα.στ) Στην περίπτωση μικρού φορέα κατά Μ.Α. τμήμα Ζ, ο οποίος δεν κατέχει τα δικαιώματα που απορρέουν από την Μ.Α.711, στοιχείο β), το σύστημα ποιότητας μπορεί να αντικατασταθεί από την διενέργεια οργανωτικής επιθεώρησης στον φορέα ανά τακτά διαστήματα.Μ.Α.713 Αλλαγές στον εγκεκριμένο φορέα διαρκούς αξιοπλοΐαςΠροκειμένου η αρμόδια αρχή να μπορεί να καθορίζει την διαρκή συμμόρφωση του φορέα με το το παρόν μέρος, ο εγκεκριμένος φορέας διαρκούς αξιοπλοΐας ενημερώνει την αρχή για την πρόθεσή του να προβεί σε κάποια από τις ακόλουθες αλλαγές, πριν αυτή υλοποιηθεί:1. ονομασία του φορέα,2. έδρα του φορέα,3. πρόσθετες τοποθεσίες λειτουργίας του φορέα,4. υπόλογος διευθυντής,5. κάθε πρόσωπο που καθορίζεται στην Μ.Α.706, στοιχείο γ),6. εγκαταστάσεις, διαδικασίες, πεδίο εφαρμογής εργασιών και προσωπικό στο βαθμό που επηρεάζουν την έγκριση.Στην περίπτωση που προτείνονται αλλαγές στο προσωπικό οι οποίες δεν είναι εκ των προτέρων γνωστές στη διεύθυνση, η γνωστοποίηση των αλλαγών αυτών γίνεται όσο το δυνατόν συντομότερα.Μ.Α.714 Τήρηση αρχείωνα) Ο φορέας διαχείρισης της διαρκούς αξιοπλοΐας αρχειοθετεί όλες τις λεπτομέρειες των εργασιών που έχουν εκτελεσθεί. Τηρούνται τα αρχεία που απαιτούνται από την Μ.Α.305 και ενδεχομένως την Μ.Α.306.β) Εάν ο φορέας διαχείρισης της διαρκούς αξιοπλοΐας ασκεί τα δικαιώματα της Μ.Α.711, στοιχείο β), τηρεί αντίγραφο κάθε πιστοποιητικού επιθεώρησης της αξιοπλοΐας και των συστάσεων που εξέδωσε, μαζί με όλα τα έγγραφα τεκμηρίωσης.γ) Ο φορέας διαχείρισης της διαρκούς αξιοπλοΐας τηρεί αντίγραφο όλων των αρχείων που απαριθμούνται στο στοιχείο β) μέχρι δύο έτη από την ημερομηνία οριστικής απόσυρσης του αεροσκάφους από την κυκλοφορία.δ) Τα αρχεία φυλάσσονται με τρόπο που εξασφαλίζει προστασία έναντι φθοράς, μετατροπής και κλοπής.ε) Το υλικό των υπολογιστών που χρησιμοποιείται για τη φύλαξη των εφεδρικών αρχείων φυλάσσεται σε διαφορετική θέση από αυτή όπου βρίσκονται τα δεδομένα εργασίας, σε περιβάλλον που διασφαλίζει τη διατήρησή τους σε καλή κατάσταση.στ) Όταν η διαχείριση της διαρκούς αξιοπλοΐας αεροσκάφους μεταβιβάζεται σε άλλο φορέα ή πρόσωπο, όλα τα τηρούμενα αρχεία μεταβιβάζονται στον εν λόγω φορέα ή πρόσωπο. Τα χρονικά διαστήματα που προδιαγράφονται για την τήρηση των αρχείων εξακολουθούν να ισχύουν για τον εν λόγω φορέα ή πρόσωπο.ζ) Στις περιπτώσεις όπου ένας φορέας διαχείρισης της διαρκούς αξιοπλοΐας τερματίζει τη λειτουργία του, όλα τα τηρούμενα αρχεία συντήρησης παραδίδονται στον τελευταίο κάτοχο του αεροσκάφους.M.A.715 Συνέχιση της ισχύος της έγκρισηςα) Η έγκριση χορηγείται για απεριόριστο χρόνο ισχύος και παραμένει σε ισχύ, με την προϋπόθεση ότι:1. ο φορέας εξακολουθεί να συμμορφώνεται με το το παρόν μέρος, σύμφωνα με τις διατάξεις που αφορούν τη διαχείριση των πορισμάτων όπως καθορίζεται στην Μ.Β.705 και2. παρέχεται στην αρμόδια αρχή το δικαίωμα πρόσβασης στον φορέα προκειμένου να διαπιστώνεται η διαρκής συμμόρφωση με το το παρόν μέρος, και3. η έγκριση δεν έχει αποτελέσει αντικείμενο παραίτησης ή ανάκλησης.β) Σε περίπτωση παραίτησης ή ανάκλησης, το πιστοποιητικό έγκρισης επιστρέφεται στην αρμόδια αρχή.Μ.Α.716 Πορίσματαα) Πόρισμα επιπέδου 1 είναι κάθε σημαντική έλλειψη συμμόρφωσης με τις απαιτήσεις του μέρους-Μ η οποία υποβαθμίζει το επίπεδο ασφάλειας και θέτει σε σοβαρό κίνδυνο την ασφάλεια των πτήσεων.β) Πόρισμα επιπέδου 2 είναι κάθε έλλειψη συμμόρφωσης με τις απαιτήσεις του μέρους-Μ η οποία υποβαθμίζει το επίπεδο ασφάλειας και πιθανόν να θέσει σε κίνδυνο την ασφάλεια των πτήσεων.γ) Μετά την παραλαβή της κοινοποίησης των πορισμάτων σύμφωνα με την Μ.Β.705, ο κάτοχος της έγκρισης φορέα διαχείρισης της διαρκούς αξιοπλοΐας καθορίζει ένα σχέδιο διορθωτικών ενεργειών και αποδεικνύει ότι έχει προβεί σε διορθωτικές ενέργειες, στον απαιτούμενο από την αρμόδια αρχή βαθμό, εντός της περιόδου που συμφωνείται με την εν λόγω αρχή.ΤΜΗΜΑ Η ΠΙΣΤΟΠΟΙΗΤΙΚΟ ΔΙΑΘΕΣΗΣ ΣΕ ΥΠΗΡΕΣΙΑ - ΠΔΥ (CRS)Μ.Α.801 Πιστοποιητικό διάθεσης του αεροσκάφους σε υπηρεσίαα) Εκτός από τις περιπτώσεις αεροσκαφών τα οποία διέθεσε σε υπηρεσία φορέας κατά το μέρος-145, το πιστοποιητικό διάθεσης σε υπηρεσία εκδίδεται σύμφωνα με το παρόν τμήμα.β) Το πιστοποιητικό διάθεσης σε υπηρεσία εκδίδεται πριν από την πτήση με την περάτωση οποιουδήποτε είδους συντήρησης. Όταν κριθεί ότι όλες οι εργασίες συντήρησης έχουν εκτελεστεί κατάλληλα, εκδίδεται πιστοποιητικό διάθεσης σε υπηρεσία:1. από το κατάλληλο προσωπικό πιστοποίησης για λογαριασμό του εγκεκριμένου κατά Μ.Α. τμήμα ΣΤ φορέα συντήρησης, ή2. από το προσωπικό πιστοποίησης σύμφωνα με τις απαιτήσεις του μέρους 66, εκτός από σύνθετες εργασίες συντήρησης που απαριθμούνται στο προσάρτημα 7, ή3. από τον χειριστή-ιδιοκτήτη κατά την Μ.Α.803.γ) Στην περίπτωση διάθεσης σε υπηρεσία σύμφωνα με το στοιχείο β), σημείο 2, το προσωπικό πιστοποίησης μπορεί να βοηθηθεί κατά την εκτέλεση των εργασιών συντήρησης από ένα ή περισσότερα πρόσωπα που βρίσκονται κάτω από τον άμεσο και διαρκή έλεγχό του.δ) Το πιστοποιητικό διάθεσης σε υπηρεσία περιέχει βασικές λεπτομέρειες για τη συντήρηση που εκτελέστηκε, την ημερομηνία ολοκλήρωσης αυτής και1. τα στοιχεία του εγκεκριμένου κατά Μ.Α. τμήμα ΣΤ φορέα συντήρησης, συμπεριλαμβανομένων των στοιχείων αναφοράς της έγκρισής του, καθώς και του προσωπικού πιστοποίησης που εκδίδει αυτό το πιστοποιητικό, ή2. στην περίπτωση πιστοποιητικού διάθεσης σε υπηρεσία σύμφωνα με το στοιχείο β) σημείο 2, τα στοιχεία και ενδεχομένως τον αριθμό αδείας του προσωπικού πιστοποίησης που εκδίδει αυτό το πιστοποιητικό.ε) Με την επιφύλαξη των διατάξεων του στοιχείου β) ανωτέρω, στην περίπτωση ανολοκλήρωτης συντήρησης, το γεγονός αυτό καταγράφεται στο πιστοποιητικό διάθεσης σε υπηρεσία του αεροσκάφους, πριν από την έκδοση του εν λόγω πιστοποιητικού.στ) Το πιστοποιητικό διάθεσης σε υπηρεσία δεν εκδίδεται στην περίπτωση που είναι γνωστή οποιαδήποτε ένδειξη μη συμμόρφωσης η οποία θέτει σε σοβαρό κίνδυνο την ασφάλεια των πτήσεων.Μ.Α.802 Πιστοποιητικό διάθεσης παρελκομένου σε υπηρεσίαα) Το πιστοποιητικό διάθεσης σε υπηρεσία εκδίδεται με την περάτωση οποιασδήποτε συντήρησης σε παρελκόμενο αεροσκάφους ενώ αυτό δεν έχει τοποθετηθεί ακόμα στο αεροσκάφος.β) Το επίσημο πιστοποιητικό διάθεσης που χαρακτηρίζεται ως έντυπο 1 του EASA για τα κράτη μέλη αποτελεί το πιστοποιητικό διάθεσης σε υπηρεσία του παρελκομένου του αεροσκάφους.Μ.Α.803 Εξουσιοδότηση χειριστή-ιδιοκτήτηα) Ο χειριστής-ιδιοκτήτης είναι το πρόσωπο που κατέχει, μόνος του ή από κοινού με άλλους, το αεροσκάφος στο οποίο εκτελείται συντήρηση και διαθέτει άδεια χειριστή σε ισχύ με την κατάλληλη ικανότητα τύπου ή κατηγορίας.β) Για αεροσκάφος απλού σχεδιασμού ώτες με μέγιστη μάζα απογείωσης μικρότερη από 2730 kg, ανεμόπτερο και αερόστατο, ο χειριστής-ιδιοκτήτης μπορεί να εκδώσει το πιστοποιητικό διάθεσης σε υπηρεσία μετά από περιορισμένη συντήρηση από τον ίδιο, όπως παρατίθεται στο προσάρτημα VIII.γ) Η περιορισμένη συντήρηση από τον χειριστή-ιδιοκτήτη καθορίζεται στο κατά την Μ.Α.302 πρόγραμμα συντήρησης αεροσκάφους.δ) Το πιστοποιητικό διάθεσης σε υπηρεσία πρέπει να καταχωρείται στα μητρώα και να περιλαμβάνει βασικές λεπτομέρειες της συντήρησης που εκτελέσθηκε, την ημερομηνία περάτωσης της συντήρησης αυτής, καθώς επίσης τα στοιχεία ταυτότητας και τον αριθμό αδείας του χειριστή-ιδιοκτήτη που εκδίδει το εν λόγω πιστοποιητικό.ΤΜΗΜΑ Θ ΠΙΣΤΟΠΟΙΗΤΙΚΟ ΕΠΙΘΕΩΡΗΣΗΣ ΑΞΙΟΠΛΟΪΑΣΜ.Α.901 Επιθεώρηση αξιοπλοΐας του αεροσκάφουςΓια να διασφαλιστεί η εγκυρότητα του πιστοποιητικού αξιοπλοΐας πρέπει κατά περιόδους να γίνεται επιθεώρηση της αξιοπλοΐας του αεροσκάφους και των σχετικών αρχείων διαρκούς αξιοπλοΐας του.α) Το πιστοποιητικό επιθεώρησης της αξιοπλοΐας εκδίδεται σύμφωνα με το προσάρτημα III (έντυπο 15α ή 15β του EASA) με την ολοκλήρωση επιτυχούς επιθεώρησης αξιοπλοΐας και ισχύει για ένα έτος.β) Το αεροσκάφος βρίσκεται σε ελεγχόμενο περιβάλλον εάν βρίσκεται διαρκώς υπό τη διαχείριση εγκεκριμένου κατά Μ.Α. τμήμα Ζ φορέα διαχείρισης διαρκούς αξιοπλοΐας, δεν έχει αλλάξει φορείς κατά τους προηγούμενους δώδεκα μήνες και συντηρείται από εγκεκριμένους φορείς συντήρησης. Αυτό περιλαμβάνει την εκτέλεση συντήρησης κατά Μ.Α.803, στοιχείο β) και τη διάθεση του αεροσκάφους σε υπηρεσία σύμφωνα με την Μ.Α.801, στοιχείο β), σημεία 2 ή 3.γ) Εάν το αεροσκάφος βρίσκεται σε ελεγχόμενο περιβάλλον, ο φορέας διαχείρισης της διαρκούς αξιοπλοΐας που διαχειρίζεται το αεροσκάφος μπορεί, εφόσον λάβει την κατάλληλη έγκριση:1. να εκδίδει το πιστοποιητικό επιθεώρησης της αξιοπλοΐας, σύμφωνα με την Μ.Α.710 και2. όσον αφορά τα πιστοποιητικά επιθεώρησης της αξιοπλοΐας που εξέδωσε, όταν το αεροσκάφος παρέμεινε σε ελεγχόμενο περιβάλλον, να παρατείνει δύο φορές την ισχύ του πιστοποιητικού επιθεώρησης της αξιοπλοΐας για περίοδο ενός έτους κάθε φορά. Το πιστοποιητικό επιθεώρησης της αξιοπλοΐας δεν παρατείνεται εάν ο φορέας αντιληφθεί ή έχει λόγους να πιστεύει ότι το αεροσκάφος δεν είναι πτητικά ικανό.δ) Εάν το αεροσκάφος δεν βρίσκεται σε ελεγχόμενο περιβάλλον, ή υπό τη διαχείριση φορέα διαχείρισης διαρκούς αξιοπλοΐας εγκεκριμένου κατά το Μ.Α. τμήμα Ζ ο οποίος δεν έχει δικαίωμα να πραγματοποιεί επιθεωρήσεις αξιοπλοΐας, το πιστοποιητικό επιθεώρησης της αξιοπλοΐας εκδίδεται από την αρμόδια αρχή μετά από επιτυχή αξιολόγηση που βασίζεται σε σύσταση εκ μέρους κατάλληλα εγκεκριμένου φορέα διαχείρισης της διαρκούς αξιοπλοΐας, η οποία συνοδεύει την αίτηση από τον ιδιοκτήτη ή τον αερομεταφορέα. Η παραπάνω σύσταση βασίζεται σε επιθεώρηση της αξιοπλοΐας που εκτελείται σύμφωνα με την Μ.Α.710.ε) Όταν οι περιστάσεις δείχνουν πιθανή απειλή για την ασφάλεια, η αρμόδια αρχή μπορεί να αποφασίσει να διεξάγει η ίδια την επιθεώρηση της αξιοπλοΐας και να εκδώσει το αντίστοιχο πιστοποιητικό. Σε αυτή την περίπτωση, ο ιδιοκτήτης ή ο αερομεταφορέας παρέχει στην αρμόδια αρχή:- τα έγγραφα τεκμηρίωσης που απαιτούνται από την αρμόδια αρχή,- κατάλληλα καταλύματα για το προσωπικό της στην κατάλληλη τοποθεσία και- υποστήριξη από προσωπικό με τα κατάλληλα προσόντα σύμφωνα με το μέρος-66, εφόσον παραστεί ανάγκη.Μ.Α.902 Ισχύς του πιστοποιητικού επιθεώρησης αξιοπλοΐαςα) Ένα πιστοποιητικό επιθεώρησης αξιοπλοΐας παύει να ισχύει εάν:1. αναστέλλεται ή ανακαλείται, ή2. αναστέλλεται ή ανακαλείται το πιστοποιητικό αξιοπλοΐας, ή3. το αεροσκάφος δεν περιλαμβάνεται στο νηολόγιο κράτους μέλους, ή4. το πιστοποιητικό τύπου, βάσει του οποίου εκδόθηκε το πιστοποιητικό αξιοπλοΐας, έχει ανασταλεί ή ανακληθεί.β) Δεν επιτρέπεται η πτήση αεροσκάφους εάν το πιστοποιητικό αξιοπλοΐας δεν βρίσκεται σε ισχύ ή εάν:1. η διαρκής αξιοπλοΐα του αεροσκάφους, ή οποιουδήποτε παρελκομένου που έχει τοποθετηθεί σε αυτό, δεν πληροί τις απαιτήσεις του παρόντος μέρους, ή2. το αεροσκάφος έχει παύσει να συμμορφώνεται με τον σχεδιασμό τύπου που έχει εγκριθεί από τον οργανισμό, ή3. έχει γίνει πτήση του αεροσκάφους πέραν των περιορισμών του εγκεκριμένου εγχειριδίου πτήσης ή του πιστοποιητικού πτητικής ικανότητας, χωρίς να έχουν ληφθεί τα κατάλληλα μέτρα, ή4. το αεροσκάφος έχει εμπλακεί σε ατύχημα ή συμβάν που επηρεάζει την αξιοπλοΐα του, χωρίς στη συνέχεια να έχουν γίνει οι κατάλληλες ενέργειες για την αποκατάσταση της αξιοπλοΐας, ή5. δεν έχει εγκριθεί μετατροπή ή επισκευή στο αεροσκάφος σύμφωνα με το μέρος 21.γ) Σε περίπτωση παραίτησης ή ανάκλησης, το πιστοποιητικό επιθεώρησης αξιοπλοΐας επιστρέφεται στην αρμόδια αρχή.Μ.Α.903 Μεταβίβαση της νηολόγησης του αεροσκάφους εντός της ΕΕα) Όταν μεταβιβάζεται η νηολόγηση αεροσκάφους εντός της ΕΕ, ο αιτών:1. γνωστοποιεί στο προηγούμενο κράτος μέλος, το κράτος μέλος της νέας νηολόγησης και στη συνέχεια2. υποβάλλει αίτηση στο νέο κράτος μέλος για την έκδοση νέου πιστοποιητικού αξιοπλοΐας σύμφωνα με το μέρος 21.β) Κατά παρέκκλιση από τις διατάξεις της Μ.Α.902, στοιχείο α) σημείο 3, το προηγούμενο πιστοποιητικό επιθεώρησης της αξιοπλοΐας παραμένει σε ισχύ έως την ημερομηνία λήξης του.Μ.Α.904 Επιθεώρηση της αξιοπλοΐας αεροσκάφους που εισάγεται στην ΕΕα) Όταν εγγράφεται στο νηολόγιο κράτους μέλους ένα αεροσκάφος από τρίτη χώρα, ο αιτών:1. υποβάλλει αίτηση στο κράτος μέλος νηολόγησης για την έκδοση νέου πιστοποιητικού αξιοπλοΐας σύμφωνα με το μέρος 21.2. φροντίζει για τη διεξαγωγή επιθεώρησης της αξιοπλοΐας από κατάλληλα εγκεκριμένο φορέα διαχείρισης της διαρκούς αξιοπλοΐας και3. φροντίζει ώστε να διεξάγεται η συντήρηση που ζητείται από τον φορέα διαχείρισης της διαρκούς αξιοπλοΐας.β) Όταν ο εγκεκριμένος φορέας διαχείρισης της διαρκούς αξιοπλοΐας κρίνει ότι το αεροσκάφος πληροί τις σχετικές απαιτήσεις, αποστέλλει τεκμηριωμένη σύσταση προς το κράτος μέλος της νηολόγησης για την έκδοση πιστοποιητικού επιθεώρησης της αξιοπλοΐας.γ) Ο ιδιοκτήτης πρέπει να επιτρέπει την πρόσβαση με σκοπό την επιθεώρηση από το κράτος μέλος νηολόγησης.δ) Το νέο πιστοποιητικό αξιοπλοΐας εκδίδεται από το κράτος μέλος νηολόγησης εφόσον κρίνει ότι το αεροσκάφος πληροί τις διατάξεις του μέρους 21.ε) Το κράτος μέλος εκδίδει και το πιστοποιητικό επιθεώρησης της αξιοπλοΐας που ισχύει κανονικά για ένα έτος, εκτός εάν το κράτος μέλος περιορίσει χρονικά την ισχύ για λόγους ασφαλείας.Μ.Α.905 Πορίσματαα) Πόρισμα επιπέδου 1 είναι κάθε σημαντική έλλειψη συμμόρφωσης με τις απαιτήσεις του μέρους-Μ η οποία υποβαθμίζει το επίπεδο ασφάλειας και θέτει σε σοβαρό κίνδυνο την ασφάλεια των πτήσεων.β) Πόρισμα επιπέδου 2 είναι κάθε έλλειψη συμμόρφωσης με τις απαιτήσεις του μέρους-Μ η οποία υποβαθμίζει το επίπεδο ασφάλειας και πιθανόν να θέσει σε κίνδυνο την ασφάλεια των πτήσεων.γ) Μετά την παραλαβή της κοινοποίησης των πορισμάτων σύμφωνα με την Μ.Β.303, το πρόσωπο ή ο φορέας που είναι υπόλογοι σύμφωνα με την Μ.Α.201 καθορίζει ένα σχέδιο διορθωτικών ενεργειών και αποδεικνύει ότι έχει προβεί σε διορθωτικές ενέργειες, στον απαιτούμενο από την αρμόδια αρχή βαθμό, εντός της περιόδου που συμφωνείται με την εν λόγω αρχή, περιλαμβανομένων των κατάλληλων διορθωτικών ενεργειών ώστε να εμποδιστεί η επανεμφάνιση του πορίσματος και της βασικής αιτίας του.ΕΝΟΤΗΤΑ Β ΔΙΑΔΙΚΑΣΙΑ ΓΙΑ ΤΙΣ ΑΡΜΟΔΙΕΣ ΑΡΧΕΣΤΜΗΜΑ A ΓΕΝΙΚΑM.B.101 Πεδίο ΕφαρμογήςΗ παρούσα ενότητα καθορίζει τις διοικητικές απαιτήσεις που πρέπει να ακολουθούν οι αρχές που είναι αρμόδιες για τις διαδικασίες αίτησης και εφαρμογής της ενότητας Α του παρόντος μέρους.M.B.102 Αρμόδια αρχήα) ΓενικάΤο κράτος μέλος ορίζει μια αρμόδια αρχή στην οποία αναθέτει αρμοδιότητες για την έκδοση, ανανέωση, τροποποίηση, αναστολή ή ανάκληση των πιστοποιητικών και για την επιτήρηση της διαρκούς αξιοπλοΐας. Η εν λόγω αρμόδια αρχή διέπεται από καταγεγραμμένες διαδικασίες και οργανωτική δομή.β) ΠροσωπικόΟ αριθμός του προσωπικού πρέπει να είναι επαρκής για την εκπλήρωση των απαιτήσεων που αναφέρονται διεξοδικά στην παρούσα ενότητα Β.γ) Προσόντα και εκπαίδευσηΌλο το προσωπικό που απασχολείται στις δραστηριότητες του μέρους-Μ πρέπει να έχει τα κατάλληλα προσόντα και τις αναγκαίες γνώσεις, πείρα καθώς και την αρχική και συνεχιζόμενη εκπαίδευση για την εκτέλεση των ανατιθέμενων σε αυτό καθηκόντων.δ) ΔιαδικασίεςΗ αρμόδια αρχή καθορίζει διαδικασίες που αναφέρουν με λεπτομέρειες τον τρόπο συμμόρφωσης με το το παρόν μέρος.Οι διαδικασίες αναθεωρούνται και τροποποιούνται ώστε να εξασφαλίζεται η συνέχεια της συμμόρφωσης.Μ.Β.103 Αποδεκτά μέσα συμμόρφωσηςΟ Οργανισμός αναπτύσσει αποδεκτά μέσα συμμόρφωσης τα οποία μπορούν να χρησιμοποιήσουν τα κράτη μέλη με σκοπό να καθορίσουν τη συμμόρφωση με το το παρόν μέρος. Εφόσον διαπιστωθεί συμμόρφωση με τα αποδεκτά μέσα συμμόρφωσης, οι σχετικές απαιτήσεις του παρόντος μέρους θεωρείται ότι πληρούνται.M.B.104 Τήρηση αρχείωνα) Οι αρμόδιες αρχές καθιερώνουν σύστημα τήρησης αρχείων που επιτρέπει επαρκή αναδρομή στη διαδικασία της έκδοσης, ανανέωσης, μεταβολής, αναστολής ή ανάκλησης κάθε πιστοποιητικού.β) Τα αρχεία επιτήρησης των εγκεκριμένων κατά το μέρος-Μ φορέων πρέπει να περιλαμβάνουν κατ' ελάχιστο:1. την αίτηση για χορήγηση έγκρισης του φορέα,2. το πιστοποιητικό έγκρισης του φορέα, συμπεριλαμβανομένων οποιωνδήποτε μεταβολών,3. ένα αντίγραφο του προγράμματος επιθεώρησης όπου καταγράφονται οι ημερομηνίες των προγραμματισμένων επιθεωρήσεων και αυτών που διεξήχθησαν,4. τα αρχεία της διαρκούς επιτήρησης της αρμόδιας αρχής, συμπεριλαμβανομένων όλων των αρχείων των επιθεωρήσεων,5. αντίγραφα όλης της σχετικής αλληλογραφίας,6. λεπτομέρειες τυχόν εξαιρέσεων και ενεργειών επιβολής των νομίμων διατάξεων,7. τυχόν αναφορές από άλλες αρμόδιες αρχές που σχετίζονται με την επιτήρηση του φορέα,8. το εγχειρίδιο λειτουργίας του φορέα και τις τροποποιήσεις αυτού,9. αντίγραφο οποιουδήποτε άλλου εγγράφου που έχει την άμεση έγκριση της αρμόδιας αρχής.γ) Η περίοδος φύλαξης των αρχείων του στοιχείου β) είναι τουλάχιστον τέσσερα έτη.δ) Τα αρχεία επιτήρησης κάθε αεροσκάφους περιλαμβάνουν κατ' ελάχιστο αντίγραφα:1. των πιστοποιητικών αξιοπλοΐας του αεροσκάφους,2. των πιστοποιητικών επιθεώρησης της αξιοπλοΐας,3. των συστάσεων του φορέα κατά το μέρος Α τμήμα Ζ,4. των εκθέσεων των επανεξετάσεων αξιοπλοΐας που διεξήχθησαν απευθείας από το κράτος μέλος,5. όλης της σχετικής με το αεροσκάφος αλληλογραφίας,6. λεπτομερειών τυχόν εξαιρέσεων και ενεργειών επιβολής των νομίμων διατάξεων,7. οποιουδήποτε εγγράφου που έχει την άμεση έγκριση της αρμόδιας αρχής όπως αναφέρεται στο Μ.Β. τμήμα Β.ε) Τα αρχεία που καθορίζονται στο στοιχείο δ) φυλάσσονται μέχρι δύο έτη από την ημερομηνία οριστικής απόσυρσης του αεροσκάφους από την κυκλοφορία.στ) Όλα τα αρχεία που καθορίζονται στην Μ.Β.104 τίθενται, μετά από αίτηση, στη διάθεση άλλου κράτους μέλους ή του οργανισμού.M.B.105 Αμοιβαία ανταλλαγή πληροφοριώνα) Προκειμένου να συνεισφέρει στη βελτίωση της ασφάλειας των πτήσεων, οι αρμόδιες αρχές συμμετέχουν σε πρόγραμμα αμοιβαίας ανταλλαγής όλων των αναγκαίων πληροφοριών σύμφωνα με το άρθρο 11 του βασικού κανονισμού.β) Με την επιφύλαξη της αρμοδιότητας των κρατών μελών, στην περίπτωση ενδεχόμενης απειλής για την ασφάλεια που αφορά έναν αριθμό κρατών μελών, οι ενδιαφερόμενες αρμόδιες αρχές αλληλεπικουρούνται στην εκτέλεση των αναγκαίων ενεργειών επιτήρησης.ΤΜΗΜΑ Β ΚΑΤΑΜΕΡΙΣΜΟΣ ΕΥΘΥΝΩΝM.B.201 ΚαθήκονταΟι αρμόδιες αρχές που καθορίζονται στο Μ.1 είναι υπεύθυνες για την διεξαγωγή επιθεωρήσεων και ερευνών προκειμένου να διασφαλίσουν την εκπλήρωση των απαιτήσεων του παρόντος μέρους.ΤΜΗΜΑ Γ ΔΙΑΡΚΗΣ ΑΞΙΟΠΛΟΪΑM.Β.301 Πρόγραμμα συντήρησηςα) Η αρμόδια αρχή ελέγχει αν το πρόγραμμα συντήρησης συμμορφώνεται προς την Μ.Α.302.β) Εκτός εάν ορίζεται διαφορετικά στην Μ.Α.302, στοιχείο ε), το πρόγραμμα συντήρησης και οι τροποποιήσεις του εγκρίνονται άμεσα από την αρμόδια αρχή.γ) Στην περίπτωση έμμεσης έγκρισης, η διαδικασία του προγράμματος συντήρησης εγκρίνεται από την αρμόδια αρχή μέσω του εγχειριδίου διαχείρισης της διαρκούς αξιοπλοΐας.δ) Προκειμένου να εγκρίνει το πρόγραμμα συντήρησης σύμφωνα με το στοιχείο β), η αρμόδια αρχή πρέπει να έχει πρόσβαση σε όλα τα στοιχεία που απαιτούνται από την Μ.Α.302, στοιχεία γ) και δ).M.B.302 ΕξαιρέσειςΌλες οι εξαιρέσεις που παραχωρούνται σύμφωνα με το άρθρο 10 παράγραφος 3 του βασικού κανονισμού καταγράφονται και φυλάσσονται από την αρμόδια αρχή.Μ.Β.303 Παρακολούθηση της διαρκούς αξιοπλοΐας του αεροσκάφουςα) Κάθε αρμόδια αρχή αναπτύσσει πρόγραμμα ελέγχου με σκοπό την παρακολούθηση της κατάστασης της αξιοπλοΐας του στόλου αεροσκαφών του νηολογίου της.β) Το πρόγραμμα ελέγχου περιλαμβάνει δειγματοληπτικούς ελέγχους προϊόντων σε αεροσκάφη.γ) Το πρόγραμμα αναπτύσσεται λαμβάνοντας υπόψη τον αριθμό αεροσκαφών στο νηολόγιο, τις πληροφορίες στο τοπικό επίπεδο και τις ενέργειες ελέγχου στο παρελθόν.δ) Ο έλεγχος προϊόντων εστιάζεται σε έναν αριθμό κρισίμων στοιχείων κινδύνου για την αξιοπλοΐα και εντοπίζει τα τυχόν πορίσματα. Στη συνέχεια, η αρμόδια αρχή αναλύει κάθε πόρισμα με σκοπό τον καθορισμό της βασικής αιτίας του.ε) Όλα τα πορίσματα κοινοποιούνται γραπτώς στο πρόσωπο ή στον φορέα που είναι υπόλογοι σύμφωνα με την Μ.Α.201.στ) Η αρμόδια αρχή διατηρεί αρχείο όλων των πορισμάτων, ενεργειών για το κλείσιμο υποθέσεων και συστάσεων.ζ) Όταν κατά τους ελέγχους των αεροσκαφών διαπιστωθούν ενδείξεις μη συμμόρφωσης με κάποια από τις απαιτήσεις του μέρους-Μ, η αρμόδια αρχή προβαίνει σε ενέργειες σύμφωνα με την Μ.Β.903.η) Εάν η βασική αιτία του πορίσματος παραπέμπει σε έλλειψη συμμόρφωσης με κάποιο τμήμα ή άλλο μέρος, η έλλειψη αυτή αντιμετωπίζεται με τον τρόπο που καθορίζεται στο αντίστοιχο μέρος.Μ.Β.304 Ανάκληση, αναστολή και περιορισμός ισχύος πιστοποιητικώνΗ αρμόδια αρχή:α) αναστέλλει ένα πιστοποιητικό επιθεώρησης της αξιοπλοΐας για εύλογη αιτία σε περίπτωση ενδεχόμενης απειλής για την ασφάλεια, ήβ) αναστέλλει, ανακαλεί, ή περιορίζει την ισχύ πιστοποιητικού επιθεώρησης της αξιοπλοΐας σύμφωνα με την Μ.Β.303, στοιχείο ζ).ΤΜΗΜΑ Δ ΠΡΟΤΥΠΑ ΣΥΝΤΗΡΗΣΗΣ(προς ανάπτυξη)ΤΜΗΜΑ Ε ΠΑΡΕΛΚΟΜΕΝΑ(προς ανάπτυξη)ΤΜΗΜΑ ΣΤ ΦΟΡΕΑΣ ΣΥΝΤΗΡΗΣΗΣM.B.601 ΑίτησηΣτις περιπτώσεις που οι εγκαταστάσεις συντήρησης βρίσκονται σε περισσότερα από ένα κράτη μέλη, η διερεύνηση και η διαρκής επιτήρηση της έγκρισης ασκείται σε συνεργασία με τις αρμόδιες αρχές που καθορίζονται από τα κράτη μέλη στα εδάφη των οποίων βρίσκονται οι άλλες εγκαταστάσεις συντήρησης.M.B.602 Αρχική έγκρισηα) Εφόσον πληρούνται οι απαιτήσεις της Μ.Α.606, σημεία α) και β), η αρμόδια αρχή κοινοποιεί επίσημα και εγγράφως προς τον αιτούντα την αποδοχή εκ μέρους της του προσωπικού που αναφέρεται στην Μ.Α.606, σημεία α) και β).β) Η αρμόδια αρχή ελέγχει τη συμμόρφωση των διαδικασιών που καθορίζονται στο εγχειρίδιο λειτουργίας του φορέα συντήρησης με την Μ.Α. τμήμα ΣΤ και διασφαλίζει ότι ο υπόλογος διευθυντής υπογράφει τη σχετική δεσμευτική δήλωση.γ) Η αρμόδια αρχή ελέγχει κατά πόσο ο φορέας εκπληρώνει τις απαιτήσεις του μέρους Μ.Α. τμήμα ΣΤ.δ) Κατά τη διάρκεια της διερεύνησης με σκοπό την έγκριση γίνεται τουλάχιστον μία συνάντηση με τον υπόλογο διευθυντή, ώστε να διαπιστωθεί εάν αυτός(-ή) αντιλαμβάνεται πλήρως τη σημασία της έγκρισης και τον λόγο για τον οποίο υπογράφεται η δέσμευση του φορέα για την εκπλήρωση των διαδικασιών που καθορίζονται στο εγχειρίδιο.ε) Όλα τα πορίσματα κοινοποιούνται γραπτώς στον φορέα που υποβάλλει την αίτηση.στ) Η αρμόδια αρχή διατηρεί αρχείο όλων των πορισμάτων, ενεργειών για το κλείσιμο υποθέσεων (ενεργειών που απαιτούνται για την περαίωση της υπόθεσης ενός πορίσματος) και συστάσεων.ζ) Για να γίνει δυνατή η έκδοση αρχικής έγκρισης πρέπει προηγουμένως να έχουν διορθωθεί όλα τα πορίσματα από τον φορέα και οι αντίστοιχες υποθέσεις να έχουν κλείσει από την αρμόδια αρχή.M.B.603 Χορήγηση της έγκρισηςα) Η αρμόδια αρχή εκδίδει προς τον αιτούντα πιστοποιητικό έγκρισης (προσάρτημα V) σε έντυπο 3 του EASA, το οποίο περιλαμβάνει την έκταση εφαρμογής της έγκρισης, εφόσον ο φορέας συντήρησης συμμορφώνεται με τα ισχύοντα στοιχεία του παρόντος μέρους.β) Η αρμόδια αρχή επισυνάπτει τους όρους της έγκρισης επί του πιστοποιητικού έγκρισης στο έντυπο 3 του EASA.γ) Ο αριθμός αναφοράς περιλαμβάνεται στο πιστοποιητικό έγκρισης, έντυπο 3 του EASA κατά τρόπο που καθορίζεται από τον οργανισμό.Μ.Β.604 Διαρκής επιτήρησηα) Η αρμόδια αρχή διατηρεί και ενημερώνει πρόγραμμα που περιέχει κατάλογο με τις ημερομηνίες των προγραμματισμένων επισκέψεων επιθεώρησης και αυτών που διεξήχθησαν, για κάθε έναν από τους κατά Μ.Α. τμήμα ΣΤ εγκεκριμένους φορείς συντήρησης υπό την επίβλεψή της.β) Κάθε φορέας επιθεωρείται πλήρως ανά περιόδους που δεν υπερβαίνουν τους 24 μήνες.γ) Όλα τα πορίσματα κοινοποιούνται γραπτώς στον φορέα που υποβάλλει την αίτηση.δ) Η αρμόδια αρχή διατηρεί αρχείο όλων των πορισμάτων, ενεργειών για το κλείσιμο υποθέσεων (ενεργειών που απαιτούνται για την περαίωση της υπόθεσης ενός πορίσματος) και συστάσεων.ε) Τουλάχιστον μία φορά ανά 24 μήνες συγκαλείται συνάντηση με τον υπόλογο διευθυντή, για να διασφαλιστεί η διαρκής ενημέρωσή του/της πάνω σε σημαντικά θέματα που ανακύπτουν κατά τις επιθεωρήσεις.Μ.Β.605 Πορίσματαα) Όταν κατά τις επιθεωρήσεις ή με άλλο τρόπο διαπιστωθούν ενδείξεις μη συμμόρφωσης με τις απαιτήσεις του μέρους-Μ, η αρμόδια αρχή λαμβάνει τα ακόλουθα μέτρα:1. Για πόρισμα επιπέδου 1, πρέπει να ληφθούν άμεσα μέτρα από την αρμόδια αρχή προκειμένου να ανακαλέσει, περιορίσει ή αναστείλει, ολικά ή μερικά ανάλογα με τη σημασία του πορίσματος επιπέδου 1, την έγκριση του φορέα συντήρησης έως ότου αυτός προβεί στην κατάλληλη διορθωτική ενέργεια.2. Για πόρισμα επιπέδου 2, η αρμόδια αρχή χορηγεί ένα χρονικό περιθώριο για την ανάληψη διορθωτικών ενεργειών που αντιστοιχεί στη φύση του πορίσματος αλλά σε κάθε περίπτωση δεν πρέπει να υπερβαίνει τους τρεις μήνες. Σε ορισμένες περιπτώσεις, κατά το τέλος αυτής της πρώτης περιόδου και ανάλογα με τη φύση του πορίσματος, η αρμόδια αρχή μπορεί να παρατείνει την περίοδο των τριών μηνών, εφόσον κρίνει ότι υπάρχει ικανοποιητικός προγραμματισμός διορθωτικών ενεργειών.β) Στην περίπτωση που ο φορέας παραλείψει να συμμορφωθεί εντός του χρονικού διαστήματος που του χορηγήθηκε από την αρμόδια αρχή, αυτή προχωρεί σε ενέργειες ολικής ή μερικής αναστολής της έγκρισης.Μ.Β.606 Αλλαγέςα) Στην περίπτωση άμεσης έγκρισης των τροποποιήσεων στο εγχειρίδιο λειτουργίας του φορέα συντήρησης, η αρμόδια αρχή ελέγχει αν οι διαδικασίες που καθορίζονται στο εγχειρίδιο συμμορφώνονται με το μέρος-Μ, πριν κοινοποιήσει την έγκρισή της στον υπό έγκριση φορέα.β) Στην περίπτωση έμμεσης έγκρισης των τροποποιήσεων στο εγχειρίδιο λειτουργίας του φορέα συντήρησης, η αρμόδια αρχή διασφαλίζει ότι ελέγχει επαρκώς την έγκριση όλων των τροποποιήσεων στο εγχειρίδιο λειτουργίας.γ) Η αρμόδια αρχή δύναται να καθορίσει τις προϋποθέσεις κάτω από τις οποίες ο εγκεκριμένος κατά Μ.Α. τμήμα ΣΤ φορέας συντήρησης μπορεί να λειτουργήσει κατά τη διάρκεια των αλλαγών αυτών, εκτός εάν κρίνει ότι η έγκριση πρέπει να ανασταλεί.Μ.Β. 607 Ανάκληση, αναστολή και περιορισμός ισχύος έγκρισηςΗ αρμόδια αρχή:α) αναστέλλει έγκριση για εύλογη αιτία σε περίπτωση ενδεχόμενης απειλής για την ασφάλεια, ήβ) αναστέλλει, ανακαλεί ή περιορίζει έγκριση σύμφωνα με την Μ.Β.605.ΤΜΗΜΑ Ζ ΦΟΡΕΑΣ ΔΙΑΧΕΙΡΙΣΗΣ ΔΙΑΡΚΟΥΣ ΑΞΙΟΠΛΟΪΑΣΜ.Β.701 Αίτησηα) Όσον αφορά την εμπορική αερομεταφορά, στην αρμόδια αρχή υποβάλλονται προς έγκριση, μαζί με την αρχική αίτηση για τη χορήγηση πιστοποιητικού αερομεταφορέα και, ενδεχομένως, για κάθε τροποποίηση που ζητείται και για κάθε τύπο αεροσκάφους το οποίο πρόκειται να εκτελέσει πτητική λειτουργία:1. το εγχειρίδιο διαχείρισης της διαρκούς αξιοπλοΐας,2. τα προγράμματα συντήρησης αεροσκάφους του αερομεταφορέα,3. το τεχνικό μητρώο του αεροσκάφους,4. κατά περίπτωση, οι τεχνικές προδιαγραφές των συμβάσεων συντήρησης που έχουν συναφθεί μεταξύ του αερομεταφορέα και του εγκεκριμένου κατά το μέρος-145 φορέα συντήρησης.β) Στις περιπτώσεις που οι εγκαταστάσεις βρίσκονται σε περισσότερα από ένα κράτη μέλη, η διερεύνηση και η διαρκής επιτήρηση της έγκρισης ασκείται σε συνεργασία με τις αρμόδιες αρχές που καθορίζονται από τα κράτη μέλη στα εδάφη των οποίων βρίσκονται οι άλλες εγκαταστάσεις συντήρησης.Μ.Β.702 Αρχική έγκρισηα) Εφόσον πληρούνται οι απαιτήσεις της Μ.Α.706, σημεία α) γ) και δ) και της Μ.Α.707, η αρμόδια αρχή κοινοποιεί επισήμως και εγγράφως προς τον αιτούντα την αποδοχή εκ μέρους της του προσωπικού που αναφέρεται στις Μ.Α.706, σημεία α), γ) και δ) και Μ.Α.707.β) Η αρμόδια αρχή ελέγχει τη συμμόρφωση των διαδικασιών που καθορίζονται στο εγχειρίδιο λειτουργίας του φορέα διαχείρισης της αξιοπλοΐας με το μέρος Μ.Α. τμήμα Ζ και διασφαλίζει ότι ο υπόλογος διευθυντής υπογράφει τη σχετική δεσμευτική δήλωση.γ) Η αρμόδια αρχή ελέγχει τη συμμόρφωση του φορέα με τις απαιτήσεις του Μ.Α. τμήμα Ζ.δ) Κατά τη διάρκεια της διερεύνησης με σκοπό την έγκριση πρέπει να γίνει τουλάχιστον μία συνάντηση με τον υπόλογο διευθυντή, ώστε να διαπιστωθεί εάν αυτός(-ή) αντιλαμβάνεται πλήρως τη σημασία της έγκρισης και τον λόγο για τον οποίο υπογράφεται η δέσμευση του φορέα για την εκπλήρωση των διαδικασιών που καθορίζονται στο εγχειρίδιο λειτουργίας του φορέα διαχείρισης της διαρκούς αξιοπλοΐας.ε) Όλα τα πορίσματα κοινοποιούνται γραπτώς στον φορέα που υποβάλει την αίτηση.στ) Η αρμόδια αρχή διατηρεί αρχείο όλων των πορισμάτων, ενεργειών για το κλείσιμο υποθέσεων (ενεργειών που απαιτούνται για την περαίωση της υπόθεσης ενός πορίσματος) και συστάσεων.ζ) Για να γίνει δυνατή η έκδοση αρχικής έγκρισης πρέπει προηγουμένως να έχουν διορθωθεί όλα τα πορίσματα από τον φορέα και οι αντίστοιχες υποθέσεις να έχουν κλείσει από την αρμόδια αρχή.Μ.Β.703 Χορήγηση της έγκρισηςα) Η αρμόδια αρχή εκδίδει προς τον αιτούντα πιστοποιητικό έγκρισης (προσάρτημα VI) σε έντυπο 14 του EASA, το οποίο περιλαμβάνει την έκταση εφαρμογής της έγκρισης, εφόσον ο φορέας διαχείρισης της αξιοπλοΐας συμμορφώνεται με το Μ.Α. τμήμα Ζ.β) Η αρμόδια αρχή επισυνάπτει τους όρους της έγκρισης επί του πιστοποιητικού έγκρισης στο έντυπο 14 του EASA.γ) Ο αριθμός αναφοράς περιλαμβάνεται στο πιστοποιητικό έγκρισης, έντυπο 14 κατά τρόπο που καθορίζεται από τον οργανισμό.δ) Στην περίπτωση εμπορικής αερομεταφοράς, οι πληροφορίες που περιλαμβάνονται στο έντυπο 14 του EASA ενσωματώνονται στο πιστοποιητικό του αερομεταφορέα.Μ.Β.704 Διαρκής επιτήρησηα) Η αρμόδια αρχή διατηρεί και ενημερώνει πρόγραμμα που περιέχει κατάλογο με τις ημερομηνίες των προγραμματισμένων επισκέψεων επιθεώρησης και αυτών που διεξήχθησαν, για κάθε έναν από τους κατά Μ.Α. τμήμα Ζ εγκεκριμένους φορείς διαχείρισης της αξιοπλοΐας υπό την επίβλεψή της.β) Κάθε φορέας επιθεωρείται πλήρως ανά περιόδους που δεν υπερβαίνουν τους είκοσι τέσσερις μήνες.γ) Σε κάθε περίοδο είκοσι τεσσάρων μηνών, επιθεωρείται σχετικό δείγμα των αεροσκαφών τα οποία διαχειρίζεται κατά Μ.Β. τμήμα Ζ εγκεκριμένος φορέας. Το μέγεθος του δείγματος αποφασίζεται από την αρμόδια αρχή, με βάση τα αποτελέσματα των προηγούμενων επιθεωρήσεων και ελέγχων προϊόντων.δ) Όλα τα πορίσματα κοινοποιούνται γραπτώς στον φορέα που υποβάλλει την αίτηση.ε) Η αρμόδια αρχή διατηρεί αρχείο όλων των πορισμάτων, ενεργειών για το κλείσιμο υποθέσεων (ενεργειών που απαιτούνται για την περαίωση της υπόθεσης ενός πορίσματος) και συστάσεων.στ) Τουλάχιστον μία φορά ανά είκοσι τέσσερις μήνες συγκαλείται συνάντηση με τον υπόλογο διευθυντή, για να διασφαλιστεί η διαρκής ενημέρωσή του/της πάνω σε σημαντικά θέματα που ανακύπτουν κατά τις επιθεωρήσεις.Μ.Β.705 Πορίσματαα) Όταν κατά τις επιθεωρήσεις ή με άλλο τρόπο διαπιστωθούν ενδείξεις μη συμμόρφωσης με τις απαιτήσεις του μέρους-Μ, αρμόδια αρχή λαμβάνει τα ακόλουθα μέτρα:1. Για πόρισμα επιπέδου 1, λαμβάνονται άμεσα μέτρα από την αρμόδια αρχή προκειμένου να ανακαλέσει, περιορίσει ή αναστείλει, εξ ολοκλήρου ή εν μέρει, ανάλογα με τη σημασία του πορίσματος επιπέδου 1, την έγκριση του φορέα διαχείρισης της αξιοπλοΐας, έως ότου αυτός προβεί στην κατάλληλη διορθωτική ενέργεια.2. Για πόρισμα επιπέδου 2, η αρμόδια αρχή χορηγεί ένα χρονικό περιθώριο για την ανάληψη διορθωτικών ενεργειών που αντιστοιχεί στη φύση του πορίσματος αλλά σε κάθε περίπτωση δεν πρέπει να υπερβαίνει τους τρεις μήνες. Σε ορισμένες περιπτώσεις, κατά το τέλος αυτής της πρώτης περιόδου και ανάλογα με τη φύση του πορίσματος, η αρμόδια αρχή μπορεί να παρατείνει τη περίοδο των τριών μηνών, εφόσον κρίνει ότι υπάρχει ικανοποιητικός προγραμματισμός διορθωτικών ενεργειών.β) Στην περίπτωση που ο φορέας παραλείψει να συμμορφωθεί εντός του χρονικού διαστήματος που του χορηγήθηκε από την αρμόδια αρχή, αυτή προχωρεί σε ενέργειες ολικής ή μερικής αναστολής της έγκρισης.Μ.Β.706 Αλλαγέςα) Στην περίπτωση άμεσης έγκρισης των τροποποιήσεων στο εγχειρίδιο διαχείρισης της διαρκούς αξιοπλοΐας, η αρμόδια αρχή ελέγχει κατά πόσο οι διαδικασίες που καθορίζονται στο εγχειρίδιο συμμορφώνονται με το μέρος-Μ, πριν κοινοποιήσει την έγκρισή της στον υπό έγκριση φορέα.β) Στην περίπτωση έμμεσης έγκρισης των τροποποιήσεων στο εγχειρίδιο διαχείρισης της διαρκούς αξιοπλοΐας, η αρμόδια αρχή διασφαλίζει ότι ελέγχει επαρκώς την έγκριση όλων των τροποποιήσεων στο εν λόγω εγχειρίδιο.γ) Η αρμόδια αρχή καθορίζει τις προϋποθέσεις κάτω από τις οποίες ο εγκεκριμένος κατά Μ.Α. τμήμα Ζ φορέας διαχείρισης της διαρκούς αξιοπλοΐας μπορεί να λειτουργήσει κατά τη διάρκεια των αλλαγών αυτών.Μ.Β.707 Ανάκληση, αναστολή και περιορισμός ισχύος έγκρισηςΗ αρμόδια αρχή:α) αναστέλλει έγκριση για εύλογη αιτία σε περίπτωση ενδεχόμενης απειλής για την ασφάλεια, ήβ) αναστέλλει, ανακαλεί, ή περιορίζει έγκριση σύμφωνα με την Μ.Β.705.TΜΗΜΑ H ΠΙΣΤΟΠΟΙΗΤΙΚΟ ΔΙΑΘΕΣΗΣ ΣΕ ΥΠΗΡΕΣΙΑ - ΠΔΥ (CRS)(προς ανάπτυξη)ΤΜΗΜΑ Θ ΠΙΣΤΟΠΟΙΗΤΙΚΟ ΕΠΙΘΕΩΡΗΣΗΣ ΤΗΣ ΑΞΙΟΠΛΟΪΑΣΜ.Β.901 Αξιολόγηση των συστάσεωνΜετά την παραλαβή αίτησης και σχετικής σύστασης για την έκδοση πιστοποιητικού επιθεώρησης της αξιοπλοΐας σύμφωνα με την Μ.Α.902, στοιχείο δ):1. προσωπικό της αρμόδιας αρχής που διαθέτει τα κατάλληλα προσόντα επιβεβαιώνει ότι η δήλωση συμμόρφωσης που περιλαμβάνεται στη σύσταση αποδεικνύει ότι έχει εκτελεστεί πλήρης επιθεώρηση της αξιοπλοΐας κατά την Μ.Α.710,2. η αρμόδια αρχή διερευνά και μπορεί να ζητήσει περισσότερες πληροφορίες για να τεκμηριώσει την αξιολόγηση της σύστασης.Μ.Β.902 Επιθεώρηση της αξιοπλοΐας από την αρμόδια αρχήα) Η αρμόδια αρχή, όταν αποφασίσει να προβεί σε επιθεώρηση της αξιοπλοΐας και να εκδώσει το σχετικό πιστοποιητικό (προσάρτημα ΙΙΙ) σε έντυπο 15α του EASA, εκτελεί την εν λόγω εξέταση σύμφωνα με τις διατάξεις της Μ.Α.710.β) Η αρμόδια αρχή διαθέτει το κατάλληλο προσωπικό επιθεώρησης της αξιοπλοΐας για την εκτέλεση αυτών των επιθεωρήσεων. Το εν λόγω προσωπικό πρέπει να διαθέτει:1. τουλάχιστον 5 ετών πείρα στην διαρκή αξιοπλοΐα και2. κατάλληλη άδεια σύμφωνα με το μέρος-66 ή πτυχίο αεροναυτικής ή ισοδύναμο πτυχίο και3. επίσημη εκπαίδευση στην αεροναυτική συντήρηση και4. θέση στην ιεραρχία με ανάλογες αρμοδιότητες.γ) Η αρμόδια αρχή διατηρεί αρχείο όλου του προσωπικού επιθεώρησης της αξιοπλοΐας, το οποίο περιλαμβάνει λεπτομέρειες για τα κατάλληλα προσόντα που διαθέτει το προσωπικό, μαζί με περίληψη της σχετικής πείρας και εκπαίδευσής τους πάνω στη διαχείριση της διαρκούς αξιοπλοΐας.δ) Η αρμόδια αρχή έχει πρόσβαση στα ισχύοντα στοιχεία όπως καθορίζονται στις Μ.Α.305, Μ.Α.306 και Μ.Α.401 κατά την εκτέλεση της επιθεώρησης της αξιοπλοΐας.Μ.Β.903 ΠορίσματαΌταν κατά τις επιθεωρήσεις του αεροσκάφους ή με άλλο τρόπο διαπιστωθούν ενδείξεις μη συμμόρφωσης με τις απαιτήσεις του μέρους-Μ, αρμόδια αρχή λαμβάνει τα ακόλουθα μέτρα:1. Για πόρισμα επιπέδου 1, η αρμόδια αρχή ζητεί την ανάληψη κατάλληλων διορθωτικών ενεργειών πριν από την πραγματοποίηση άλλης πτήσης, ενώ λαμβάνονται άμεσα μέτρα από την αρμόδια αρχή προκειμένου να ανακαλέσει ή να αναστείλει το πιστοποιητικό επιθεώρησης της αξιοπλοΐας.2. Για πόρισμα επιπέδου 2, η διορθωτική ενέργεια που απαιτείται από την αρμόδια αρχή αντιστοιχεί στη φύση του πορίσματος.Προσάρτημα IΣύμβαση διαρκούς αξιοπλοΐας1. Όταν ο ιδιοκτήτης, σύμφωνα με την Μ.Α.201, αναθέτει με σύμβαση σε φορέα διαρκούς αξιοπλοΐας εγκεκριμένο κατά το Μ.Α. τμήμα Ζ τη διεξαγωγή εργασιών διαχείρισης της διαρκούς αξιοπλοΐας, κατόπιν αιτήματος της αρμόδιας αρχής, ένα αντίγραφο της συμφωνίας υποβάλλεται από τον ιδιοκτήτη στην αρμόδια αρχή του κράτους μέλους νηολόγησης, αφού αυτή υπογραφεί και από τα δύο μέρη.2. Η συμφωνία συντάσσεται λαμβάνοντας υπόψη τις απαιτήσεις του μέρους-Μ και ορίζει τις υποχρεώσεις των συμβαλλομένων ως προς τη διαρκή αξιοπλοΐα του αεροσκάφους.3. Περιλαμβάνει τουλάχιστον:- τον αριθμό νηολογίου,- τον τύπο αεροσκάφους,- τον αριθμό σειράς αεροσκάφους,- το όνομα ή τα λεπτομερή στοιχεία της εταιρείας του ιδιοκτήτη ή του καταχωρισμένου μισθωτή, συμπεριλαμβανομένης της διεύθυνσης,τα λεπτομερή στοιχεία του εγκεκριμένου κατά το Μ.Α. τμήμα Ζ φορέα διαρκούς αξιοπλοΐας, συμπεριλαμβανομένης της διεύθυνσης.4. Δηλώνει τα ακόλουθα:"Ο ιδιοκτήτης αναθέτει στον εγκεκριμένο φορέα τη διαχείριση της διαρκούς αξιοπλοΐας του αεροσκάφους, την εκπόνηση προγράμματος συντήρησης που πρέπει να τύχει εγκρίσεως από τις υπεύθυνες για την αξιοπλοΐα αρχές του κράτους μέλους όπου έχει νηολογηθεί το αεροσκάφος, και την οργάνωση της συντήρησης του αεροσκάφους, σύμφωνα με το εν λόγω πρόγραμμα συντήρησης, από εγκεκριμένο φορέα.Σύμφωνα με την παρούσα σύμβαση, τα δύο μέρη δεσμεύονται να ακολουθούν τις αντίστοιχες υποχρεώσεις που αυτή ορίζει.Ο ιδιοκτήτης διαβεβαιώνει, εξ όσων γνωρίζει, ότι όλες οι πληροφορίες που δόθηκαν στον εγκεκριμένο φορέα και αφορούν τη διαρκή αξιοπλοΐα του αεροσκάφους είναι και θα εξακολουθήσουν να είναι ακριβείς και ότι δεν θα επέλθουν μεταβολές στο αεροσκάφος χωρίς την εκ των προτέρων έγκριση του εγκεκριμένου φορέα.Σε περίπτωση που οποιοσδήποτε από τους συμβαλλόμενους δεν συμμορφωθεί κατά οποιοδήποτε τρόπο με την παρούσα σύμβαση, αυτή καθίσταται άκυρη. Στην παραπάνω περίπτωση, ο ιδιοκτήτης καθίσταται πλήρως υπεύθυνος για κάθε εργασία που αφορά τη διαρκή αξιοπλοΐα του αεροσκάφους και ο ιδιοκτήτης αναλαμβάνει να γνωστοποιήσει το γεγονός στις αρμόδιες αρχές του κράτους μέλους νηολόγησης εντός δύο εβδομάδων."5. Όταν ο ιδιοκτήτης, σύμφωνα με την Μ.Α.201, συνάπτει σύμβαση με φορέα διαρκούς αξιοπλοΐας εγκεκριμένο κατά το Μ.Α. τμήμα Ζ, οι υποχρεώσεις κάθε μέρους μοιράζονται ως εξής:5.1. Υποχρεώσεις του εγκεκριμένου φορέα:1. ο τύπος του αεροσκάφους περιλαμβάνεται στο πεδίο εφαρμογής της έγκρισής του,2. τηρεί τους όρους διατήρησης της διαρκούς αξιοπλοΐας που απαριθμούνται παρακάτω:- αναπτύσσει πρόγραμμα συντήρησης για το αεροσκάφος, συμπεριλαμβανομένου κάθε σχετικού προγράμματος αξιοπιστίας,- αναλαμβάνει να οργανώσει την έγκριση του προγράμματος συντήρησης του αεροσκάφους,- εφόσον το πρόγραμμα συντήρησης του αεροσκάφους εγκριθεί, παραδίδει αντίγραφο αυτού στον ιδιοκτήτη,- αναλαμβάνει να οργανώσει επιθεώρηση μετάβασης από το προηγούμενο πρόγραμμα συντήρησης του αεροσκάφους στο καινούργιο,- φροντίζει ώστε όλη η συντήρηση να εκτελεστεί από εγκεκριμένο φορέα συντήρησης,- διασφαλίζει ότι εφαρμόζονται όλες οι σχετικές οδηγίες αξιοπλοΐας,- φροντίζει για την αποκατάσταση από κατάλληλα εγκεκριμένο φορέα συντήρησης όλων των ελαττωμάτων που αποκαλύπτονται κατά την προγραμματισμένη συντήρηση ή αναφέρονται από τον ιδιοκτήτη,- συντονίζει την προγραμματισμένη συντήρηση, την εφαρμογή των οδηγιών αξιοπλοΐας, την αντικατάσταση των εξαρτημάτων με πεπερασμένη διάρκεια ζωής και την εφαρμογή των απαιτήσεων που αφορούν την επιθεώρηση των παρελκομένων,- ειδοποιεί τον ιδιοκτήτη κάθε φορά που το αεροσκάφος πρέπει να προσαχθεί σε εγκεκριμένο φορέα συντήρησης,- διαχειρίζεται όλα τα τεχνικά αρχεία,- αρχειοθετεί όλα τα τεχνικά αρχεία,3. οργανώνει την έγκριση των μετατροπών, ως σύνολο και μεμονωμένα, στο αεροσκάφος σύμφωνα με το μέρος 21, πριν αυτές υλοποιηθούν,4. οργανώνει την έγκριση των επισκευών, ως σύνολο και μεμονωμένα, στο αεροσκάφος σύμφωνα με το μέρος 21, πριν αυτές πραγματοποιηθούν,5. ειδοποιεί την υπεύθυνη για την αξιοπλοΐα αρχή του κράτους μέλους νηολόγησης εάν ο ιδιοκτήτης δεν παραδώσει το αεροσκάφος στον εγκεκριμένο φορέα συντήρησης όπως ζητήθηκε από τον εγκεκριμένο φορέα,6. ειδοποιεί την υπεύθυνη για την αξιοπλοΐα αρχή του κράτους μέλους νηολόγησης εάν η παρούσα σύμβαση δεν τηρείται,7. εκτελεί την επιθεώρηση της αξιοπλοΐας του αεροσκάφους, όταν χρειάζεται, και συμπληρώνει το πιστοποιητικό επιθεώρησης της αξιοπλοΐας ή τη σύσταση προς το κράτος μέλος νηολόγησης,8. προβαίνει σε αναφορά όλων των συμβάντων όπως επιβάλλεται από τους σχετικούς κανονισμούς,9. γνωστοποιεί στις αρχές του κράτους μέλους νηολόγησης την καταγγελία της παρούσας σύμβασης από οποιονδήποτε συμβαλλόμενο.5.2. Υποχρεώσεις του ιδιοκτήτη:1. κατανοεί τις βασικές αρχές του εγκεκριμένου προγράμματος συντήρησης,2. κατανοεί τις βασικές αρχές του μέρους-Μ,3. παραδίδει το αεροσκάφος στον εγκεκριμένο φορέα συντήρησης με τον οποίον είναι συμβεβλημένος ο εγκεκριμένος φορέας στον συγκεκριμένο χρόνο που καθόρισε ο εγκεκριμένος φορέας,4. δεν τροποποιεί το αεροσκάφος χωρίς να συμβουλευτεί πρώτα τον εγκεκριμένο φορέα,5. γνωστοποιεί στον εγκεκριμένο φορέα όλη τη συντήρηση που εκτελέστηκε εκτάκτως χωρίς να λάβει γνώση ο εγκεκριμένος φορέας και χωρίς τον έλεγχό του,6. αναφέρει στον εγκεκριμένο φορέα μέσω του τεχνικού μητρώου όλα τα ελαττώματα που βρέθηκαν κατά την πτητική λειτουργία,7. γνωστοποιεί στις αρχές του κράτους μέλους νηολόγησης την καταγγελία της παρούσας σύμβασης από οποιονδήποτε συμβαλλόμενο,8. γνωστοποιεί στις αρχές του κράτους μέλους νηολόγησης και στον εγκεκριμένο φορέα την πώληση του αεροσκάφους,9. προβαίνει σε αναφορά όλων των συμβάντων όπως επιβάλλεται από τους σχετικούς κανονισμούς.Προσάρτημα IIΈντυπο 1 του EASAΧρήση του εντύπου 1 του EASA για τη συντήρηση1. ΓΕΝΙΚΑΗ μορφή του πιστοποιητικού πρέπει να συμμορφώνεται με το επισυναπτόμενο δείγμα, συμπεριλαμβανομένων των αριθμών των πεδίων του, όπου κάθε πεδίο πρέπει να βρίσκεται στη θέση που έχει στο δείγμα. Το μέγεθος κάθε πεδίου μπορεί, ωστόσο, να μεταβάλλεται ώστε να προσαρμόζεται στη συγκεκριμένη αίτηση, αλλά όχι σε βαθμό που θα καθιστούσε το πιστοποιητικό μη αναγνωρίσιμο. Το ολικό μέγεθος του πιστοποιητικού μπορεί να μεγαλώσει ή να μικρύνει σημαντικά, εφόσον όμως το πιστοποιητικό παραμένει αναγνωρίσιμο και ευανάγνωστο. Σε περίπτωση αμφιβολίας, συμβουλευτείτε το οικείο κράτος μέλος.Όλα τα στοιχεία εκτύπωσης πρέπει να είναι σαφή και ευανάγνωστα, ώστε να επιτρέπουν εύκολο διάβασμα του εντύπου.Το πιστοποιητικό είναι είτε προεκτυπωμένο είτε εκτυπωμένο από υπολογιστή, αλλά σε κάθε περίπτωση η εκτύπωση των γραμμών και των χαρακτήρων πρέπει να είναι σαφής και ευανάγνωστη. Προεκτυπωμένο κείμενο επιτρέπεται εφόσον συμφωνεί με το επισυναπτόμενο πρότυπο, αλλά δεν επιτρέπεται άλλο κείμενο πιστοποίησης.Γίνεται δεκτή η αγγλική γλώσσα και, ενδεχομένως, η (οι) γλώσσα(-ες) του ενδιαφερόμενου κράτους μέλους.Η συμπλήρωση του πιστοποιητικού μπορεί να γίνει στην αγγλική γλώσσα όταν χρησιμοποιείται για εξαγωγή, αλλιώς μπορεί να γίνει στην (στις) επίσημη(-ες) γλώσσα(-ες) του κράτους μέλους.Τα στοιχεία που εισάγονται στο πιστοποιητικό μπορούν να είναι μηχανογραφημένα από εκτυπωτή υπολογιστή ή χειρόγραφα, με κεφαλαία γράμματα, και πρέπει να επιτρέπουν την εύκολη ανάγνωση.Οι συντομογραφίες πρέπει να περιορίζονται στο ελάχιστο.Ο χώρος που παραμένει στο πίσω μέρος του πιστοποιητικού μπορεί να χρησιμοποιηθεί από τον εκδότη για τυχόν πρόσθετες πληροφορίες, αλλά δεν πρέπει να περιέχει κανένα κείμενο σχετικό με την πιστοποίηση.Το πρωτότυπο πιστοποιητικό πρέπει να συνοδεύει τα αντικείμενα και πρέπει να γίνει συσχέτιση μεταξύ του πιστοποιητικού και των αντικειμένων. Αντίτυπο του πιστοποιητικού πρέπει να κρατείται από τον φορέα που κατασκεύασε ή συντήρησε το αντικείμενο. Όταν η μορφή και τα στοιχεία του πιστοποιητικού έχουν δημιουργηθεί εξ ολοκλήρου σε ηλεκτρονικό υπολογιστή, επιτρέπεται η διατήρηση του πιστοποιητικού σε ασφαλή βάση δεδομένων, εφόσον αυτό γίνεται δεκτό από το κράτος μέλος.Όπου χρησιμοποιήθηκε μόνο ένα πιστοποιητικό για τη διάθεση σε υπηρεσία πολλών αντικειμένων και στη συνέχεια αυτά διαχωρίστηκαν μεταξύ τους, όπως για παράδειγμα μέσω εμπόρου ανταλλακτικών, τότε αυτά τα αντικείμενα πρέπει να συνοδεύονται από αντίγραφο του αρχικού πιστοποιητικού, το οποίο πρέπει να φυλάσσεται από τον φορέα που παρέλαβε την παρτίδα των αντικειμένων. Η παράλειψη φύλαξης του πρωτότυπου πιστοποιητικού μπορεί να ακυρώσει την κατάσταση διάθεσης σε υπηρεσία των αντικειμένων.ΣΗΜΕΙΩΣΗ:Δεν υφίσταται περιορισμός στον αριθμό των αντιγράφων του πιστοποιητικού που στέλνονται στον πελάτη ή φυλάσσονται από τον αρχικό εκδότη.Το πιστοποιητικό που συνοδεύει το αντικείμενο μπορεί να επισυνάπτεται σε αυτό, τοποθετούμενο σε φάκελο ώστε να έχει ανθεκτικότητα.2. ΣΥΜΠΛΗΡΩΣΗ ΤΟΥ ΠΙΣΤΟΠΟΙΗΤΙΚΟΥ ΔΙΑΘΕΣΗΣ ΣΕ ΥΠΗΡΕΣΙΑ ΑΠΟ ΤΟΝ ΑΡΧΙΚΟ ΕΚΔΟΤΗΓια να ισχύει το έγγραφο ως πιστοποιητικό πρέπει να έχουν συμπληρωθεί όλα τα πεδία, εκτός εάν ορίζεται διαφορετικά.Πεδίο 1 Το όνομα του κράτους μέλους με την έγκριση του οποίου εκδίδεται το πιστοποιητικό. Η ένδειξη αυτή μπορεί να είναι προεκτυπωμένη.Πεδίο 2 Προεκτυπωμένο κείμενο "Πιστοποιητικό εγκεκριμένης διάθεσης σε υπηρεσία/Έντυπο 1 του ΕΑSA"Πεδίο 3 Σε αυτό το πεδίο προεκτυπώνεται ένας μοναδικός αριθμός για έλεγχο του πιστοποιητικού και για να διευκολυνθεί η ιχνηλασιμότητά του, εκτός από την περίπτωση που το έγγραφο έχει προκύψει από πρόγραμμα ηλεκτρονικού υπολογιστή και ο μοναδικός αριθμός δεν χρειάζεται να προεκτυπωθεί, εφόσον ο υπολογιστής έχει προγραμματιστεί για τη δημιουργία του.Πεδίο 4 Το πλήρες όνομα και διεύθυνση καθώς και η ταχυδρομική διεύθυνση, εάν διαφέρει, του εγκεκριμένου φορέα ο οποίος διαθέτει σε υπηρεσία τα αντικείμενα που καλύπτονται από το παρόν πιστοποιητικό. Η ένδειξη αυτή μπορεί να είναι προεκτυπωμένη. Λογότυπα κ.λπ. επιτρέπονται, εφόσον χωρούν στο πεδίο.Πεδίο 5 Σκοπός του είναι η παραπομπή σε εντολή εργασίας/σύμβαση/τιμολόγιο ή οποιαδήποτε άλλη εσωτερική διαδικασία του φορέα, έτσι ώστε να υπάρξει σύστημα άμεσης ιχνηλασιμότητας.Πεδίο 6 Το παρόν πεδίο χρησιμοποιείται για τη διευκόλυνση του φορέα που εξέδωσε το πιστοποιητικό ώστε να παραπέμπει εύκολα στο πεδίο 13 ("Παρατηρήσεις") με χρήση των αριθμών των αντικειμένων. Η συμπλήρωσή του δεν είναι υποχρεωτική.Εάν πρόκειται να διατεθούν σε υπηρεσία πολλά αντικείμενα με το πιστοποιητικό, επιτρέπεται η χρήση χωριστού καταλόγου με αμοιβαία παραπομπή μεταξύ πιστοποιητικού και καταλόγου.Πεδίο 7 Δίνεται το όνομα ή η περιγραφή του αντικειμένου. Προτιμάται η χρήση της ονομασίας του εικονογραφημένου καταλόγου εξαρτημάτων (IPC).Πεδίο 8 Σημειώστε τον κωδικό εξαρτήματος. Προτιμάται η χρήση του αριθμού IPC.Πεδίο 9 Χρησιμοποιείται για την ένδειξη των προϊόντων με έγκριση τύπου στα οποία μπορούν να τοποθετηθούν τα αντικείμενα που διατίθενται σε υπηρεσία. Η συμπλήρωση του πεδίου είναι προαιρετική, αλλά εάν συμπληρωθεί επιτρέπονται οι εξής αναγραφές:α) Το συγκεκριμένο μοντέλο ή το μοντέλο σειράς παραγωγής αεροσκάφους, κινητήρα, έλικα ή βοηθητικής μονάδας ισχύος, ή παραπομπή σε εύκολα προσιτό κατάλογο ή εγχειρίδιο που περιέχει τις σχετικές πληροφορίες, για παράδειγμα: "Cessna 150".β) "Διάφορα", εάν είναι γνωστό ότι κρίνονται κατάλληλα για τοποθέτηση σε περισσότερα από ένα μοντέλα προϊόντων με έγκριση τύπου, εκτός εάν ο αρχικός εκδότης επιθυμεί να περιορίσει την τοποθέτηση σε συγκεκριμένο μοντέλο, οπότε κάνει σχετική σημείωση.γ) "Άγνωστο" εάν δεν είναι γνωστό το πού επιτρέπεται η τοποθέτηση. Τα αντικείμενα αυτής της κατηγορίας προορίζονται κυρίως για χρήση από τους φορείς συντήρησης.ΣΗΜΕΙΩΣΗ:Οι πληροφορίες του πεδίου 9 δεν αποτελούν εξουσιοδότηση τοποθέτησης του αντικειμένου σε συγκεκριμένο αεροσκάφος, κινητήρα, έλικα ή βοηθητική μονάδα ισχύος. Ο χρήστης/εγκαταστάτης πρέπει να τεκμηριώσει μέσω εγγράφων, όπως είναι για παράδειγμα ο κατάλογος ανταλλακτικών, τα δελτία συντήρησης κ.λπ., ότι το αντικείμενο είναι κατάλληλο για τη συγκεκριμένη εφαρμογή.Πεδίο 10 Σημειώστε τον αριθμό των αντικειμένων που διατίθενται σε υπηρεσία.Πεδίο 11 Σημειώστε τον αριθμό σειράς ή/και τον αριθμό παρτίδας του αντικειμένου, εάν υπάρχουν, εάν δε όχι, σημειώστε "δεν υπάρχει".Πεδίο 12 Οι ακόλουθες λέξεις σε εισαγωγικά, με τους ορισμούς τους, δηλώνουν την κατάσταση του αντικειμένου που διατίθεται σε υπηρεσία. Στο πεδίο σημειώνεται μία λέξη από τις παρακάτω ή συνδυασμός αυτών:1. "ΥΠΕΣΤΗ ΓΕΝΙΚΗ ΕΠΙΣΚΕΥΗ"H αποκατάσταση χρησιμοποιημένου αντικειμένου μέσω επιθεώρησης, δοκιμών και αντικατάστασης εξαρτημάτων σύμφωνα με εγκεκριμένο πρότυπο(1), προκειμένου να παραταθεί η διάρκεια ζωής του.2. "ΕΠΙΘΕΩΡΗΘΗΚΕ/ΥΠΕΣΤΗ ΔΟΚΙΜΗ"Η εξέταση αντικειμένου προκειμένου να διαπιστωθεί η συμμόρφωση προς εγκεκριμένο πρότυπο(2).3. "ΜΕΤΑΣΚΕΥΑΣΤΗΚΕ"Η μετατροπή αντικειμένου σύμφωνα με εγκεκριμένο πρότυπο(3).4. "ΕΠΙΣΚΕΥΑΣΤΗΚΕ"Η επαναφορά αντικειμένου σε κατάσταση επιχειρησιακής λειτουργίας σύμφωνα με εγκεκριμένο πρότυπο(4).5. "ΑΝΑΓΟΜΩΘΗΚΕ"Η αποκατάσταση χρησιμοποιημένου ελαστικού τροχών σύμφωνα με εγκεκριμένο πρότυπο(5).6. "ΕΠΑΝΑΣΥΝΑΡΜΟΛΟΓΗΘΗΚΕ"Η εκ νέου συναρμολόγηση αντικειμένου σύμφωνα με εγκεκριμένο πρότυπο(6).Παράδειγμα: Ένας έλικας μετά τη μεταφορά.ΣΗΜΕΙΩΣΗ:Ο όρος αυτός πρέπει να χρησιμοποιείται μόνο όταν αναφέρεται σε αντικείμενα που αρχικά ήταν πλήρως συναρμολογημένα από τον κατασκευαστή σύμφωνα με τις απαιτήσεις κατασκευής, όπως, μεταξύ άλλων, το μέρος 21.Οι παραπάνω ενδείξεις πρέπει να τεκμηριωθούν συμπληρώνοντας στο πεδίο 13 το εγκεκριμένο δεδομένο/εγχειρίδιο/προδιαγραφή που χρησιμοποιήθηκε κατά τη συντήρηση.Πεδίο 13 Σε αυτό το πεδίο αναφέρονται υποχρεωτικά οποιεσδήποτε πληροφορίες, είτε απευθείας είτε με αναφορά σε υποστηρικτική τεκμηρίωση, οι οποίες προσδιορίζουν συγκεκριμένα δεδομένα ή περιορισμούς που σχετίζονται με τα αντικείμενα που διατίθενται σε υπηρεσία και είναι αναγκαία στον χρήστη/εγκαταστάτη για να προβεί στον τελικό καθορισμό της αξιοπλοΐας του αντικειμένου. Οι πληροφορίες πρέπει να είναι σαφείς, ολοκληρωμένες και να δίνονται με μορφή και κατά τρόπο επαρκή για τους σκοπούς του καθορισμού.Η κάθε ένδειξη πρέπει να καθορίζει με σαφήνεια το αντικείμενο στο οποίο αναφέρεται.Εάν δεν υπάρχει ένδειξη, σημειώστε "Ουδέν".Μερικά παραδείγματα πληροφοριών που μπορούν να αναφερθούν είναι:- ο προσδιορισμός και η έκδοση της τεκμηρίωσης συντήρησης που χρησιμοποιείται ως το εγκεκριμένο πρότυπο,- οδηγίες αξιοπλοΐας που εκτελέστηκαν ή/και διαπιστώθηκε ότι εκτελέστηκαν, κατά περίπτωση,- επισκευές που εκτελέστηκαν ή/και διαπιστώθηκε ότι εκτελέστηκαν, κατά περίπτωση,- μετατροπές που εκτελέστηκαν ή/και διαπιστώθηκε ότι εκτελέστηκαν, κατά περίπτωση,- ανταλλακτικά που τοποθετήθηκαν ή/και διαπιστώθηκε ότι τοποθετήθηκαν, κατά περίπτωση,- ιστορικό των εξαρτημάτων περιορισμένης διάρκειας ζωής,- παρεκκλίσεις από την εντολή εργασίας του πελάτη,- αναφορά έγκρισης κατά το Μ.Α. τμήμα ΣΤ,- προσδιορισμός του εθνικού κανονισμού, εάν δεν είναι το μέρος-145 ή το μέρος-Μ τμήμα ΣΤ,- δηλώσεις διάθεσης σε υπηρεσία για την εκπλήρωση αλλοδαπής απαίτησης συντήρησης,- δηλώσεις διάθεσης σε υπηρεσία για την εκπλήρωση των όρων διεθνούς συμφωνίας συντήρησης, όπως μεταξύ άλλων, της συμφωνίας με τον Καναδά (Canadian Technical Arrangement Maintenance) και της διμερούς συμφωνίας με τις ΗΠΑ (USA Bilateral Aviation Safety Agreement - Maintenance Implementation Procedure).Πεδία 14, 15, 16, 17 και 18 Αυτά δεν πρέπει να χρησιμοποιούνται για εργασίες συντήρησης που έγιναν από φορείς συντήρησης εγκεκριμένους κατά το Μ.Α. τμήμα ΣΤ. Αυτά τα πεδία προορίζονται ειδικά για τη διάθεση σε υπηρεσία/πιστοποίηση αντικειμένων που έχουν πρόσφατα κατασκευαστεί σύμφωνα με το μέρος 21 και τους εθνικούς κανονισμούς πολιτικής αεροπορίας που βρίσκονταν σε ισχύ πριν από την πλήρη εφαρμογή του μέρους 21.Πεδίο 19 Περιέχει την αναγκαία δήλωση διάθεσης σε υπηρεσία που απαιτείται για όλες τις εργασίες συντήρησης που έγιναν από φορείς συντήρησης εγκεκριμένους κατά το Μ.Α. τμήμα ΣΤ. Όταν διατίθεται σε υπηρεσία εργασία συντήρησης που δεν εκτελέστηκε σύμφωνα με το μέρος-Μ, στο πεδίο 13 πρέπει να καθορίζεται ο συγκεκριμένος εθνικός κανονισμός. Σε κάθε περίπτωση, πρέπει να σημανθεί το σχετικό τετραγωνίδιο ώστε να επικυρωθεί η διάθεση σε υπηρεσία.Η ένδειξη στην πιστοποίηση "εκτός εάν καθορίζεται διαφορετικά στο πεδίο 13" χρησιμεύει στις εξής καταστάσεις:α) στην περίπτωση που δεν κατέστη δυνατή η ολοκλήρωση της συντήρησης·β) στην περίπτωση που η συντήρηση παρεξέκλινε από το πρότυπο που απαιτεί το μέρος-Μ·γ) στην περίπτωση που η συντήρηση εκτελέστηκε σύμφωνα με απαίτηση που δεν περιλαμβάνεται στο μέρος-Μ.Οποιαδήποτε περίπτωση ή συνδυασμός αυτών πρέπει να καθορίζεται στο πεδίο 13.Πεδίο 20 Χώρος για την υπογραφή του προσωπικού πιστοποίησης που εξουσιοδοτήθηκε προς τούτο από τον εγκεκριμένο κατά το Μ.Α. τμήμα ΣΤ φορέα συντήρησης. Η υπογραφή μπορεί να εκτυπωθεί μέσω ηλεκτρονικού υπολογιστή, εφόσον το κράτος μέλος κρίνει ότι μόνο ο υπογράφων μπορεί να δώσει τη σχετική εντολή στον υπολογιστή και ότι δεν είναι δυνατή η τοποθέτηση υπογραφής σε κενό έγγραφο που εκτυπώθηκε από υπολογιστή.Πεδίο 21 Χώρος για τον κωδικό που δόθηκε από το κράτος μέλος στον φορέα συντήρησης που εγκρίθηκε κατά το Μ.Α. τμήμα ΣΤ.Πεδίο 22 Εκτυπώνεται το ονοματεπώνυμο του προσώπου που υπογράφει στο πεδίο 20 και τα στοιχεία αναφοράς της ατομικής εξουσιοδότησής του.Πεδίο 23 Η ημερομηνία υπογραφής της δήλωσης διάθεσης σε υπηρεσία του πεδίου 19 (η/μ/έ). Ο μήνας εμφανίζεται με γράμματα, π.χ. Ιαν., Φεβ., Μάρ. κ.λπ. Η διάθεση σε υπηρεσία υπογράφεται μετά την "ολοκλήρωση της συντήρησης".Παρακαλώ σημειώστε ότι οι δηλώσεις ανάληψης ευθύνης από τον χρήστη βρίσκονται στην οπίσθια όψη του παρόντος πιστοποιητικού. Οι δηλώσεις αυτές μπορούν να προστεθούν στην εμπρόσθια όψη του πιστοποιητικού, κάτω από την τελευταία γραμμή του και αφού μειωθεί η αντίστοιχη διάστασή του.&gt;PIC FILE= "L_2003315EL.003301.TIF"&gt;>PIC FILE= "L_2003315EL.003401.TIF">(1) Η έκφραση εγκεκριμένο πρότυπο σημαίνει πρότυπο κατασκευής/σχεδίασης/συντήρησης/ποιότητας εγκεκριμένο από την αρμόδια αρχή.(2) Η έκφραση εγκεκριμένο πρότυπο σημαίνει πρότυπο κατασκευής/σχεδίασης/συντήρησης/ποιότητας εγκεκριμένο από την αρμόδια αρχή.(3) Η έκφραση εγκεκριμένο πρότυπο σημαίνει πρότυπο κατασκευής/σχεδίασης/συντήρησης/ποιότητας εγκεκριμένο από την αρμόδια αρχή.(4) Η έκφραση εγκεκριμένο πρότυπο σημαίνει πρότυπο κατασκευής/σχεδίασης/συντήρησης/ποιότητας εγκεκριμένο από την αρμόδια αρχή.(5) Η έκφραση εγκεκριμένο πρότυπο σημαίνει πρότυπο κατασκευής/σχεδίασης/συντήρησης/ποιότητας εγκεκριμένο από την αρμόδια αρχή.(6) Η έκφραση εγκεκριμένο πρότυπο σημαίνει πρότυπο κατασκευής/σχεδίασης/συντήρησης/ποιότητας εγκεκριμένο από την αρμόδια αρχή.Προσάρτημα IIIΠιστοποιητικό Eπιθεώρησης της Aξιοπλοΐας&gt;PIC FILE= "L_2003315EL.003502.TIF"&gt;>PIC FILE= "L_2003315EL.003601.TIF">>PIC FILE= "L_2003315EL.003701.TIF">Προσάρτημα IVΕγκρινόμενες ικανότητεςΣΥΣΤΗΜΑ ΕΓΚΡΙΣΗΣ ΚΑΤΗΓΟΡΙΑΣ ΚΑΙ ΙΚΑΝΟΤΗΤΩΝ ΦΟΡΕΩΝ1. Εκτός εάν ορίζεται διαφορετικά στο στοιχείο 11 για την περίπτωση πολύ μικρού φορέα, στον πίνακα 1 παρουσιάζεται σε τυποποιημένη μορφή το πλήρες εύρος των εγκρίσεων που είναι δυνατό να δοθούν σύμφωνα με το Μ.Α. τμήμα-ΣΤ. Σε έναν φορέα πρέπει να χορηγηθεί έγκριση που κυμαίνεται από απλή κατηγορία και ικανότητα με περιορισμούς έως όλες τις κατηγορίες και ικανότητες με περιορισμούς.2. Επί πλέον του πίνακα 1, το τμήμα-ΣΤ., απαιτεί από τον εγκεκριμένο κατά το Μ.Α. τμήμα-ΣΤ φορέα συντήρησης να αναφέρει το αντικείμενο των εργασιών του στο εγχειρίδιο λειτουργίας του. Βλέπε επίσης το στοιχείο 10.3. Με βάση την (τις) κατηγορία(-ες) και την (τις) ικανότητα(-ες) της έγκρισης που χορηγήθηκε από το κράτος μέλος, το αντικείμενο εργασιών που ορίζεται στο εγχειρίδιο λειτουργίας του φορέα συντήρησης καθορίζει τα ακριβή όρια της έγκρισης. Επομένως, είναι απαραίτητη η συμβατότητα μεταξύ της (των) κατηγορίας(-ιών) και της (των) ικανότητας(-ων) έγκρισης και του αντικειμένου εργασιών του φορέα.4. Ικανότητα κατηγορίας Α σημαίνει ότι ο εγκεκριμένος κατά το Μ.Α. τμήμα-ΣΤ φορέας συντήρησης μπορεί να εκτελέσει συντήρηση στο αεροσκάφος και σε όλα τα παρελκόμενά του (συμπεριλαμβανομένων των κινητήρων/βοηθητικών μονάδων ισχύος) μόνο όταν τα ανωτέρω παρελκόμενα βρίσκονται τοποθετημένα στο αεροσκάφος. Κατ' εξαίρεση, αυτά μπορούν να αφαιρεθούν προσωρινά για τους σκοπούς της συντήρησης, εφόσον η αφαίρεση αυτή επιτρέπεται ρητά από το εγχειρίδιο συντήρησης του αεροσκάφους ώστε να διευκολυνθεί η πρόσβαση για τη συντήρηση, με την προϋπόθεση ότι υπάρχει διαδικασία ελέγχου στο εγχειρίδιο λειτουργίας του οργανισμού συντήρησης που είναι αποδεκτή από το κράτος μέλος. Η στήλη των περιορισμών καθορίζει το αντικείμενο της εν λόγω συντήρησης και συνεπώς ορίζει την έκταση της έγκρισης.5. Ικανότητα κατηγορίας Β σημαίνει ότι ο εγκεκριμένος κατά το Μ.Α. τμήμα-ΣΤ φορέας συντήρησης μπορεί να εκτελέσει συντήρηση στον μη εγκατεστημένο κινητήρα/βοηθητική μονάδα ισχύος (APU) και στα παρελκόμενά τους μόνο όταν τα ανωτέρω παρελκόμενα βρίσκονται τοποθετημένα στον κινητήρα/την APU, εκτός εάν αυτά μπορούν να αφαιρεθούν προσωρινά για τους σκοπούς της συντήρησης, εφόσον η αφαίρεση αυτή επιτρέπεται ρητά από το εγχειρίδιο του κινητήρα/της APU ώστε να διευκολυνθεί η πρόσβαση για τη συντήρηση. Η στήλη των περιορισμών καθορίζει το αντικείμενο της εν λόγω συντήρησης και συνεπώς ορίζει την έκταση της έγκρισης. Ένας εγκεκριμένος κατά το Μ.Α. τμήμα-ΣΤ φορέας συντήρησης με ικανότητα κατηγορίας Β μπορεί επίσης να εκτελέσει συντήρηση σε εγκατεστημένο κινητήρα κατά τη συντήρηση, με την προϋπόθεση ότι υπάρχει διαδικασία ελέγχου στο εγχειρίδιο λειτουργίας του φορέα συντήρησης που είναι αποδεκτή από το κράτος μέλος. Στο αντικείμενο των εργασιών που περιλαμβάνεται στο εγχειρίδιο λειτουργίας του φορέα συντήρησης πρέπει να αναφέρεται η δυνατότητα τέτοιας εργασίας, εφόσον επιτρέπεται από το κράτος μέλος.6. Ικανότητα κατηγορίας C σημαίνει ότι ο εγκεκριμένος κατά το Μ.Α. τμήμα-ΣΤ φορέας συντήρησης μπορεί να εκτελέσει συντήρηση σε μη εγκατεστημένα παρελκόμενα (εκτός από τους κινητήρες και τις βοηθητικές μονάδες ισχύος (APU)) τα οποία προορίζονται για τοποθέτηση στο αεροσκάφος ή στον κινητήρα/στις APU. Η στήλη των περιορισμών καθορίζει το αντικείμενο της εν λόγω συντήρησης και συνεπώς ορίζει την έκταση της έγκρισης. Ένας εγκεκριμένος κατά το τμήμα-ΣΤ φορέας συντήρησης με ικανότητα κατηγορίας C μπορεί επίσης να εκτελέσει συντήρηση σε εγκατεστημένο παρελκόμενο κατά τη συντήρηση ή σε εγκατάσταση συντήρησης κινητήρα/APU, με την προϋπόθεση ότι υπάρχει διαδικασία ελέγχου στο εγχειρίδιο λειτουργίας του φορέα συντήρησης που είναι αποδεκτή από το κράτος μέλος. Στο αντικείμενο των εργασιών που περιλαμβάνεται στο εγχειρίδιο λειτουργίας του φορέα συντήρησης πρέπει να αναφέρεται η δυνατότητα τέτοιας εργασίας, εφόσον επιτρέπεται από το κράτος μέλος.7. Η ικανότητα κατηγορίας D είναι ανεξάρτητη και δεν συνδέεται κατ' ανάγκη με συγκεκριμένο αεροσκάφος, κινητήρα ή άλλο παρελκόμενο. Η ικανότητα D1 - μη καταστροφικών δοκιμών (ΜΚΔ) απαιτείται μόνο για εγκεκριμένο κατά το τμήμα-ΣΤ φορέα συντήρησης που εκτελεί εξειδικευμένες εργασίες ΜΚΔ για λογαριασμό άλλου φορέα. Ένας εγκεκριμένος κατά το Μ.Α. τμήμα-ΣΤ φορέας συντήρησης με ικανότητα κατηγορίας Α, Β ή C μπορεί να εκτελέσει ΜΚΔ σε προϊόντα που συντηρεί, χωρίς να χρειάζεται να κατέχει ικανότητα κατηγορίας D1, με την προϋπόθεση ότι στο εγχειρίδιο λειτουργίας του φορέα συντήρησης περιλαμβάνονται διαδικασίες ΜΚΔ.8. Η στήλη των "περιορισμών" αποσκοπεί να δώσει στο κράτος μέλος τη μέγιστη ευελιξία για την εξατομίκευση της έγκρισης κάθε φορέα. Ο πίνακας 1 καθορίζει τους δυνητικούς τύπους περιορισμών και μολονότι η συντήρηση αναφέρεται τελευταία σε κάθε ικανότητα κατηγορίας, είναι αποδεκτό να δίνεται περισσότερη έμφαση στο έργο της συντήρησης παρά στον τύπο ή στον κατασκευαστή του αεροσκάφους ή του κινητήρα, εφόσον αυτό αρμόζει καλύτερα στον φορέα. Ένα παράδειγμα θα μπορούσε να είναι η εγκατάσταση και η συντήρηση των ηλεκτρονικών συστημάτων αεροπλοΐας.9. Ο πίνακας 1 παραπέμπει σε σειρά, τύπο και ομάδα στη στήλη των περιορισμών για τις κατηγορίες Α και Β. Ως σειρά νοείται μια ορισμένη σειρά τύπου όπως η σειρά των Cessna 150 ή Cessna 172 ή Beech 55 ή η σειρά των continental O-200 κ.λπ. Ως τύπος νοείται ένας ορισμένος τύπος ή μοντέλο όπως ο τύπος Cessna 172RG. Μπορεί να αναφερθεί οποιοσδήποτε αριθμός σειρών ή τύπων. Ομάδα σημαίνει για παράδειγμα μονοκινητήριο εμβολοφόρο αεροσκάφος Cessna, ή μη υπερσυμπιεζόμενοι εμβολοφόροι κινητήρες Lycoming κ.λπ.10. Όταν χρησιμοποιείται μακροσκελής κατάλογος δυνατοτήτων που μπορεί να υποστεί συχνές τροποποιήσεις, τότε οι τροποποιήσεις πρέπει να συμφωνούν με διαδικασία αποδεκτή στο κράτος μέλος και να περιλαμβάνονται στο εγχειρίδιο λειτουργίας του φορέα συντήρησης. Η διαδικασία πρέπει να αναφέρει ποιος είναι υπεύθυνος για τον έλεγχο των τροποποιήσεων του καταλόγου δυνατοτήτων και τις ενέργειες που πρέπει να γίνουν για τυχόν τροποποίηση. Οι εν λόγω ενέργειες περιλαμβάνουν τη διασφάλιση της συμμόρφωσης με το τμήμα-ΣΤ προϊόντων ή υπηρεσιών που προστίθενται στον κατάλογο.11. Ο εγκεκριμένος κατά το Μ.Α. τμήμα-ΣΤ φορέας συντήρησης που απασχολεί μόνο ένα πρόσωπο και για τον προγραμματισμό και για την εκτέλεση όλης της συντήρησης μπορεί να κατέχει έγκριση ικανοτήτων μόνο για περιορισμένο αντικείμενο εργασιών. Τα μέγιστα επιτρεπόμενα όρια είναι:>ΘΕΣΗ ΠΙΝΑΚΑ>Σημειώνεται ότι ο συγκεκριμένος φορέας μπορεί να υποστεί από την αρμόδια αρχή περισσότερους περιορισμούς ως προς το πεδίο εφαρμογής της έγκρισης, ανάλογα με τη δυνατότητα του συγκεκριμένου φορέα.ΠΙΝΑΚΑΣ 1>ΘΕΣΗ ΠΙΝΑΚΑ>Προσάρτημα VΠιστοποιητικό έγκρισης για φορέα συντήρησης του μέρους-Μ, ενότητα Α τμήμα ΣΤ&gt;PIC FILE= "L_2003315EL.004102.TIF"&gt;>PIC FILE= "L_2003315EL.004201.TIF">>PIC FILE= "L_2003315EL.004301.TIF">Προσάρτημα VIΠιστοποιητικό έγκρισης για φορέα διαχείρισης διαρκούς αξιοπλοΐας του μέρους-M, ενότητα A τμήμα Ζ&gt;PIC FILE= "L_2003315EL.004402.TIF"&gt;>PIC FILE= "L_2003315EL.004501.TIF">Προσάρτημα VIIΣύνθετες εργασίες συντήρησηςΟι παρακάτω εργασίες συνιστούν τις σύνθετες εργασίες συντήρησης που αναφέρονται στην Μ.Α.801, στοιχείο β), σημείο 2.1. Η τροποποίηση, επισκευή ή αντικατάσταση με ήλωση, κόλληση, σφυρηλάτηση ή συγκόλληση οποιουδήποτε από τα παρακάτω δομικά μέρη του σκελετού του αεροσκάφους:α) δοκού κυτιοειδούς κατασκευής·β) διαμήκους δοκίδας πτέρυγας ή μέλους χορδής·γ) κυρίας δοκού·δ) άνω και κάτω συνδετήριου μέρους κυρίας δοκού·ε) μέλους δοκού δικτυώματος·στ) ενδιάμεσου τμήματος δοκού·ζ) μέλους τρόπιδας ή άρμωσης σε κύτος ή πλωτήρα αερακάτου·η) θλιβόμενου μέλους με μορφή κυματοειδούς φύλου που χρησιμοποιείται στην επιφάνεια της πτέρυγας ή του ουραίου·θ) κύριας εγκάρσιας νεύρωσης πτέρυγας·ι) διαγώνιου στυλιδίου στήριξης πτέρυγας ή ουραίου·ια) στηρίγματος κινητήρα·ιβ) διαμήκους δοκού ή πλαισίου ατράκτου·ιγ) μέλους πλαγίου ή οριζοντίου δικτυώματος ή διαφράγματος·ιδ) δομικών στοιχείων στήριξης καθίσματος·ιε) αντικατάσταση ραγών καθισμάτων·ιστ) στυλιδίων συστήματος προσγείωσης ή των βραχιόνων στήριξής τους·ιζ) άξονα τροχού·ιη) τροχού καιιθ) πέδιλου ολίσθησης ή στυλοβάτη ολίσθησης, εξαιρουμένης της αντικατάστασης επικάλυψης χαμηλής τριβής.2. Η μετατροπή ή επισκευή οποιουδήποτε από τα παρακάτω μέρη:α) της επικάλυψης αεροσκάφους ή πλωτήρα αεροσκάφους, εάν η εργασία απαιτεί τη χρήση ικριώματος, ανυψωτήρα ή στηρίγματος·β) της επικάλυψης αεροσκάφους που υπόκειται σε φορτία λόγω συμπιεζόμενου θαλάμου, εάν η ζημία σε αυτήν είναι μεγαλύτερη από 15 cm (6 ίντσες) προς οποιαδήποτε διεύθυνση·γ) φορτιζόμενου μέλους του συστήματος ελέγχου, συμπεριλαμβανόμενης της ράβδου χειρισμού, ποδωστηρίων, άξονα, πλαισίου, γωνιακού βραχίονα, σωλήνα ροπής, συνδετικής ράβδου και βραχίονα σφυρηλατημένου ή χυτού, αλλά εξαιρουμένης:i) της διαμόρφωσης εν θερμώ συνδετήριου στοιχείου ή συναρμογής συρματόσχοινου καιii) της αντικατάστασης τελικής συναρμογής σωλήνα ώσης-έλξης που είναι ηλωμένη, καιδ) οποιουδήποτε άλλου δομικού στοιχείου, το οποίο δεν απαριθμείται στο σημείο 1 και το οποίο χαρακτηρίζεται από τον κατασκευαστή ως κύριο δομικό στοιχείο στο εγχειρίδιο συντήρησης, στο εγχειρίδιο δομικής συντήρησης ή στις οδηγίες για τη διαρκή αξιοπλοΐα.Προσάρτημα VIIIΠεριορισμένη συντήρηση από τον χειριστή ιδιοκτήτηΤα παρακάτω συνιστούν την περιορισμένη συντήρηση χειριστή που αναφέρεται στην Μ.Α.803, με την προϋπόθεση ότι δεν περιλαμβάνει σύνθετες εργασίες συντήρησης και ότι διεξάγεται σύμφωνα με την Μ.Α.402:1. Η αφαίρεση και η τοποθέτηση των τροχών.2. Η αντικατάσταση των ελαστικών κορδονιών των αποσβεστήρων στο σύστημα προσγείωσης.3. Η συντήρηση των αποσβεστήρων του συστήματος προσγείωσης με προσθήκη λαδιού, αέρα ή και των δύο.4. Η συντήρηση, όπως καθαρισμός και λίπανση, των εδράνων κύλισης των τροχών του συστήματος προσγείωσης.5. Η αντικατάσταση ελαττωματικών καλωδιώσεων ασφαλείας ή κλειδιών ασφάλισης.6. Η λίπανση που δεν απαιτεί άλλη αποσυναρμολόγηση εκτός από την αφαίρεση μη δομικών στοιχείων, όπως πλακών καλυμμάτων, καλυμμάτων κινητήρων και αεροδυναμικών καλυμμάτων.7. Η κατασκευή απλών μπαλωμάτων σε ύφασμα, όταν δεν απαιτείται η ραφή νευρώσεων ή η αφαίρεση δομικών στοιχείων ή επιφανειών ελέγχου. Στην περίπτωση αεροστάτων, οι μικρές επισκευές με μπαλώματα στις καλύπτρες (όπως ορίζονται στις οδηγίες του κατασκευαστή του αερόστατου και σύμφωνα με αυτές) που δεν απαιτούν επισκευή ή αντικατάσταση της ταινίας φορτίου.8. Η αντικατάσταση των υδραυλικών υγρών στη δεξαμενή τους.9. Η αποκατάσταση των διακοσμητικών επικαλύψεων της ατράκτου, του καλαθιού του αερόστατου, των πτερυγίων των ουραίων επιφανειών (εκτός από τις ζυγοσταθμισμένες επιφάνειες ελέγχου), των αεροδυναμικών καλυμμάτων, των καλυμμάτων κινητήρα, του συστήματος προσγείωσης, του θαλάμου ή του εσωτερικού της θέσης διακυβέρνησης, εφόσον δεν απαιτείται αφαίρεση ή αποσυναρμολόγηση οποιουδήποτε κύριου δομικού ή λειτουργικού συστήματος.10. Η εφαρμογή συντηρητικού ή προστατευτικού υλικού όπου δεν απαιτείται αποσυναρμολόγηση οποιουδήποτε κύριου δομικού ή λειτουργικού συστήματος και όπου η επίστρωση αυτή δεν απαγορεύεται ή δεν αντίκειται στην ορθή πρακτική.11. Η επισκευή της ταπετσαρίας και των διακοσμητικών επικαλύψεων του θαλάμου επιβατών και διακυβέρνησης ή του εσωτερικού του καλαθιού αερόστατου, εφόσον αυτή δεν απαιτεί αποσυναρμολόγηση οποιουδήποτε κύριου δομικού ή λειτουργικού συστήματος, δεν παρεμποδίζει λειτουργικό σύστημα και δεν επηρεάζει την κύρια δομή του αεροσκάφους.12. Η εκτέλεση μικρών και απλών επισκευών στα αεροδυναμικά καλύμματα, τις μη δομικές πλάκες καλυμμάτων, τα καλύμματα κινητήρα και τα μικρά μπαλώματα και ενισχύσεις, που δεν αλλάζουν το εξωτερικό περίγραμμα ώστε να επηρεάζουν αρνητικά τη σωστή ροή του αέρα.13. Η αντικατάσταση πλαγίων παραθύρων, εφόσον δεν επηρεάζεται η δομή ή κάποιο λειτουργικό σύστημα όπως τα χειριστήρια, ο ηλεκτρικός εξοπλισμός κ.λπ.14. Η αντικατάσταση ζωνών ασφαλείας.15. Η αντικατάσταση καθισμάτων ή εξαρτημάτων αυτών με ανταλλακτικά που είναι εγκεκριμένα για το αεροσκάφος, μη συμπεριλαμβανομένης της αποσυναρμολόγησης οποιουδήποτε κύριου δομικού ή λειτουργικού συστήματος.16. Η αντιμετώπιση προβλημάτων και η επισκευή διακεκομμένων κυκλωμάτων των καλωδιώσεων του φωτισμού προσγείωσης.17. Η αντικατάσταση λαμπτήρων, ανακλαστήρων και φακών των φώτων θέσης και προσγείωσης.18. Η αντικατάσταση τροχών και πέδιλων ολίσθησης, εφόσον δεν χρειάζονται υπολογισμοί βάρους και ζυγοστάθμισης.19. Η αντικατάσταση καλύμματος κινητήρα, εφόσον δεν απαιτείται η αφαίρεση του έλικα ή η αποσύνδεση του συστήματος ελέγχου πτήσης.20. Η αντικατάσταση ή ο καθαρισμός των σπινθηριστήρων-μπουζί και η ρύθμιση του διακένου των ακροδεκτών τους.21. Η αντικατάσταση συνδέσεων σωλήνων, εκτός από τις υδραυλικές συνδέσεις.22. Η αντικατάσταση προκατασκευασμένων σωληνώσεων καυσίμου.23. Ο καθαρισμός ή η αντικατάσταση των φίλτρων ή στοιχείων φίλτρων καυσίμου και λαδιού.24. Η αντικατάσταση και συντήρηση ηλεκτρικών συσσωρευτών.25. Ο καθαρισμός των πιλοτικών και κυρίων ακροφυσίων του καυστήρα αερόστατου, σύμφωνα με τις οδηγίες του κατασκευαστή του αερόστατου.26. Η αντικατάσταση ή ρύθμιση μη δομικών τυπικών σφιγκτήρων που χρησιμοποιούνται παρεμπιπτόντως στην πτητική λειτουργία.27. Η αντικατάσταση των καλάθων και καυστήρων σε καλύπτρες αεροστάτων, εφόσον ο κάλαθος ή ο καυστήρας χαρακτηρίζονται ως αντικαταστάσιμοι στα στοιχεία του πιστοποιητικού τύπου του αερόστατου και έχουν σχεδιαστεί ειδικά για γρήγορη αφαίρεση και τοποθέτηση.28. Η τοποθέτηση μηχανισμών πρόληψης της λανθασμένης πλήρωσης με καύσιμο, μέσω της μείωσης της διαμέτρου του ανοίγματος πλήρωσης της δεξαμενής καυσίμου, με την προϋπόθεση ότι ο ειδικός μηχανισμός έχει ενσωματωθεί στα στοιχεία του πιστοποιητικού τύπου του αεροσκάφους από τον κατασκευαστή του, ο κατασκευαστής του αεροσκάφους έχει παράσχει οδηγίες για την εγκατάσταση του ειδικού μηχανισμού και η εγκατάσταση δεν συνεπάγεται την αποσυναρμολόγηση του υπάρχοντος ανοίγματος πλήρωσης της δεξαμενής καυσίμου.29. Η αφαίρεση, ο έλεγχος και η αντικατάσταση των ανιχνευτών μαγνητικών σωματιδίων.30. Η αφαίρεση και η αντικατάσταση ανεξάρτητων συσκευών ναυτιλίας και επικοινωνιών που συνδέονται στον εμπρόσθιο πίνακα οργάνων και χρησιμοποιούν συνδέσεις τύπου δίσκου για σύνδεση της μονάδας με τον πίνακα οργάνων [εξαιρουμένων των συστημάτων αυτόματου ελέγχου πτήσης, των πομποδεκτών και των οργάνων μέτρησης απόστασης με χρήση συχνοτήτων μικροκυμάτων (DME)]. H εγκεκριμένη μονάδα πρέπει να είναι σχεδιασμένη ώστε να μπορεί με ευκολία και επανειλημμένα να αφαιρείται και να αντικαθίσταται, χωρίς να απαιτεί ειδικό εξοπλισμό δοκιμών και θα πρέπει να παρέχονται οι σχετικές οδηγίες. Πριν από τη χρήση της μονάδας πρέπει να ελέγχεται η λειτουργικότητά της.31. Η ενημέρωση αυτόνομων ηλεκτρονικών βάσεων δεδομένων ναυτιλίας για τον έλεγχο εναέριας κυκλοφορίας που τοποθετούνται στον εμπρόσθιο πίνακα οργάνων [εξαιρουμένων των συστημάτων αυτόματου ελέγχου πτήσης, πομποδεκτών και οργάνων μέτρησης απόστασης με χρήση συχνοτήτων μικροκυμάτων (DME)], με την προϋπόθεση ότι δεν απαιτείται αποσυναρμολόγηση της μονάδας και παρέχονται οι σχετικές οδηγίες. Πριν από τη χρήση της μονάδας πρέπει να ελέγχεται η λειτουργικότητά της.32. Η αντικατάσταση των πτερύγων, των επιφανειών του ουραίου πτερυγίου και των χειριστηρίων, των οποίων οι συνδέσεις είναι σχεδιασμένες για συναρμολόγηση αμέσως πριν και για αποσυναρμολόγηση αμέσως μετά από κάθε πτήση.33. Η αντικατάσταση των πτερυγίων του κύριου στροφείου που είναι σχεδιασμένα να αφαιρούνται χωρίς τη χρήση ειδικών εργαλείων.ΠΑΡΑΡΤΗΜΑ ΙΙ(MΕΡΟΣ-145)145.1 ΓενικάΓια τους σκοπούς του παρόντος μέρους, η αρμόδια αρχή είναι:1. για φορείς που έχουν τον κύριο τόπο επαγγελματικής δραστηριότητάς τους στην επικράτεια κράτους μέλους, η αρχή που καθορίζεται από το εν λόγω κράτος μέλος, ή2. για φορείς που έχουν τον κύριο τόπο επαγγελματικής δραστηριότητάς τους σε τρίτη χώρα, ο οργανισμός.Ενότητα A145.A.10 Πεδίο εφαρμογήςΗ παρούσα ενότητα καθορίζει τις απαιτήσεις που πρέπει να πληροί ένας φορέας για να θεωρηθεί κατάλληλος για την έκδοση ή συνέχιση έγκρισης για τη συντήρηση αεροσκαφών και παρελκομένων αυτών.145.A.15 ΑίτησηΗ αίτηση για την έκδοση ή την τροποποίηση μιας έγκρισης απευθύνεται προς την αρμόδια αρχή υπό μορφή και κατά τρόπο που έχει καθοριστεί από την εν λόγω αρχή.145.A.20 Όροι έγκρισηςΟ φορέας καθορίζει το αντικείμενο των δραστηριοτήτων που καλύπτονται από την έγκριση στο εγχειρίδιο λειτουργίας του (στο προσάρτημα ΙΙ του παρόντος μέρους περιέχεται ένας πίνακας με όλες τις κατηγορίες και ικανότητες).145.Α.25 Απαιτήσεις που αφορούν τις εγκαταστάσειςΟ φορέας εξασφαλίζει ότι:α) Διατίθενται κατάλληλες εγκαταστάσεις για όλες τις προγραμματισμένες εργασίες, προκειμένου ιδιαίτερα να εξασφαλίζεται προστασία από τις καιρικές συνθήκες. Τα εξειδικευμένα συνεργεία και υπόστεγα διαχωρίζονται κατάλληλα, προκειμένου να ελαχιστοποιούνται οι πιθανότητες μόλυνσης του περιβάλλοντος και των χώρων εργασίας.1. Όσον αφορά τη συντήρηση βάσης των αεροσκαφών, διατίθενται υπόστεγα αεροσκαφών τα οποία είναι αρκετά μεγάλα για να χωρούν τα αεροσκάφη για την προγραμματισμένη συντήρηση βάσης.2. Όσον αφορά τη συντήρηση των παρελκομένων, διατίθενται συνεργεία παρελεκομένων τα οποία είναι αρκετά μεγάλα ώστε να χωρούν τα παρελκόμενα για την προγραμματισμένη συντήρηση τους.β) Διατίθενται κατάλληλοι χώροι γραφείων για την εποπτεία του προγραμματισμένου έργου που αναφέρεται στο στοιχείο α), και προσωπικό αρμόδιο για την πιστοποίηση, έτσι ώστε να μπορεί να εκτελέσει τα καθήκοντά του κατά τρόπο σύμφωνο με τα πρότυπα της ορθής συντήρησης.γ) Το περιβάλλον εργασίας, συμπεριλαμβανομένων των υπόστεγων αεροσκαφών, των συνεργείων παρελκομένων και των εγκαταστάσεων των γραφείων είναι κατάλληλο για το έργο που επιτελείται και, ιδιαίτερα, τηρούνται οι εξειδικευμένες απαιτήσεις. Το περιβάλλον εργασίας είναι τέτοιο ώστε να μην μειώνεται η απόδοση του προσωπικού, εκτός εάν οι συνθήκες εκτέλεσης ειδικών εργασιών επιτάσσουν την εφαρμογή διαφορετικών μεθόδων:1. Οι θερμοκρασίες διατηρούνται σε τέτοιο επίπεδο ώστε το προσωπικό να μπορεί να εκτελεί τις απαιτούμενες εργασίες χωρίς αδικαιολόγητη δυσφορία.2. Η σκόνη και οι υπόλοιποι αέριοι ρύποι παραμένουν σε χαμηλά επίπεδα και δεν επιτρέπεται η αύξησή τους στην περιοχή εργασίας σε βαθμό που να γίνεται εμφανής η επιφανειακή ρύπανση του αεροσκάφους ή του παρελκομένου αυτού. Στις περιπτώσεις που η σκόνη ή οι άλλοι αέριοι ρύποι προκαλούν εμφανή επιφανειακή ρύπανση, όλα τα συστήματα που επηρεάζονται από αυτούς σφραγίζονται έως ότου αποκατασταθούν αποδεκτές συνθήκες.3. Ο φωτισμός είναι τέτοιος ώστε να διασφαλίζεται ότι οι εργασίες επιθεώρησης και συντήρησης μπορούν να εκτελεστούν με αποτελεσματικό τρόπο.4. Ο θόρυβος δεν διασπά την προσοχή του προσωπικού που εκτελεί εργασίες επιθεώρησης. Στις περιπτώσεις που δεν είναι πρακτικά δυνατός ο έλεγχος της πηγής θορύβου, το εν λόγω προσωπικό εφοδιάζεται με τα αναγκαία μέσα ατομικής προστασίας για την εξουδετέρωση του υπερβολικού θορύβου που προκαλεί διάσπαση της προσοχής κατά τις εργασίες επιθεώρησης.5. Στις περιπτώσεις που μια συγκεκριμένη εργασία συντήρησης απαιτεί την εφαρμογή ειδικών περιβαλλοντικών συνθηκών, που είναι διαφορετικές από τις ανωτέρω, τότε οι συνθήκες αυτές παρακολουθούνται στενά. Οι ειδικές συνθήκες προσδιορίζονται στα δεδομένα συντήρησης.6. Το περιβάλλον εργασίας για τη συντήρηση γραμμής είναι τέτοιο ώστε οι συγκεκριμένες εργασίες συντήρησης ή επιθεώρησης να μπορούν να εκτελούνται χωρίς αδικαιολόγητη διάσπαση της προσοχής. Συνεπώς, στις περιπτώσεις που το περιβάλλον εργασίας χειροτερεύει σε απαράδεκτο βαθμό όσον αφορά τη θερμοκρασία, υγρασία, χαλάζι, πάγο, χιόνι, άνεμο, φως, σκόνη ή άλλους αέριους ρύπους, οι συγκεκριμένες εργασίες συντήρησης ή επιθεώρησης πρέπει να αναβάλλονται έως ότου αποκατασταθούν αποδεκτές συνθήκες.δ) Διατίθενται ασφαλείς αποθηκευτικοί χώροι για παρελκόμενα, εξοπλισμό, εργαλεία και υλικά. Οι συνθήκες αποθήκευσης διασφαλίζουν το διαχωρισμό των χρησιμοποιήσιμων ανταλλακτικών από τα μη χρησιμοποιήσιμα παρελκόμενα, υλικά, εξοπλισμό και εργαλεία. Οι συνθήκες αποθήκευσης συμφωνούν με τις οδηγίες του κατασκευαστή για την αποφυγή φθοράς και η ζημίας των αποθηκευμένων υλικών. Η πρόσβαση στους χώρους αποθήκευσης περιορίζεται στο ειδικά εξουσιοδοτημένο προσωπικό.145.Α.30 Απαιτήσεις που αφορούν το προσωπικόα) Ο φορέας διορίζει έναν υπόλογο διευθυντή, ο οποίος είναι εξουσιοδοτημένος από την εταιρεία για να εξασφαλίσει ότι όλες οι εργασίες συντήρησης που απαιτούνται από τον αερομεταφορέα μπορούν να χρηματοδοτούνται και στη συνέχεια να εκτελούνται σύμφωνα με τα πρότυπα που καθορίζονται από το παρόν μέρος. Ο υπόλογος διευθυντής:1. εξασφαλίζει ότι είναι διαθέσιμα όλα τα αναγκαία μέσα για τη διεξαγωγή της συντήρησης σύμφωνα με την 145.Α.65, στοιχείο β) ώστε να διατηρείται σε ισχύ η έγκριση του φορέα,2. καθιερώνει και προωθεί την πολιτική ασφάλειας και ποιότητας που καθορίζεται στην 145.Α.65, στοιχείο α),3. επιδεικνύει στοιχειώδη κατανόηση του παρόντος μέρους.β) Ο φορέας ορίζει ένα πρόσωπο ή μια ομάδα προσώπων, στις ευθύνες των οποίων περιλαμβάνεται η εξασφάλιση της συμμόρφωσης του φορέα προς τις απαιτήσεις του παρόντος μέρους. Το εν λόγω πρόσωπο ή πρόσωπα πρέπει να είναι τελικώς υπεύθυνα απέναντι στον υπόλογο διευθυντή.1. Το πρόσωπο ή τα πρόσωπα που έχουν οριστεί αντιπροσωπεύουν την διοικητική δομή του φορέα για το έργο της συντήρησης και είναι υπεύθυνα για όλες τις διαδικασίες που καθορίζονται στο παρόν μέρος.2. Το πρόσωπο ή τα πρόσωπα που έχουν οριστεί προσδιορίζονται ονομαστικά και τα πιστοποιητικά τους υποβάλλονται υπό μορφή και κατά τρόπο που έχει καθοριστεί από την αρμόδια αρχή.3. Το πρόσωπο ή τα πρόσωπα που έχουν οριστεί είναι σε θέση να αποδείξουν ότι διαθέτουν σχετικές γνώσεις, υπόβαθρο και επαρκή πείρα σχετικά με τη συντήρηση αεροσκαφών ή παρελκομένων αυτών και αποδεικνύουν στην πράξη τις γνώσεις τους για το παρόν μέρος.4. Καθιερώνονται διαδικασίες που καθιστούν σαφές το ποιος αντικαθιστά οποιοδήποτε πρόσωπο απουσιάζει για μεγάλο χρονικό διάστημα από τη δουλειά του.γ) Ο υπόλογος διευθυντής βάσει του στοιχείου α) αναθέτει σε ένα πρόσωπο την ευθύνη παρακολούθησης του συστήματος ποιότητας, συμπεριλαμβανομένου του σχετικού συστήματος ανατροφοδότησης όπως απαιτείται από την 145.Α.65, στοιχείο γ). Το εν λόγω πρόσωπο έχει απευθείας πρόσβαση στον υπόλογο διευθυντή ώστε να διασφαλίζεται η ορθή ενημέρωσή του σχετικά με θέματα ποιότητας και συμμόρφωσης.δ) Ο φορέας έχει πρόγραμμα ανθρωποωρών συντήρησης που δείχνει ότι διαθέτει επαρκές προσωπικό προκειμένου να προγραμματίζει, να εκτελεί, να εποπτεύει, να επιθεωρεί και να παρακολουθεί την ποιότητα του έργου του φορέα σύμφωνα με την έγκριση. Επιπλέον, ο φορέας εφαρμόζει διαδικασία επανεκτίμησης των προγραμματισμένων εργασιών στις περιπτώσεις που η πραγματική διαθεσιμότητα του προσωπικού είναι μικρότερη από το προγραμματισμένο επίπεδο επάνδρωσης για οποιαδήποτε βάρδια ή περίοδο εργασίας.ε) Ο φορέας καθορίζει και ελέγχει την καταλληλότητα του προσωπικού που ασχολείται με κάθε εργασία συντήρησης, διοίκησης και/ή ή με τους ελέγχους ποιότητας, σύμφωνα με διαδικασία και πρότυπα αποδεκτά από την αρμόδια αρχή. Εκτός από την αναγκαία πείρα για τη διεκπεραίωση της εργασίας, η καταλληλότητα πρέπει να περιλαμβάνει και την κατανόηση της επίδρασης του ανθρώπινου παράγοντα και της ανθρώπινης απόδοσης σε σχέση με τη λειτουργία του συγκεκριμένου προσώπου ως μέλους του φορέα. Ως "ανθρώπινος παράγοντας" νοούνται οι αρχές που εφαρμόζονται στον αεροναυτικό σχεδιασμό, στην πιστοποίηση, εκπαίδευση, λειτουργία και συντήρηση και απαιτούν την ασφαλή αλληλεπίδραση μεταξύ του ανθρώπινου παράγοντα και των άλλων συνιστωσών του συστήματος λαμβάνοντας κατάλληλα υπόψη την ανθρώπινη απόδοση. Ως "ανθρώπινη απόδοση" νοούνται οι προσωπικές ικανότητες και περιορισμοί, που επηρεάζουν την ασφάλεια και την απόδοση των αεροναυτικών λειτουργιών.στ) Ο φορέας διασφαλίζει ότι το προσωπικό που εκτελεί και/ή ελέγχει μη καταστροφική δοκιμή της διαρκούς αξιοπλοΐας της δομής και/ή των παρελκομένων αεροσκάφους έχει τα κατάλληλα προσόντα για τη συγκεκριμένη μη καταστροφική δοκιμή, σύμφωνα με το ευρωπαϊκό ή ισοδύναμο πρότυπο που αναγνωρίζεται από τον οργανισμό. Το προσωπικό που εκτελεί οποιαδήποτε άλλη εξειδικευμένη εργασία πρέπει να έχει τα κατάλληλα προσόντα σύμφωνα με επίσημα αναγνωρισμένα πρότυπα. Κατά παρέκκλιση του παρόντος στοιχείου, το προσωπικό που αναφέρεται στα στοιχεία ζ) και η), σημεία 1) και 2), και έχει τα προσόντα κατηγορίας Β1 σύμφωνα με το μέρος 66, μπορεί να εκτελεί και/ή να ελέγχει δοκιμές με χρήση διεισδυτικού υγρού χρωματικής αντίθεσης.ζ) Ο φορέας που συντηρεί αεροσκάφη, εκτός εάν αναφέρεται διαφορετικά στο στοιχείο ι), πρέπει, για την περίπτωση συντήρησης γραμμής αεροσκαφών, να διαθέτει προσωπικό πιστοποίησης με την κατάλληλη ικανότητα τύπου αεροσκάφους κατηγοριών Β1 και Β2, σύμφωνα με το μέρος 66 και την 145.Α.35.Επιπλέον, οι φορείς αυτοί μπορούν επίσης να χρησιμοποιήσουν κατάλληλα εκπαιδευμένο για την εργασία προσωπικό πιστοποίησης με ικανότητα κατηγορίας Α, σύμφωνα με το μέρος 66 και την 145.Α.35, για την εκτέλεση ησσόνων εργασιών προγραμματισμένης συντήρησης σειράς και απλές επιδιορθώσεις βλαβών. Η διαθεσιμότητα του ανωτέρω προσωπικού πιστοποίησης κατηγορίας Α δεν αντικαθιστά την ανάγκη για την ύπαρξη προσωπικού πιστοποίησης κατηγοριών Β1 και Β2 κατά το μέρος 66, για την υποστήριξη του προσωπικού πιστοποίησης κατηγορίας Α. Πάντως, το προσωπικό αυτό των κατηγοριών Β1 και Β2 κατά το μέρος 66 δεν χρειάζεται να είναι πάντοτε παρόν στον σταθμό γραμμής κατά τη διάρκεια ήσσονος προγραμματισμένης συντήρησης γραμμής ή απλής επιδιόρθωσης βλάβης.η) Ο φορέας που εκτελεί συντήρηση αεροσκαφών, εκτός εάν αναφέρεται διαφορετικά στο στοιχείο ι):1. στην περίπτωση συντήρησης βάσης μεγάλων αεροσκαφών, διαθέτει προσωπικό πιστοποίησης με την κατάλληλη ικανότητα τύπου αεροσκάφους κατηγορίας C, σύμφωνα με το μέρος-66 και την 145.Α.35. Επιπλέον, ο φορέας διαθέτει επαρκές προσωπικό με ικανότητα τύπου αεροσκάφους κατηγοριών Β1 και Β2 σύμφωνα με το μέρος-66 και την 145.Α.35 για την υποστήριξη του ανωτέρω προσωπικού πιστοποίησης κατηγορίας C.i) To προσωπικό υποστήριξης κατηγοριών Β1 και Β2 διασφαλίζει ότι έχουν εκτελεστεί όλες οι σχετικές εργασίες ή επιθεωρήσεις στο απαιτούμενο επίπεδο προτού το προσωπικό της κατηγορίας C εκδώσει το πιστοποιητικό διάθεσης σε υπηρεσία.ii) Ο φορέας διατηρεί μητρώο του ανωτέρω προσωπικού υποστήριξης κατηγοριών Β1 και Β2.iii) Το προσωπικό πιστοποίησης κατηγορίας C διασφαλίζει ότι έχει επιτευχθεί συμμόρφωση με το στοιχείο ι) και ότι όλες οι εργασίες που απαιτούνται από τον αερομεταφορέα έχουν ολοκληρωθεί κατά τον συγκεκριμένο έλεγχο ή σύνολο εργασιών συντήρησης βάσης και επιπλέον αξιολογεί την επίδραση τυχόν εργασιών που δεν εκτελέστηκαν με σκοπό είτε την προβολή απαίτησης για την εκτέλεσή τους είτε τη συμφωνία με τον αερομεταφορέα για την αναβολή της συγκεκριμένης εργασίας έως τον επόμενο προγραμματισμένο έλεγχο ή χρονικό όριο.2. στην περίπτωση συντήρησης βάσης αεροσκαφών εκτός από μεγάλα αεροσκάφη, διαθέτει είτε:i) προσωπικό πιστοποίησης με την κατάλληλη ικανότητα τύπου αεροσκάφους κατηγοριών Β1 και Β2, σύμφωνα με το μέρος-66 και την 145.Α.35, ήii) προσωπικό πιστοποίησης με την κατάλληλη ικανότητα τύπου αεροσκάφους κατηγορίας C, το οποίο στηρίζεται από το προσωπικό υποστήριξης κατηγοριών Β1 και Β2, όπως περιγράφεται στην παράγραφο 1.θ) Το προσωπικό πιστοποίησης των παρελκομένων συμμορφώνεται με το μέρος 66.ι) Κατά παρέκκλιση των στοιχείων ζ) και η), ο φορέας μπορεί να χρησιμοποιεί προσωπικό πιστοποίησης με προσόντα που καθορίζονται από τις ακόλουθες διατάξεις:1. Στις εγκαταστάσεις φορέων που βρίσκονται εκτός της επικράτειας της Κοινότητας, το προσωπικό πιστοποίησης μπορεί να διαθέτει προσόντα σύμφωνα με τους εθνικούς κανονισμούς πολιτικής αεροπορίας του κράτους στο οποίο έχει καταχωρισθεί η νόμιμη έδρα εγκατάστασης του φορέα, με την επιφύλαξη των όρων που καθορίζονται στο προσάρτημα IV στο παρόν μέρος.2. Για τη συντήρηση γραμμής που εκτελείται σε σταθμό γραμμής φορέα που έχει την έδρα του εκτός της επικράτειας της Κοινότητας, το προσωπικό πιστοποίησης μπορεί να διαθέτει προσόντα σύμφωνα με τους εθνικούς κανονισμούς πολιτικής αεροπορίας του κράτους στο οποίο βρίσκεται ο σταθμός γραμμής, με την επιφύλαξη των όρων που καθορίζονται στο προσάρτημα IV στο παρόν μέρος.3. Στην περίπτωση επαναλαμβανόμενης οδηγίας ενεργειών ελέγχου της αξιοπλοΐας πριν από την πτήση, η οποία ρητά αναφέρει ότι μπορεί να εκτελεστεί από το ιπτάμενο πλήρωμα, ο φορέας μπορεί να εκδώσει περιορισμένη εξουσιοδότηση πιστοποίησης προς τον κυβερνήτη ή/και τον ιπτάμενο μηχανικό του αεροσκάφους με βάση την άδεια των μελών του ιπτάμενου πληρώματος. Ωστόσο, ο φορέας διασφαλίζει ότι έχει ολοκληρωθεί επαρκής πρακτική εκπαίδευση ώστε να διασφαλίζεται ότι ο κυβερνήτης ή ο ιπτάμενος μηχανικός του αεροσκάφους μπορεί να εκτελέσει την οδηγία αξιοπλοΐας σύμφωνα με το απαιτούμενο πρότυπο.4. 4. Στην περίπτωση αεροσκάφους που εκτελεί πτήσεις μακριά από υποστηριζόμενη τοποθεσία, ο φορέας μπορεί να εκδώσει περιορισμένη εξουσιοδότηση πιστοποίησης προς τον κυβερνήτη ή/και τον ιπτάμενο μηχανικό με βάση την άδεια των μελών του πληρώματος εφόσον κρίνει ότι έχει ολοκληρωθεί επαρκής πρακτική εκπαίδευση ώστε να διασφαλίζεται ότι ο κυβερνήτης ή ο ιπτάμενος μηχανικός μπορεί να εκτελέσει το συγκεκριμένο έργο σύμφωνα με το απαιτούμενο πρότυπο. Οι όροι του παρόντος στοιχείου αναλύονται με λεπτομέρειες σε διαδικασία που περιλαμβάνεται στο εγχειρίδιο λειτουργίας.5. Στις παρακάτω απρόβλεπτες περιπτώσεις, όταν το αεροσκάφος έχει καθηλωθεί στο έδαφος σε τοποθεσία διαφορετική από την κύρια βάση όπου δεν υπάρχει διαθέσιμο κατάλληλο προσωπικό πιστοποίησης, ο φορέας που έχει αναλάβει με σύμβαση την παροχή υποστήριξης συντήρησης μπορεί να εκδώσει άπαξ εξουσιοδότηση πιστοποίησης:i) σε έναν από τους εργαζομένους του, ο οποίος έχει ισοδύναμου τύπου εξουσιοδότηση για αεροσκάφος παρόμοιας τεχνολογίας, κατασκευής και συστημάτων, ήii) σε οποιοδήποτε πρόσωπο με πείρα συντήρησης όχι μικρότερη των 5 ετών το οποίο κατέχει ισχύουσα άδεια συντήρησης αεροσκάφους κατά ICAO, με ικανότητα για τον τύπο του αεροσκάφους για τον οποίον απαιτείται η πιστοποίηση, με την προϋπόθεση ότι στη συγκεκριμένη τοποθεσία δεν υπάρχει φορέας κατάλληλα εγκεκριμένος σύμφωνα με το παρόν μέρος και ότι ο συμβασιούχος φορέας έχει αποκτήσει και διατηρεί σε φάκελο αποδείξεις για την πείρα και την άδεια του συγκεκριμένου προσώπου.Όλες οι σχετικές περιπτώσεις όπως καθορίζονται στο παρόν σημείο, αναφέρονται στην αρμόδια αρχή μέσα σε επτά ημέρες από την έκδοση του ανωτέρω πιστοποιητικού εξουσιοδότησης. Ο φορέας που εκδίδει την άπαξ εξουσιοδότηση διασφαλίζει τον επανέλεγχο από έναν κατάλληλα εγκεκριμένο φορέα, της συγκεκριμένης συντήρησης που θα μπορούσε να επηρεάσει την ασφάλεια των πτήσεων.145.A.35 Προσωπικό αρμόδιο για την πιστοποίηση και προσωπικό υποστήριξης κατηγοριών Β1 και Β2α) Πέραν των σχετικών απαιτήσεων της 145.Α.30, στοιχεία ζ) και η), ο φορέας διασφαλίζει ότι το προσωπικό που είναι αρμόδιο για την πιστοποίηση και το προσωπικό υποστήριξης κατηγοριών Β1 και Β2 γνωρίζουν επαρκώς τα σχετικά αεροσκάφη ή/και παρελκόμενα που πρόκειται να υποστούν συντήρηση, καθώς και τις συναφείς διαδικασίες του φορέα. Στην περίπτωση του προσωπικού που είναι αρμόδιο για την πιστοποίηση, η εν λόγω απαίτηση πρέπει να ικανοποιηθεί πριν από την έκδοση ή την επανέκδοση της εξουσιοδότησης πιστοποίησης.Ως "προσωπικό υποστήριξης κατηγοριών Β1 και Β2" νοείται το προσωπικό των κατηγοριών Β1 και Β2 στο περιβάλλον της συντήρησης βάσης που δεν είναι κατ' ανάγκην κάτοχοι δικαιωμάτων πιστοποίησης. Ως "σχετικό αεροσκάφος ή/και παρελκόμενα" νοούνται εκείνα τα αεροσκάφη ή τα παρελκόμενα που καθορίζονται στη συγκεκριμένη εξουσιοδότηση πιστοποίησης. Ως "εξουσιοδότηση πιστοποίησης" νοείται η εξουσιοδότηση που εκδίδεται για το αρμόδιο για την πιστοποίηση προσωπικό από τον φορέα και η οποία καθορίζει ότι οι εξουσιοδοτημένοι μπορούν να υπογράφουν πιστοποιητικά διάθεσης σε υπηρεσία εκ μέρους του εγκεκριμένου φορέα, εντός των περιορισμών που σημειώνονται στη συγκεκριμένη εξουσιοδότηση.β) Με εξαίρεση των περιπτώσεων που καταγράφονται στην 145.Α.30, στοιχείο ι), ο φορέας μπορεί να εκδώσει εξουσιοδότηση πιστοποίησης στο προσωπικό που είναι αρμόδιο για την πιστοποίηση μόνο σε σχέση με τις βασικές κατηγορίες ή υποκατηγορίες, καθώς και κάθε ικανότητα τύπου που αναφέρεται στην άδεια συντήρησης αεροσκάφους από αυτές που απαριθμούνται στο μέρος 66, υπό την προϋπόθεση ότι η άδεια παραμένει σε ισχύ καθ' όλη την περίοδο ισχύος της εξουσιοδότησης και ότι το προσωπικό που είναι αρμόδιο για την πιστοποίηση εξακολουθεί να συμμορφώνεται με το μέρος 66.γ) Ο φορέας διασφαλίζει ότι το σύνολο του προσωπικού που είναι αρμόδιο για την πιστοποίηση και το σύνολο του προσωπικού υποστήριξης κατηγοριών Β1 και Β2 έχει συμμετάσχει επί τουλάχιστον έξι μήνες σε πραγματική συντήρηση σχετικών αεροσκαφών ή παρελκομένων αυτών, αποκτώντας πείρα, κατά τη διάρκεια δύο οποιωνδήποτε συνεχόμενων ετών. Για τους σκοπούς του παρόντος στοιχείου, η έκφραση "έχει συμμετάσχει σε πραγματική συντήρηση σχετικών αεροσκαφών ή παρελκομένων αυτών" σημαίνει ότι το πρόσωπο έχει εργαστεί σε περιβάλλον συντήρησης αεροσκαφών ή παρελκομένων αυτών και ότι έχει ασκήσει τα δικαιώματα της εξουσιοδότησης πιστοποίησης ή/και έχει πράγματι εκτελέσει συντήρηση σε μερικά τουλάχιστον από τα συστήματα του τύπου αεροσκάφους που καθορίζεται στη συγκεκριμένη εξουσιοδότηση πιστοποίησης.δ) Ο φορέας διασφαλίζει ότι το σύνολο του προσωπικού που είναι αρμόδιο για την πιστοποίηση και το σύνολο του προσωπικού υποστήριξης κατηγοριών Β1 και Β2 λαμβάνουν επαρκή συνεχιζόμενη εκπαίδευση σε κάθε διετή περίοδο, προκειμένου να εξασφαλίζεται ότι το συγκεκριμένο προσωπικό έχει πρόσφατες γνώσεις επί των σχετικών θεμάτων τεχνολογίας, οργανωτικών διαδικασιών και ανθρώπινου παράγοντα.ε) Ο φορέας θεσπίζει πρόγραμμα συνεχιζόμενης εκπαίδευσης προσωπικού πιστοποίησης και προσωπικού υποστήριξης για τις κατηγορίες Β1 και Β2, συμπεριλαμβανομένης μιας διαδικασίας για την εξασφάλιση της συμμόρφωσης με τα σχετικά στοιχεία της 145.Α.35, στην οποία θα στηρίζεται η έκδοση εξουσιοδοτήσεων πιστοποίησης στο προσωπικό που είναι αρμόδιο για την πιστοποίηση σύμφωνα με το παρόν μέρος, καθώς και μίας διαδικασίας για την εξασφάλιση συμμόρφωσης με το μέρος 66.στ) Εκτός από τις περιπτώσεις εφαρμογής των απροβλέπτων περιπτώσεων της 145.Α.30, στοιχείο ι) σημείο 5, ο φορέας αξιολογεί το προσωπικό που πρόκειται να ασχοληθεί με την πιστοποίηση ως προς τις δεξιότητες, τα προσόντα και την ικανότητα να εκτελεί τα προβλεπόμενα καθήκοντα πιστοποίησης σύμφωνα με διαδικασία που καθορίζεται στο εγχειρίδιο λειτουργίας, πριν από την έκδοση ή επανέκδοση εξουσιοδότησης πιστοποίησης βάσει του παρόντος μέρους.ζ) Εφόσον οι διατάξεις των στοιχείων α), β), δ), στ) και, ενδεχομένως, του γ) πληρούνται από το προσωπικό που είναι αρμόδιο για την πιστοποίηση, ο φορέας εκδίδει εξουσιοδότηση πιστοποίησης που αναφέρει με σαφήνεια την έκταση εφαρμογής και τα όρια της εν λόγω εξουσιοδότησης. Η συνέχιση της ισχύος της εξουσιοδότησης πιστοποίησης εξαρτάται από τη συνέχιση της συμμόρφωσης προς τα στοιχεία α), β), δ), και ενδεχομένως το γ).η) Η εξουσιοδότηση πιστοποίησης πρέπει να έχει τέτοια μορφή ώστε το πεδίο εφαρμογής της να είναι σαφές για το προσωπικό που είναι αρμόδιο για την πιστοποίηση και για κάθε εξουσιοδοτημένο πρόσωπο που μπορεί να ζητήσει την εξέτασή της. Όπου χρησιμοποιούνται κωδικοί για τον ορισμό του πεδίου εφαρμογής, ο φορέας παρέχει άμεση πρόσβαση στη μετάφραση των κωδικών. Ως "εξουσιοδοτημένα πρόσωπα" νοούνται οι υπάλληλοι των αρμοδίων αρχών, ο Οργανισμός και το κράτος μέλος που έχει την ευθύνη για την εποπτεία του συντηρούμενου αεροσκάφους ή παρελκομένου.θ) Ο υπεύθυνος για το σύστημα ποιότητας είναι επίσης υπεύθυνος, ως εκπρόσωπος του φορέα, για την έκδοση των εξουσιοδοτήσεων πιστοποίησης προς το προσωπικό που είναι αρμόδιο για την πιστοποίηση. Ο ανωτέρω μπορεί να ορίζει άλλα πρόσωπα που αναλαμβάνουν στην πράξη την έκδοση ή ανάκληση των εξουσιοδοτήσεων πιστοποίησης σύμφωνα με διαδικασία που καθορίζεται στο εγχειρίδιο λειτουργίας.ι) Ο φορέας διατηρεί μητρώο όλου του προσωπικού που είναι αρμόδιο για την πιστοποίηση και του προσωπικού υποστήριξης κατηγοριών Β1 και Β2.Τα αρχεία προσωπικού περιλαμβάνουν:1. λεπτομερή στοιχεία των αδειών συντήρησης αεροσκαφών του προσωπικού σύμφωνα με το μέρος 66,2. όλες τις σχετικές εκπαιδεύσεις που έχουν ολοκληρωθεί,3. το πεδίο εφαρμογής των εξουσιοδοτήσεων πιστοποίησης που εκδόθηκαν, εφόσον υπάρχουν, και4. τα στοιχεία του προσωπικού που κατέχει περιορισμένες εξουσιοδοτήσεις ή εξουσιοδοτήσεις που εκδίδονται άπαξ.Ο φορέας διατηρεί τα αρχεία για τουλάχιστον δύο έτη μετά τη λήξη της απασχόλησης του προσωπικού που είναι αρμόδιο για την πιστοποίηση ή του προσωπικού υποστήριξης κατηγορίας Β1 ή Β2 στον φορέα ή από τη στιγμή που ανακλήθηκε η εξουσιοδότηση. Επιπλέον, ο φορέας συντήρησης, μετά από αίτηση, χορηγεί στο προσωπικό που είναι αρμόδιο για την πιστοποίηση αντίγραφο του προσωπικού τους αρχείου κατά την αποχώρησή τους από αυτόν.Στο προσωπικό που είναι αρμόδιο για την πιστοποίηση επιτρέπεται η πρόσβαση στα προσωπικά τους αρχεία, μετά από αίτηση όπως περιγράφεται λεπτομερώς ανωτέρω.ια) Ο φορέας χορηγεί στο προσωπικό που είναι αρμόδιο για την πιστοποίηση αντίγραφο της εξουσιοδότησης πιστοποίησής του σε έντυπη ή ηλεκτρονική μορφή.ιβ) Το προσωπικό που είναι αρμόδιο για την πιστοποίηση παρουσιάζει την εξουσιοδότηση πιστοποίησής του σε οποιοδήποτε εξουσιοδοτημένο πρόσωπο εντός 24 ωρών.ιγ) Η ελάχιστη ηλικία για το αρμόδιο για την πιστοποίηση προσωπικό και το προσωπικό υποστήριξης κατηγοριών Β1 και Β2 είναι τα 21 έτη.145.Α.40 Εξοπλισμός, εργαλεία και υλικάα) Ο φορέας διαθέτει και χρησιμοποιεί τον απαραίτητο εξοπλισμό, εργαλεία και υλικά προκειμένου να εκτελεί το εύρος των εγκεκριμένων εργασιών.1. Όταν ο κατασκευαστής καθορίζει ένα συγκεκριμένο εργαλείο ή εξοπλισμό, ο φορέας χρησιμοποιεί αυτό το εργαλείο ή εξοπλισμό, εκτός εάν η χρήση εναλλακτικών εργαλείων ή εξοπλισμού συμφωνείται από την αρμόδια αρχή με διαδικασίες που καθορίζονται στο εγχειρίδιο λειτουργίας.2. Ο εξοπλισμός και τα εργαλεία πρέπει να είναι διαρκώς διαθέσιμα, εκτός εάν κάποιο εργαλείο ή εξοπλισμός χρησιμοποιείται τόσο σπάνια ώστε να μην είναι αναγκαίο να είναι συνεχώς διαθέσιμο. Οι περιπτώσεις αυτές περιγράφονται λεπτομερώς σε διαδικασία του εγχειριδίου λειτουργίας.3. Φορέας που έλαβε έγκριση για συντήρηση βάσης πρέπει να έχει επαρκή εξοπλισμό πρόσβασης στα αεροσκάφη, καθώς και σκαλωσιές/κλίμακες ώστε το αεροσκάφος να μπορεί να επιθεωρηθεί κατάλληλα.β) Ο φορέας εξασφαλίζει ότι όλα τα εργαλεία, ο εξοπλισμός και ιδιαίτερα ο εξοπλισμός δοκιμών, κατά περίπτωση, ελέγχονται και βαθμονομούνται σύμφωνα με επίσημα αναγνωρισμένο πρότυπο και με συχνότητα που εξασφαλίζει την ευχρηστία και την ακρίβεια. Τα μητρώα των βαθμονομήσεων αυτών και αναδρομή στο πρότυπο που χρησιμοποιείται φυλάσσονται από τον φορέα.145.A.42 Αποδοχή παρελκομένωνα) Όλα τα παρελκόμενα ταξινομούνται και διαχωρίζονται ανάλογα με την περίπτωση στις ακόλουθες κατηγορίες:1. Παρελκόμενα τα οποία βρίσκονται σε ικανοποιητική κατάσταση, έχουν διατεθεί καταλλήλως σε υπηρεσία βάσει του εντύπου 1 του EASA ή ισοδύναμου εντύπου και έχουν σημανθεί σύμφωνα με το μέρος 21 τμήμα ΙΖ.2. Παρελκόμενα που έχουν τεθεί εκτός λειτουργίας τα οποία πρέπει να συντηρούνται σύμφωνα με την παρούσα ενότητα.3. Μη ανακτήσιμα παρελκόμενα τα οποία ταξινομούνται σύμφωνα με το 145.Α.42 δ).4. Τυποποιημένα ανταλλακτικά που χρησιμοποιούνται σε αεροσκάφος, κινητήρα, έλικα ή άλλο παρελκόμενο αεροσκάφους, όταν αυτά καθορίζονται στον εικονογραφημένο κατάλογο ανταλλακτικών του κατασκευαστή ή/και στα στοιχεία συντήρησης.5. Υλικά, ακατέργαστα και αναλώσιμα, που χρησιμοποιούνται κατά τη διαδικασία της συντήρησης, εφόσον ο φορέας κρίνει ότι το υλικό πληροί τις αναγκαίες προδιαγραφές και υπάρχει κατάλληλη δυνατότητα εντοπισμού της προέλευσής του. Όλα τα υλικά πρέπει να συνοδεύονται από έγγραφα τεκμηρίωσης που αναφέρονται με σαφήνεια στο συγκεκριμένο υλικό και περιέχουν δήλωση συμμόρφωσης με τις προδιαγραφές καθώς και την προέλευση κατασκευής και τον προμηθευτή.β) Πριν από την εγκατάσταση ενός παρελκομένου, ο φορέας διασφαλίζει ότι το συγκεκριμένο παρελκόμενο επιτρέπεται να τοποθετηθεί στην περίπτωση που μπορεί να ισχύουν διαφορετικά πρότυπα οδηγιών για τις μετατροπές ή/και την αξιοπλοΐα.γ) Ο φορέας μπορεί να κατασκευάσει περιορισμένο αριθμό ανταλλακτικών για χρήση κατά τις εργασίες στους χώρους του, με την προϋπόθεση ότι οι διαδικασίες προσδιορίζονται επακριβώς στο εγχειρίδιο λειτουργίας του.δ) Τα παρελκόμενα που έχουν φτάσει το πιστοποιημένο όριο ζωής τους ή περιέχουν μη επιδιορθώσιμη βλάβη ταξινομούνται ως μη ανακτήσιμα και δεν επιτρέπεται η εκ νέου εισαγωγή τους στο σύστημα προμηθειών παρελκομένων, εκτός εάν έχουν επεκταθεί τα πιστοποιημένα όρια ζωής ή έχει εγκριθεί σύμφωνα με το μέρος 21 μια λύση επισκευής.145.A.45 Δεδομένα συντήρησηςα) Ο φορέας τηρεί και χρησιμοποιεί τα ισχύοντα κάθε φορά δεδομένα συντήρησης κατά την εκτέλεση της συντήρησης, συμπεριλαμβανομένων των μετατροπών και των επιδιορθώσεων. "Ισχύοντα" σημαίνει, σχετικά με κάθε αεροσκάφος, παρελκόμενο ή διαδικασία που καθορίζεται στον πίνακα έγκρισης της ικανότητας κατηγορίας του φορέα και σε κάθε σχετικό κατάλογο ικανοτήτων.Στην περίπτωση που τα δεδομένα συντήρησης παρέχονται από τον αερομεταφορέα ή τον πελάτη, ο φορέας τηρεί τα εν λόγω δεδομένα κατά την εκτέλεση της εργασίας, με εξαίρεση την ανάγκη συμμόρφωσης με την 145.Α.55, στοιχείο γ).β) Για τους σκοπούς του παρόντος μέρους, ισχύον δεδομένο συντήρησης είναι κάποιο από τα ακόλουθα:1. Κάθε σχετική απαίτηση, διαδικασία,, επιχειρησιακή οδηγία ή πληροφορία που εκδίδεται από την αρχή που είναι υπεύθυνη για την εποπτεία του αεροσκάφους ή του παρελκομένου.2. Κάθε ισχύουσα οδηγία αξιοπλοΐας πού έχει εκδοθεί από την υπεύθυνη για την εποπτεία του αεροσκάφους ή του παρελκομένου.3. Οι οδηγίες για τη συνεχιζόμενη πτητική ικανότητα που εκδίδονται από τους κατόχους πιστοποιητικών τύπου και πιστοποιητικών συμπληρωματικού τύπου, και από κάθε άλλο φορέα από τον οποίο απαιτείται η έκδοση παρόμοιων δεδομένων σύμφωνα με το μέρος 21 και, στην περίπτωση αεροσκαφών ή παρελκομένων από τρίτες χώρες, τα δεδομένα αξιοπλοΐας που ορίζονται από την αρχή η οποία είναι υπεύθυνη για την εποπτεία του αεροσκάφους ή του παρελκομένου.4. Κάθε ισχύον πρότυπο, όπως, μεταξύ άλλων, πρότυπες πρακτικές συντήρησης που αναγνωρίζονται από τον οργανισμό ως καλό πρότυπο συντήρησης.5. Κάθε ισχύον δεδομένο που εκδίδεται σύμφωνα με το στοιχείο δ).γ) Ο φορέας θεσπίζει διαδικασίες ώστε, εάν βρεθεί κάποια ανακριβής, ατελής ή αμφισβητήσιμη διαδικασία, πρακτική, πληροφορία ή οδηγία συντήρησης η οποία περιέχεται στα δεδομένα συντήρησης που χρησιμοποιούνται από το προσωπικό συντήρησης, να διασφαλίζεται η καταγραφή της και η κοινοποίησή της στον συγγραφέα των δεδομένων συντήρησης.δ) Ο φορέας μπορεί να τροποποιεί τις οδηγίες συντήρησης μόνο σύμφωνα με διαδικασία που καθορίζεται στο εγχειρίδιο λειτουργίας του φορέα συντήρησης. Όσον αφορά τις εν λόγω αλλαγές, ο φορέας αποδεικνύει ότι έχουν ως αποτέλεσμα ισοδύναμα ή βελτιωμένα πρότυπα συντήρησης και ενημερώνει τον κάτοχο του πιστοποιητικού τύπου για τις αλλαγές αυτές. Για τους σκοπούς του παρόντος στοιχείου, ως οδηγίες συντήρησης νοούνται οι οδηγίες για την εκτέλεση της συγκεκριμένης εργασίας συντήρησης: δεν περιλαμβάνουν τον μηχανολογικό σχεδιασμό επισκευών και τροποποιήσεων.ε) Ο φορέας καθιερώνει κοινό σύστημα κάρτας ή φύλλου εργασιών για χρήση σε όλα τα σχετικά τμήματα αυτού. Επιπλέον, ο φορέας είτε μεταγράφει με ακρίβεια τα δεδομένα συντήρησης που περιέχονται στα στοιχεία β) και δ) στις εν λόγω κάρτες ή φύλλα εργασίας, είτε παραπέμπει με ακρίβεια στη συγκεκριμένη εργασία ή εργασίες που περιέχονται σε αυτά τα δεδομένα συντήρησης. Οι κάρτες και τα φύλλα εργασίας μπορούν να γραφούν σε υπολογιστή και να κρατούνται σε ηλεκτρονική βάση δεδομένων, με την προϋπόθεση ότι έχουν ληφθεί επαρκείς προφυλάξεις για τη μη εξουσιοδοτημένη αλλαγή τους και ότι υπάρχει εφεδρική ηλεκτρονική βάση δεδομένων, που πρέπει να ενημερώνεται εντός 24 ωρών από την ώρα εισόδου κάποιου δεδομένου στην κύρια ηλεκτρονική βάση δεδομένων. Οι σύνθετες εργασίες συντήρησης μεταφέρονται στις κάρτες ή τα φύλλα εργασίας και διακρίνονται σε επιμέρους σαφή στάδια εργασιών, ούτως ώστε να εξασφαλίζεται η ύπαρξη αρχείου της πορείας ολοκλήρωσης των εργασιών συντήρησης.Όταν ο φορέας εκτελεί συντήρηση για λογαριασμό αερομεταφορέα που απαιτεί τη χρήση δικού του συστήματος κάρτας ή φύλλων εργασίας, τότε μπορεί να χρησιμοποιηθεί το εν λόγω σύστημα του αερομεταφορέα. Στην περίπτωση αυτή, ο φορέας καθιερώνει μία διαδικασία για τη διασφάλιση της σωστής διεκπεραίωσης των εργασιών που περιέχονται στις κάρτες ή τα φύλλα εργασίας του αερομεταφορέα.στ) Ο φορέας διασφαλίζει ότι όλα τα ισχύοντα δεδομένα συντήρησης είναι εύκολα προσιτά για χρήση, όταν ζητηθούν από το προσωπικό συντήρησης.ζ) Ο φορέας εφαρμόζει διαδικασία βάσει της οποίας διασφαλίζεται η ενημέρωση των δεδομένων συντήρησης που ελέγχει. Στην περίπτωση που τα δεδομένα συντήρησης ελέγχονται και παρέχονται από τον αερομεταφορέα/πελάτη, ο φορέας πρέπει να μπορεί να αποδείξει ότι έχει γραπτή επιβεβαίωση από τον αερομεταφορέα/πελάτη ότι όλα τα σχετικά δεδομένα συντήρησης είναι ενημερωμένα ή ότι έχει λάβει εντολές εργασιών που καθορίζουν τις τροποποιήσεις των δεδομένων συντήρησης προς χρήση ή μπορεί να δείξει ότι αυτά περιλαμβάνονται στον κατάλογο τροποποιήσεων των δεδομένων συντήρησης του αερομεταφορέα/πελάτη.145.Α.47 Προγραμματισμός παραγωγήςα) Ο φορέας διαθέτει σύστημα ανάλογο με την ποσότητα και το βαθμό πολυπλοκότητας της εργασίας, ώστε να προγραμματίζει τη διαθεσιμότητα όλου του αναγκαίου προσωπικού, εργαλείων, εξοπλισμού, υλικών, δεδομένων συντήρησης και εγκαταστάσεων, προκειμένου να διασφαλιστεί η ασφαλής ολοκλήρωση των εργασιών συντήρησης.β) Ο προγραμματισμός των εργασιών συντήρησης και της βάρδιας εργασίας λαμβάνει υπόψη τους περιορισμούς της ανθρώπινης απόδοσης.γ) Όταν απαιτείται να μεταβιβαστούν τα καθήκοντα για τη συνέχιση ή την ολοκλήρωση των εργασιών συντήρησης λόγω αλλαγής βάρδιας ή εναλλαγής προσωπικού, ανταλλάσσονται επακριβώς οι σχετικές πληροφορίες μεταξύ του προσωπικού που αποχωρεί και αυτού που προσέρχεται.145.Α.50 Πιστοποίηση συντήρησηςα) Το πιστοποιητικό διάθεσης σε υπηρεσία εκδίδεται για λογαριασμό του φορέα, από κατάλληλα εξουσιοδοτημένο προσωπικό πιστοποίησης, όταν αυτό έχει διαπιστώσει ότι όλη η συντήρηση για την οποία εδόθη εντολή έχει εκτελεστεί ορθά από τον φορέα σύμφωνα με τις διαδικασίες που καθορίζονται στην 145.Α.70, λαμβάνοντας υπόψη τη διαθεσιμότητα και τη χρήση των δεδομένων συντήρησης που καθορίζονται στην 145.Α.45, και ότι δεν παρουσιάστηκαν περιπτώσεις μη συμμόρφωσης που είναι γνωστό ότι θέτουν σε σοβαρό κίνδυνο την ασφάλεια των πτήσεων.β) Το πιστοποιητικό διάθεσης σε υπηρεσία εκδίδεται πριν από την πτήση με την περάτωση οποιουδήποτε πακέτου συντήρησης.γ) Οι νέες βλάβες ή οι ανολοκλήρωτες εντολές εργασιών συντήρησης που εντοπίστηκαν κατά την ανωτέρω συντήρηση ανακοινώνονται στον αερομεταφορέα με σκοπό την επίτευξη συμφωνίας για την αποκατάσταση των βλαβών αυτών ή τη συμπλήρωση των ελλειπόντων στοιχείων της εντολής συντήρησης. Στην περίπτωση που ο αερομεταφορέας αρνείται την εκτέλεση της ανωτέρω συντήρησης σύμφωνα με το παρόν στοιχείο, εφαρμόζεται το στοιχείο ε).δ) Το πιστοποιητικό διάθεσης σε υπηρεσία εκδίδεται με την περάτωση οποιασδήποτε συντήρησης σε παρελκόμενο ενώ αυτό δεν έχει τοποθετηθεί ακόμα στο αεροσκάφος. Το επίσημο πιστοποιητικό διάθεσης ή η ετικέτα έγκρισης αξιοπλοΐας που χαρακτηρίζονται ως το έντυπο 1 του EASA στο προσάρτημα Ι του παρόντος μέρους αποτελούν το πιστοποιητικό διάθεσης σε υπηρεσία του παρελκομένου. Όταν ένας φορέας συντηρεί παρελκόμενο για ιδία χρήση, μπορεί να μην είναι απαραίτητο έντυπο 1 του EASA, ανάλογα με τις εσωτερικές διαδικασίες διάθεσης πού καθορίζονται στο εγχειρίδιο λειτουργίας.ε) Κατά παρέκκλιση του στοιχείου α), όταν ο φορέας δεν μπορεί να ολοκληρώσει τη συντήρηση για την οποία εδόθη εντολή, μπορεί να εκδώσει πιστοποιητικό διάθεσης σε υπηρεσία εντός των εγκεκριμένων περιορισμών του αεροσκάφους. Ο φορέας καταγράφει το γεγονός αυτό στο πιστοποιητικό διάθεσης σε υπηρεσία του αεροσκάφους, πριν από την έκδοση του εν λόγω πιστοποιητικού.στ) Κατά παρέκκλιση του στοιχείου α) και της 145.Α.42, όταν το αεροσκάφος έχει καθηλωθεί σε τοποθεσία που δεν είναι ο κύριος σταθμός γραμμής ή η κύρια βάση συντήρησης, λόγω έλλειψης διαθέσιμου παρελκομένου με το κατάλληλο πιστοποιητικό διάθεσης σε υπηρεσία, επιτρέπεται η προσωρινή τοποθέτηση παρελκομένου χωρίς ισχύον πιστοποιητικό διάθεσης για το πολύ 30 ώρες πτήσης ή έως ότου το αεροσκάφος επιστρέψει για πρώτη φορά στον κύριο σταθμό γραμμής ή στην κύρια βάση συντήρησής του, ανάλογα με το ποιο γεγονός θα συμβεί πρώτο, με την προϋπόθεση ότι συμφωνεί ο αερομεταφορέας και ότι το εν λόγω παρελκόμενο έχει κατάλληλο πιστοποιητικό διάθεσης σε υπηρεσία, ενώ κατά τα άλλα, τηρούνται όλες οι ισχύουσες απαιτήσεις συντήρησης και πτητικής λειτουργίας. Τα εν λόγω παρελκόμενα αποσύρονται το αργότερο κατά τη λήξη του χρονικού ορίου που καθορίστηκε ανωτέρω, εκτός εάν στον ενδιάμεσο χρόνο αποκτήθηκε ισχύον πιστοποιητικό διάθεσης σε υπηρεσία σύμφωνα με το στοιχείο α) και την 145.Α.42.145.A.55 Αρχεία συντήρησηςα) Ο φορέας αρχειοθετεί λεπτομερώς όλα τα στοιχεία των εργασιών που έχουν εκτελεστεί. Ως ελάχιστη απαίτηση, ο φορέας φυλάσσει τα αρχεία που είναι αναγκαία προκειμένου να αποδειχθεί ότι πληρούνται όλες οι απαιτήσεις για την έκδοση του πιστοποιητικού διάθεσης σε υπηρεσία, συμπεριλαμβανομένων των πιστοποιητικών διάθεσης που εξεδόθησαν από υπεργολάβους.β) Ο φορέας χορηγεί στον αερομεταφορέα αντίγραφο κάθε πιστοποιητικού διάθεσης σε υπηρεσία, συνοδευόμενο από αντίγραφο κάθε συγκεκριμένου στοιχείου εγκεκριμένης επισκευής/μετατροπής που χρησιμοποιήθηκε για τις επισκευές/μετατροπές που εκτελέστηκαν.γ) Ο φορέας τηρεί αντίγραφο όλων των αναλυτικών αρχείων συντήρησης και κάθε συναφούς στοιχείου συντήρησης για περίοδο δύο ετών από την ημερομηνία διάθεσης σε υπηρεσία από τον φορέα του αεροσκάφους ή του παρελκομένου στο οποίο αναφέρονται οι εργασίες.1. Τα αρχεία που αναφέρονται στο παρόν στοιχείο φυλάσσονται με ασφάλεια έναντι πυρκαγιάς, πλημμύρας και κλοπής.2. Οι δίσκοι υπολογιστών, ταινίες κ.λπ. που περιέχουν τα εφεδρικά αντίγραφα φυλάσσονται σε διαφορετική θέση από αυτή όπου βρίσκονται οι δίσκοι εργασίας, οι ταινίες κ.λπ. σε περιβάλλον που διασφαλίζει ότι παραμένουν σε καλή κατάσταση.3. Στις περιπτώσεις όπου ένας φορέας εγκεκριμένος σύμφωνα με το παρόν μέρος τερματίζει την λειτουργία του, όλα τα τηρούμενα αρχεία συντήρησης των δύο τελευταίων ετών παραδίδονται στον τελευταίο κάτοχο ή πελάτη του αντίστοιχου αεροσκάφους ή παρελκομένου ή αποθηκεύονται κατά τρόπο που καθορίζεται από την αρμόδια αρχή.145.A.60 Αναφορά συμβάντωνα) Ο φορέας αναφέρει στην αρμόδια αρχή του κράτους νηολόγησης και στον φορέα που είναι υπεύθυνος για τον σχεδιασμό του αεροσκάφους ή του παρελκομένου οποιαδήποτε κατάσταση του αεροσκάφους ή του παρελκομένου την οποία διαπίστωσε ο φορέας και η οποία οδήγησε ή μπορεί να οδηγήσει σε ανασφαλή κατάσταση και να θέσει σε σοβαρό κίνδυνο την ασφάλεια των πτήσεων.β) Ο φορέας θεσπίζει εσωτερικό σύστημα αναφοράς συμβάντων που περιγράφεται με λεπτομέρειες στο εγχειρίδιο λειτουργίας ώστε να είναι δυνατή η συλλογή και η αξιολόγηση των αναφορών αυτών, συμπεριλαμβανομένης της εξέτασης και της κρίσης επί των συμβάντων που πρέπει να αναφερθούν σύμφωνα με το στοιχείο α). Η διαδικασία αυτή πρέπει να εντοπίζει τις δυσμενείς τάσεις, τις διορθωτικές ενέργειες που έγιναν ή πρέπει να γίνουν από τον φορέα για την αντιμετώπιση των ατελειών και περιλαμβάνει την αξιολόγηση όλων των γνωστών πληροφοριών που σχετίζονται με τα συμβάντα αυτά, καθώς και μια μέθοδο για τη διαβίβαση των πληροφοριών, όπως απαιτείται.γ) Ο φορέας υποβάλλει τις εκθέσεις αυτές με τη μορφή και τον τρόπο που καθορίζονται από τον Οργανισμό και διασφαλίζει ότι περιλαμβάνουν όλες τις πληροφορίες που είναι σχετικές με την εν λόγω κατάσταση και τα αποτελέσματα της αξιολόγησης που είναι γνωστά στον φορέα.δ) Σε περίπτωση που ο φορέας έχει αναλάβει την εκτέλεση εργασιών συντήρησης μέσω σύμβασης με εμπορικό αερομεταφορέα, ο φορέας υποβάλλει έκθεση και προς τον αερομεταφορέα σχετικά με κάθε παρόμοια κατάσταση που επηρεάζει ένα αεροσκάφος ή παρελκόμενο αεροσκάφους του φορέα.ε) Ο φορέας συντάσσει και υποβάλλει τις εκθέσεις αυτές το συντομότερο δυνατό, οπωσδήποτε όμως μέσα σε 72 ώρες από τη στιγμή που ο φορέας διαπιστώνει την κατάσταση στην οποία αναφέρεται η έκθεση.145.A.65 Πολιτική ασφάλειας και ποιότητας, διαδικασίες συντήρησης και σύστημα ποιότηταςα) Ο φορέας θεσπίζει πολιτική ασφάλειας και ποιότητας για τον ίδιο, η οποία πρέπει να περιληφθεί στο εγχειρίδιο λειτουργίας σύμφωνα με την 145.Α.70.β) Ο φορέας θεσπίζει διαδικασίες αποδεκτές από την αρμόδια αρχή, λαμβάνοντας υπόψη τον ανθρώπινο παράγοντα και την ανθρώπινη απόδοση, προκειμένου να εξασφαλίζεται η ορθή εφαρμογή της συντήρησης και η συμμόρφωση προς το παρόν μέρος. Οι διαδικασίες περιλαμβάνουν σαφή εντολή ή σύμβαση εργασιών, ώστε τα αεροσκάφη και τα παρελκόμενά τους να μπορούν να διατίθενται σε υπηρεσία σύμφωνα με την 145.Α.50.1. Οι διαδικασίες συντήρησης σύμφωνα με το παρόν στοιχείο εφαρμόζονται στα στοιχεία 145.A.25 έως 145.A.95.2. Οι διαδικασίες συντήρησης που θεσπίστηκαν ή πρόκειται να θεσπιστούν από τον φορέα σύμφωνα με το παρόν στοιχείο καλύπτουν όλες τις πτυχές της εκτέλεσης των εργασιών συντήρησης, συμπεριλαμβανόμενης της παροχής και του ελέγχου εξειδικευμένων υπηρεσιών καθώς και του καθορισμού των προτύπων, σύμφωνα με τα οποία ο φορέας σκοπεύει να εκτελέσει τις εργασίες.3. Όσον αφορά τη συντήρηση γραμμής και βάσης αεροσκαφών, ο φορέας θεσπίζει διαδικασίες για την ελαχιστοποίηση του κινδύνου πολλαπλών σφαλμάτων και για τον προσδιορισμό των σφαλμάτων στα κρίσιμα συστήματα, καθώς και για να διασφαλίζει ότι δεν ζητείται από εργαζόμενο να εκτελέσει και να επιθεωρήσει εργασία συντήρησης που περιλαμβάνει κάποιο βαθμό αποσυναρμολόγησης/επανασυναρμολόγησης παρελκομένων του ιδίου τύπου που τοποθετούνται σε περισσότερα από ένα συστήματα του ιδίου αεροσκάφους κατά τη διάρκεια συγκεκριμένου ελέγχου συντήρησης. Εάν, όμως, υπάρχει μόνο ένα πρόσωπο διαθέσιμο για την εκτέλεση των εν λόγω εργασιών, τότε η κάρτα ή το φύλλο εργασιών του φορέα πρέπει να περιλάβει ένα πρόσθετο στάδιο για την εκ νέου επιθεώρηση της εργασίας από το συγκεκριμένο πρόσωπο, μετά την ολοκλήρωση όλων των παραπάνω εργασιών.4. Οι διαδικασίες συντήρησης θεσπίζονται προκειμένου να διασφαλιστεί ότι γίνεται εκτίμηση της ζημιάς και ότι οι τροποποιήσεις και οι επισκευές εκτελούνται με τη χρήση στοιχείων που έχουν εγκριθεί από τον Οργανισμό ή από έναν εγκεκριμένο σύμφωνα με το μέρος-21 φορέα σχεδιασμού, κατά περίπτωση.γ) Ο φορέας θεσπίζει σύστημα ποιότητας που να περιλαμβάνει τα ακόλουθα:1. ανεξάρτητους διαχειριστικούς ελέγχους ποιότητας προκειμένου να παρακολουθεί τη συμμόρφωση προς τα απαιτούμενα πρότυπα των αεροσκαφών και των παρελκομένων τους, καθώς και την επάρκεια των διαδικασιών, έτσι ώστε να εξασφαλίζεται η ορθή εφαρμογή της συντήρησης και η αξιοπλοΐα αεροσκαφών και παρελκομένων. Για τους μικρότερους φορέας, το μέρος του συστήματος ποιότητας που περιλαμβάνει τους ανεξάρτητους ελέγχους μπορεί να ανατεθεί με σύμβαση σε άλλο φορέα, εγκεκριμένο σύμφωνα με το παρόν μέρος, ή σε πρόσωπο με κατάλληλες τεχνικές γνώσεις και αποδεδειγμένη εμπειρία στο αντικείμενο, και2. σύστημα ανατροφοδότησης στοιχείων ποιοτικού ελέγχου προς το πρόσωπο ή την ομάδα προσώπων που ορίζονται στην 145.Α.30, στοιχείο β), και, ως τελικό αποδέκτη, προς τον υπόλογο διευθυντή, ώστε να διασφαλίζεται η λήψη κατάλληλων και έγκαιρων διορθωτικών ενεργειών ως απάντηση στις αναφορές που προκύπτουν από τους ανεξάρτητους ελέγχους που καθιερώθηκαν για τη συμμόρφωση με το στοιχείο 1).145.A.70 Εγχειρίδιο λειτουργίας του φορέα συντήρησηςα) Ως "εγχειρίδιο λειτουργίας του φορέα συντήρησης" νοείται το έντυπο ή τα έντυπα στα οποία καθορίζεται το αντικείμενο των δραστηριοτήτων που καλύπτονται από την έγκριση και παρουσιάζουν τον τρόπο με τον οποίο ο φορέας προτίθεται να συμμορφωθεί προς το παρόν μέρος. Ο φορέας συντήρησης παραδίδει στην αρμόδια Αρχή εγχειρίδιο λειτουργίας, το οποίο περιλαμβάνει τις ακόλουθες πληροφορίες:1. δήλωση υπογεγραμμένη από τον υπόλογο διευθυντή η οποία βεβαιώνει ότι το εγχειρίδιο λειτουργίας του φορέα συντήρησης και όλα τα συναφή εγχειρίδια στα οποία παραπέμπει καθορίζουν τη συμμόρφωση του εγκεκριμένου φορέα προς το παρόν τμήμα και θα τηρούνται σε κάθε χρονική στιγμή. Όταν ο υπόλογος διευθυντής δεν είναι ο γενικός διευθυντής του φορέα, τότε η δήλωση υπογράφεται και από τον γενικό διευθυντή,2. την πολιτική ασφάλειας και διαχείρισης ποιότητας του φορέα όπως καθορίζεται στην 145.Α.65,3. τον/τους τίτλο(-ους) και το/τα όνομα/ονόματα των προσώπων που ορίζονται σύμφωνα με την 145.Α.30 στοιχείο β),4. τα καθήκοντα και τις αρμοδιότητες των προσώπων που καθορίζονται σύμφωνα με την 145.Α.30, στοιχείο β), συμπεριλαμβανομένων των θεμάτων τα οποία θα μπορούν να χειρίζονται απευθείας με την αρμόδια αρχή εκπροσωπώντας τον φορέα συντήρησης,5. το οργανόγραμμα του φορέα που δείχνει τα επίπεδα ευθυνών μεταξύ των προσώπων που ορίζονται σύμφωνα με την 145.Α.30 στοιχείο β),6. κατάλογο του προσωπικού που είναι αρμόδιο για την πιστοποίηση και του προσωπικού υποστήριξης για τα Β1 και Β2,7. γενική περιγραφή των ανθρώπινων πόρων,8. γενική περιγραφή των εγκαταστάσεων σε κάθε διεύθυνση που αναφέρεται στο πιστοποιητικό έγκρισης του φορέα,9. προσδιορισμός του εύρους των εργασιών του φορέα, οι οποίες έχουν σχέση με την έκταση εφαρμογής της έγκρισης,10. τη διαδικασία κοινοποίησης της 145.Α.85 που αφορά τις μεταβολές στον φορέα,11. τη διαδικασία τροποποίησης του εγχειριδίου λειτουργίας του φορέα συντήρησης,12. τις διαδικασίες και το σύστημα ποιότητας που θεσπίζει ο φορέας σύμφωνα με τις 145.A.25 έως 145.A.90,13. κατάλογο εμπορικών αερομεταφορέων, κατά περίπτωση, στους οποίους ο φορέας παρέχει υπηρεσίες συντήρησης των αεροσκαφών τους,14. κατάλογο των συνεργαζόμενων υπεργολαβικά φορέων, κατά περίπτωση, όπως προβλέπεται στην 145.Α.75, στοιχείο β),15. κατάλογο των σταθμών γραμμής, κατά περίπτωση, όπως προβλέπεται στην 145.Α.75, στοιχείο δ),16. κατάλογο των συνεργαζόμενων φορέων, κατά περίπτωση.β) Το εγχειρίδιο λειτουργίας τροποποιείται εφόσον είναι αναγκαίο ώστε να παρέχει πάντοτε μια ενημερωμένη περιγραφή του φορέα. Το εγχειρίδιο και κάθε επόμενη τροποποίηση εγκρίνεται από την αρμόδια αρχή.γ) Με την επιφύλαξη του στοιχείου β) μπορούν να εγκριθούν μικρής έκτασης αλλαγές στο εγχειρίδιο λειτουργίας με διαδικασία του εγχειριδίου λειτουργίας (εφεξής ονομάζονται έμμεσες εγκρίσεις).145.A.75 Προνόμια του φορέαΣύμφωνα με το εγχειρίδιο λειτουργίας, ο φορέας έχει δικαίωμα να εκτελεί τις ακόλουθες εργασίες:α) Συντήρηση κάθε αεροσκάφους ή/και παρελκομένου αεροσκάφους, για το οποίο είναι εγκεκριμένος, στις τοποθεσίες που προσδιορίζονται στο πιστοποιητικό έγκρισης και στο εγχειρίδιο λειτουργίας του.β) Σύναψη συμφωνιών για τη συντήρηση κάθε αεροσκάφους ή παρελκομένου αυτού, για το οποίο είναι εγκεκριμένος, με άλλον φορέα ο οποίος λειτουργεί στα πλαίσια του συστήματος ποιότητας του φορέα. Τα ανωτέρω αναφέρονται στις εργασίες που εκτελούνται από φορέα ο οποίος δεν κατέχει ο ίδιος την κατάλληλη έγκριση για την εκτέλεση της συγκεκριμένης συντήρησης σύμφωνα με το παρόν μέρος και περιορίζεται στο εύρος εργασιών που επιτρέπεται από τις διαδικασίες της 145.Α.65, στοιχείο β). Το εν λόγω εύρος εργασιών δεν περιλαμβάνει έλεγχο συντήρησης βάσης αεροσκάφους ή πλήρη έλεγχο συντήρησης σε εργαστήριο ή γενική επισκευή κινητήρα ή δομοστοιχείου αυτού.γ) Συντήρηση κάθε αεροσκάφους ή παρελκομένου για το οποίο είναι εγκεκριμένος σε οποιαδήποτε τοποθεσία εφόσον αυτή η συντήρηση είναι αναγκαία είτε λόγω του ότι έχει τεθεί εκτός λειτουργίας το αεροσκάφος είτε για την υποστήριξη έκτακτης συντήρησης γραμμής, σύμφωνα με τις προϋποθέσεις που καθορίζονται στο εγχειρίδιο του φορέα.δ) Συντήρηση κάθε αεροσκάφους ή/και παρελκομένου για το οποίο είναι εγκεκριμένος σε τοποθεσία που χαρακτηρίζεται ως τοποθεσία συντήρησης γραμμής όπου είναι δυνατή η υποστήριξη ελάσσονος συντήρησης, και μόνο εφόσον το εγχειρίδιο λειτουργίας του φορέα επιτρέπει αυτή τη δραστηριότητα και περιλαμβάνει κατάλογο αυτών των τοποθεσιών.ε) Έκδοση πιστοποιητικών διάθεσης σε υπηρεσία, αφού ολοκληρωθεί η συντήρηση σύμφωνα με την 145.Α.50.145.A.80 Περιορισμοί επί του φορέαΟ φορέας δύναται να συντηρεί αεροσκάφος ή παρελκόμενο για το οποίο είναι εγκεκριμένος, μόνον εφόσον διαθέτει όλες τις απαραίτητες εγκαταστάσεις, εξοπλισμό, εργαλεία, υλικά, δεδομένα συντήρησης και αρμόδιο για την πιστοποίηση προσωπικό.145.A.85 Μεταβολές στον φορέαΟ φορέας ενημερώνει την αρμόδια αρχή σχετικά με κάθε πρόταση για εφαρμογή οποιασδήποτε από τις παρακάτω μεταβολές πριν η μεταβολή αυτή υλοποιηθεί, προκειμένου η αρχή να μπορεί να κρίνει τη συνεχή συμμόρφωση του φορέα προς το παρόν μέρος και να τροποποιεί, εφόσον κρίνεται αναγκαίο, το πιστοποιητικό έγκρισης, εκτός από την περίπτωση επικείμενων αλλαγών στο προσωπικό που δεν είναι προκαταβολικά γνωστές στη διεύθυνση, οπότε αυτές πρέπει να κοινοποιούνται όσο το δυνατόν συντομότερα:1. ονομασία του φορέα,2. τόπος της κύριας εγκατάστασης του φορέα,3. πρόσθετες τοποθεσίες λειτουργίας του φορέα,4. υπόλογος διευθυντής,5. οποιοδήποτε από τα πρόσωπα που ορίζονται σύμφωνα με την 145.Α.30 στοιχείο β),6. εγκαταστάσεις, εξοπλισμός, εργαλεία, υλικά, διαδικασίες, εύρος εργασιών ή προσωπικό που είναι αρμόδιο για την πιστοποίηση, στον βαθμό που μπορούν να επηρεάσουν την έγκριση.145.A.90 Συνεχιζόμενη ισχύς της έγκρισηςα) Μια έγκριση χορηγείται για απεριόριστο χρόνο ισχύος. Η έγκριση παραμένει σε ισχύ, με την προϋπόθεση ότι:1. ο φορέας εξακολουθεί να συμμορφώνεται με το παρόν μέρος, σύμφωνα με τις διατάξεις που αφορούν τη διαχείριση των πορισμάτων όπως καθορίζεται στην 145.Β.40, και2. παρέχεται στην αρμόδια αρχή το δικαίωμα πρόσβασης στον φορέα προκειμένου να διαπιστώνεται η συνέχιση της συμμόρφωσης με το παρόν μέρος, και3. το πιστοποιητικό δεν έχει αποτελέσει αντικείμενο παραίτησης ή ανάκλησης.β) Σε περίπτωση παραίτησης ή ανάκλησης, η έγκριση επιστρέφεται στην αρμόδια αρχή.145.Α.95 Πορίσματαα) Πόρισμα επιπέδου 1 είναι κάθε σημαντική έλλειψη συμμόρφωσης με τις απαιτήσεις του μέρους-145 η οποία υποβαθμίζει το επίπεδο ασφάλειας και θέτει σε σοβαρό κίνδυνο την ασφάλεια των πτήσεων.β) Πόρισμα επιπέδου 2 είναι κάθε έλλειψη συμμόρφωσης με τις απαιτήσεις του μέρους-145 η οποία υποβαθμίζει το επίπεδο ασφάλειας και πιθανόν να θέσει σε κίνδυνο την ασφάλεια των πτήσεων.γ) Μετά την παραλαβή της κοινοποίησης των πορισμάτων σύμφωνα με την 145.Β.50, ο κάτοχος της έγκρισης φορέα συντήρησης καθορίζει ένα σχέδιο διορθωτικών ενεργειών και αποδεικνύει ότι έχει προβεί σε διορθωτικές ενέργειες, στον απαιτούμενο από την αρμόδια αρχή βαθμό, εντός της περιόδου που συμφωνείται με την εν λόγω αρχή.Ενότητα Β Διαδικασία για τις αρμόδιες αρχές145.B.01 Πεδίο εφαρμογήςΗ παρούσα ενότητα θεσπίζει τις διοικητικές διαδικασίες τις οποίες οφείλει να ακολουθεί η αρμόδια αρχή κατά την άσκηση των καθηκόντων και αρμοδιοτήτων της όσον αφορά την έκδοση, διατήρηση, τροποποίηση, αναστολή ή ανάκληση των εγκρίσεων των φορέων συντήρησης σύμφωνα με το μέρος-145.145.B.10 Αρμόδια αρχή1. ΓενικάΤο κράτος μέλος ορίζει μια αρμόδια αρχή στην οποία αναθέτει αρμοδιότητες για την έκδοση, διατήρηση, τροποποίηση, αναστολή ή ανάκληση έγκρισης συντήρησης. Η εν λόγω αρμόδια αρχή καθιερώνει καταγεγραμμένες διαδικασίες και οργανωτική δομή.2. ΠόροιΠρέπει να διατίθεται ο κατάλληλος αριθμός προσωπικού για την εκπλήρωση των απαιτήσεων του παρόντος μέρους.3. Προσόντα και εκπαίδευσηΤο προσωπικό που συμμετέχει στις εγκρίσεις του μέρους-145 πρέπει:α) να έχει τα κατάλληλα προσόντα και όλες τις αναγκαίες γνώσεις, πείρα και εκπαίδευση για την εκτέλεση των ανατιθέμενων σε αυτό καθηκόντων,β) να έχει λάβει εκπαίδευση/συνεχιζόμενη εκπαίδευση για το μέρος-145, όπου χρειάζεται, συμπεριλαμβανομένης της επιδιωκόμενης σημασίας και των προτύπων.4. ΔιαδικασίεςΗ αρμόδια αρχή καθορίζει διαδικασίες που αναφέρουν με λεπτομέρειες το πώς επιτυγχάνεται η συμμόρφωση με την παρούσα Ενότητα Β.Οι διαδικασίες πρέπει να αναθεωρούνται και να τροποποιούνται ώστε να εξασφαλίζεται η συνέχεια της συμμόρφωσης.145.B.15 Φορείς εγκατεστημένοι σε διάφορα κράτη μέληΣτις περιπτώσεις που οι εγκαταστάσεις συντήρησης βρίσκονται σε περισσότερα από ένα κράτη μέλη, η διερεύνηση και η συνεχής εποπτεία της έγκρισης πρέπει να διεξάγονται σε συνεργασία με αρμόδιες αρχές από τα κράτη μέλη στην επικράτεια των οποίων βρίσκονται οι εγκαταστάσεις.145.B.17 Αποδεκτά μέσα συμμόρφωσηςΟ οργανισμός αναπτύσσει αποδεκτά μέσα συμμόρφωσης που μπορούν να χρησιμοποιήσουν τα κράτη μέλη για την επίτευξη της συμμόρφωσης με το παρόν μέρος. Εφόσον διαπιστωθεί συμμόρφωση με τα αποδεκτά μέσα συμμόρφωσης, οι σχετικές απαιτήσεις του παρόντος μέρους θεωρείται ότι πληρούνται.145.B.20 Αρχική έγκριση1. Εφόσον πληρούνται οι απαιτήσεις της 145.A.30 στοιχεία α) και β), η αρμόδια αρχή κοινοποιεί επισήμως και γραπτώς προς τον αιτούντα την αποδοχή από μέρους της του προσωπικού του, όπως καθορίζεται στην 145.A.30 στοιχεία α) και β).2. Η αρμόδια αρχή ελέγχει τη συμμόρφωση των διαδικασιών που καθορίζονται στο εγχειρίδιο λειτουργίας του φορέα συντήρησης με το μέρος-145 και ελέγχει κατά πόσο ο υπόλογος διευθυντής υπογράφει τη σχετική δεσμευτική δήλωση.3. Η αρμόδια αρχή διεξάγει έλεγχο του φορέα προκειμένου να διαπιστώσει κατά πόσο ο φορέας συμμορφώνεται με τις απαιτήσεις του μέρους-145.4. Κατά τη διάρκεια της διερεύνησης με σκοπό την έγκριση πραγματοποιείται τουλάχιστον μία συνάντηση με τον υπόλογο διευθυντή, ώστε να διαπιστωθεί εάν αυτός(-ή) καταλαβαίνει πλήρως τη σημασία της έγκρισης και τον λόγο της υπογραφής της δέσμευσης του φορέα για την εκπλήρωση των διαδικασιών που καθορίζονται στο εγχειρίδιο λειτουργίας.5. Όλα τα πορίσματα πρέπει να κοινοποιηθούν γραπτώς προς τον φορέα.6. Η αρμόδια αρχή διατηρεί αρχείο όλων των πορισμάτων, διορθωτικών ενεργειών (ενεργειών που απαιτούνται για τη διευθέτηση ενός πορίσματος) και συστάσεων.7. Για να καταστεί δυνατή η έκδοση αρχικής έγκρισης πρέπει προηγουμένως να γίνουν οι διορθωτικές ενέργειες για τη διευθέτηση όλων των πορισμάτων.145.B.25 Έκδοση έγκρισης1. Η αρμόδια αρχή εγκρίνει επισήμως το εγχειρίδιο λειτουργίας και εκδίδει για τον αιτούντα πιστοποιητικό έγκρισης σε Έντυπο 3, το οποίο περιλαμβάνει τις ικανότητες της έγκρισης. Η αρμόδια αρχή εκδίδει πιστοποιητικό μόνο όταν ο φορέας εκπληρώνει τις απαιτήσεις του μέρους-145.2. Η αρμόδια αρχή καθορίζει τις συνθήκες της έγκρισης επί του πιστοποιητικού έγκρισης σε έντυπο 3.3. Ο αριθμός αναφοράς περιλαμβάνεται στο πιστοποιητικό έγκρισης επί του εντύπου 3 με τρόπο που καθορίζεται από τον οργανισμό.145.B.30 Διατήρηση ισχύος της έγκρισηςΗ διατήρηση ισχύος της έγκρισης αξιολογείται σύμφωνα με τη σχετική διαδικασία "αρχικής έγκρισης", σύμφωνα με την 145.Β.20. Επιπλέον:1. Η αρμόδια αρχή διατηρεί και ενημερώνει πρόγραμμα που περιέχει κατάλογο με τους εγκεκριμένους φορέας συντήρησης υπό την επίβλεψή της, καθώς και πρόγραμμα με τις ημερομηνίες προγραμματισμένης και πραγματικής διεξαγωγής των επισκέψεων ελέγχου.2. Κάθε φορέας πρέπει να εξετάζεται πλήρως ως προς τη συμμόρφωσή του με το μέρος-145 ανά περιόδους που δεν υπερβαίνουν τους 24 μήνες.3. Τουλάχιστον μία φορά ανά 24 μήνες συγκαλείται συνάντηση με τον υπόλογο διευθυντή, για να διασφαλιστεί η διαρκής ενημέρωσή του/της πάνω σε σημαντικά θέματα που ανακύπτουν κατά τους ελέγχους.145.B.35 Μεταβολές1. Ο φορέας ενημερώνει την αρμόδια αρχή για κάθε προτεινόμενη μεταβολή που παρατίθεται στην 145.Α.85, σημείο α).Για οποιαδήποτε μεταβολή στον φορέα η αρμόδια Αρχή συμμορφώνεται με τις διατάξεις της αρχικής διαδικασίας που έχουν εφαρμογή.2. Η αρμόδια αρχή μπορεί να καθορίσει τις προϋποθέσεις κάτω από τις οποίες μπορεί να λειτουργήσει ο φορέας κατά τη διάρκεια των μεταβολών αυτών, εκτός εάν κρίνει ότι η έγκριση πρέπει να ανασταλεί.145.Β.40 Τροποποιήσεις στο εγχειρίδιο λειτουργίας του φορέα συντήρησης1. Στην περίπτωση άμεσης έγκρισης των τροποποιήσεων στο εγχειρίδιο λειτουργίας, η αρμόδια αρχή βεβαιώνεται ότι οι διαδικασίες που καθορίζονται στο εγχειρίδιο συμμορφώνονται με το μέρος-145, πριν κοινοποιήσει επισήμως την έγκρισή της στον υπό έγκριση φορέα.2. Στην περίπτωση έμμεσης έγκρισης των τροποποιήσεων στο εγχειρίδιο λειτουργίας, η αρμόδια αρχή διασφαλίζει ότι ελέγχει επαρκώς την έγκριση όλων των τροποποιήσεων στο εγχειρίδιο λειτουργίας.145.B.45 Ανάκληση, αναστολή και περιορισμός ισχύος της έγκρισηςΗ αρμόδια αρχή:α) αναστέλλει έγκριση για εύλογη αιτία σε περίπτωση ενδεχόμενης απειλής της ασφάλειας, ήβ) αναστέλλει, ανακαλεί ή περιορίζει έγκριση σύμφωνα με την 145.B.50.145.B.50 Πορίσματαα) Όταν κατά τη διάρκεια των ελέγχων ή με άλλα μέσα διαπιστωθούν ενδείξεις μη συμμόρφωσης με τις απαιτήσεις του μέρους 145, η αρμόδια αρχή λαμβάνει τα ακόλουθα μέτρα:1. Στην περίπτωση πορίσματος επιπέδου 1, λαμβάνονται άμεσα μέτρα από την αρμόδια αρχή προκειμένου να ανακαλέσει, περιορίσει ή αναστείλει, εξ ολοκλήρου ή εν μέρει, ανάλογα με τη σημασία του πορίσματος επιπέδου 1, την έγκριση του φορέα συντήρησης, έως ότου αυτός προβεί στην κατάλληλη διορθωτική ενέργεια.2. Στην περίπτωση πορίσματος επιπέδου 2, η περίοδος για την ανάληψη διορθωτικών ενεργειών που χορηγείται από την αρμόδια αρχή πρέπει να αντιστοιχεί στη φύση του πορίσματος, αλλά σε κάθε περίπτωση δεν πρέπει αρχικά να υπερβαίνει τους τρεις μήνες. Σε ορισμένες περιπτώσεις και αναλόγως με τη φύση του πορίσματος η αρμόδια αρχή μπορεί να παρατείνει την περίοδο των τριών μηνών, εφόσον κρίνει ότι υπάρχει ικανοποιητικός προγραμματισμός διορθωτικών ενεργειών.β) Η αρμόδια αρχή προβαίνει σε ενέργειες με στόχο την μερική ή ολική ανάκληση της έγκρισης του φορέα, στην περίπτωση παράλειψης συμμόρφωσης μέσα στο χρονικό όριο που συμφωνήθηκε με την αρμόδια αρχή.145.B.55 Τήρηση αρχείων1. Η αρμόδια αρχή καθιερώνει σύστημα τήρησης αρχείων με κριτήρια ελάχιστου χρόνου τήρησης αυτών, το οποίο επιτρέπει επαρκή αναδρομή στη διαδικασία της έκδοσης, επέκτασης ισχύος, τροποποίησης, αναστολής ή ανάκλησης της έγκρισης κάθε επιμέρους φορέα.2. Τα αρχεία περιλαμβάνουν κατ' ελάχιστον:α) την αίτηση για τη χορήγηση έγκρισης φορέα, συμπεριλαμβανομένης της διατήρησης της ισχύος αυτής,β) το πρόγραμμα διαρκούς εποπτείας της αρμόδιας αρχής, συμπεριλαμβανομένων όλων των αρχείων ελέγχου,γ) το πιστοποιητικό έγκρισης του φορέα, συμπεριλαμβανομένων οποιωνδήποτε μεταβολών αυτού,δ) ένα αντίγραφο του προγράμματος ελέγχων όπου καταγράφονται οι ημερομηνίες των προγραμματισμένων ελέγχων και αυτών που διεξήχθησαν,ε) αντίγραφα όλης της επίσημης αλληλογραφίας, συμπεριλαμβανομένου του εντύπου 4 ή ισοδύναμου,στ) λεπτομερή στοιχεία για οποιεσδήποτε εξαιρέσεις και ενέργειες επιβολής,ζ) οποιαδήποτε άλλα έντυπα αναφοράς με βάση τους ελέγχους από την αρμόδια αρχή,η) τα εγχειρίδια λειτουργίας του φορέα συντήρησης.3. Η ελάχιστη περίοδος φύλαξης των ανωτέρω αρχείων είναι τέσσερα έτη.4. Η αρμόδια αρχή μπορεί να επιλέξει τη χρήση εντύπων ή του ηλεκτρονικού συστήματος ή συνδυασμού αυτών, με την προϋπόθεση ότι ελέγχονται καταλλήλως.145.Β.60 ΕξαιρέσειςΌλες οι εξαιρέσεις που παραχωρούνται σύμφωνα με το άρθρο 10 παράγραφος 3 του κανονισμού (ΕΚ) αριθ. 1592/2002 καταγράφονται και φυλάσσονται από την αρμόδια αρχή.Προσάρτημα ΙΧρήση του εντύπου 1 του EASA για τη συντήρηση1. ΓΕΝΙΚΑΗ μορφή του πιστοποιητικού πρέπει να συμμορφώνεται με το επισυναπτόμενο δείγμα, συμπεριλαμβανομένων των αριθμών των πεδίων του, όπου κάθε πεδίο πρέπει να βρίσκεται στη θέση που έχει στο δείγμα. Το μέγεθος κάθε πεδίου μπορεί, ωστόσο, να μεταβάλλεται ώστε να προσαρμόζεται στη συγκεκριμένη αίτηση, αλλά όχι σε βαθμό που θα καθιστούσε το πιστοποιητικό μη αναγνωρίσιμο. Το ολικό μέγεθος του πιστοποιητικού μπορεί να μεγαλώσει ή να μικρύνει σημαντικά, εφόσον όμως το πιστοποιητικό παραμένει αναγνωρίσιμο και ευανάγνωστο. Σε περίπτωση αμφιβολίας, συμβουλευτείτε το οικείο κράτος μέλος.Όλα τα στοιχεία εκτύπωσης πρέπει να είναι σαφή και ευανάγνωστα, ώστε να επιτρέπουν εύκολο διάβασμα του εντύπου.Το πιστοποιητικό είναι είτε προεκτυπωμένο είτε εκτυπωμένο από υπολογιστή, αλλά σε οποιαδήποτε περίπτωση η εκτύπωση των γραμμών και των χαρακτήρων πρέπει να είναι σαφής και ευανάγνωστη. Προεκτυπωμένο κείμενο επιτρέπεται εφόσον συμφωνεί με το επισυναπτόμενο πρότυπο, αλλά δεν επιτρέπεται άλλο κείμενο πιστοποίησης.Γίνεται δεκτή η αγγλική γλώσσα και, ενδεχομένως, η (οι) γλώσσα(-ες) του κράτους μέλους.Η συμπλήρωση του πιστοποιητικού γίνεται στην αγγλική γλώσσα όταν χρησιμοποιείται για εξαγωγή, αλλιώς μπορεί να γίνει στην (στις) επίσημη(-ες) γλώσσα(-ες) του συγκεκριμένου κράτους μέλους.Τα στοιχεία που εισάγονται στο πιστοποιητικό μπορούν να είναι μηχανογραφημένα/από εκτυπωτή υπολογιστή ή χειρόγραφα, με κεφαλαία γράμματα, και πρέπει να επιτρέπουν την εύκολη ανάγνωση.Οι συντομογραφίες πρέπει να περιορίζονται στο ελάχιστο.Ο χώρος που παραμένει στο πίσω μέρος του πιστοποιητικού μπορεί να χρησιμοποιηθεί από τον εκδότη για τυχόν πρόσθετες πληροφορίες, αλλά δεν πρέπει να περιέχει οποιοδήποτε κείμενο σχετικό με την πιστοποίηση.Το πρωτότυπο πιστοποιητικό πρέπει να συνοδεύει τα αντικείμενα και πρέπει να υπάρξει συσχέτιση μεταξύ του πιστοποιητικού και των αντικειμένων. Αντίτυπο του πιστοποιητικού πρέπει να κρατείται από τον φορέα που κατασκεύασε ή συντήρησε το αντικείμενο. Όταν η μορφή και τα στοιχεία του πιστοποιητικού έχουν δημιουργηθεί εξ ολοκλήρου σε ηλεκτρονικό υπολογιστή, επιτρέπεται η διατήρησή τους σε ασφαλή βάση δεδομένων, εφόσον αυτό γίνεται δεκτό από το κράτος μέλος.Όπου χρησιμοποιήθηκε ένα κοινό πιστοποιητικό για την διάθεση σε υπηρεσία πολλών αντικειμένων και στη συνέχεια αυτά διαχωρίστηκαν μεταξύ τους, όπως για παράδειγμα μέσω εμπόρου ανταλλακτικών, τότε αυτά τα αντικείμενα πρέπει να συνοδεύονται από αντίγραφο του αρχικού πιστοποιητικού, το οποίο πρέπει να φυλάσσεται από τον φορέα που παρέλαβε την παρτίδα των αντικειμένων. Η παράλειψη φύλαξης του πρωτότυπου πιστοποιητικού μπορεί να ακυρώσει την κατάσταση διάθεσης σε υπηρεσία των αντικειμένων.ΣΗΜΕΙΩΣΗ:Δεν υφίσταται περιορισμός στον αριθμό των αντιγράφων των πιστοποιητικών που στέλνονται στον πελάτη ή φυλάσσονται από τον αρχικό εκδότη.Το πιστοποιητικό που συνοδεύει το αντικείμενο μπορεί να επισυνάπτεται σε αυτό, τοποθετημένο σε φάκελο ώστε να έχει ανθεκτικότητα.2. ΣΥΜΠΛΗΡΩΣΗ ΤΟΥ ΠΙΣΤΟΠΟΙΗΤΙΚΟΥ ΔΙΑΘΕΣΗΣ ΣΕ ΥΠΗΡΕΣΙΑ ΑΠΟ ΤΟΝ ΑΡΧΙΚΟ ΕΚΔΟΤΗΓια να ισχύει το έγγραφο ως πιστοποιητικό θα πρέπει να έχουν συμπληρωθεί όλα τα πεδία, εκτός εάν ορίζεται διαφορετικά.Πεδίο 1 Το όνομα του κράτους μέλους με την έγκριση του οποίου εκδίδεται το πιστοποιητικό. Η ένδειξη αυτή μπορεί να είναι προεκτυπωμένη.Πεδίο 2 Προεκτυπωμένο κείμενο "Πιστοποιητικό εγκεκριμένης διάθεσης σε υπηρεσία/έντυπο 1 του ΕΑSA".Πεδίο 3 Σε αυτό το πεδίο προεκτυπώνεται ένας μοναδικός αριθμός για έλεγχο του πιστοποιητικού και για να διευκολυνθεί η ιχνηλασιμότητά του, εκτός από την περίπτωση που το έγγραφο έχει προκύψει από πρόγραμμα ηλεκτρονικού υπολογιστή και ο μοναδικός αριθμός δεν χρειάζεται να προεκτυπωθεί, εφόσον ο υπολογιστής έχει προγραμματιστεί για τη δημιουργία του.Πεδίο 4 Το πλήρες όνομα και διεύθυνση καθώς και η ταχυδρομική διεύθυνση, εάν διαφέρει, του εγκεκριμένου φορέα ο οποίος διαθέτει σε υπηρεσία τα αντικείμενα που καλύπτονται από το παρόν πιστοποιητικό. Η ένδειξη αυτή μπορεί να είναι προεκτυπωμένη. Εμπορικά σήματα κ.λπ. επιτρέπονται, εφόσον χωρούν στο πεδίο.Πεδίο 5 Σκοπός του είναι η παραπομπή σε εντολή εργασίας/σύμβαση/απόδειξη ή οποιαδήποτε άλλη εσωτερική διαδικασία του φορέα, έτσι ώστε να υπάρξει σύστημα άμεσης ιχνηλασιμότητας.Πεδίο 6 Το παρόν πεδίο χρησιμοποιείται για τη διευκόλυνση του φορέα που εξέδωσε το πιστοποιητικό να παραπέμπει εύκολα στο πεδίο 13 ("Παρατηρήσεις") με χρήση των αριθμών του αντικειμένου. Η συμπλήρωσή του δεν είναι υποχρεωτική.Εάν πρόκειται να διατεθούν σε υπηρεσία πολλά αντικείμενα με το πιστοποιητικό, επιτρέπεται η χρήση ξεχωριστού καταλόγου με αμοιβαία παραπομπή μεταξύ πιστοποιητικού και καταλόγου.Πεδίο 7 Δίνεται το όνομα ή η περιγραφή του αντικειμένου. Προτιμάται η χρήση της ονομασίας του εικονογραφημένου καταλόγου εξαρτημάτων (Illustrated Parts Catalogue -IPC).Πεδίο 8 Σημειώσατε τον κωδικό εξαρτήματος (Part Number). Προτιμάται η χρήση του αριθμού IPC.Πεδίο 9 Χρησιμοποιείται για την ένδειξη των προϊόντων με έγκριση τύπου στα οποία μπορούν να τοποθετηθούν τα αντικείμενα που διατίθενται σε υπηρεσία. Η συμπλήρωση του πεδίου είναι προαιρετική, αλλά εάν συμπληρωθεί επιτρέπονται οι εξής αναγραφές:α) Το συγκεκριμένο μοντέλο ή το μοντέλο σειράς παραγωγής αεροσκάφους, κινητήρα, έλικα ή βοηθητικής μονάδας ισχύος, ή παραπομπή σε εύκολα προσιτό κατάλογο ή εγχειρίδιο που περιέχει τις σχετικές πληροφορίες, για παράδειγμα: "A300".β) "Διάφορα", εάν είναι γνωστό ότι κρίνονται κατάλληλα για τοποθέτηση σε περισσότερα από ένα μοντέλα προϊόντων με έγκριση τύπου, εκτός εάν ο αρχικός εκδότης επιθυμεί να περιορίσει την τοποθέτηση σε συγκεκριμένο μοντέλο, οπότε κάνει σχετική σημείωση.γ) "Άγνωστο" εάν δεν είναι γνωστό το πού επιτρέπεται η τοποθέτηση. Τα αντικείμενα αυτής της κατηγορίας προορίζονται κυρίως για χρήση από τους φορείς συντήρησης.ΣΗΜΕΙΩΣΗ:Οι πληροφορίες του πεδίου 9 δεν αποτελούν εξουσιοδότηση τοποθέτησης του αντικειμένου σε συγκεκριμένο αεροσκάφος, κινητήρα, έλικα ή βοηθητική μονάδα ισχύος. Ο χρήστης/εγκαταστάτης πρέπει να τεκμηριώσει μέσω εγγράφων, όπως είναι για παράδειγμα ο κατάλογος ανταλλακτικών, τα δελτία συντήρησης κ.λπ., ότι το αντικείμενο είναι κατάλληλο για τη συγκεκριμένη εφαρμογή.Πεδίο 10 Σημειώσατε τον αριθμό των αντικειμένων που διατίθενται σε υπηρεσία.Πεδίο 11 Σημειώσατε τον αριθμό σειράς ή/και τον αριθμό παρτίδας του αντικειμένου, εάν υπάρχουν, εάν δε όχι, σημειώσατε "δεν υπάρχει".Πεδίο 12 Οι ακόλουθες λέξεις σε εισαγωγικά, με τους ορισμούς τους, δηλώνουν την κατάσταση του αντικειμένου που διατίθεται σε υπηρεσία. Στο πεδίο σημειώνεται μία λέξη από τις παρακάτω ή συνδυασμός αυτών:1. "ΥΠΕΣΤΗ ΓΕΝΙΚΗ ΕΠΙΣΚΕΥΗ"H αποκατάσταση χρησιμοποιημένου αντικειμένου μέσω επιθεώρησης, δοκιμών και αντικατάστασης εξαρτημάτων σύμφωνα με εγκεκριμένο πρότυπο(1), προκειμένου να παραταθεί η διάρκεια ζωής του.2. "ΕΠΙΘΕΩΡΗΘΗΚΕ/ΥΠΕΣΤΗ ΔΟΚΙΜΗ"Η εξέταση αντικειμένου προκειμένου να διαπιστωθεί η συμμόρφωση προς εγκεκριμένο πρότυπο(2).3. "ΤΡΟΠΟΠΟΙΗΘΗΚΕ"Η τροποποίηση αντικειμένου σύμφωνα με εγκεκριμένο πρότυπο(3).4. "ΕΠΙΣΚΕΥΑΣΤΗΚΕ"Η επαναφορά αντικειμένου σε κατάσταση επιχειρησιακής λειτουργίας σύμφωνα με εγκεκριμένο πρότυπο(4).5. "ΑΝΑΓΟΜΩΘΗΚΕ"Η αποκατάσταση χρησιμοποιημένου ελαστικού τροχών σύμφωνα με εγκεκριμένο πρότυπο(5).6. "ΕΠΑΝΑΣΥΝΑΡΜΟΛΟΓΗΘΗΚΕ"Η εκ νέου συναρμολόγηση αντικειμένου σύμφωνα με εγκεκριμένο πρότυπο(6).Παράδειγμα: Ένας έλικας μετά τη μεταφορά.ΣΗΜΕΙΩΣΗ:Ο όρος αυτός πρέπει να χρησιμοποιείται μόνο όταν αναφέρεται σε αντικείμενα που αρχικά ήταν πλήρως συναρμολογημένα από τον κατασκευαστή σύμφωνα με τις απαιτήσεις κατασκευής, όπως, μεταξύ άλλων, το μέρος-21.Οι παραπάνω ενδείξεις πρέπει να τεκμηριωθούν συμπληρώνοντας στο πεδίο 13 το εγκεκριμένο δεδομένο/εγχειρίδιο/προδιαγραφή που χρησιμοποιήθηκε κατά τη συντήρηση.Πεδίο 13 Σε αυτό το πεδίο αναφέρονται υποχρεωτικά οποιεσδήποτε πληροφορίες, είτε απευθείας είτε με αναφορά σε υποστηρικτική τεκμηρίωση, οι οποίες προσδιορίζουν συγκεκριμένα δεδομένα ή περιορισμούς που σχετίζονται με τα αντικείμενα που διατίθενται σε υπηρεσία και είναι αναγκαία στον χρήστη/εγκαταστάτη για να προβεί στον τελικό καθορισμό της αξιοπλοας του αντικειμένου. Οι πληροφορίες πρέπει να είναι σαφείς, ολοκληρωμένες και να δίνονται με μορφή και κατά τρόπο επαρκή για τους σκοπούς του καθορισμού.Η κάθε ένδειξη πρέπει να καθορίζει με σαφήνεια το αντικείμενο στο οποίο αναφέρεται.Εάν δεν υπάρχει ένδειξη, σημειώσατε "Καμία".Μερικά παραδείγματα πληροφοριών που μπορούν να αναφερθούν είναι:- Ο προσδιορισμός και η έκδοση της τεκμηρίωσης συντήρησης που χρησιμοποιείται ως το εγκεκριμένο πρότυπο.- Οδηγίες αξιοπλοΐας που εκτελέστηκαν και/ή διαπιστώθηκε ότι εκτελέστηκαν, κατά περίπτωση.- Επισκευές που εκτελέστηκαν ήκαι διαπιστώθηκε ότι εκτελέστηκαν, κατά περίπτωση.- Τροποποιήσεις που εκτελέστηκαν ήκαι ιδίως το άρθρο διαπιστώθηκε ότι εκτελέστηκαν, κατά περίπτωση.- Ανταλλακτικά που τοποθετήθηκαν ή/και διαπιστώθηκε ότι τοποθετήθηκαν, κατά περίπτωση.- Ιστορικό των εξαρτημάτων περιορισμένης διάρκειας ζωής.- Παρεκκλίσεις από την εντολή εργασίας του πελάτη.- Προσδιορισμός του άλλου κανονισμού, εάν δεν είναι το μέρος-145.- Δηλώσεις διάθεσης σε υπηρεσία για την εκπλήρωση αλλοδαπής απαίτησης συντήρησης.- Δηλώσεις διάθεσης σε υπηρεσία για την εκπλήρωση των όρων διεθνούς συμφωνίας συντήρησης, όπως μεταξύ άλλων, της συμφωνίας με τον Καναδά: Canadian Technical Arrangement Maintenance και της διμερούς συμφωνίας με τις ΗΠΑ: USA Bilateral Aviation Safety Agreement - Maintenance Implementation Procedure.ΣΗΜΕΙΩΣΗ:Οι τελευταίες δύο δηλώσεις επιτρέπουν τη δυνατότητα διπλής διάθεσης σε υπηρεσία, τόσο σύμφωνα με το μέρος-145 όσο και σύμφωνα με αλλοδαπή απαίτηση συντήρησης, ή την απλή διάθεση σε υπηρεσία από εγκεκριμένο κατά το μέρος-145 φορέα συντήρησης, σύμφωνα όμως με αλλοδαπή απαίτηση συντήρησης. Πάντως θα πρέπει να δοθεί προσοχή ώστε να σημανθεί το (τα) κουτάκι(-α) στο πεδίο 19, για να επικυρωθεί η διάθεση σε υπηρεσία. Επίσης πρέπει να σημειωθεί ότι η διπλή διάθεση σε υπηρεσία απαιτεί τα εγκεκριμένα στοιχεία να εγκριθούν/γίνουν αποδεκτά και από το κράτος μέλος και από το σχετικό ξένο κράτος, ενώ η απλή διάθεση σε υπηρεσία απαιτεί την έγκριση/αποδοχή των εγκεκριμένων στοιχείων μόνο από το σχετικό ξένο κράτος.Πεδία 14, 15, 16, 17 και 18 Αυτά δεν πρέπει να χρησιμοποιούνται για σκοπούς εργασιών συντήρησης για όλες τις εργασίες συντήρησης που έγιναν από φορείς συντήρησης εγκεκριμένους κατά το μέρος-145. Αυτά τα πεδία προορίζονται ειδικά για τη διάθεση σε υπηρεσία/πιστοποίηση αντικειμένων που έχουν πρόσφατα κατασκευαστεί σύμφωνα με το μέρος 21 και τους εθνικούς κανονισμούς πολιτικής αεροπορίας που βρίσκονταν σε ισχύ πριν από την πλήρη εφαρμογή του μέρους 21.Πεδίο 19 Περιέχει την αναγκαία δήλωση διάθεσης σε υπηρεσία που απαιτείται για όλες τις εργασίες συντήρησης που έγιναν από φορείς συντήρησης εγκεκριμένους κατά το μέρος-145. Όταν διατίθεται σε υπηρεσία εργασία συντήρησης που δεν εκτελέστηκε σύμφωνα με το μέρος-145, στο πεδίο 13 πρέπει να καθορίζεται ο συγκεκριμένος εθνικός κανονισμός. Σε κάθε περίπτωση, πρέπει να σημανθεί το σχετικό κουτάκι ώστε να επικυρωθεί η διάθεση σε υπηρεσία.Η ένδειξη στην πιστοποίηση "εκτός εάν καθορίζεται διαφορετικά στο πεδίο 13" χρησιμεύει στις εξής καταστάσεις:α) Στην περίπτωση που δεν κατέστη δυνατή η ολοκλήρωση της συντήρησης.β) Στην περίπτωση που η συντήρηση απέκλινε από το πρότυπο που απαιτεί το μέρος-145.γ) Στην περίπτωση που η συντήρηση εκτελέστηκε σύμφωνα με απαίτηση που δεν περιλαμβάνεται στο μέρος-145.Οποιαδήποτε περίπτωση ή συνδυασμός αυτών πρέπει να καθορίζεται στο πεδίο 13.Πεδίο 20 Χώρος για την υπογραφή του προσωπικού πιστοποίησης που εξουσιοδοτήθηκε προς τούτο από τον εγκεκριμένο κατά το μέρος-145 φορέα συντήρησης. Η υπογραφή μπορεί να εκτυπωθεί μέσω ηλεκτρονικού υπολογιστή, εφόσον το κράτος μέλος κρίνει ότι μόνο ο υπογράφων μπορεί να δώσει τη σχετική εντολή στον υπολογιστή και ότι δεν είναι δυνατή η τοποθέτηση υπογραφής σε κενό έγγραφο που εκτυπώθηκε από υπολογιστή.Πεδίο 21 Χώρος για τον αριθμό αναφοράς που δόθηκε από το κράτος μέλος στον φορέα συντήρησης που εγκρίθηκε κατά το μέρος-145.Πεδίο 22 Εκτυπώνεται το όνομα του προσώπου που υπογράφει στο πεδίο 20 και τα στοιχεία αναφοράς της εξουσιοδότησής του.Πεδίο 23 Η ημερομηνία υπογραφής της δήλωσης διάθεσης σε υπηρεσία του πεδίου 19. (η/μ/έ). Ο μήνας εμφανίζεται με γράμματα, π.χ. Ιαν, Φεβ, Μάρ κ.λπ. Η διάθεση σε υπηρεσία υπογράφεται μετά την "ολοκλήρωση της συντήρησης".Παρακαλώ σημειώστε ότι οι δηλώσεις ανάληψης ευθύνης από τον χρήστη βρίσκονται στο πίσω μέρος του πιστοποιητικού. Οι δηλώσεις αυτές μπορούν να προστεθούν στο εμπρός μέρος του πιστοποιητικού, κάτω από την τελευταία γραμμή του αφού μειωθεί η αντίστοιχη διάστασή του.&gt;PIC FILE= "L_2003315EL.006501.TIF"&gt;Πιστοποιητικό εγκεκριμένης διάθεσης σε υπηρεσίαΈντυπο 1 του EASAΥποχρεώσεις χρήστη/εγκαταστάτηΣΗΜΕΙΩΣΗ:1. Πρέπει να γίνει κατανοητό ότι η ύπαρξη του εντύπου από μόνη της δεν συνιστά αυτομάτως εξουσιοδότηση για την τοποθέτηση του εξαρτήματος/παρελκομένου/συγκροτήματος.2. Όταν ο χρήστης/εγκαταστάτης εργάζεται σύμφωνα με εθνικούς κανονισμούς αρχής αξιοπλοας που είναι διαφορετική από την αναφερόμενη στο πεδίο 1, πρέπει να διασφαλίσει ότι η δική του αντίστοιχη αρχή δέχεται τα εξαρτήματα/παρελκόμενα/συγκροτήματα από την αρχή που προσδιορίζεται στο πεδίο 1.3.3. Οι δηλώσεις 14 και 19 δεν συνιστούν πιστοποίηση εγκατάστασης. Σε όλες τις περιπτώσεις το αρχείο συντήρησης του αεροσκάφους πρέπει να περιέχει πιστοποίηση εγκατάστασης που εκδόθηκε σύμφωνα με τους εθνικούς κανονισμούς από τον χρήστη/εγκαταστάτη πριν επιτραπεί η πτήση του αεροσκάφους.(1) Η έκφραση εγκεκριμένο πρότυπο σημαίνει πρότυπο κατασκευής/σχεδίασης/συντήρησης/ποιότητας εγκεκριμένο από την αρμόδια αρχή.(2) Η έκφραση εγκεκριμένο πρότυπο σημαίνει πρότυπο κατασκευής/σχεδίασης/συντήρησης/ποιότητας εγκεκριμένο από την αρμόδια αρχή.(3) Η έκφραση εγκεκριμένο πρότυπο σημαίνει πρότυπο κατασκευής/σχεδίασης/συντήρησης/ποιότητας εγκεκριμένο από την αρμόδια αρχή.(4) Η έκφραση εγκεκριμένο πρότυπο σημαίνει πρότυπο κατασκευής/σχεδίασης/συντήρησης/ποιότητας εγκεκριμένο από την αρμόδια αρχή.(5) Η έκφραση εγκεκριμένο πρότυπο σημαίνει πρότυπο κατασκευής/σχεδίασης/συντήρησης/ποιότητας εγκεκριμένο από την αρμόδια αρχή.(6) Η έκφραση εγκεκριμένο πρότυπο σημαίνει πρότυπο κατασκευής/σχεδίασης/συντήρησης/ποιότητας εγκεκριμένο από την αρμόδια αρχή.Προσάρτημα ΙΙΣύστημα έγκρισης κατηγορίας και ικανοτήτων φορέων1. Εκτός εάν ορίζεται διαφορετικά στο στοιχείο 12 για την περίπτωση πολύ μικρού φορέα, στον πίνακα 1 παρουσιάζεται σε τυποποιημένη μορφή το πλήρες εύρος των εγκρίσεων που είναι δυνατό να δοθούν σύμφωνα με το μέρος-145. Σε έναν φορέα πρέπει να χορηγηθεί έγκριση που κυμαίνεται από απλή κατηγορία και ικανότητα με περιορισμούς έως όλες τις κατηγορίες και ικανότητες με περιορισμούς.2. Επιπλέον του πίνακα 1, η 145.Α.20 απαιτεί από τον εγκεκριμένο κατά το μέρος-145 φορέα συντήρησης να αναφέρει το αντικείμενο των δραστηριοτήτων του στο εγχειρίδιο λειτουργίας του. Βλέπε επίσης το στοιχείο 11.3. Με βάση την (τις) κατηγορία(-ες) και την (τις) ικανότητα(-ες) της έγκρισης που χορηγήθηκε από το κράτος μέλος, το αντικείμενο δραστηριοτήτων που ορίζεται στο εγχειρίδιο λειτουργίας του φορέα συντήρησης καθορίζει τα ακριβή όρια της έγκρισης. Επομένως, είναι απαραίτητη η συμβατότητα μεταξύ της (των) κατηγορίας(-ιών) και της (των) ικανότητας(-ων) έγκρισης και του αντικειμένου δραστηριοτήτων του φορέα.4. Ικανότητα κατηγορίας Α σημαίνει ότι ο εγκεκριμένος κατά το μέρος-145 φορέας συντήρησης μπορεί να εκτελέσει συντήρηση στο αεροσκάφος και σε όλα τα παρελκόμενά του (συμπεριλαμβανομένων των κινητήρων/βοηθητικών μονάδων ισχύος) μόνο όταν τα ανωτέρω παρελκόμενα βρίσκονται τοποθετημένα στο αεροσκάφος. Κατ' εξαίρεση, αυτά μπορούν να αφαιρεθούν προσωρινά για τους σκοπούς της συντήρησης, εφόσον η αφαίρεση αυτή επιτρέπεται ρητά από το εγχειρίδιο συντήρησης του αεροσκάφους ώστε να διευκολυνθεί η πρόσβαση για τη συντήρηση, με την προϋπόθεση ότι υπάρχει διαδικασία ελέγχου στο εγχειρίδιο λειτουργίας του οργανισμού συντήρησης που είναι αποδεκτή από το κράτος μέλος. Η στήλη των περιορισμών καθορίζει το αντικείμενο της εν λόγω συντήρησης και συνεπώς ορίζει την έκταση της έγκρισης.5. Ικανότητα κατηγορίας Β σημαίνει ότι ο εγκεκριμένος κατά το μέρος-145 φορέας συντήρησης μπορεί να εκτελέσει συντήρηση στον μη εγκατεστημένο κινητήρα/βοηθητική μονάδα ισχύος (APU) και στα παρελκόμενά τους μόνο όταν τα ανωτέρω παρελκόμενα βρίσκονται τοποθετημένα στον κινητήρα/την APU, εκτός εάν αυτά μπορούν να αφαιρεθούν προσωρινά για τους σκοπούς της συντήρησης, εφόσον η αφαίρεση αυτή επιτρέπεται ρητά από το εγχειρίδιο του κινητήρα/της APU ώστε να διευκολυνθεί η πρόσβαση για τη συντήρηση. Η στήλη των περιορισμών καθορίζει το αντικείμενο της εν λόγω συντήρησης και συνεπώς ορίζει την έκταση της έγκρισης. Ένας εγκεκριμένος κατά το μέρος-145 φορέας συντήρησης με ικανότητα κατηγορίας Β μπορεί επίσης να εκτελέσει συντήρηση σε εγκατεστημένο κινητήρα κατά τη συντήρηση "βάσης" και "γραμμής", με την προϋπόθεση ότι υπάρχει διαδικασία ελέγχου στο εγχειρίδιο λειτουργίας του φορέα συντήρησης. Στο αντικείμενο των δραστηριοτήτων που περιλαμβάνεται στο εγχειρίδιο λειτουργίας του φορέα συντήρησης πρέπει να αναφέρεται η δυνατότητα τέτοιας εργασίας, όπου επιτρέπεται από το κράτος μέλος.6. Ικανότητα κατηγορίας C σημαίνει ότι ο εγκεκριμένος κατά το μέρος-145 φορέας συντήρησης μπορεί να εκτελέσει συντήρηση σε μη εγκατεστημένα παρελκόμενα [εκτός από τους κινητήρες και τις βοηθητικές μονάδες ισχύος (APU)] τα οποία προορίζονται για τοποθέτηση στο αεροσκάφος ή στον κινητήρα/στις APU. Η στήλη των περιορισμών καθορίζει το αντικείμενο της εν λόγω συντήρησης και συνεπώς ορίζει την έκταση της έγκρισης. Ένας εγκεκριμένος κατά το μέρος-145 φορέας συντήρησης με ικανότητα κατηγορίας C μπορεί επίσης να εκτελέσει συντήρηση σε εγκατεστημένο παρελκόμενο κατά τη συντήρηση βάσης και γραμμής ή σε εγκατάσταση συντήρησης κινητήρα/APU, με την προϋπόθεση ότι υπάρχει διαδικασία ελέγχου στο εγχειρίδιο λειτουργίας του φορέα συντήρησης. Στο αντικείμενο των δραστηριοτήτων που περιλαμβάνεται στο εγχειρίδιο λειτουργίας του φορέα συντήρησης πρέπει να αναφέρεται η δυνατότητα τέτοιας εργασίας, όπου επιτρέπεται από το κράτος μέλος.7. Η ικανότητα κατηγορίας D είναι ανεξάρτητη και δεν συνδέεται κατ ανάγκη με συγκεκριμένο αεροσκάφος, κινητήρα ή άλλο παρελκόμενο. Η ικανότητα D1 - Mη Καταστροφικών Δοκιμών (ΜΚΔ) απαιτείται μόνο για εγκεκριμένο κατά το μέρος-145 φορέα συντήρησης που εκτελεί εξειδικευμένες εργασίες ΜΚΔ για λογαριασμό άλλου φορέα. Ένας εγκεκριμένος κατά το μέρος-145 φορέας συντήρησης με ικανότητα κατηγορίας Α, Β ή C μπορεί να εκτελέσει ΜΚΔ σε προϊόντα που συντηρεί, χωρίς να χρειάζεται να κατέχει ικανότητα κατηγορίας D1, με την προϋπόθεση ότι στο εγχειρίδιο λειτουργίας του φορέα συντήρησης περιλαμβάνονται διαδικασίες ΜΚΔ.8. H ικανότητα κατηγορίας Α υποδιαιρείται σε συντήρηση "βάσης" ή "γραμμής". Ο εγκεκριμένος κατά το μέρος-145 φορέας συντήρησης μπορεί να λάβει έγκριση για συντήρηση "βάσης" ή "γραμμής" ή και για τις δύο. Σημειώνεται ότι μια εγκατάσταση "γραμμής" σε εγκατάσταση της κύριας βάσης απαιτεί έγκριση συντήρησης "γραμμής".9. Η στήλη των "περιορισμών" αποσκοπεί να δώσει στο κράτος μέλος τη μέγιστη ευελιξία για την εξατομίκευση της έγκρισης κάθε φορέα. Ο πίνακας 1 καθορίζει τους δυνητικούς τύπους περιορισμών και μολονότι η συντήρηση αναφέρεται τελευταία σε κάθε ικανότητα κατηγορίας, είναι αποδεκτό να δίνεται περισσότερη έμφαση στο έργο της συντήρησης παρά στον τύπο ή στον κατασκευαστή του αεροσκάφους ή του κινητήρα, εφόσον αυτό αρμόζει καλύτερα στον φορέα. Ένα παράδειγμα θα μπορούσε να είναι η εγκατάσταση και η συντήρηση των ηλεκτρονικών συστημάτων αεροπλοΐας.10. Ο πίνακας 1 παραπέμπει σε σειρά, τύπο και ομάδα στη στήλη των περιορισμών για τις κατηγορίες Α και Β. Ως σειρά νοείται μια ορισμένη σειρά τύπου όπως η σειρά των Airbus 300 ή 310 ή 319 ή του Boeing 737-300 ή του RB211-524 κ.λπ. Ως τύπος νοείται ένας ορισμένος τύπος ή μοντέλο όπως ο τύπος Airbus 310-240 ή ο τύπος RB 211-524 B4 κ.λπ. Μπορεί να αναφερθεί οποιοσδήποτε αριθμός σειρών ή τύπων. Ομάδα σημαίνει για παράδειγμα μονοκινητήριο εμβολοφόρο αεροσκάφος Cessna, ή μη υπερσυμπιεζόμενοι εμβολοφόροι κινητήρες Lycoming κ.λπ.11. Όταν χρησιμοποιείται μακροσκελής κατάλογος δυνατοτήτων που μπορεί να υποστεί συχνές τροποποιήσεις, τότε οι τροποποιήσεις πρέπει να συμφωνούν με διαδικασία αποδεκτή στο κράτος μέλος και να περιλαμβάνονται στο εγχειρίδιο λειτουργίας του φορέα συντήρησης. Η διαδικασία πρέπει να αναφέρει ποιος είναι υπεύθυνος για τον έλεγχο των τροποποιήσεων του καταλόγου δυνατοτήτων και τις ενέργειες που πρέπει να γίνουν για τυχόν τροποποίηση. Οι εν λόγω ενέργειες περιλαμβάνουν τη διασφάλιση της συμμόρφωσης με το μέρος-145 προϊόντων ή υπηρεσιών που προστίθενται στον κατάλογο.12. Ο εγκεκριμένος κατά το μέρος-145 φορέας συντήρησης που απασχολεί μόνο ένα πρόσωπο και για τον προγραμματισμό και για την εκτέλεση όλης της συντήρησης μπορεί να κατέχει έγκριση ικανοτήτων μόνο για περιορισμένο αντικείμενο εργασιών. Τα μέγιστα επιτρεπόμενα όρια είναι:>ΘΕΣΗ ΠΙΝΑΚΑ>Σημειώνεται ότι στον συγκεκριμένο φορέα μπορούν να επιβληθούν περαιτέρω περιορισμοί από την αρμόδια αρχή ως προς το πεδίο εφαρμογής της έγκρισης, ανάλογα με τη δυνατότητα του συγκεκριμένου φορέα.ΠΙΝΑΚΑΣ 1>ΘΕΣΗ ΠΙΝΑΚΑ>Προσάρτημα III>PIC FILE= "L_2003315EL.007102.TIF">>PIC FILE= "L_2003315EL.007201.TIF">Προσάρτημα IVΔιατάξεις που αναφέρονται στο προσωπικό που δεν έχει αξιολογηθεί κατά το μέρος-66 σύμφωνα με την 145A.30, στοιχείο ι), σημεία 1 και 21. Το προσωπικό πιστοποίησης που συμμορφώνεται με τις παρακάτω διατάξεις πληροί τους όρους της παραγράφου 145A.30, στοιχείο ι), σημεία 1 και 2:α) ο ενδιαφερόμενος είναι κάτοχος άδειας ή εξουσιοδότησης προσωπικού πιστοποίησης που έχει εκδοθεί σύμφωνα με τους εθνικούς κανονισμούς του κράτους του, σύμφωνα με το παράρτημα 1 του ICAO·β) το αντικείμενο εργασιών του ενδιαφερομένου δεν υπερβαίνει αυτό που καθορίζεται στην εθνική άδεια/εξουσιοδότηση προσωπικού πιστοποίησης·γ) ο ενδιαφερόμενος αποδεικνύει ότι έλαβε εκπαίδευση σχετικά με τον ανθρώπινο παράγοντα και τους κανονισμούς αξιοπλοΐας, όπως παρατίθενται λεπτομερώς στο μέρος-66·δ) ο ενδιαφερόμενος αποδεικνύει ότι διαθέτει πείρα 5 ετών στη συντήρηση εφόσον ενδιαφέρεται για την αξιολόγηση προσωπικού πιστοποίησης για συντήρηση γραμμής και πείρα 8 ετών για την αξιολόγηση προσωπικού πιστοποίησης για συντήρηση βάσης. Πάντως, οι ενδιαφερόμενοι που τα εξουσιοδοτημένα καθήκοντά τους δεν υπερβαίνουν αυτά του προσωπικού πιστοποίησης κατηγορίας Α κατά το μέρος-66, χρειάζεται να αποδείξουν πείρα συντήρησης μόνο 3 ετών·ε) το προσωπικό πιστοποίησης συντήρησης γραμμής και το προσωπικό υποστήριξης συντήρησης βάσης πρέπει να λάβει εκπαίδευση τύπου σε επίπεδο που αντιστοιχεί στο μέρος-66, προσάρτημα ΙΙΙ επίπεδο 3 για κάθε αεροσκάφος για το οποίο είναι εξουσιοδοτημένο να προβαίνει σε πιστοποιήσεις. Ωστόσο, οι ενδιαφερόμενοι των οποίων τα εξουσιοδοτημένα καθήκοντα δεν υπερβαίνουν αυτά του προσωπικού πιστοποίησης κατηγορίας Α κατά το μέρος-66, μπορούν να λάβουν εκπαίδευση καθηκόντων αντί πλήρους εκπαίδευσης τύπου·στ) το προσωπικό πιστοποίησης συντήρησης βάσης πρέπει να λάβει εκπαίδευση τύπου σε επίπεδο που αντιστοιχεί τουλάχιστον στο μέρος-66 προσάρτημα ΙΙΙ, επίπεδο 1 για κάθε αεροσκάφος για το οποίο είναι εξουσιοδοτημένο να προβαίνει σε πιστοποιήσεις.2. Προστασία δικαιωμάτωνα) Το προσωπικό της παραγράφου 145.Α.30, στοιχείο ι), σημεία 1 και 2 πριν τεθεί σε ισχύ το μέρος-66 μπορεί να συνεχίσει να ασκεί τα προνόμιά του χωρίς να πρέπει να συμμορφώνεται με το στοιχείο 1, σημεία γ) έως στ).β) Ωστόσο, μετά την ημερομηνία αυτή το προσωπικό πιστοποίησης που επιθυμεί να επεκτείνει το πεδίο εφαρμογής της εξουσιοδότησής του, ώστε να περιλάβει πρόσθετα προνόμια, πρέπει να συμμορφωθεί με το ανωτέρω στοιχείο 1.γ) Με την επιφύλαξη του ανωτέρω στοιχείου 2, σημείο β), δεν απαιτείται συμμόρφωση με το στοιχείο 1, σημεία γ) και δ), για την περίπτωση πρόσθετης εκπαίδευσης τύπου.ΠΑΡΑΡΤΗΜΑ ΙΙΙ(ΜΕΡΟΣ-66)66.1Για τους σκοπούς του παρόντος μέρους, αρμόδια αρχή είναι η αρχή που ορίζεται από το κράτος μέλος, στην οποία ένα πρόσωπο υποβάλλει αίτηση για την έκδοση άδειας συντήρησης αεροσκαφών.ΕΝΟΤΗΤΑ ΑΤΜΗΜΑ Α ΑΔΕΙΑ ΣΥΝΤΗΡΗΣΗΣ ΑΕΡΟΣΚΑΦΩΝ - ΑΕΡΟΠΛΑΝΑ ΚΑΙ ΕΛΙΚΟΠΤΕΡΑ66.Α.1 Πεδίο εφαρμογήςα) Η παρούσα ενότητα θεσπίζει τις απαιτήσεις για την έκδοση άδειας συντήρησης αεροσκαφών και τις προϋποθέσεις ισχύος και χρήσης της για αεροπλάνα και ελικόπτερα των παρακάτω κατηγοριών:- Κατηγορία Α- Κατηγορία Β1- Κατηγορία Β2- Κατηγορία Cβ) Οι κατηγορίες Α και Β1 υποδιαιρούνται σε υποκατηγορίες σχετικές με τους συνδυασμούς των αεροπλάνων, ελικοπτέρων, στροβιλοκινητήρων και εμβολοφόρων κινητήρων. Οι υποκατηγορίες είναι:>ΘΕΣΗ ΠΙΝΑΚΑ>66.Α.10 ΕφαρμογήΗ αίτηση για άδεια συντήρησης αεροσκαφών ή για τροποποίηση στην εν λόγω άδεια πρέπει να συνταχθεί στο έντυπο 19 του EASA και κατά τρόπο που έχει καθοριστεί από την αρμόδια αρχή και να υποβληθεί σε αυτήν. Η αίτηση για τροποποίηση άδειας συντήρησης αεροσκαφών υποβάλλεται στην αρμόδια αρχή που έχει εκδώσει την άδεια συντήρησης αεροσκαφών.66.Α.15 Δικαίωμα υποβολής αίτησηςΟ αιτών για άδεια συντήρησης αεροσκαφών πρέπει να είναι τουλάχιστον 18 ετών.66.Α.20 Δικαιώματαα) Με την επιφύλαξη της συμμόρφωσης με το στοιχείο β), ισχύουν τα ακόλουθα δικαιώματα:1. Η άδεια συντήρησης αεροσκαφών κατηγορίας Α επιτρέπει στον κάτοχο να εκδίδει πιστοποιητικά διάθεσης σε υπηρεσία μετά από προγραμματισμένη ελάσσονα συντήρηση γραμμής και απλή αποκατάσταση βλάβης, εντός των ορίων των καθηκόντων που καθορίζονται ρητά στην εξουσιοδότηση. Τα δικαιώματα πιστοποίησης περιορίζονται σε εργασίες που ο κάτοχος της άδειας έχει προσωπικά εκτελέσει σε φορέα του μέρους-145.2. Η άδεια συντήρησης αεροσκαφών κατηγορίας Β1 επιτρέπει στον κάτοχο να εκδίδει πιστοποιητικά διάθεσης σε υπηρεσία μετά από συντήρηση, συμπεριλαμβανομένης της συντήρησης της δομής του αεροσκάφους, του προωθητικού συστήματος, καθώς και των μηχανικών και ηλεκτρικών συστημάτων. Στα δικαιώματα περιλαμβάνεται επίσης η αντικατάσταση αντικαταστάσιμων κυκλωμάτων ηλεκτρονικών μονάδων, η οποία απαιτεί απλούς ελέγχους προκειμένου να αποδειχθεί η λειτουργικότητά τους. Η κατηγορία Β1 περιλαμβάνει αυτόματα τη σχετική υποκατηγορία Α.3. Η άδεια συντήρησης αεροσκαφών κατηγορίας Β2 επιτρέπει στον κάτοχο να εκδίδει πιστοποιητικά διάθεσης σε υπηρεσία μετά από συντήρηση σε ηλεκτρονικά και ηλεκτρικά συστήματα.4. Η άδεια συντήρησης αεροσκαφών κατηγορίας C επιτρέπει στον κάτοχο να εκδίδει πιστοποιητικά διάθεσης σε υπηρεσία μετά από συντήρηση βάσης σε αεροσκάφη. Τα δικαιώματα ισχύουν για ολόκληρο το αεροσκάφος σε φορέα του μέρους-145.β) Ο κάτοχος άδειας συντήρησης αεροσκαφών δεν μπορεί να ασκεί τα δικαιώματα πιστοποίησης εκτός εάν:1. συμμορφώνεται με τις σχετικές απαιτήσεις του μέρους-Μ ή/και του μέρους-145.2. κατά τα τελευταία δύο έτη είτε απέκτησε πείρα συντήρησης έξι μηνών σύμφωνα με τα δικαιώματα που χορηγούνται από την άδεια συντήρησης αεροσκαφών, είτε πληρούσε τους όρους για την έκδοση των σχετικών δικαιωμάτων.3. μπορεί να διαβάζει, να γράφει και να επικοινωνεί σε επίπεδο κατανοητό στη (στις) γλώσσα(-ες) που είναι γραμμένα τα τεχνικά έγγραφα και οι διαδικασίες που απαιτούνται για την υποστήριξη της έκδοσης του πιστοποιητικού διάθεσης σε υπηρεσία.66.Α.25 Απαιτήσεις βασικών γνώσεωνα) Ο αιτών για άδεια συντήρησης αεροσκαφών ή προσθήκη κατηγορίας ή υποκατηγορίας στην εν λόγω άδεια συντήρησης αεροσκαφών πρέπει να αποδεικνύει, με εξετάσεις, ένα επίπεδο γνώσεων στα κατάλληλα γνωστικά αντικείμενα σύμφωνα με το προσάρτημα Ι στο παρόν μέρος.Οι εξετάσεις βασικών θεωρητικών γνώσεων διενεργούνται από φορέα κατάρτισης κατάλληλα εγκεκριμένο σύμφωνα με το μέρος-147 ή από την αρμόδια αρχή.β) Ολική ή μερική αναγνώριση των απαιτήσεων βασικών γνώσεων και των σχετικών εξετάσεων παρέχεται για οποιαδήποτε άλλα τεχνικά προσόντα που θεωρούνται από την αρμόδια αρχή ως ισοδύναμα με τα γνωστικά πρότυπα του παρόντος μέρους. Τέτοια αναγνώριση καθορίζεται σύμφωνα με το μέρος Β, τμήμα Ε του παρόντος μέρους.66.Α.30 Απαιτήσεις πείραςα) Ο αιτών για άδεια συντήρησης αεροσκαφών πρέπει να έχει αποκτήσει:1. για την κατηγορία Α και τις υποκατηγορίες Β1.2 και Β1.4:i) τριών ετών πρακτική πείρα συντήρησης αεροσκαφών σε λειτουργία, εάν ο αιτών δεν έχει προηγούμενη σχετική τεχνική εκπαίδευση, ήii) δύο ετών πρακτική πείρα συντήρησης αεροσκαφών σε λειτουργία και ολοκλήρωση εκπαίδευσης, η οποία θεωρείται σχετική από την αρμόδια αρχή, εργαζόμενος ως ειδικευμένος σε τεχνικό περιβάλλον, ήiii) ενός έτους πρακτική πείρα συντήρησης αεροσκαφών σε λειτουργία και ολοκλήρωση εγκεκριμένου βασικού κύκλου εκπαίδευσης, του μέρους-147.2. για την κατηγορία Β2 και τις υποκατηγορίες Β1.1 και Β1.3:i) πέντε ετών πρακτική πείρα συντήρησης αεροσκαφών σε λειτουργία, εάν ο αιτών δεν έχει προηγούμενη σχετική τεχνική εκπαίδευση, ήii) τριών ετών πρακτική πείρα συντήρησης αεροσκαφών σε λειτουργία και ολοκλήρωση εκπαίδευσης, η οποία θεωρείται σχετική από την αρμόδια αρχή, εργαζόμενος ως ειδικευμένος, σε τεχνικό περιβάλλον, ήiii) δύο ετών πρακτική πείρα συντήρησης αεροσκαφών σε λειτουργία και ολοκλήρωση εγκεκριμένου βασικού κύκλου εκπαίδευσης σύμφωνα με το μέρος-147.3. για την κατηγορία C, σε ό,τι αφορά τα μεγάλα αεροσκάφη:i) τριών ετών πείρα άσκησης των δικαιωμάτων της κατηγορίας Β1.1, Β1.3 ή Β2 σε μεγάλα αεροσκάφη ή ως προσωπικό υποστήριξης σύμφωνα με το μέρος-145, Β1.2 ή Β1.4 ή συνδυασμό και των δύο, ήii) πέντε ετών πείρα άσκησης των δικαιωμάτων της κατηγορίας Β1.2 ή Β1.4 σε μεγάλα αεροσκάφη ή ως προσωπικό υποστήριξης σύμφωνα με το μέρος-145, Β1.2 ή Β1.4 ή συνδυασμό και των δύο, ή4. για την κατηγορία C, σε ό,τι αφορά τα μη μεγάλα αεροσκάφη:τριών ετών πείρα άσκησης των δικαιωμάτων της κατηγορίας Β1 ή Β2 σε μη μεγάλα αεροσκάφη ή ως προσωπικό υποστήριξης σύμφωνα με το μέρος-145, Β1 ή Β2 ή συνδυασμό και των δύο, ή5. για την κατηγορία C που έχει αποκτηθεί μέσω της ακαδημαϊκής οδού:για αιτούντα που κατέχει ακαδημαϊκό τίτλο σπουδών σε τεχνικό κλάδο από πανεπιστήμιο ή άλλο ανώτερο εκπαιδευτικό ίδρυμα το οποίο είναι αναγνωρισμένο από την αρμόδια αρχή, τριών ετών πείρα εργασίας σε περιβάλλον συντήρησης πολιτικών αεροσκαφών σε αντιπροσωπευτική επιλογή καθηκόντων που συνδέονται άμεσα με τη συντήρηση αεροσκαφών, συμπεριλαμβανομένης της παρατήρησης των καθηκόντων συντήρησης βάσης επί έξι μήνες.β) Ο αιτών για επέκταση άδειας συντήρησης αεροσκαφών πρέπει να έχει τουλάχιστον πείρα συντήρησης αεροσκαφών σχετική με την πρόσθετη κατηγορία ή υποκατηγορία για την οποία ζητείται άδεια, όπως καθορίζεται στο προσάρτημα IV του παρόντος μέρους.γ) Για την κατηγορία Α, Β1 και Β2 η πείρα πρέπει να είναι πρακτική εξάσκηση, δηλαδή συμμετοχή σε ποικίλα αντιπροσωπευτικά καθήκοντα συντήρησης αεροσκαφών.δ) Για όλους τους αιτούντες, τουλάχιστον ένα έτος απαιτούμενης πείρας πρέπει να είναι πρόσφατη πείρα συντήρησης σε αεροσκάφη της κατηγορίας/υποκατηγορίας για την οποία ζητείται η αρχική άδεια συντήρησης αεροσκαφών. Για μετέπειτα προσθήκες κατηγορίας/υποκατηγορίας σε υπάρχουσα άδεια συντήρησης αεροσκαφών, η πρόσθετη απαιτούμενη πείρα συντήρησης αεροσκαφών μπορεί να είναι μικρότερη από ένα έτος, αλλά πρέπει να είναι τουλάχιστον τριών μηνών. Η απαιτούμενη πείρα πρέπει να βασίζεται στη διαφορά μεταξύ της κατηγορίας/υποκατηγορίας άδειας της οποίας είναι κάτοχος και αυτής την οποία ζητάει. Αυτή η πρόσθετη πείρα πρέπει να είναι τυπική της κατηγορίας/υποκατηγορίας άδειας την οποία ζητάει.ε) Με επιφύλαξη του στοιχείου α), η πείρα η οποία αποκτήθηκε έξω από το περιβάλλον συντήρησης πολιτικών αεροσκαφών γίνεται αποδεκτή εφόσον αυτή η συντήρηση είναι ισοδύναμη με αυτήν που απαιτείται από το παρόν μέρος, όπως ορίζεται από την αρμόδια αρχή. Ωστόσο, απαιτείται και πρόσθετη πείρα συντήρησης πολιτικών αεροσκαφών ώστε να διασφαλιστεί η κατανόηση του περιβάλλοντος συντήρησης πολιτικών αεροσκαφών.66.Α.40 Συνέχιση ισχύος της άδειας συντήρησης αεροσκαφώνα) Η άδεια συντήρησης αεροσκαφών παύει να ισχύει πέντε έτη μετά την τελευταία έκδοση ή τροποποίησή της, εκτός εάν ο κάτοχος την υποβάλλει στην αρμόδια αρχή η οποία την εξέδωσε, προκειμένου αυτή να βεβαιώσει ότι οι πληροφορίες που περιλαμβάνονται στην άδεια είναι οι ίδιες με αυτές που περιλαμβάνονται στα αρχεία της αρμόδιας αρχής, σύμφωνα με την 66.Β.120.β) Οποιαδήποτε δικαιώματα πιστοποίησης που βασίζονται σε άδεια συντήρησης αεροσκαφών παύουν να ισχύουν με την παύση ισχύος της άδειας συντήρησης.γ) Η άδεια συντήρησης αεροσκαφών είναι σε ισχύ μόνο όταν εκδίδεται και/ή τροποποιείται από την αρμόδια αρχή και όταν ο κάτοχος έχει υπογράψει το έγγραφο.66.Α.45 Εκπαίδευση και ικανότητες για τύπο/καθήκονταα) Ο κάτοχος άδειας συντήρησης αεροσκαφών κατηγορίας Α μπορεί να ασκεί τα δικαιώματα πιστοποίησης σε συγκεκριμένο τύπο αεροσκάφους μόνο μετά την ικανοποιητική ολοκλήρωση της σχετικής εκπαίδευσης σε καθήκοντα συντήρησης αεροσκάφους κατηγορίας Α, η οποία πραγματοποιείται από φορέα κατάλληλα εγκεκριμένο σύμφωνα με το μέρος-145 ή το μέρος-147. Η εκπαίδευση περιλαμβάνει πρακτική εκπαίδευση με εξάσκηση και θεωρητική εκπαίδευση, κατάλληλες για κάθε εργασία που έχει εξουσιοδότηση. Η ικανοποιητική ολοκλήρωση της εκπαίδευσης αποδεικνύεται με εξέταση ή/και αξιολόγηση στον τόπο εργασίας, η οποία πραγματοποιείται από φορέα κατάλληλα εγκεκριμένο σύμφωνα με το μέρος-145 ή το μέρος-147.β) Εκτός εάν καθορίζεται διαφορετικά στο στοιχείο ζ), ο κάτοχος άδειας συντήρησης αεροσκαφών κατηγορίας Β1, Β2 ή C ασκεί τα δικαιώματα πιστοποίησης σε συγκεκριμένο τύπο αεροσκάφους μόνο όταν στην άδεια συντήρησης αεροσκαφών έχει καταχωριστεί η σχετική ικανότητα τύπου.γ) Εκτός εάν καθορίζεται διαφορετικά στο στοιχείο η), οι ικανότητες απονέμονται μετά από ικανοποιητική ολοκλήρωση της σχετικής εκπαίδευσης σε τύπο αεροσκάφους κατηγορίας Β1, Β2 ή C η οποία έχει εγκριθεί από την αρμόδια αρχή ή έχει διεξαχθεί από έναν κατάλληλα εγκεκριμένο σύμφωνα με το μέρος-147 φορέα συντήρησης.δ) Η εγκεκριμένη εκπαίδευση σε τύπο κατηγορίας Β1 και Β2 περιλαμβάνει θεωρητικά και πρακτικά στοιχεία και αποτελείται από κατάλληλη σειρά μαθημάτων πού έχουν σχέση με τα δικαιώματα κατά την 66.Α.20 α). Η θεωρητική και πρακτική εκπαίδευση είναι σύμφωνες με το προσάρτημα ΙΙΙ του παρόντος μέρους.ε) Η εγκεκριμένη εκπαίδευση σε τύπο κατηγορίας C είναι σύμφωνη με το προσάρτημα III του παρόντος μέρους. Στην περίπτωση προσώπου το οποίο έχει προσόντα κατηγορίας C με ακαδημαϊκό τίτλο σπουδών όπως καθορίζεται στην 66.Α.30, στοιχείο α), σημείο 5), η πρώτη σχετική θεωρητική εκπαίδευση σε τύπο αεροσκάφους πρέπει να είναι του επιπέδου της κατηγορίας Β1 ή Β2. Δεν απαιτείται πρακτική εκπαίδευση.στ) Η ολοκλήρωση της εγκεκριμένης εκπαίδευσης σε τύπο αεροσκάφους, όπως απαιτείται από τα στοιχεία β) μέχρι ε), αποδεικνύεται με εξετάσεις. Οι εξετάσεις είναι σύμφωνες με το προσάρτημα ΙΙΙ του παρόντος μέρους. Οι εξετάσεις σχετικά με τις ικανότητες τύπου αεροσκάφους κατηγορίας Β1 ή Β2 ή C διενεργούνται από φορείς κατάρτισης κατάλληλα εγκεκριμένους σύμφωνα με το μέρος -147, από την αρμόδια αρχή ή από τον φορέα κατάρτισης που πραγματοποιεί την εγκεκριμένη εκπαίδευση σε τύπο αεροσκάφους.ζ) Με την επιφύλαξη του στοιχείου β), για αεροσκάφη πλην των μεγάλων αεροσκαφών, ο κάτοχος άδειας συντήρησης αεροσκαφών κατηγορίας Β1, ή Β2 μπορεί επίσης να ασκεί τα δικαιώματα πιστοποίησης όταν στην άδεια συντήρησης αεροσκαφών έχουν καταχωριστεί οι σχετικές ικανότητες ομάδας, ή οι ικανότητες ομάδας του κατασκευαστή, εκτός εάν ο Οργανισμός έχει καθορίσει ότι η πολυπλοκότητα των αναφερόμενων αεροσκαφών απαιτεί ικανότητα τύπου.1. Οι ικανότητες ομάδας του κατασκευαστή μπορούν να απονέμονται μετά από συμμόρφωση προς τις απαιτήσεις ικανότητας δύο τύπων αεροσκαφών αντιπροσωπευτικών της ομάδας από τον ίδιο κατασκευαστή.2. Ικανότητες πλήρους ομάδας μπορούν να απονέμονται μετά από συμμόρφωση προς τις απαιτήσεις ικανότητας τριών τύπων αεροσκαφών αντιπροσωπευτικών της ομάδας, από διαφορετικούς κατασκευαστές. Ωστόσο, δεν μπορεί να απονέμεται ικανότητα πλήρους ομάδας σε πολυκινητήρια αεροπλάνα κατηγορίας Β1, όπου έχει εφαρμογή μόνο η ικανότητα ομάδας του κατασκευαστή.3. Οι ομάδες αποτελούνται από τα ακόλουθα:i) για τις κατηγορίες Β1 ή C:- ελικόπτερα με εμβολοφόρους κινητήρες- ελικόπτερα με στροβιλοκινητήρες- μονοκινητήρια αεροπλάνα με εμβολοφόρους κινητήρες - μεταλλική δομή- πολυκινητήρια αεροπλάνα με εμβολοφόρους κινητήρες - μεταλλική δομή- μονοκινητήρια αεροπλάνα με εμβολοφόρους κινητήρες - ξύλινη δομή- πολυκινητήρια αεροπλάνα με εμβολοφόρους κινητήρες - ξύλινη δομή- μονοκινητήρια αεροπλάνα με εμβολοφόρους κινητήρες - σύνθετα υλικά- πολυκινητήρια αεροπλάνα με εμβολοφόρους κινητήρες - σύνθετα υλικά- στροβιλοφόρα αεροπλάνα - μονοκινητήρια- στροβιλοφόρα αεροπλάνα - πολυκινητήριαii) για τις κατηγορίες Β2 ή C:- αεροπλάνα- ελικόπτεραη) Με επιφύλαξη του στοιχείου γ), μπορούν επίσης να απονεμηθούν ικανότητες, για αεροσκάφη πλην των μεγάλων αεροσκαφών, με την προϋπόθεση ότι ολοκληρώθηκε ικανοποιητικά η σχετική εξέταση τύπου αεροσκαφών κατηγορίας Β1, Β2 ή C και διαπιστώθηκε η πρακτική πείρα σε σχέση με τον τύπο των αεροσκαφών, εκτός εάν ο Οργανισμός έχει καθορίσει ότι το αεροσκάφος είναι πολύπλοκο, οπότε απαιτείται η εγκεκριμένη κατά το σημείο 3 ικανότητα τύπου.Στην περίπτωση ικανότητας κατηγορίας σε αεροσκάφος που δεν ανήκει στην κατηγορία των μεγάλων αεροσκαφών, για πρόσωπο που αξιολογείται κατάλληλο επειδή κατέχει πανεπιστημιακό τίτλο, όπως καθορίζεται στην παράγραφο 66.Α.30, στοιχείο α), σημείο 5, η πρώτη σχετική εκπαίδευση σε τύπο αεροσκάφους αντιστοιχεί στο επίπεδο κατηγορίας Β1 ή Β2:1. Οι εγκεκριμένες εξετάσεις τύπου κατηγορίας Β1, Β2 και C αποτελούνται από μηχανολογική εξέταση για την κατηγορία Β1, από εξέταση σε ηλεκτρονικά συστήματα για την κατηγορία Β2 και από μηχανολογική εξέταση και εξέταση σε ηλεκτρονικά συστήματα για την κατηγορία C.2. Οι εξετάσεις είναι σύμφωνες με το προσάρτημα III του παρόντος μέρους. Οι εξετάσεις διενεργούνται από φορείς κατάρτισης κατάλληλα εγκεκριμένους σύμφωνα με το μέρος -147, ή από την αρμόδια αρχή.3. Η πρακτική πείρα σε τύπους αεροσκαφών περιλαμβάνει συμμετοχή σε ποικίλες αντιπροσωπευτικές δραστηριότητες συντήρησης σχετικές με την κατηγορία.66.Α.70 Διατάξεις μετατροπήςα) Στο προσωπικό πιστοποίησης που έχει αξιολογηθεί σε κράτος μέλος, πριν από την ημερομηνία θέσης σε ισχύ του παρόντος μέρους, εκδίδεται άδεια συντήρησης αεροσκαφών χωρίς περαιτέρω εξετάσεις υπό τους όρους που καθορίζονται στην 66.Β.300.β) Άτομο που υφίσταται διαδικασία αξιολόγησης, πριν από την ημερομηνία θέσης σε ισχύ του παρόντος μέρους, δύναται να συνεχίσει να θεωρείται αξιολογημένο. Σε κάτοχο αξιολόγησης που αποκτήθηκε με την εν λόγω διαδικασία αξιολόγησης, εκδίδεται άδεια συντήρησης αεροσκάφους χωρίς περαιτέρω εξέταση υπό τους όρους που καθορίζονται στην 66.Β.300.γ) Όπου είναι απαραίτητο, η άδεια συντήρησης αεροσκαφών περιλαμβάνει τεχνικούς περιορισμούς σε σχέση με το πεδίο εφαρμογής της προϋπάρχουσας αξιολόγησης.ΤΜΗΜΑ Β ΑΕΡΟΣΚΑΦΗ ΕΚΤΟΣ ΑΠΟ ΑΕΡΟΠΛΑΝΑ ΚΑΙ ΕΛΙΚΟΠΤΕΡΑ66.Α.100 ΓενικάΈως ότου το παρόν τμήμα καθορίσει απαίτηση για το προσωπικό πιστοποίησης αεροσκαφών εκτός από αεροπλάνα και ελικόπτερα, θα ισχύει ο σχετικός κανονισμός του κράτους μέλους.ΤΜΗΜΑ Γ ΠΑΡΕΛΚΟΜΕΝΑ66.Α.200 ΓενικάΈως ότου το παρόν τμήμα καθορίσει απαίτηση για πιστοποίηση παρελκομένων, εφαρμόζεται ο σχετικός κανονισμός του κράτους μέλους.ΕΝΟΤΗΤΑ Β ΔΙΑΔΙΚΑΣΙΑ ΓΙΑ ΤΙΑ ΑΡΜΟΔΙΕΣ ΑΡΧΕΣΤΜΗΜΑ Α ΓΕΝΙΚΑ66.Β.05 Πεδίο εφαρμογήςΗ παρούσα ενότητα θεσπίζει τις διοικητικές απαιτήσεις που πρέπει να τηρούνται από τις αρμόδιες αρχές τις επιφορτισμένες με την εφαρμογή και επιβολή της ενότητας Α του παρόντος μέρους.66.Β.10 Αρμόδια αρχήα) ΓενικάΈνα κράτος μέλος υποδεικνύει μια αρμόδια αρχή στην οποία έχουν εκχωρηθεί αρμοδιότητες για την έκδοση, συνέχιση, τροποποίηση, αναστολή ή ανάκληση αδειών. Αυτή η αρμόδια αρχή καθιερώνει τεκμηριωμένες διαδικασίες και οργανωτική δομή.β) ΠόροιΗ αρμόδια αρχή πρέπει είναι κατάλληλα στελεχωμένη για να εφαρμόζει τις απαιτήσεις του παρόντος μέρους.γ) ΔιαδικασίεςΗ αρμόδια αρχή καθιερώνει διαδικασίες καταγράφοντας λεπτομερώς πώς επιτυγχάνεται συμμόρφωση με το παρόν μέρος.Οι διαδικασίες αναθεωρούνται και τροποποιούνται ώστε να διασφαλίζεται συνεχής συμμόρφωση.66.Β.15 Αποδεκτά μέσα συμμόρφωσηςΟ Οργανισμός αναπτύσσει αποδεκτά μέσα συμμόρφωσης τα οποία τα κράτη μέλη μπορούν να χρησιμοποιούν για να εξασφαλίσουν τη συμμόρφωση με τον παρόν μέρος. Όταν τηρούνται τα αποδεκτά μέσα συμμόρφωσης, θεωρείται ότι πληρούνται οι σχετικές απαιτήσεις του παρόντος μέρους.66.Β.20 Τήρηση αρχείουα) Η αρμόδια αρχή καθιερώνει ένα σύστημα τήρησης αρχείου το οποίο επιτρέπει την επαρκή δυνατότητα παρακολούθησης της διαδικασίας για έκδοση, επανεπικύρωση, τροποποίηση, αναστολή ή ανάκληση κάθε άδειας συντήρησης αεροσκαφών.β) Τα αρχεία για την εποπτεία του μέρους περιλαμβάνουν:1. την αίτηση για άδεια συντήρησης αεροσκαφών ή για αλλαγή σε αυτήν την άδεια, συμπεριλαμβανομένων όλων των δικαιολογητικών εγγράφων,2. αντίγραφο της άδειας συντήρησης αεροσκαφών συμπεριλαμβανομένων οποιωνδήποτε αλλαγών,3. αντίγραφα όλης της σχετικής αλληλογραφίας,4. λεπτομερή στοιχεία για οποιεσδήποτε εξαιρέσεις και ενέργειες επιβολής,5. οποιαδήποτε αναφορά από άλλες αρμόδιες αρχές σχετική με τον κάτοχο άδειας συντήρησης αεροσκαφών,6. αρχεία εξετάσεων που έχουν διενεργηθεί από την αρμόδια αρχή,7. εκθέσεις μετατροπής άδειας συντήρησης αεροσκαφών,8. εκθέσεις αναγνώρισης εξετάσεων.γ) Τα αρχεία που αναφέρονται στο στοιχείο β), σημεία 1. μέχρι 5. πρέπει να φυλάσσονται τουλάχιστον πέντε έτη μετά τη λήξη ισχύος της άδειας.δ) Τα αρχεία που αναφέρονται στο στοιχείο β), σημείο 6. πρέπει να φυλάσσονται τουλάχιστον πέντε έτη.ε) Τα αρχεία που αναφέρονται στο στοιχείο β), σημεία 7 και 8 πρέπει να φυλάσσονται για απεριόριστο χρονικό διάστημα.66.Β.25 Αμοιβαία ανταλλαγή πληροφοριώνα) Προκειμένου να συμβάλουν στη βελτίωση της ασφάλειας της αεροπορίας, οι αρμόδιες αρχές προβαίνουν σε αμοιβαία ανταλλαγή όλων των απαραίτητων πληροφοριών, σύμφωνα με το άρθρο 11 του βασικού κανονισμού.β) Με την επιφύλαξη των αρμοδιοτήτων των κρατών μελών, στην περίπτωση ενδεχόμενης απειλής της ασφάλειας διαφόρων κρατών μελών, οι ενδιαφερόμενες αρμόδιες αρχές βοηθούν η μία την άλλη για την εκτέλεση των απαραίτητων ενεργειών επιτήρησης.66.Β.30 ΕξαιρέσειςΌλες οι εξαιρέσεις που παραχωρούνται σύμφωνα με το άρθρο 10 παράγραφος 3 του βασικού κανονισμού πρέπει να καταγράφονται και να διατηρούνται από την αρμόδια αρχή.ΤΜΗΜΑ Β ΕΚΔΟΣΗ ΑΔΕΙΑΣ ΣΥΝΤΗΡΗΣΗΣ ΑΕΡΟΣΚΑΦΩΝΤο παρόν τμήμα ορίζει τις διαδικασίες που πρέπει να τηρούνται από την αρμόδια αρχή για έκδοση ή μεταβολή ή έγκριση συνέχισης της άδειας συντήρησης αεροσκαφών.66.Β.100 Διαδικασία για την έκδοση άδειας συντήρησης αεροσκαφών από την αρμόδια αρχήα) Μετά την παραλαβή του εντύπου 19 του EASA και όλων των δικαιολογητικών εγγράφων, η αρμόδια αρχή εξετάζει το έντυπο 19 του EASA ως προς την πληρότητα των στοιχείων και διασφαλίζει ότι η πείρα που δηλώνεται πληροί τις απαιτήσεις του παρόντος μέρους.β) Η αρμόδια αρχή επιβεβαιώνει το καθεστώς εξετάσεων του αιτούντος και/ή να επιβεβαιώνει την εγκυρότητα οποιασδήποτε αναγνώρισης ώστε να διασφαλίζεται ότι έχουν ικανοποιηθεί όπως απαιτείται από το παρόν μέρος, όλες οι απαιτήσεις των γνωστικών αντικειμένων του προσαρτήματος 1.γ) Όταν η αρμόδια αρχή κρίνει ότι ο αιτών πληροί τα πρότυπα γνώσης και πείρας που απαιτούνται από το παρόν μέρος, εκδίδει τη σχετική άδεια συντήρησης αεροσκαφών προς τον αιτούντα. Οι ίδιες πληροφορίες φυλάσσονται στον φάκελο της αρμόδιας αρχής.66.Β.105 Διαδικασία για την έκδοση άδειας συντήρησης αεροσκαφών μέσω του εγκεκριμένου σύμφωνα με το μέρος-145 φορέα συντήρησηςα) Ένας φορέας συντήρησης σύμφωνα με το μέρος-145 ο οποίος έχει εξουσιοδοτηθεί από την αρμόδια αρχή να φέρει εις πέρας αυτή τη δραστηριότητα μπορεί να συντάσσει την άδεια συντήρησης αεροσκαφών για λογαριασμό της αρμόδιας αρχής ή να κάνει εισηγήσεις στην αρμόδια αρχή σχετικά με την αίτηση κάποιου ατόμου για άδεια συντήρησης αεροσκαφών, έτσι ώστε η αρμόδια αρχή να μπορεί να συντάσσει και να εκδίδει την εν λόγω άδεια.β) Ο εγκεκριμένος σύμφωνα με το μέρος-145 φορέας συντήρησης διασφαλίζει τη συμμόρφωση με την 66.Β.100 στοιχεία α) και β). Σε όλες τις περιπτώσεις, η αρμόδια αρχή εκδίδει την άδεια συντήρησης αεροσκαφών προς τον αιτούντα.66.Β.110 Διαδικασία γα την τροποποίηση άδειας συντήρησης αεροσκαφών προκειμένου να συμπεριληφθεί πρόσθετη βασική κατηγορία ή υποκατηγορίαα) Εκτός από τα έγγραφα που απαιτούνται με βάση την 66.Β.100 ή την 66.Β.105, αναλόγως, ο αιτών για πρόσθετες βασικές κατηγορίες ή υποκατηγορίες σε άδεια συντήρησης αεροσκαφών υποβάλλει την υπάρχουσα αρχική άδεια συντήρησης αεροσκαφών στην αρμόδια αρχή μαζί με το έντυπο 19 του EASA.β) Με την ολοκλήρωση της διαδικασίας που καθορίζεται στην 66.Β.100 ή στην 66.Β.105, η αρμόδια αρχή καταχωρίζει την πρόσθετη βασική κατηγορία ή υποκατηγορία στην άδεια συντήρησης αεροσκαφών με σφραγίδα και υπογραφή ή επανεκδίδει την άδεια. Ο φάκελος της αρμόδιας αρχής τροποποιείται ανάλογα.γ) Όπου ο αιτών για τροποποίηση των βασικών κατηγοριών αξιολογείται για τέτοια μεταβολή μέσω της 66.Β.100 σε κράτος μέλος διαφορετικό από το κράτος μέλος στο οποίο αξιολογήθηκε για πρώτη φορά, η αίτηση αποστέλλεται στο κράτος μέλος πρώτης αξιολόγησης.δ) Όπου ο αιτών για τροποποίηση των βασικών κατηγοριών αξιολογείται για τέτοια μεταβολή μέσω της 66.Β.105 σε κράτος μέλος διαφορετικό από το κράτος μέλος στο οποίο αξιολογήθηκε για πρώτη φορά, ο εγκεκριμένος σύμφωνα με το μέρος-145 φορέας συντήρησης αποστέλλει την άδεια συντήρησης αεροσκαφών μαζί με το έντυπο 19 του EASA στο κράτος μέλος πρώτης αξιολόγησης για σφραγίδα και υπογραφή της τροποποίησης ή για επανέκδοση της άδειας από το κράτος μέλος.66.Β.115 Διαδικασία για την τροποποίηση άδειας συντήρησης αεροσκαφών ώστε να περιλαμβάνει τύπο ή ομάδα αεροσκάφουςΜε την παραλαβή ορθά συμπληρωμένου εντύπου 19 του EASA και όλων των δικαιολογητικών εγγράφων που αποδεικνύουν τη συμμόρφωση με τις ισχύουσες απαιτήσεις ικανότητας τύπου και/ή ομάδας μαζί με την άδεια συντήρησης αεροσκαφών, η αρμόδια αρχή είτε καταχωρίζει στην άδεια συντήρησης αεροσκαφών του αιτούντα τον τύπο ή την ομάδα του αεροσκάφους, είτε επανεκδίδει αυτή την άδεια ώστε να περιλαμβάνει τον τύπο ή την ομάδα του αεροσκάφους. Ο φάκελος της αρμόδιας αρχής τροποποιείται ανάλογα.66.Β.120 Διαδικασία για την ανανέωση ισχύος άδειας συντήρησης αεροσκαφώνα) Ο κάτοχος άδειας συντήρησης αεροσκαφών συμπληρώνει τα σχετικά τμήματα του εντύπου 19 του EASA και το υποβάλλει μαζί με το αντίγραφο αδείας του στην αρμόδια αρχή η οποία έχει εκδώσει την αρχική άδεια συντήρησης αεροσκαφών, εκτός εάν στο εγχειρίδιο λειτουργίας του εγκεκριμένου κατά το μέρος-145 φορέα συντήρησης αναφέρεται διαδικασία σύμφωνα με την οποία ο εν λόγω φορέας μπορεί να υποβάλλει τα απαραίτητα έγγραφα για λογαριασμό του κατόχου άδειας συντήρησης αεροσκαφών.β) Η αρμόδια αρχή συγκρίνει την άδεια συντήρησης αεροσκαφών του κατόχου με το φάκελο που διατηρεί και επιβεβαιώνει ότι δεν εκκρεμεί πράξη ανάκλησης, αναστολής ή τροποποίησης ως συνέπεια της 66.Β.500. Εάν τα έγγραφα είναι ταυτόσημα και δεν εκκρεμεί ενέργεια ως συνέπεια της 66.Β.500, το αντίγραφο του κατόχου ανανεώνεται για πέντε έτη και γίνεται η ανάλογη καταχώριση στο φάκελο.γ) Εάν ο φάκελος που διατηρεί η αρμόδια αρχή είναι διαφορετικός από την άδεια συντήρησης αεροσκαφών του κατόχου:1. η αρμόδια αρχή διερευνά τους λόγους γι' αυτές τις διαφορές και μπορεί να επιλέξει να μην ανανεώσει την άδεια συντήρησης αεροσκαφών.2. η αρμόδια αρχή ενημερώνει για το γεγονός τον κάτοχο της άδειας συντήρησης αεροσκαφών και κάθε γνωστό εγκεκριμένο σύμφωνα με το μέρος-145 ή το μέρος-Μ φορέα συντήρησης που εμπλέκεται και, εάν χρειαστεί, λαμβάνει μέτρα με βάση την παράγραφο 66.Β.155 για ανάκληση, αναστολή ή τροποποίηση αυτής της άδειας.ΤΜΗΜΑ Γ ΕΞΕΤΑΣΕΙΣΤο παρόν τμήμα ορίζει τη διαδικασία για εξετάσεις που διενεργούνται από την αρμόδια αρχή.66.Β.200 Εξετάσεις από την αρμόδια αρχήα) Όλες οι ερωτήσεις των εξετάσεων φυλάσσονται με ασφαλή τρόπο πριν από τις εξετάσεις, ώστε να διασφαλίζεται ότι οι υποψήφιοι δεν γνωρίζουν ποιες ειδικές ερωτήσεις θα αποτελέσουν τη βάση των εξετάσεων. Η αρμόδια αρχή ορίζει τα άτομα τα οποία ελέγχουν τις ερωτήσεις που χρησιμοποιούνται σε κάθε εξέταση.β) Η αρμόδια αρχή ορίζει τους εξεταστές οι οποίοι πρέπει να είναι παρόντες κατά τη διάρκεια όλων των εξετάσεων ώστε να διασφαλίζεται η ομαλότητα των εξετάσεων.γ) Οι βασικές εξετάσεις ακολουθούν τα πρότυπα που καθορίζονται στα προσαρτήματα I και II του παρόντος μέρους.δ) Οι εξετάσεις τύπου πρέπει να ακολουθούν τα πρότυπα που καθορίζονται στο προσάρτημα III του παρόντος μέρους.ε) Οι ερωτήσεις ανανεώνονται τουλάχιστον κάθε έξι μήνες και οι ερωτήσεις που χρησιμοποιήθηκαν αποσύρονται ή δεν χρησιμοποιούνται. Ο κατάλογος των ερωτήσεων που έχουν χρησιμοποιηθεί τηρείται στα αρχεία για αναφορά.στ) Όλα τα έγγραφα των εξετάσεων δίνονται στην αρχή των εξετάσεων στον υποψήφιο και επιστρέφονται στον εξεταστή στο τέλος της χρονικής περιόδου που έχει δοθεί για τις εξετάσεις. Κανένα έγγραφο εξετάσεων δεν μπορεί να απομακρυνθεί από την αίθουσα εξετάσεων κατά τον χρόνο εξέτασης.ζ) Εκτός από τα ειδικά έγγραφα που απαιτούνται για τις εξετάσεις τύπου, μόνο το έγγραφο των εξετάσεων μπορεί να χρησιμοποιηθεί από τον υποψήφιο κατά τη διάρκεια των εξετάσεων.η) Οι υποψήφιοι πρέπει να διαχωρίζονται μεταξύ τους έτσι ώστε να μη μπορούν να διαβάζουν τα γραπτά εξέτασης των συνυποψηφίων τους. Δεν επιτρέπεται να ομιλούν σε οποιονδήποτε άλλον παρά μόνο στον εξεταστή.θ) Στους υποψηφίους που αποδείχθηκε ότι αντέγραψαν απαγορεύεται να λάβουν μέρος σε μετέπειτα εξετάσεις για διάστημα δώδεκα μηνών από την ημερομηνία της εξέτασης στην οποία συνελήφθησαν να αντιγράφουν.ΤΜΗΜΑ Δ ΜΕΤΑΤΡΟΠΗ ΤΩΝ ΕΘΝΙΚΩΝ ΑΞΙΟΛΟΓΗΣΕΩΝΤο παρόν τμήμα ορίζει τις απαιτήσεις για μετατροπή των εθνικών αξιολογήσεων σε άδειες συντήρησης αεροσκαφών.66.Β.300 Γενικάα) H αρμόδια αρχή μπορεί να πραγματοποιεί τη μετατροπή η οποία καθορίζεται στην 66.Α.70 μόνο μετά από έκθεση μετατροπής που συντάσσεται σύμφωνα με την παράγραφο 66.Β.305 ή 66.Β.310, αναλόγως.β) Η έκθεση μετατροπής πρέπει είτε να συντάσσεται από την αρμόδια αρχή είτε να εγκρίνεται από αυτή.66.Β.305 Έκθεση μετατροπής για εθνικές αξιολογήσειςΗ έκθεση μετατροπής περιγράφει το πεδίο εφαρμογής κάθε τύπου αξιολόγησης και αναφέρει σε ποια άδεια συντήρησης αεροσκαφών μετατρέπεται, ποιος περιορισμός προστίθεται και τα γνωστικά αντικείμενα του μέρους 66 πάνω στα οποία απαιτούνται εξετάσεις ώστε να διασφαλίζεται η άνευ ορίων μετατροπή σε άδεια συντήρησης αεροσκαφών ή η προσθήκη (υπο-)κατηγορίας. Η έκθεση περιλαμβάνει αντίγραφο του υπάρχοντος κανονισμού ο οποίος καθορίζει τις κατηγορίες και τα πεδία εφαρμογής της άδειας.66.Β.310 Έκθεση μετατροπής για εξουσιοδοτήσεις εγκεκριμένων φορέων συντήρησηςΓια κάθε ενδιαφερόμενο εγκεκριμένο φορέα συντήρησης, η έκθεση περιγράφει το πεδίο εφαρμογής κάθε τύπου εξουσιοδότησης και αναφέρει σε ποια άδεια συντήρησης αεροσκαφών μετατρέπεται, ποιος περιορισμός προστίθεται και τα γνωστικά αντικείμενα πάνω στα οποία απαιτούνται εξετάσεις ώστε να μετατραπεί σε άδεια ή να περιλάβει μια πρόσθετη (υπο-)κατηγορία. Η έκθεση περιλαμβάνει αντίγραφο των σχετικών διαδικασιών του εγκεκριμένου φορέα συντήρησης για την αξιολόγηση του προσωπικού πιστοποίησης, πάνω στις οποίες βασίζεται η διαδικασία μετατροπής.ΤΜΗΜΑ Ε ΑΝΑΓΝΩΡΙΣΗ ΕΞΕΤΑΣΕΩΝΤο παρόν τμήμα ορίζει τις απαιτήσεις για αναγνώριση εξετάσεων σύμφωνα με την 66.Α.25 στοιχείο β).66.Β.400 Γενικάα) Μόνο η αρμόδια αρχή μπορεί να αναγνωρίζει εξετάσεις με βάση έκθεση αναγνώρισης εξετάσεων που συντάσσεται σύμφωνα με την 66.Β.405.β) Η έκθεση αναγνώρισης εξετάσεων πρέπει είτε να συντάσσεται από την αρμόδια αρχή είτε να εγκρίνεται από αυτή.66.Β.405 Έκθεση αναγνώρισης εξετάσεωνα) Για κάθε σχετική τεχνική αξιολόγηση η έκθεση προσδιορίζει την ύλη του ανάλογου γνωστικού αντικειμένου και τα επίπεδα γνώσης που περιέχονται στο προσάρτημα I αυτού του τμήματος και αναφέρονται στη συγκρινόμενη ειδική κατηγορία.β) Η έκθεση περιλαμβάνει δήλωση συμμόρφωσης για κάθε γνωστικό αντικείμενο, η οποία αναφέρει πού μπορεί να βρεθεί το ισοδύναμο πρότυπο στην τεχνική αξιολόγηση. Εάν δεν υπάρχει ισοδύναμο πρότυπο για το συγκεκριμένο γνωστικό αντικείμενο, το γεγονός αναφέρεται στην έκθεση.γ) Με βάση τη σύγκριση του στοιχείου β), η έκθεση υποδεικνύει για κάθε σχετική τεχνική αξιολόγηση τα ανάλογα γνωστικά αντικείμενα του προσαρτήματος I στα οποία γίνεται αναγνώριση εξετάσεων.δ) Όπου το πρότυπο της εθνικής αξιολόγησης αλλάζει, η έκθεση τροποποιείται ανάλογα.ΤΜΗΜΑ ΣΤ ΑΝΑΚΛΗΣΗ, ΑΝΑΣΤΟΛΗ Ή ΠΕΡΙΟΡΙΣΜΟΣ ΤΗΣ ΑΔΕΙΑΣ ΣΥΝΤΗΡΗΣΗΣ ΑΕΡΟΣΚΑΦΩΝ66.Β.500 Ανάκληση, αναστολή ή περιορισμός της άδειας συντήρησης αεροσκαφώνΗ αρμόδια αρχή αναστέλλει, περιορίζει ή ανακαλεί την άδεια συντήρησης αεροσκαφών εφόσον έχει διαπιστώσει θέμα ασφάλειας ή έχει σαφείς αποδείξεις ότι το άτομο προέβη ή συμμετείχε σε μία από τις ακόλουθες ενέργειες:1. Απέκτησε την άδεια συντήρησης αεροσκαφών και/ή τα δικαιώματα πιστοποίησης με παραποίηση των υποβληθέντων δικαιολογητικών.2. Παρέλειψε να πραγματοποιήσει τη συντήρηση που του ζητήθηκε καθώς και να αναφέρει το γεγονός στον φορέα ή στο πρόσωπο που ζήτησε τη συντήρηση.3. Παρέλειψε να πραγματοποιήσει τη συντήρηση που απαιτείται με βάση δική του επιθεώρηση καθώς και να αναφέρει το γεγονός στον φορέα ή στο πρόσωπο για τους οποίους προβλεπόταν η πραγματοποίηση της συντήρησης.4. Έκανε πλημμελή συντήρηση.5. Παραποίησε τα αρχεία συντήρησης.6. Εξέδωσε πιστοποιητικό διάθεσης σε υπηρεσία γνωρίζοντας ότι η συντήρηση που αναφέρεται στο εν λόγω πιστοποιητικό δεν πραγματοποιήθηκε ή χωρίς να επαληθεύσει ότι πραγματοποιήθηκε η εν λόγω συντήρηση.7. Προέβη στη συντήρηση ή έκδοση πιστοποιητικού διάθεσης σε υπηρεσία ενώ βρισκόταν υπό την επήρεια αλκοόλ ή φαρμάκων.8. Προέβη στην έκδοση πιστοποιητικού διάθεσης σε υπηρεσία ενώ δεν υπήρχε συμμόρφωση με το παρόν μέρος.Προσάρτημα ΙΑπαιτήσεις βασικών γνώσεων1. ΕΠΙΠΕΔΑ ΓΝΩΣΕΩΝ - ΑΔΕΙΑ ΣΥΝΤΗΡΗΣΗΣ ΑΕΡΟΣΚΑΦΟΥΣ ΚΑΤΗΓΟΡΙΩΝ Α, Β1, Β2 ΚΑΙ CΟι βασικές γνώσεις για τις κατηγορίες Α, Β1 και Β2 συμβολίζονται με την επισύναψη δεικτών του επιπέδου γνώσεων (1, 2 ή 3) σε κάθε σχετικό γνωστικό αντικείμενο. Οι υποψήφιοι για την κατηγορία C πρέπει να πληρούν τα επίπεδα βασικών γνώσεων είτε για την κατηγορία Β1 είτε για την κατηγορία Β2.Οι δείκτες επιπέδων γνώσεων ορίζονται ως εξής:ΕΠΙΠΕΔΟ 1Εξοικείωση με τα βασικά στοιχεία του γνωστικού αντικειμένου.Στόχοι: Ο υποψήφιος πρέπει να μπορεί να γνωρίζει τα βασικά στοιχεία του γνωστικού αντικειμένου.Ο υποψήφιος πρέπει να μπορεί να δώσει μία απλή περιγραφή όλου του γνωστικού αντικειμένου, χρησιμοποιώντας συνηθισμένες λέξεις και παραδείγματα.Ο υποψήφιος πρέπει να μπορεί να χρησιμοποιεί συνήθεις όρους.ΕΠΙΠΕΔΟ 2Γενική γνώση των θεωρητικών και πρακτικών πλευρών του γνωστικού αντικειμένου.Ικανότητα εφαρμογής της εν λόγω γνώσης.Στόχοι: Ο υποψήφιος πρέπει να κατανοεί τα βασικά θεωρητικά στοιχεία του γνωστικού αντικειμένου.Ο υποψήφιος πρέπει να μπορεί να δώσει μια γενική περιγραφή του γνωστικού αντικειμένου χρησιμοποιώντας, κατά περίπτωση, τυπικά παραδείγματα.Ο υποψήφιος πρέπει να μπορεί να χρησιμοποιεί μαθηματικούς τύπους, σε συνδυασμό με νόμους της φυσικής που περιγράφουν το γνωστικό αντικείμενο.Ο υποψήφιος πρέπει να μπορεί να διαβάζει και να κατανοεί σκαριφήματα, σχέδια και σχήματα που περιγράφουν το γνωστικό αντικείμενο.Ο υποψήφιος πρέπει να μπορεί να εφαρμόζει στην πράξη τις γνώσεις του χρησιμοποιώντας λεπτομερείς διαδικασίες.ΕΠΙΠΕΔΟ 3Λεπτομερής γνώση των θεωρητικών και πρακτικών πλευρών του γνωστικού αντικειμένου.Ικανότητα συνδυασμού και εφαρμογής των επιμέρους στοιχείων των γνώσεων κατά τρόπο λογικό και ολοκληρωμένο.Στόχοι: Ο υποψήφιος πρέπει να γνωρίζει τη θεωρία του γνωστικού αντικειμένου και τις σχέσεις αλληλεπίδρασης με άλλα γνωστικά αντικείμενα.Ο υποψήφιος πρέπει να μπορεί να δώσει μια λεπτομερή περιγραφή του γνωστικού αντικειμένου χρησιμοποιώντας τα βασικά θεωρητικά στοιχεία και εξειδικευμένα παραδείγματα.Ο υποψήφιος πρέπει να αντιλαμβάνεται και να μπορεί να χρησιμοποιεί τους μαθηματικούς τύπους που αναφέρονται στο γνωστικό αντικείμενο.Ο υποψήφιος πρέπει να μπορεί να διαβάζει, να κατανοεί και να εκπονεί σκαριφήματα, απλά σχέδια και σχήματα που περιγράφουν το γνωστικό αντικείμενο.Ο υποψήφιος πρέπει να μπορεί να εφαρμόζει στην πράξη τις γνώσεις του χρησιμοποιώντας τις οδηγίες του κατασκευαστή.Ο υποψήφιος πρέπει να μπορεί να ερμηνεύει αποτελέσματα από διάφορες πηγές και μετρήσεις και να προβαίνει σε διορθωτικές ενέργειες, εφόσον απαιτείται.2. ΤΑΞΙΝΟΜΗΣΗ ΓΝΩΣΤΙΚΩΝ ΑΝΤΙΚΕΙΜΕΝΩΝΗ αξιολόγηση στα βασικά γνωστικά αντικείμενα για κάθε κατηγορία ή υποκατηγορία άδειας συντήρησης αεροσκαφών κατά το Μέρος 66 γίνεται σύμφωνα με τον ακόλουθο πίνακα. Η ένδειξη "Χ" υποδεικνύει τα σχετικά γνωστικά αντικείμενα:>ΘΕΣΗ ΠΙΝΑΚΑ>ΓΝΩΣΤΙΚΟ ΑΝΤΙΚΕΙΜΕΝΟ 1. ΜΑΘΗΜΑΤΙΚΑ>ΘΕΣΗ ΠΙΝΑΚΑ>ΓΝΩΣΤΙΚΟ ΑΝΤΙΚΕΙΜΕΝΟ 2. ΦΥΣΙΚΗ>ΘΕΣΗ ΠΙΝΑΚΑ>ΓΝΩΣΤΙΚΟ ΑΝΤΙΚΕΙΜΕΝΟ 3. ΒΑΣΙΚΑ ΣΤΟΙΧΕΙΑ ΗΛΕΚΤΡΙΣΜΟΥ>ΘΕΣΗ ΠΙΝΑΚΑ>ΓΝΩΣΤΙΚΟ ΑΝΤΙΚΕΙΜΕΝΟ 4. ΒΑΣΙΚΑ ΣΤΟΙΧΕΙΑ ΗΛΕΚΤΡΟΝΙΚΗΣ>ΘΕΣΗ ΠΙΝΑΚΑ>ΓΝΩΣΤΙΚΟ ΑΝΤΙΚΕΙΜΕΝΟ 5. ΨΗΦΙΑΚΕΣ ΤΕΧΝΙΚΕΣ ΣΥΣΤΗΜΑΤΑ ΗΛΕΚΤΡΟΝΙΚΩΝ ΟΡΓΑΝΩΝ>ΘΕΣΗ ΠΙΝΑΚΑ>ΓΝΩΣΤΙΚΟ ΑΝΤΙΚΕΙΜΕΝΟ 6. ΥΛΙΚΑ ΚΑΙ ΣΤΟΙΧΕΙΑ ΜΗΧΑΝΩΝ>ΘΕΣΗ ΠΙΝΑΚΑ>ΓΝΩΣΤΙΚΟ ΑΝΤΙΚΕΙΜΕΝΟ 7 ΠΡΑΚΤΙΚΕΣ ΣΥΝΤΗΡΗΣΗΣ>ΘΕΣΗ ΠΙΝΑΚΑ>ΓΝΩΣΤΙΚΟ ΑΝΤΙΚΕΙΜΕΝΟ 8. ΒΑΣΙΚΑ ΣΤΟΙΧΕΙΑ ΑΕΡΟΔΥΝΑΜΙΚΗΣ>ΘΕΣΗ ΠΙΝΑΚΑ>ΓΝΩΣΤΙΚΟ ΑΝΤΙΚΕΙΜΕΝΟ 9. Ο ΑΝΘΡΩΠΙΝΟΣ ΠΑΡΑΓΟΝΤΑΣ>ΘΕΣΗ ΠΙΝΑΚΑ>ΓΝΩΣΤΙΚΟ ΑΝΤΙΚΕΙΜΕΝΟ 10. ΑΕΡΟΠΟΡΙΚΗ ΝΟΜΟΘΕΣΙΑ>ΘΕΣΗ ΠΙΝΑΚΑ>ΓΝΩΣΤΙΚΟ ΑΝΤΙΚΕΙΜΕΝΟ 11Α. ΑΕΡΟΔΥΝΑΜΙΚΗ, ΚΑΤΑΣΚΕΥΗ ΔΟΜΗΣ ΚΑΙ ΣΥΣΤΗΜΑΤΑ ΑΕΡΙΩΘΟΥΜΕΝΩΝ ΑΕΡΟΠΛΑΝΩΝ>ΘΕΣΗ ΠΙΝΑΚΑ>ΓΝΩΣΤΙΚΟ ΑΝΤΙΚΕΙΜΕΝΟ 11Β. ΑΕΡΟΔΥΝΑΜΙΚΗ, ΚΑΤΑΣΚΕΥΗ ΔΟΜΗΣ ΚΑΙ ΣΥΣΤΗΜΑΤΑ ΑΕΡΟΠΛΑΝΩΝ ΜΕ ΕΜΒΟΛΟΦΟΡΟ ΚΙΝΗΤΗΡΑ>ΘΕΣΗ ΠΙΝΑΚΑ>ΓΝΩΣΤΙΚΟ ΑΝΤΙΚΕΙΜΕΝΟ 12. ΑΕΡΟΔΥΝΑΜΙΚΗ, ΚΑΤΑΣΚΕΥΗ ΔΟΜΗΣ>ΘΕΣΗ ΠΙΝΑΚΑ>ΓΝΩΣΤΙΚΟ ΑΝΤΙΚΕΙΜΕΝΟ 13. ΑΕΡΟΔΥΝΑΜΙΚΗ, ΚΑΤΑΣΚΕΥΗ ΔΟΜΗΣ ΚΑΙ ΣΥΣΤΗΜΑΤΑ ΑΕΡΟΣΚΑΦΟΥΣ>ΘΕΣΗ ΠΙΝΑΚΑ>ΓΝΩΣΤΙΚΟ ΑΝΤΙΚΕΙΜΕΝΟ 14. ΠΡΟΩΣΗ>ΘΕΣΗ ΠΙΝΑΚΑ>ΓΝΩΣΤΙΚΟ ΑΝΤΙΚΕΙΜΕΝΟ 15. ΣΤΡΟΒΙΛΟΚΙΝΗΤΗΡΑΣ>ΘΕΣΗ ΠΙΝΑΚΑ>ΓΝΩΣΤΙΚΟ ΑΝΤΙΚΕΙΜΕΝΟ 16. ΕΜΒΟΛΟΦΟΡΟΣ ΚΙΝΗΤΗΡΑΣ>ΘΕΣΗ ΠΙΝΑΚΑ>ΓΝΩΣΤΙΚΟ ΑΝΤΙΚΕΙΜΕΝΟ 17. ΕΛΙΚΑΣ>ΘΕΣΗ ΠΙΝΑΚΑ>Προσάρτημα ΙΙΠρότυπο βασικών εξετάσεων1. Βασικά στοιχεία που αφορούν τις εξετάσεις σύμφωνα με το πρότυπο1.1. Όλες οι βασικές εξετάσεις πρέπει να διεξάγονται με χρήση ερωτήσεων πολλαπλών επιλογών και ερωτήσεων προς ανάπτυξη, όπως καθορίζεται παρακάτω.1.2. Κάθε ερώτηση πολλαπλών επιλογών πρέπει να έχει 3 εναλλακτικές απαντήσεις, από τις οποίες μόνο μία πρέπει να είναι η σωστή απάντηση και ο χρόνος που δίνεται στον υποψήφιο ανά γνωστικό αντικείμενο βασίζεται στον ονομαστικό μέσο χρόνο των 75 δευτερολέπτων ανά ερώτηση.1.3. Κάθε ερώτηση προς ανάπτυξη απαιτεί τη σύνταξη γραπτής απάντησης και στον υποψήφιο δίνονται 20 λεπτά για την απάντηση κάθε παρόμοιας ερώτησης.1.4. Οι κατάλληλες ερωτήσεις προς ανάπτυξη συντάσσονται και αξιολογούνται με χρήση του προγράμματος θεωρητικών γνώσεων του μέρους 66, προσάρτημα I, γνωστικά αντικείμενα 7, 9 και 10.1.5. Για κάθε ερώτηση συντάσσεται πρότυπη απάντηση, η οποία θα πρέπει να περιλαμβάνει και κάθε γνωστή εναλλακτική απάντηση που μπορεί να σχετίζεται με άλλα γνωστικά θέματα.1.6. Οι πρότυπες απαντήσεις επίσης αναλύονται σε έναν κατάλογο των σημαντικών σημείων, τα οποία αναφέρονται ως κύρια σημεία.1.7. Ο ελάχιστος βαθμός επιτυχίας για κάθε γνωστικό αντικείμενο κατά το μέρος 66 και για κάθε υποδιαίρεσή του, όσον αφορά το μέρος των πολλαπλών επιλογών των εξετάσεων είναι 75 %.1.8. Ο ελάχιστος βαθμός επιτυχίας για κάθε ερώτηση προς ανάπτυξη είναι 75 %, δηλαδή οι απαντήσεις των υποψηφίων πρέπει να περιέχουν το 75 % των απαιτουμένων κύριων σημείων που ζητούνται από την ερώτηση και κανένα σημαντικό λάθος σε σχέση με οποιοδήποτε από τα απαιτούμενα κύρια σημεία.1.9. Εάν ο υποψήφιος αποτύχει μόνο στο μέρος των πολλαπλών ερωτήσεων ή μόνο στο μέρος των ερωτήσεων προς ανάπτυξη, απαιτείται η επανεξέτασή του μόνο στο αντίστοιχο μέρος.1.10. Δεν πρέπει να χρησιμοποιούνται συστήματα αφαίρεσης βαθμών για τις λάθος απαντήσεις προκειμένου να καθοριστεί η επιτυχία ή όχι του υποψηφίου.1.11. Ο υποψήφιος πρέπει να επιτύχει σε όλα τα γνωστικά αντικείμενα του μέρους 66, που συνιστούν πλήρη κατηγορία ή υποκατηγορία άδειας συντήρησης αεροσκαφών κατά το μέρος 66, μέσα σε περίοδο 5 ετών από την ημερομηνία επιτυχίας στο πρώτο γνωστικό αντικείμενο, εκτός από την περίπτωση που καθορίζεται στο στοιχείο 1.12. Δεν επιτρέπεται η επανεξέταση του υποψηφίου σε γνωστικό αντικείμενο στο οποίο απέτυχε για τουλάχιστον 90 ημέρες από την ημερομηνία της αντίστοιχης εξέτασης, εκτός από την περίπτωση που ένας εγκεκριμένος κατά το μέρος 147 φορέας κατάρτισης στη συντήρηση διενεργεί κύκλο μαθημάτων επανεκπαίδευσης ειδικά για τα θέματα του συγκεκριμένου γνωστικού αντικειμένου στο οποίο σημειώθηκε η αποτυχία, οπότε η επανεξέταση μπορεί να γίνει μετά από 30 ημέρες.1.12. Η περίοδος των 5 ετών που καθορίζεται στο στοιχείο 1.11 δεν ισχύει για τα γνωστικά αντικείμενα τα οποία είναι κοινά σε περισσότερες από μία κατηγορίες ή υποκατηγορίες άδειας συντήρησης αεροσκαφών κατά το μέρος 66 και στα οποία ο υποψήφιος έχει ήδη επιτύχει στα πλαίσια εξέτασης άλλης σχετικής κατηγορίας ή υποκατηγορίας.2. Αριθμός ερωτήσεων για τα γνωστικά αντικείμενα του μέρους 66, προσάρτημα I2.1. Γνωστικό αντικείμενο 1 Μαθηματικά:Κατηγορία Α - 16 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 20 λεπτά.Κατηγορία Β1 - 30 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 40 λεπτά.Κατηγορία Β2 - 30 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 40 λεπτά.2.2. Γνωστικό αντικείμενο 2 Φυσική:Κατηγορία Α - 30 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 40 λεπτά.Κατηγορία Β1 - 50 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 65 λεπτά.Κατηγορία Β2 - 50 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 65 λεπτά.2.3. Γνωστικό αντικείμενο 3 Βασικά στοιχεία ηλεκτρισμού:Κατηγορία Α - 20 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 25 λεπτά.Κατηγορία Β1 - 50 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 65 λεπτά.Κατηγορία Β2 - 50 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 65 λεπτά.2.4. Γνωστικό αντικείμενο 4 Βασικά στοιχεία ηλεκτρονικής:Κατηγορία A - Καμία.Κατηγορία Β1 - 20 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 25 λεπτά.Κατηγορία Β2 - 40 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 50 λεπτά.2.5. Γνωστικό αντικείμενο 5 Ψηφιακές τεχνικές/Συστήματα ηλεκτρονικών οργάνων:Κατηγορία Α - 16 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 20 λεπτά.Κατηγορία B1.1 και B1.3 - 40 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 50 λεπτά.Κατηγορία B1.2 και B1.4 - 20 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 25 λεπτά.Κατηγορία Β2 - 70 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 90 λεπτά.2.6. Γνωστικό αντικείμενο 6 Υλικά και στοιχεία μηχανών:Κατηγορία Α - 50 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 65 λεπτά.Κατηγορία Β1 - 70 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 90 λεπτά.Κατηγορία Β2 - 60 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 75 λεπτά.2.7. Γνωστικό αντικείμενο 7 Πρακτικές συντήρησης:Κατηγορία Α - 70 ερωτήσεις πολλαπλών επιλογών και 2 ερωτήσεις προς ανάπτυξη. Επιτρεπόμενος χρόνος 90 λεπτά και επιπλέον 40 λεπτά.Κατηγορία Β1 - 80 ερωτήσεις πολλαπλών επιλογών και 2 ερωτήσεις προς ανάπτυξη. Επιτρεπόμενος χρόνος 100 λεπτά και επιπλέον 40 λεπτά.Κατηγορία Β2 - 60 ερωτήσεις πολλαπλών επιλογών και 2 ερωτήσεις προς ανάπτυξη. Επιτρεπόμενος χρόνος 75 λεπτά και επιπλέον 40 λεπτά.2.8. Γνωστικό αντικείμενο 8 Βασικά στοιχεία αεροδυναμικής:Κατηγορία Α - 20 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 25 λεπτά.Κατηγορία Β1 - 20 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 25 λεπτά.Κατηγορία Β2 - 20 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 25 λεπτά.2.9. Γνωστικό αντικείμενο 9 Ο ανθρώπινος παράγοντας:Κατηγορία Α - 20 ερωτήσεις πολλαπλών επιλογών και 1 ερώτηση προς ανάπτυξη. Επιτρεπόμενος χρόνος 25 λεπτά και επιπλέον 20 λεπτά.Κατηγορία Β1 - 20 ερωτήσεις πολλαπλών επιλογών και 1 ερώτηση προς ανάπτυξη. Επιτρεπόμενος χρόνος 25 λεπτά και επιπλέον 20 λεπτά.Κατηγορία Β2 - 20 ερωτήσεις πολλαπλών επιλογών και 1 ερώτηση προς ανάπτυξη. Επιτρεπόμενος χρόνος 25 λεπτά και επιπλέον 20 λεπτά.2.10. Γνωστικό αντικείμενο 10 Αεροπορική νομοθεσία:Κατηγορία Α - 30 ερωτήσεις πολλαπλών επιλογών και 1 ερώτηση προς ανάπτυξη. Επιτρεπόμενος χρόνος 40 λεπτά και επιπλέον 20 λεπτά.Κατηγορία Β1 - 40 ερωτήσεις πολλαπλών επιλογών και 1 ερώτηση προς ανάπτυξη. Επιτρεπόμενος χρόνος 50 λεπτά και επιπλέον 20 λεπτά.Κατηγορία Β2 - 40 ερωτήσεις πολλαπλών επιλογών και 1 ερώτηση προς ανάπτυξη. Επιτρεπόμενος χρόνος 50 λεπτά και επιπλέον 20 λεπτά.2.11. Γνωστικό αντικείμενο 11α Αεροδυναμική, κατασκευή δομής και συστήματα αεριωθουμένων αεροπλάνων:Κατηγορία Α - 100 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 125 λεπτά.Κατηγορία Β1 - 130 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 165 λεπτά.Κατηγορία Β2 - Καμία.2.12. Γνωστικό αντικείμενο 11β Αεροδυναμική, κατασκευή δομής και συστήματα εμβολοφόρων αεροπλάνων:Κατηγορία Α - 70 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 90 λεπτά.Κατηγορία Β1 - 100 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 125 λεπτά.Κατηγορία Β2 - Καμία.2.13. Γνωστικό αντικείμενο 12 Αεροδυναμική, κατασκευή δομής και συστήματα ελικοπτέρων:Κατηγορία Α - 90 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 115 λεπτά.Κατηγορία Β1 - 115 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 145 λεπτά.Κατηγορία Β2 - Καμία.2.14. Γνωστικό αντικείμενο 13 Αεροδυναμική, κατασκευή δομής και συστήματα αεροσκαφών:Κατηγορία A - Καμία.Κατηγορία Β1 - Καμία.Κατηγορία Β2 - 130 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 165 λεπτά.2.15. Γνωστικό αντικείμενο 14 Πρόωση:Κατηγορία A - Καμία.Κατηγορία Β1 - Καμία.Κατηγορία Β2 - 25 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 30 λεπτά.2.16. Γνωστικό αντικείμενο 15 Στροβιλοκινητήρας:Κατηγορία Α - 60 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 75 λεπτά.Κατηγορία Β1 - 90 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 115 λεπτά.Κατηγορία Β2 - Καμία.2.17. Γνωστικό αντικείμενο 16 Εμβολοφόρος κινητήρας:Κατηγορία Α - 50 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 65 λεπτά.Κατηγορία Β1 - 70 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 90 λεπτά.Κατηγορία Β2 - Καμία.2.18. Γνωστικό αντικείμενο 17 Έλικας:Κατηγορία Α - 20 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 25 λεπτά.Κατηγορία Β1 - 30 ερωτήσεις πολλαπλών επιλογών και 0 ερωτήσεις προς ανάπτυξη. Επιτρεπόμενος χρόνος 40 λεπτά.Κατηγορία Β2 - Καμία.Προσάρτημα ΙΙΙΠρότυπο εκπαίδευσης και εξετάσεων σε τύπο αεροσκάφους1. Επίπεδα εκπαίδευσης σε τύποΤα τρία επίπεδα που αναφέρονται παρακάτω ορίζουν τους αντικειμενικούς σκοπούς που αναμένεται να επιτευχθούν από ένα συγκεκριμένο επίπεδο εκπαίδευσης.Επίπεδο 1 Γενική εξοικείωσηΜία σύντομη επισκόπηση των δομικών στοιχείων, των συστημάτων και του προωθητικού συστήματος του αεροσκάφους, όπως περιγράφονται στο κεφάλαιο περιγραφής συστημάτων του εγχειριδίου συντήρησης του αεροσκάφους.1. Αντικειμενικοί σκοποί του κύκλου μαθημάτων: Μετά τη συμπλήρωση των μαθημάτων, ο εκπαιδευόμενος θα είναι ικανός να ορίσει τις προφυλάξεις ασφαλείας που αφορούν τη δομή, τα συστήματα και το προωθητικό σύστημα του αεροσκάφους.2. Να ορίσει τις πρακτικές συντήρησης που είναι σημαντικές για τη δομή, τα συστήματα και το προωθητικό σύστημα του αεροσκάφους.3. Να καθορίσει τη γενική διάταξη των κύριων συστημάτων του αεροσκάφους.4. Να καθορίσει τη γενική διάταξη και τα χαρακτηριστικά του προωθητικού συστήματος του αεροσκάφους.5. Να ορίσει τα ειδικά εργαλεία και τον εξοπλισμό δοκιμών που χρησιμοποιούνται στο αεροσκάφος.Επίπεδο 2 Εργασίες στον χώρο στάθμευσης κατά τη διέλευση του αεροσκάφουςΕπισκόπηση των βασικών συστημάτων των χειριστηρίων, ενδεικτών, κύριων εξαρτημάτων, συμπεριλαμβανομένης της θέσης και του σκοπού τους, της συντήρησής τους και της αποκατάστασης ελασσόνων βλαβών.Αντικειμενικοί σκοποί του κύκλου μαθημάτων: Εκτός από τις πληροφορίες που περιέχονται στη σειρά μαθημάτων γενικής εξοικείωσης επιπέδου 1, μετά τη συμπλήρωση της παρούσας εκπαίδευσης στις εργασίες στον χώρο στάθμευσης μεταξύ πτήσεων, ο εκπαιδευόμενος θα μπορεί:1. Να θυμάται τις προφυλάξεις ασφαλείας που πρέπει να τηρούνται κατά τις εργασίες πάνω ή κοντά στο αεροσκάφος, το προωθητικό σύστημα και τα συστήματα.2. Να αποδείξει ότι γνωρίζει τις κύριες εργασίες που εκτελούνται στον χώρο στάθμευσης κατά τη διέλευση του αεροσκάφους (μεταξύ δύο πτήσεων) στα ακόλουθα:α) Θύρες, παράθυρα και θυρίδες.β) Παροχή ηλεκτρικής ισχύος.γ) Καύσιμα.δ) Βοηθητική μονάδα ισχύος.ε) Προωθητικό σύστημα.στ) Πυρασφάλεια.ζ) Συστήματα περιβαλλοντικού ελέγχου.η) Υδραυλική ισχύς.θ) Σύστημα προσγείωσης.ι) Χειριστήρια πτήσης.ια) Νερό/απόβλητα.ιβ) Οξυγόνο.ιγ) Σύστημα ενδοεπικοινωνίας κατά την πτήση και κατά την εξυπηρέτηση του αεροσκάφους.ιδ) Ηλεκτρονικά βοηθήματα πτήσης.ιε) Εξοπλισμό/αντικείμενα επίπλωσης στον θάλαμο επιβατών.3. Να περιγράφει τον χειρισμό των συστημάτων και του αεροσκάφους και ιδιαίτερα την πρόσβαση, τη διαθέσιμη ισχύ και τις πηγές αυτής.4. Να προσδιορίζει τη θέση των κύριων παρελκομένων.5. Να εξηγεί την κανονική λειτουργία κάθε μείζονος συστήματος, συμπεριλαμβανομένης της ορολογίας και της ονοματολογίας.6. Να εκτελεί τις διαδικασίες τεχνικής υποστήριξης αεροσκάφους στον χώρο στάθμευσης κατά τη διέλευση του αεροσκάφους, για τα ακόλουθα συστήματα: καυσίμου, προωθητικού συστήματος, υδραυλικών, συστήματος προσγείωσης, νερού/αποβλήτων, οξυγόνου.7. Nα αποδεικνύει την ικανότητά του στη χρήση των αναφορών του πληρώματος και των συστημάτων αναφοράς που φέρει το αεροσκάφους (για ελάσσονες αποκαταστάσεις βλαβών) και να καθορίζει την αξιοπλοα του αεροσκάφους σύμφωνα με τις MEL/CDL.8. Να καθορίζει και να χρησιμοποιεί τα κατάλληλα έγγραφα.9. Να καθορίζει τις διαδικασίες για την αντικατάσταση παρελκομένων κατά τις εργασίες στον χώρο στάθμευσης κατά τη διέλευση που αναφέρονται στο σκοπό 2.Επίπεδο 3 Εκπαίδευση συντήρησης γραμμής και βάσηςΛεπτομερής περιγραφή, λειτουργία, εύρεση της θέσης των παρελκομένων, αφαίρεση/τοποθέτηση και διαδικασίες ενσωματωμένων οργάνων ελέγχου και αποκατάστασης βλαβών στο επίπεδο που καθορίζεται από το εγχειρίδιο συντήρησης.Αντικειμενικοί σκοποί του κύκλου μαθημάτων: Εκτός από τις πληροφορίες που περιέχονται στην εκπαίδευση των επιπέδων 1 και 2, μετά τη συμπλήρωση της εκπαίδευσης γραμμής και βάσης επιπέδου ΙΙΙ, ο εκπαιδευόμενος θα μπορεί:α) να εκτελεί ελέγχους συστημάτων, κινητήρα, παρελκομένων, καθώς και λειτουργικούς ελέγχους όπως καθορίζεται στο εγχειρίδιο συντήρησης·β) να συσχετίζει τις πληροφορίες με σκοπό τη λήψη αποφάσεων που αφορούν τη διάγνωση βλαβών και την αποκατάσταση αυτών στο επίπεδο του εγχειριδίου συντήρησης·γ) να περιγράφει τις διαδικασίες για την αντικατάσταση παρελκομένων που αφορούν αποκλειστικά τον συγκεκριμένο τύπο αεροσκάφους.2. Πρότυπο εκπαίδευσης σε τύποΗ εκπαίδευση σε τύπο πρέπει να περιλαμβάνει θεωρητικό και πρακτικό τομέα.2.1. Θεωρητικός τομέαςΠρέπει να καλύπτονται κατ ελάχιστον οι τομείς του παρακάτω αναλυτικού προγράμματος που αναφέρονται στον συγκεκριμένο τύπο αεροσκάφους. Περιλαμβάνονται επίσης πρόσθετοι τομείς που εισάγονται λόγω τεχνολογικών αλλαγών.Τα επίπεδα εκπαίδευσης είναι αυτά που ορίζονται στο στοιχείο 1 παραπάνω.Για το προσωπικό που είναι αρμόδιο για πιστοποίηση κατηγορίας C, μετά τον πρώτο κύκλο μαθημάτων εκπαίδευσης σε τύπο, όλοι οι επόμενοι κύκλοι πρέπει να είναι επιπέδου 1.>ΘΕΣΗ ΠΙΝΑΚΑ>>ΘΕΣΗ ΠΙΝΑΚΑ>2.2. Πρακτικός τομέαςΟ τομέας πρακτικής εκπαίδευσης πρέπει να περιλαμβάνει την εκτέλεση αντιπροσωπευτικών εργασιών συντήρησης και την αξιολόγησή τους, προκειμένου να επιτευχθούν οι εξής στόχοι:α) Να διασφαλιστεί η ασφαλής εκτέλεση της συντήρησης, των επιθεωρήσεων και των συνήθων εργασιών σύμφωνα με το εγχειρίδιο συντήρησης και άλλες σχετικές οδηγίες και ενέργειες που αφορούν τον τύπο του αεροσκάφους, όπως για παράδειγμα:η αντιμετώπιση βλαβών, επισκευές, ρυθμίσεις, αντικαταστάσεις, συναρμολόγηση και λειτουργικοί έλεγχοι, όπως η λειτουργία του κινητήρα κ.λπ., εφόσον απαιτούνται·β) Nα γίνεται σωστή χρήση όλης της τεχνικής βιβλιογραφίας και των δεδομένων τεκμηρίωσης για το αεροσκάφος·γ) Nα χρησιμοποιούνται σωστά τα εξειδικευμένα/ειδικά εργαλεία και ο εξοπλισμός δοκιμών, να εκτελείται η αφαίρεση και αντικατάσταση των παρελκομένων και δομοστοιχείων που χρησιμοποιούνται αποκλειστικά για τον τύπο αεροσκάφους, συμπεριλαμβανομένων τυχόν ενεργειών συντήρησης πάνω στην πτέρυγα.3. Πρότυπο εξετάσεων της εκπαίδευσης σε τύποΌπου απαιτείται εκπαίδευση σε τύπο αεροσκάφους, οι εξετάσεις πρέπει να είναι γραπτές και να συμμορφώνονται με τις εξής απαιτήσεις:1. Η μορφή της εξέτασης είναι τύπου πολλαπλών επιλογών. Κάθε ερώτηση πολλαπλών επιλογών πρέπει να έχει 3 εναλλακτικές απαντήσεις, από τις οποίες μόνο μία πρέπει να είναι η σωστή απάντηση. Ο χρόνος απάντησης βασίζεται σε ονομαστικό μέσο χρόνο 120 δευτερολέπτων ανά ερώτηση επιπέδου 3 και 75 δευτερολέπτων ανά ερώτηση επιπέδου 1 ή 2.2. H εξέταση πρέπει να διεξάγεται με κλειστά βιβλία. Δεν επιτρέπεται η χρήση υλικού αναφοράς. Εξαίρεση γίνεται για την περίπτωση εξέτασης της ικανότητας υποψηφίου Β1 ή Β2 ως προς την ερμηνεία τεχνικών εγγράφων.3. Ο αριθμός των ερωτήσεων πρέπει να είναι τουλάχιστον 1 ερώτηση ανά ώρα θέματος διδασκαλίας έως τουλάχιστον 2 ερωτήσεις ανά αντικείμενο του αναλυτικού προγράμματος. Η αρμόδια αρχή του κράτους μέλους θα εξετάσει δειγματοληπτικά τον αριθμό και το επίπεδο των ερωτήσεων κατά τη διαδικασία έγκρισης του κύκλου εκπαίδευσης.4. Ο ελάχιστος βαθμός που απαιτείται για την επιτυχία στην εξέταση είναι 75 %.5. Δεν πρέπει να αφαιρούνται βαθμοί για τις λάθος απαντήσεις προκειμένου να καθοριστεί η επιτυχία ή όχι του υποψηφίου.6. Η ολοκλήρωση των εξετάσεων ενός γνωστικού αντικειμένου δεν μπορεί να χρησιμοποιηθεί ως μέρος της τελικής εξέτασης, εκτός εάν αυτές περιέχουν τον σωστό αριθμό και επίπεδο των απαιτούμενων ερωτήσεων.4. Πρότυπο εξετάσεων σε τύποΌπου δεν απαιτείται εκπαίδευση σε τύπο αεροσκάφους, οι εξετάσεις πρέπει να είναι προφορικές, γραπτές ή να βασίζονται σε πρακτική αξιολόγηση ή συνδυασμό αυτών.Οι ερωτήσεις της προφορικής εξέτασης πρέπει να είναι ανοικτές.Η γραπτή εξέταση πρέπει να περιλαμβάνει ερωτήσεις προς ανάπτυξη ή ερωτήσεις πολλαπλών επιλογών.Η πρακτική αξιολόγηση πρέπει να κρίνει την ικανότητα ενός προσώπου να εκτελεί μια εργασία.Τα θέματα των εξετάσεων πρέπει να επιλέγονται από δείγμα θεμάτων του αναλυτικού προγράμματος εκπαίδευσης/εξετάσεων σε τύπο σύμφωνα με το στοιχείο 2, για το ενδεικνυόμενο επίπεδο.Η εξέταση πρέπει να διασφαλίζει την εκπλήρωση των ακόλουθων αντικειμενικών σκοπών:α) σωστή και με σαφή γνώση αναφορά σε θέματα του αεροσκάφους και των συστημάτων του·β) τη διασφάλιση ασφαλούς εκτέλεσης της συντήρησης, των επιθεωρήσεων και των συνήθων εργασιών σύμφωνα με το εγχειρίδιο συντήρησης και άλλες σχετικές οδηγίες και ενέργειες που αφορούν τον τύπο του αεροσκάφους, όπως, για παράδειγμα, την αντιμετώπιση βλαβών, επισκευές, ρυθμίσεις, αντικαταστάσεις, συναρμολόγηση και λειτουργικούς ελέγχους, όπως η λειτουργία του κινητήρα κ.λπ., εφόσον απαιτούνται·γ) Τη σωστή χρήση όλης της τεχνικής βιβλιογραφίας και των δεδομένων τεκμηρίωσης για το αεροσκάφος·δ) Τη σωστή χρήση εξειδικευμένων/ειδικών εργαλείων και εξοπλισμού δοκιμών, τη διενέργεια της αφαίρεσης και αντικατάστασης των παρελκομένων και δομοστοιχείων που χρησιμοποιούνται αποκλειστικά για τον τύπο αεροσκάφους, συμπεριλαμβανομένων τυχόν ενεργειών συντήρησης πάνω στην πτέρυγα.Ο εξεταστής πρέπει να συντάσσει γραπτή έκθεση όπου εξηγεί τους λόγους επιτυχίας ή αποτυχίας του υποψηφίου.Προσάρτημα IVΑπαιτήσεις πείρας για την επέκταση ισχύος της άδειας συντήρησης αεροσκαφών κατά το μέρος-66Ο πίνακας παρακάτω αναφέρει τις απαιτήσεις πείρας για την πρόσθεση καινούργιας κατηγορίας ή υποκατηγορίας σε υπάρχουσα άδεια κατά το μέρος 66.Η πείρα πρέπει να είναι πρακτική πείρα συντήρησης σε αεροσκάφος που εκτελεί πτητική λειτουργία, στην υποκατηγορία που αφορά την εφαρμογή.Η απαίτηση πείρας μειώνεται κατά 50 % εάν ο υποψήφιος έχει ολοκληρώσει έναν εγκεκριμένο κατά το μέρος 147 κύκλο εκπαίδευσης που είναι σχετικός με την υποκατηγορία.>ΘΕΣΗ ΠΙΝΑΚΑ>Προσάρτημα VΈντυπο αίτησης και υπόδειγμα τυποποιημένης μορφής άδειαςΤο παρόν προσάρτημα περιλαμβάνει ένα υπόδειγμα της άδειας συντήρησης αεροσκαφών κατά το μέρος 66 και το σχετικό έντυπο αίτησης για την εν λόγω άδεια.Η αρμόδια αρχή του κράτους μέλους μπορεί να προβεί σε τροποποίηση του Εντύπου 19 του ΕΑSA ώστε να περιληφθούν πρόσθετες πληροφορίες που θα δικαιολογούν τις περιπτώσεις στις οποίες οι εθνικές απαιτήσεις επιτρέπουν ή απαιτούν τη χρήση της άδειας συντήρησης αεροσκαφών κατά το μέρος 66, εκτός του πλαισίου της απαίτησης του μέρους 145 για σκοπούς μη εμπορικής αερομεταφοράς.&gt;PIC FILE= "L_2003315EL.014501.TIF"&gt;>PIC FILE= "L_2003315EL.014601.TIF">>PIC FILE= "L_2003315EL.014701.TIF">>PIC FILE= "L_2003315EL.014801.TIF">ΜΕΡΟΣ-66 ΑΔΕΙΑ ΣΥΝΤΗΡΗΣΗΣ ΑΕΡΟΣΚΑΦΟΥΣ1. Στις επόμενες σελίδες παρατίθεται ένα παράδειγμα άδειας συντήρησης αεροσκαφών κατά το μέρος 66.2. Το έγγραφο πρέπει να εκτυπώνεται στην τυποποιημένη μορφή που παρατίθεται αλλά μπορεί να σμικρυνθεί για διευκόλυνση της ηλεκτρονικής σύνταξής του μέσω υπολογιστή, εάν απαιτείται. Εάν το μέγεθός του μικρύνει, θα πρέπει να δοθεί προσοχή ώστε να υπάρχει επαρκής χώρος στις θέσεις όπου απαιτούνται επίσημες σφραγίδες. Τα έγγραφα που δημιουργούνται στον υπολογιστή δεν χρειάζεται να έχουν εκτυπωμένα όλα τα πεδία (κουτάκια) όταν κάποια από αυτά μένουν κενά, αρκεί το έγγραφο να μπορεί να αναγνωρίζεται σαφώς ως άδεια συντήρησης αεροσκαφών κατά το μέρος 663. Το έγγραφο μπορεί να εκτυπώνεται στην αγγλική γλώσσα ή στην επίσημη γλώσσα του σχετικού κράτους μέλους, εάν όμως χρησιμοποιηθεί η επίσημη γλώσσα του σχετικού κράτους μέλους, επισυνάπτεται ένα δεύτερο αντίτυπο στην αγγλική γλώσσα για τον κάτοχο άδειας ο οποίος εργάζεται έξω από το κράτος μέλος, ώστε να διασφαλιστεί ότι το έγγραφο γίνεται κατανοητό, για σκοπούς αμοιβαίας αναγνώρισης.4. Ο κάθε κάτοχος άδειας πρέπει να έχει μοναδικό αριθμό άδειας που βασίζεται σε εθνικό σύστημα αναγνώρισης και σε ταυτοποίησή του βάσει γραμμάτων και αριθμών.5. Οι σελίδες του εγγράφου μπορούν να τεθούν σε οποιαδήποτε σειρά και δεν χρειάζεται να έχουν κάποια ή οποιαδήποτε διαχωριστική γραμμή, εφόσον τα στοιχεία που περιέχονται σε αυτό έχουν διαταχθεί με τέτοιο τρόπο ώστε η μορφή κάθε σελίδας του να μπορεί να ταυτιστεί με σαφήνεια με αυτήν του υποδείγματος της άδειας συντήρησης αεροσκαφών κατά το μέρος 66, που περιέχεται εδώ. Δεν χρειάζεται η έκδοση της άδειας ικανότητας σε τύπο αεροσκάφους έως ότου περιληφθεί η πρώτη καταχώριση τύπου στην άδεια.6. Το έγγραφο μπορεί να συνταχθεί από την αρμόδια αρχή του κράτους μέλους ή από εγκεκριμένο κατά το μέρος 145 φορέα συντήρησης, σύμφωνα με διαδικασία η οποία έχει εγκριθεί από το κράτος μέλος και η οποία περιέχεται στο εγχειρίδιο λειτουργίας του εν λόγω φορέα, αλλά σε κάθε περίπτωση η έκδοση του εγγράφου γίνεται από την αρμόδια αρχή του κράτους μέλους.7. Η σύνταξη κειμένου τροποποίησης σε υπάρχουσα άδεια συντήρησης αεροσκαφών κατά το μέρος 66 μπορεί να γίνει από την αρμόδια αρχή του κράτους μέλους ή από εγκεκριμένο κατά το μέρος 145 φορέα συντήρησης, σύμφωνα με διαδικασία που έχει εγκριθεί από την αρμόδια αρχή του κράτους μέλους και η οποία περιέχεται στο εγχειρίδιο λειτουργίας του εν λόγω φορέα, αλλά σε κάθε περίπτωση η έκδοση του εγγράφου με την τροποποίηση γίνεται από την αρμόδια αρχή του κράτους μέλους.8. Μετά την έκδοση της άδειας συντήρησης αεροσκαφών κατά το μέρος 66, το πρόσωπο στο οποίο χορηγείται πρέπει να τη φυλάσσει σε καλή κατάσταση και να παραμένει υπεύθυνος για την εξασφάλιση της μη καταχώρισης σε αυτήν στοιχείων από μη εξουσιοδοτημένα άτομα.9. Η παράλειψη συμμόρφωσης με το στοιχείο 8 μπορεί να καταστήσει το έγγραφο άκυρο, να οδηγήσει στην απαγόρευση της κατοχής οποιασδήποτε εξουσιοδότησης πιστοποίησης κατά το μέρος 145 και να οδηγήσει στην ποινική δίωξη του κατόχου σύμφωνα με την εθνική νομοθεσία.10. Η άδεια συντήρησης αεροσκαφών κατά το μέρος 66 αναγνωρίζεται σε όλα τα κράτη μέλη και δεν απαιτείται η ανταλλαγή της με νέα άδεια κατά την εργασία σε άλλο κράτος μέλος.11. Το παράρτημα στο έντυπο 26 του EASA είναι προαιρετικό και μπορεί να χρησιμοποιηθεί μόνο για να περιληφθούν εθνικά δικαιώματα του κατόχου, τα οποία δεν καλύπτονται από το μέρος 66, στις περιπτώσεις όπου τα εν λόγω δικαιώματα καλύπτονταν από τους εθνικούς κανονισμούς που ίσχυαν πριν από την έναρξη ισχύος του μέρους 66.12. Πληροφοριακά αναφέρεται ότι η πραγματική άδεια συντήρησης αεροσκαφών κατά το μέρος-66, η οποία εκδίδεται από την αρμόδια αρχή του κράτους μέλους, μπορεί να έχει διαφορετική σειρά σελίδων και να μην έχει διαχωριστικές γραμμές.13. Όσον αφορά τη σελίδα ικανότητας σε τύπο αεροσκάφους, η αρμόδια αρχή του κράτους μέλους μπορεί να επιλέξει να μην την εκδώσει έως ότου χρειαστεί να γίνει για πρώτη φορά καταχώριση ικανότητας σε τύπο αεροσκάφους επί της άδειας και, εφόσον υπάρχει ένας αριθμός τύπων αεροσκαφών προς αναγραφή, η αεροπορική αρχή θα εκδίδει περισσότερες από μία σελίδες ικανότητας σε τύπο αεροσκάφους.14. Με επιφύλαξη του σημείου 13, κάθε σελίδα που εκδίδεται θα είναι της συγκεκριμένης μορφής και θα περιέχει τις πληροφορίες που καθορίζονται για τη συγκεκριμένη σελίδα.15. Εάν δεν ισχύουν περιορισμοί, στη σελίδα ΠΕΡΙΟΡΙΣΜΟΙ εκτυπώνεται η φράση "Άνευ περιορισμών".16. Όταν χρησιμοποιείται προεκτυπωμένη μορφή, κάθε πεδίο κατηγορίας, υποκατηγορίας ή ικανότητας τύπου το οποίο δεν περιέχει καταχώριση ικανότητας πρέπει να επισημαίνεται για να είναι εμφανές ότι δεν έχει αποκτηθεί η ικανότητα σε τύπο.&gt;PIC FILE= "L_2003315EL.015001.TIF"&gt;>PIC FILE= "L_2003315EL.015101.TIF">ΠΑΡΑΡΤΗΜΑ IV(ΜΕΡΟΣ-147)147.1Για τους σκοπούς του παρόντος μέρους, η αρμόδια αρχή είναι:1. για φορείς που έχουν τον κύριο τόπο επαγγελματικής δραστηριότητάς τους στην επικράτεια κράτους μέλους, η αρχή που καθορίζεται από το εν λόγω κράτος μέλος,2. για φορείς που έχουν τον κύριο τόπο επαγγελματικής δραστηριότητάς τους σε τρίτη χώρα, ο Οργανισμός.Ενότητα ΑΤΜΗΜΑ A ΓΕΝΙΚΑ147.Α.05 Πεδίο εφαρμογήςΗ παρούσα ενότητα καθορίζει τις απαιτήσεις τις οποίες πρέπει να πληρούν οι φορείς που επιθυμούν να λάβουν έγκριση για την παροχή κατάρτισης ή/και τη διεξαγωγή εξετάσεων, όπως καθορίζεται στο μέρος 66.147.A.10 ΓενικάΩς φορέας κατάρτισης νοείται ο φορέας ή μέρος αυτού που είναι καταχωρισμένος ως νομικό πρόσωπο.147.A.15 ΑίτησηΗ αίτηση για τη χορήγηση έγκρισης ή την τροποποίηση υφιστάμενης έγκρισης υποβάλλεται σε τέτοια μορφή και κατά τέτοιο τρόπο όπως καθορίζεται από την αρμόδια αρχή.ΤΜΗΜΑ Β ΟΡΓΑΝΩΤΙΚΕΣ ΑΠΑΙΤΗΣΕΙΣ147.Α.100 Απαιτήσεις που αφορούν τις εγκαταστάσειςα) Το μέγεθος και η δομή των εγκαταστάσεων εξασφαλίζουν προστασία από τις επικρατούσες καιρικές συνθήκες, καθώς και την ορθή διεξαγωγή του συνόλου της προγραμματισμένης κατάρτισης και των εξετάσεων οποιαδήποτε ημέρα.β) Διατίθενται κατάλληλοι, πλήρως κλειστοί χώροι, χωριστά από τις υπόλοιπες εγκαταστάσεις, για τη διδασκαλία της θεωρίας και τη διεξαγωγή των εξετάσεων θεωρητικών γνώσεων.1. Ο μέγιστος αριθμός των εκπαιδευομένων που συμμετέχουν στη θεωρητική κατάρτιση κατά τη διάρκεια οποιουδήποτε κύκλου μαθημάτων δεν υπερβαίνει τους είκοσι οκτώ.2. Το μέγεθος των εγκαταστάσεων που χρησιμοποιούνται για τις εξετάσεις είναι τέτοιο ώστε, κατά τις εξετάσεις, να μη μπορεί ένας εκπαιδευόμενος να διαβάσει από τη θέση του το γραπτό των εξετάσεων ή την οθόνη του υπολογιστή ενός άλλου εκπαιδευομένου.γ) Το περιβάλλον των εγκαταστάσεων του στοιχείου β) διατηρείται σε τέτοια κατάσταση ώστε όλοι οι εκπαιδευόμενοι να μπορούν να συγκεντρωθούν στις σπουδές ή στις εξετάσεις τους, αναλόγως, χωρίς αδικαιολόγητη διάσπαση της προσοχής τους ή δυσφορία.δ) Όσον αφορά την περίπτωση κύκλου μαθημάτων βασικής εκπαίδευσης, διατίθενται εργαστήρια βασικής εκπαίδευσης ή/και εγκαταστάσεις συντήρησης, ξεχωριστά από τις αίθουσες διδασκαλίας, με σκοπό την παροχή πρακτικής εκπαίδευσης που αντιστοιχεί στον προγραμματισμένο κύκλο μαθημάτων κατάρτισης. Εάν, ωστόσο, ο φορέας δεν διαθέτει τις εν λόγω εγκαταστάσεις, μπορεί να προβεί σε συμφωνία με άλλον φορέα, ο οποίος θα αναλάβει να παράσχει τα εργαστήρια ή/και τις εγκαταστάσεις συντήρησης και στη περίπτωση αυτή συντάσσεται γραπτή συμφωνία με τον εν λόγω φορέα, η οποία θα καθορίζει τους όρους πρόσβασης και χρήσης των εγκαταστάσεων. Η αρμόδια αρχή απαιτεί πρόσβαση στον φορέα με τον οποίο έχει συναφθεί σχετική σύμβαση και η γραπτή συμφωνία αναφέρεται ρητώς στην εν λόγω πρόσβαση.ε) Στην περίπτωση κύκλου μαθημάτων εκπαίδευσης σε τύπο/καθήκοντα αεροσκάφους παρέχεται πρόσβαση σε κατάλληλες εγκαταστάσεις, οι οποίες περιέχουν υποδείγματα του τύπου αεροσκάφους όπως καθορίζεται στην 147.Α.115, στοιχείο δ).στ) Ο μέγιστος αριθμός των εκπαιδευομένων που συμμετέχουν στην πρακτική εκπαίδευση κατά τη διάρκεια οποιουδήποτε κύκλου μαθημάτων δεν υπερβαίνει τους δεκαπέντε ανά επόπτη ή αξιολογητή.ζ) Για τους εκπαιδευτές, τους εξεταστές θεωρητικών γνώσεων και τους αξιολογητές των πρακτικών γνώσεων διατίθενται γραφεία επιπέδου τέτοιου ώστε να εξασφαλίζεται ότι οι ανωτέρω μπορούν να προετοιμασθούν για την εκτέλεση των καθηκόντων τους, χωρίς αδικαιολόγητη διάσπαση της προσοχής τους ή δυσφορία.η) Διατίθενται ασφαλείς αποθηκευτικοί χώροι για το εξεταστικό υλικό και τα αρχεία κατάρτισης. Το περιβάλλον αποθήκευσης είναι τέτοιο ώστε τα έγγραφα να παραμένουν σε καλή κατάσταση για την περίοδο διαφύλαξης που ορίζει η 147.Α.125. Oι εγκαταστάσεις αποθήκευσης και τα γραφεία μπορούν να βρίσκονται στον ίδιο χώρο, με την προϋπόθεση ότι εξασφαλίζεται επαρκής ασφάλεια.θ) Διατίθεται βιβλιοθήκη, η οποία περιέχει όλο το τεχνικό υλικό που αντιστοιχεί στο γνωστικό αντικείμενο και στο επίπεδο της παρεχόμενης κατάρτισης.147.Α.105 Απαιτήσεις που αφορούν το προσωπικόα) Ο φορέας διορίζει έναν υπόλογο διευθυντή, ο οποίος έχει την εταιρική εξουσία προκειμένου να εξασφαλίζει ότι όλες οι υποχρεώσεις που αφορούν την κατάρτιση μπορούν να χρηματοδοτούνται και να εκτελούνται σύμφωνα με τα πρότυπα που καθορίζονται από το παρόν μέρος.β) Ορίζεται ένα πρόσωπο ή ομάδα προσώπων, στις ευθύνες των οποίων περιλαμβάνεται η εξασφάλιση της συμμόρφωσης του φορέα κατάρτισης στη συντήρηση αεροσκαφών προς τις απαιτήσεις του παρόντος μέρους. Το (τα) εν λόγω πρόσωπο(-α) είναι υπεύθυνο(-α) απέναντι στον υπόλογο διευθυντή. Το ανώτερο στην ιεραρχία πρόσωπο ή ένα πρόσωπο από την ομάδα προσώπων μπορεί επίσης να είναι ο υπόλογος διευθυντής, υπό την προϋπόθεση της εκπλήρωσης των απαιτήσεων που αφορούν τον υπόλογο διευθυντή, όπως ορίζεται στο στοιχείο α).γ) Ο φορέας κατάρτισης στη συντήρηση προσλαμβάνει επαρκές προσωπικό για τον προγραμματισμό/την παροχή θεωρητικής και πρακτικής εκπαίδευσης, καθώς και για τη διεξαγωγή εξετάσεων θεωρητικών γνώσεων και αξιολογήσεων πρακτικών γνώσεων, σύμφωνα με την έγκριση.δ) Κατά παρέκκλιση του στοιχείου γ), όταν χρησιμοποιείται άλλος φορέας για την παροχή πρακτικής εκπαίδευσης και την αξιολόγηση των πρακτικών γνώσεων, μπορεί να ανατεθεί στο προσωπικό του εν λόγω φορέα η διεξαγωγή της πρακτικής εκπαίδευσης και των αξιολογήσεων.ε) Οποιοδήποτε πρόσωπο μπορεί να εκτελέσει συνδυασμό καθηκόντων εκπαιδευτή, εξεταστή και αξιολογητή, με την επιφύλαξη της συμμόρφωσης προς το στοιχείο στ).στ) Η πείρα και τα προσόντα των εκπαιδευτών, των εξεταστών θεωρητικών γνώσεων και των αξιολογητών πρακτικών γνώσεων ανταποκρίνονται σε επίσημα αναγνωρισμένο πρότυπο.ζ) Οι εξεταστές θεωρητικών γνώσεων και οι αξιολογητές πρακτικών γνώσεων καθορίζονται στο εγχειρίδιο λειτουργίας του φορέα προκειμένου να λάβουν σχετική εξουσιοδότηση.η) Τουλάχιστον κάθε είκοσι τέσσερις μήνες παρέχεται στους εκπαιδευτές και τους εξεταστές θεωρητικών γνώσεων ενημερωμένη κατάρτιση σχετικά με την τρέχουσα τεχνολογία, τις πρακτικές δεξιότητες, τον ανθρώπινο παράγοντα και τις πλέον πρόσφατες τεχνικές εκπαίδευσης που αρμόζουν στις παρεχόμενες ή εξεταζόμενες γνώσεις.147.A.110 Αρχεία εκπαιδευτών, εξεταστών και αξιολογητώνα) Ο φορέας διατηρεί αρχείο όλων των εκπαιδευτών, εξεταστών θεωρητικών γνώσεων και αξιολογητών πρακτικών γνώσεων. Στα αρχεία αυτά καταγράφεται η πείρα, τα προσόντα, το ιστορικό της εκπαίδευσης και κάθε μεταγενέστερη εκπαίδευση.β) Καθορίζονται οι όροι εντολής όλων των εκπαιδευτών, των εξεταστών θεωρητικών γνώσεων και των αξιολογητών πρακτικών γνώσεων.147.A.115 Εκπαιδευτικός εξοπλισμόςα) Οι αίθουσες διδασκαλίας διαθέτουν κατάλληλο εποπτικό εξοπλισμό, τέτοιου επιπέδου ώστε να εξασφαλίζεται ότι οι εκπαιδευόμενοι μπορούν με ευκολία να διαβάζουν τα κείμενα/σχέδια/διαγράμματα και εικόνες των παρουσιάσεων από οποιαδήποτε θέση στην αίθουσα διδασκαλίας.Τα εποπτικά μέσα περιλαμβάνουν αντιπροσωπευτικά συνθετικά εκπαιδευτικά μέσα για τη διευκόλυνση της κατανόησης από τους εκπαιδευόμενους του συγκεκριμένου γνωστικού αντικειμένου, στις περιπτώσεις που τα εν λόγω μέσα θεωρούνται χρήσιμα για τέτοιους σκοπούς.β) Τα εργαστήρια ή/και οι εγκαταστάσεις συντήρησης της βασικής εκπαίδευσης, σύμφωνα με την 147.Α.100, στοιχείο δ), πρέπει να διαθέτουν όλα τα απαραίτητα εργαλεία και εξοπλισμό για την εκτέλεση του εγκεκριμένου πεδίου κατάρτισης.γ) Τα εργαστήρια ή/και οι εγκαταστάσεις συντήρησης της βασικής εκπαίδευσης, όπως καθορίζει η 147.Α.100, στοιχείο δ), πρέπει να διαθέτουν κατάλληλη επιλογή αεροσκαφών, κινητήρων, μερών αεροσκαφών και ηλεκτρονικού εξοπλισμού αεροπλοΐας.δ) Ο φορέας εκπαίδευσης σε τύπο αεροσκάφους, όπως καθορίζει η 147.Α.100, στοιχείο ε) πρέπει να διαθέτει πρόσβαση στον κατάλληλο τύπο αεροσκάφους. Μπορεί να γίνει χρήση συνθετικών εκπαιδευτικών μέσων, εφόσον αυτά εξασφαλίζουν επαρκή πρότυπα εκπαίδευσης.147.A.120 Εκπαιδευτικό υλικό συντήρησηςα) Στον εκπαιδευόμενο παρέχεται υλικό το οποίο αφορά τον κύκλο μαθημάτων συντήρησης και καλύπτει, ανάλογα με τη περίπτωση:1. το αναλυτικό πρόγραμμα βασικών γνώσεων που καθορίζεται στο μέρος-66 για τη σχετική κατηγορία ή υποκατηγορία άδειας συντήρησης αεροσκάφους και2. την ύλη του κύκλου μαθημάτων τύπου που απαιτείται από το μέρος-66 για τον σχετικό τύπο αεροσκάφους και τη σχετική κατηγορία ή υποκατηγορία άδειας συντήρησης αεροσκάφους.β) Οι εκπαιδευόμενοι έχουν πρόσβαση σε υποδείγματα τεκμηρίωσης της συντήρησης και σε τεχνικές πληροφορίες που βρίσκονται στη βιβλιοθήκη, όπως καθορίζεται στην 147.Α.100, στοιχείο θ).147.A.125 ΑρχείαΟ φορέας διατηρεί τα αρχεία σχετικά με την εκπαίδευση, τις εξετάσεις και την αξιολόγηση όλων των εκπαιδευομένων για τουλάχιστον πέντε έτη μετά την ολοκλήρωση του κύκλου μαθημάτων εκπαίδευσής τους.147.A.130 Διαδικασίες εκπαίδευσης και σύστημα ποιότηταςα) Ο φορέας καθιερώνει διαδικασίες αποδεκτές από την αρμόδια αρχή προκειμένου να διασφαλίσει τα κατάλληλα πρότυπα εκπαίδευσης και τη συμμόρφωση προς όλες τις σχετικές απαιτήσεις του παρόντος μέρους.β) Ο φορέας εγκαθιστά σύστημα ποιότητας, συμπεριλαμβανομένων:1. μιας ανεξάρτητης διαδικασίας ελέγχου η οποία παρακολουθεί τα πρότυπα εκπαίδευσης, την αρτιότητα των εξετάσεων θεωρητικών γνώσεων και των αξιολογήσεων πρακτικών γνώσεων, τη συμμόρφωση προς τις διαδικασίες, καθώς και την επάρκεια των εν λόγω διαδικασιών, και2. ενός συστήματος ανατροφοδότησης των πορισμάτων του ελέγχου προς το (τα) πρόσωπο(-α) και τελικά στον υπόλογο διευθυντή που αναφέρονται στην 147.Α.105, στοιχείο α), προκειμένου να εξασφαλίζονται οι όποιες αναγκαίες διορθωτικές ενέργειες.147.A.135 Εξετάσειςα) Το προσωπικό των εξετάσεων διασφαλίζει το απόρρητο όλων των ερωτήσεων.β) Ο εκπαιδευόμενος που εντοπίζεται κατά τη διάρκεια εξέτασης θεωρητικών γνώσεων να αντιγράφει ή να κατέχει υλικό που σχετίζεται με την ύλη των εξετάσεων και αυτό δεν είναι τα έντυπα των εξετάσεων και τα σχετικά εγκεκριμένα έγγραφα αποκλείεται από τις εξετάσεις και δεν του επιτρέπεται η συμμετοχή σε καμία εξέταση για τουλάχιστον 12 μήνες από την ημερομηνία του περιστατικού. Κάθε παρόμοιο περιστατικό γνωστοποιείται στην αρμόδια αρχή μαζί με λεπτομερή στοιχεία σχετικά με κάθε σχετική έρευνα εντός ενός ημερολογιακού μήνα.γ) Ο εξεταστής που εντοπίζεται, κατά τη διάρκεια εξέτασης θεωρητικών γνώσεων, να παρέχει απαντήσεις των ερωτήσεων σε εξεταζόμενο εκπαιδευόμενο χάνει την ιδιότητα του εξεταστή και η εξέταση θεωρείται άκυρη. Κάθε παρόμοιο περιστατικό γνωστοποιείται στην αρμόδια αρχή εντός ενός ημερολογιακού μήνα.147.A.140 Εγχειρίδιο λειτουργίας του φορέα κατάρτισης στη συντήρησηα) Ο φορέας διαθέτει εγχειρίδιο λειτουργίας για χρήση από τον ίδιο, το οποίο περιγράφει τον φορέα και τις λειτουργίες του και περιλαμβάνει τις ακόλουθες πληροφορίες:1. Δήλωση, υπογεγραμμένη από τον υπόλογο διευθυντή, που επιβεβαιώνει ότι το εγχειρίδιο λειτουργίας του φορέα κατάρτισης στη συντήρηση και όλα τα συναφή εγχειρίδια καθορίζουν τη συμμόρφωση του συγκεκριμένου φορέα προς το παρόν μέρος και ότι η συμμόρφωση αυτή τηρείται πάντα.2. Τον (τους) τίτλο(-ους) και το (τα) όνομα/ονόματα των προσώπων που ορίζονται σύμφωνα με την 147.Α.105 στοιχείο β).3. Τα καθήκοντα και τις αρμοδιότητες του (των) προσώπου(-ων) που καθορίζονται στο σημείο 2, συμπεριλαμβανομένων των θεμάτων τα οποία θα μπορούν να χειρίζονται απευθείας με την αρμόδια αρχή εκ μέρους του φορέα κατάρτισης στη συντήρηση.4. Οργανόγραμμα του φορέα κατάρτισης στη συντήρηση που παριστά την αλληλουχία ευθυνών του (των) προσώπου(-ων) που ορίζεται(-ονται) στο στοιχείο α), σημείο 2).5. Κατάλογο των εκπαιδευτών, εξεταστών θεωρητικών γνώσεων και αξιολογητών πρακτικών γνώσεων.6. Γενική περιγραφή των εγκαταστάσεων εκπαίδευσης και εξετάσεων που υπάρχουν σε κάθε διεύθυνση που αναφέρεται στο πιστοποιητικό έγκρισης του φορέα κατάρτισης στη συντήρηση και, ενδεχομένως, σε οποιαδήποτε άλλη τοποθεσία, όπως απαιτείται από την 147.Α.145, στοιχείο β).7. Κατάλογο των κύκλων μαθημάτων κατάρτισης στη συντήρηση, που καθορίζουν το εύρος εφαρμογής της έγκρισης.8. Τη διαδικασία τροποποίησης του εγχειριδίου λειτουργίας του φορέα κατάρτισης στη συντήρηση.9. Τις διαδικασίες του φορέα κατάρτισης στη συντήρηση, όπως απαιτείται από την 147.Α.130, στοιχείο α).10. Τη διαδικασία ελέγχου του φορέα κατάρτισης στη συντήρηση, όπως απαιτείται από την 147.Α.145, στοιχείο γ), όταν αυτός είναι εξουσιοδοτημένος να παρέχει εκπαίδευση και να διεξάγει εξετάσεις ή αξιολογήσεις σε χώρους μακριά από τις τοποθεσίες που καθορίζονται στην 147.Α.145, στοιχείο β).11. Κατάλογο των τοποθεσιών που ορίζονται στην 147.Α.145, στοιχείο β).12. Κατάλογο των φορέων, κατά περίπτωση, όπως προβλέπονται στην 147.Α.145, στοιχείο δ).β) Το εγχειρίδιο λειτουργίας του φορέα κατάρτισης στη συντήρηση καθώς και κάθε τροποποίηση που ακολουθεί εγκρίνονται από την αρμόδια αρχή.γ) Με επιφύλαξη της παραγράφου β), μικρές τροποποιήσεις στο εγχειρίδιο λειτουργίας μπορούν να εγκριθούν μέσω διαδικασίας του εγχειριδίου λειτουργίας (εφεξής καλείται έμμεση έγκριση).147.A.145 Δικαιώματα του φορέα κατάρτισης στη συντήρησηα) Ο φορέας κατάρτισης στη συντήρηση μπορεί να πραγματοποιεί τα ακόλουθα, εφόσον επιτρέπονται από το εγχειρίδιο λειτουργίας του και σύμφωνα με αυτό:1. κύκλους μαθημάτων βασικής εκπαίδευσης σύμφωνα με το αναλυτικό πρόγραμμα θεμάτων του μέρους-66, ή μέρος αυτών.2. κύκλους μαθημάτων εκπαίδευσης σε τύπο/καθήκοντα αεροσκάφους, σύμφωνα με το μέρος-66.3. τις εξετάσεις εκ μέρους της αρμόδιας αρχής, συμπεριλαμβανομένης της εξέτασης εκπαιδευομένων που δεν παρακολούθησαν τον κύκλο μαθημάτων βασικής εκπαίδευσης ή τον κύκλο μαθημάτων εκπαίδευσης σε τύπο αεροσκάφους στον συγκεκριμένο φορέα κατάρτισης στη συντήρηση.4. την έκδοση πιστοποιητικών σύμφωνα με το προσάρτημα ΙΙΙ μετά την επιτυχή ολοκλήρωση του εγκεκριμένου κύκλου μαθημάτων βασικής εκπαίδευσης ή του κύκλου μαθημάτων εκπαίδευσης σε τύπο αεροσκάφους και μετά από τις αντίστοιχες εξετάσεις, όπως καθορίζονται στο στοιχείο α), σημείο 1), στο στοιχείο α), σημείο 2) και στο στοιχείο α), σημείο 3), κατά περίπτωση.β) η εκπαίδευση, οι εξετάσεις θεωρητικών γνώσεων και οι αξιολογήσεις πρακτικών γνώσεων μπορούν να διεξάγονται μόνο στις τοποθεσίες που αναγράφονται στο πιστοποιητικό έγκρισης ή/και σε οποιαδήποτε τοποθεσία που καθορίζεται στο εγχειρίδιο λειτουργίας του φορέα κατάρτισης στη συντήρηση.γ) Κατά παρέκκλιση του στοιχείου β), ο φορέας κατάρτισης στη συντήρηση μπορεί να παρέχει εκπαίδευση και να διεξάγει εξετάσεις θεωρητικών γνώσεων και αξιολογήσεις πρακτικών γνώσεων σε τοποθεσίες διαφορετικές από αυτές που αναφέρονται στο στοιχείο β), μόνο σύμφωνα με τη διαδικασία ελέγχου που καθορίζεται στο εγχειρίδιο λειτουργίας αυτού. Οι τοποθεσίες αυτές δεν χρειάζεται να καταγραφούν στο εγχειρίδιο λειτουργίας του φορέα κατάρτισης στη συντήρηση.δ) 1. Ο φορέας κατάρτισης στη συντήρηση μπορεί να αναθέσει υπεργολαβικά τη διεξαγωγή της βασικής θεωρητικής εκπαίδευσης, της εκπαίδευσης σε τύπο αεροσκάφους και των σχετικών εξετάσεων σε φορέα που δεν είναι φορέας κατάρτισης στη συντήρηση, μόνο εφόσον αυτός υπάγεται στον έλεγχο του συστήματος ποιότητας του φορέα κατάρτισης στη συντήρηση.2. Η υπεργολαβική ανάθεση της βασικής θεωρητικής εκπαίδευσης και των σχετικών εξετάσεων περιορίζεται στα γνωστικά αντικείμενα 1, 2, 3, 4, 5, 6, 8, 9 και 10, του μέρους-66, προσάρτημα Ι.3. Η υπεργολαβική ανάθεση της εκπαίδευσης τύπου και των σχετικών εξετάσεων περιορίζεται στο σύστημα παραγωγής ισχύος και τα ηλεκτρονικά συστήματα αεροπλοΐας.ε) Είναι δυνατόν ένας φορέας να μην διαθέτει έγκριση για τη διενέργεια μόνο εξετάσεων εάν δεν διαθέτει έγκριση για τη διενέργεια εκπαίδευσης.147.A.150 Αλλαγές στον φορέα κατάρτισης στη συντήρησηα) Ο φορέας κατάρτισης στη συντήρηση ενημερώνει την αρμόδια αρχή σχετικά με κάθε προτεινόμενη αλλαγή στον φορέα η οποία επηρεάζει την έγκριση πριν από την υλοποίηση αυτής της αλλαγής, προκειμένου η αρμόδια αρχή να μπορεί να κρίνει αν υπάρχει συνεχής συμμόρφωση του φορέα προς το παρόν μέρος και να τροποποιεί, εφόσον κρίνεται αναγκαίο, το πιστοποιητικό έγκρισής του.β) Η αρμόδια αρχή δύναται να καθορίσει τις προϋποθέσεις κάτω από τις οποίες ο φορέας κατάρτισης στη συντήρηση μπορεί να λειτουργήσει κατά τη διάρκεια των εν λόγω αλλαγών, εκτός εάν η αρχή κρίνει ότι η έγκριση του φορέα πρέπει να ανασταλεί.γ) Η παράλειψη γνωστοποίησης στην αρμόδια αρχή των εν λόγω αλλαγών μπορεί να οδηγήσει σε αναστολή ή ανάκληση του πιστοποιητικού έγκρισης του φορέα κατάρτισης στη συντήρηση, με αναδρομική ισχύ από την πραγματική ημερομηνία των αλλαγών.147.A.155 Συνέχιση της ισχύοςα) Μια έγκριση χορηγείται για απεριόριστη διάρκεια. Η έγκριση παραμένει σε ισχύ, με την προϋπόθεση ότι:1. ο φορέας εξακολουθεί να συμμορφώνεται με το παρόν μέρος σύμφωνα με τις διατάξεις που αφορούν τη διαχείριση των πορισμάτων όπως καθορίζεται στην 147.Β.130, και2. παρέχεται στην αρμόδια αρχή το δικαίωμα πρόσβασης στον φορέα προκειμένου να διαπιστωθεί η συνέχιση της συμμόρφωσης με το παρόν μέρος, και3. το πιστοποιητικό δεν έχει αποτελέσει αντικείμενο παραίτησης ή ανάκλησης.β) Σε περίπτωση παραίτησης ή ανάκλησης, η έγκριση επιστρέφεται στην αρμόδια αρχή.147.Α.160 Πορίσματαα) Πόρισμα επιπέδου 1 είναι ένα ή περισσότερα από τα ακόλουθα:1. οποιαδήποτε σημαντική παράλειψη συμμόρφωσης με τη διαδικασία εξετάσεων που θα καθιστούσε άκυρη την (τις) εξέταση/εξετάσεις,2. άρνηση για πρόσβαση της αρμόδιας αρχής στις εγκαταστάσεις του φορέα κατά τη διάρκεια του κανονικού ωραρίου λειτουργίας, μετά από δύο γραπτές αιτήσεις,3. απουσία υπόλογου διευθυντή,4. σημαντική παράλειψη συμμόρφωσης με τη διαδικασία εκπαίδευσης.β) Πόρισμα επιπέδου 2 είναι κάθε παράλειψη συμμόρφωσης με τη διαδικασία εκπαίδευσης η οποία δεν αποτελεί πόρισμα επιπέδου 1.γ) Μετά την παραλαβή της κοινοποίησης των πορισμάτων σύμφωνα με την παράγραφο 147.Β.130, ο κάτοχος της έγκρισης φορέα κατάρτισης στη συντήρηση καθορίζει ένα σχέδιο διορθωτικών ενεργειών και αποδεικνύει ότι έχει προβεί σε διορθωτικές ενέργειες, στον απαιτούμενο από την αρμόδια αρχή βαθμό, εντός της περιόδου που συμφωνείται με την εν λόγω αρχή.TΜΗΜΑ Γ ΕΓΚΕΚΡΙΜΕΝΟΣ ΚΥΚΛΟΣ ΜΑΘΗΜΑΤΩΝ ΒΑΣΙΚΗΣ ΕΚΠΑΙΔΕΥΣΗΣ147.A.200 Εγκεκριμένος κύκλος μαθημάτων βασικής εκπαίδευσηςα) Ο εγκεκριμένος κύκλος μαθημάτων βασικής εκπαίδευσης αποτελείται από τους εξής τομείς: εκπαίδευση θεωρητικών γνώσεων, εξετάσεις θεωρητικών γνώσεων, εκπαίδευση πρακτικών γνώσεων και αξιολόγηση πρακτικών γνώσεων.β) Ο τομέας εκπαίδευσης θεωρητικών γνώσεων καλύπτει την ύλη για την άδεια συντήρησης αεροσκάφους κατηγορίας ή υποκατηγορίας Α, Β1 ή Β2, όπως καθορίζεται στο μέρος-66.γ) Ο τομέας της εξέτασης των θεωρητικών γνώσεων καλύπτει αντιπροσωπευτική επιλογή θεμάτων από τον τομέα εκπαίδευσης του στοιχείου β).δ) Ο τομέας εκπαίδευσης πρακτικών γνώσεων καλύπτει την πρακτική χρήση των κοινών εργαλείων και εξοπλισμού, την αποσυναρμολόγηση και συναρμολόγηση αντιπροσωπευτικής επιλογής τμημάτων αεροσκάφους και τη συμμετοχή σε αντιπροσωπευτικές δραστηριότητες συντήρησης που εκτελούνται σε σχέση με το συγκεκριμένο πλήρες γνωστικό αντικείμενο σύμφωνα με το μέρος-66.ε) Ο τομέας της αξιολόγησης πρακτικών γνώσεων καλύπτει την εκπαίδευση πρακτικών γνώσεων και καθορίζει αν ο εκπαιδευόμενος είναι ικανός να χρησιμοποιεί εργαλεία και εξοπλισμό, καθώς και να εργάζεται σύμφωνα με τα εγχειρίδια συντήρησης.στ) Η χρονική διάρκεια των κύκλων μαθημάτων βασικής εκπαίδευσης καθορίζεται από το προσάρτημα Ι.ζ) Η χρονική διάρκεια των κύκλων μαθημάτων μετατροπής μεταξύ των (υπο)κατηγοριών καθορίζεται μετά από αξιολόγηση του αναλυτικού προγράμματος της βασικής εκπαίδευσης και των σχετικών αναγκών πρακτικής εκπαίδευσης.147.A.205 Εξετάσεις βασικών θεωρητικών γνώσεωνΟι εξετάσεις βασικών θεωρητικών γνώσεων:α) συμφωνούν με το πρότυπο που καθορίζεται στο μέρος-66.β) διεξάγονται χωρίς τη χρήση εκπαιδευτικών σημειώσεων.γ) καλύπτουν αντιπροσωπευτική ύλη από το συγκεκριμένο ολοκληρωμένο γνωστικό αντικείμενο εκπαίδευσης, σύμφωνα με το μέρος-66.147.A.210 Αξιολόγηση βασικών πρακτικών γνώσεωνα) Οι αξιολογήσεις των βασικών πρακτικών γνώσεων διεξάγονται κατά τη διάρκεια του κύκλου μαθημάτων βασικής εκπαίδευσης στη συντήρηση από τους διορισμένους αξιολογητές πρακτικών γνώσεων, μετά από την περάτωση κάθε περιόδου επισκέψεων στα εργαστήρια/στις εγκαταστάσεις συντήρησης που χρησιμοποιούνται για την πρακτική εκπαίδευση.β) Ο εκπαιδευόμενος πρέπει να αξιολογηθεί με προβιβάσιμο βαθμό, όσον αφορά στην 147.Α.200, στοιχείο ε).ΤΜΗΜΑ Δ ΕΚΠΑΙΔΕΥΣΗ ΣΕ ΤΥΠΟ/ΚΑΘΗΚΟΝΤΑ ΑΕΡΟΣΚΑΦΟΥΣ147.A.300 Εκπαίδευση σε τύπο/καθήκοντα αεροσκάφουςΈνας φορέας κατάρτισης στη συντήρηση λαμβάνει έγκριση να διεξάγει εκπαίδευση σε τύπο ή/και καθήκοντα αεροσκάφους σύμφωνα με το μέρος-66, με την επιφύλαξη της συμμόρφωσης προς το πρότυπο που καθορίζεται στο μέρος-66.Α.45.147.A.305 Εξετάσεις σε τύπο αεροσκάφους και αξιολογήσεις καθηκόντωνΈνας φορέας κατάρτισης στη συντήρηση στον οποίον έχει χορηγηθεί έγκριση σύμφωνα με την 147.Α.300 για να διεξάγει εκπαίδευση σε τύπο αεροσκάφους, διεξάγει τις εξετάσεις για τον τύπο αεροσκάφους ή τις αξιολογήσεις καθηκόντων αεροσκάφους που καθορίζονται στο μέρος-66, με την επιφύλαξης της συμμόρφωσης προς το πρότυπο σχετικά με τον τύπο ή/και τα καθήκοντα αεροσκάφους που καθορίζεται στο μέρος-66.Α.45.ΕΝΟΤΗΤΑ Β ΔΙΑΔΙΚΑΣΙΑ ΓΙΑ ΤΙΑ ΑΡΜΟΔΙΕΣ ΑΡΧΕΣΤΜΗΜΑ A ΓΕΝΙΚΑ147.B.05 Πεδίο εφαρμογήςΗ παρούσα ενότητα καθορίζει τις διοικητικές απαιτήσεις τις οποίες πρέπει να ακολουθούν οι αρχές που είναι αρμόδιες για τις διαδικασίες αίτησης και εφαρμογής της Ενότητας Α του παρόντος μέρους.147.B.10 Αρμόδια αρχήα) ΓενικάΤο κράτος μέλος καθορίζει μια αρμόδια αρχή με καθορισμένες αρμοδιότητες για την έκδοση, διατήρηση, τροποποίηση, αναστολή ή ανάκληση ισχύος των πιστοποιητικών του μέρους-147. Η εν λόγω αρμόδια αρχή καθιερώνει γραπτές διαδικασίες και οργανωτική δομή.β) ΔυναμικόΗ αρμόδια αρχή είναι κατάλληλα στελεχωμένη για την εκπλήρωση των απαιτήσεων του παρόντος μέρους.γ) ΔιαδικασίεςΗ αρμόδια αρχή καθιερώνει διαδικασίες που αναφέρουν λεπτομερώς τον τρόπο με τον οποίο επιτυγχάνεται συμμόρφωση με το παρόν μέρος.Οι διαδικασίες αναθεωρούνται και τροποποιούνται ώστε να εξασφαλίζεται η διαρκής συμμόρφωση.147.B.15 Αποδεκτά μέσα συμμόρφωσηςΟ οργανισμός αναπτύσσει αποδεκτά μέσα συμμόρφωσης τα οποία μπορούν να χρησιμοποιηθούν από την αρμόδια αρχή προκειμένου να εξασφαλισθεί η συμμόρφωση με το παρόν μέρος. Εφόσον διαπιστωθεί συμμόρφωση με τα αποδεκτά μέσα συμμόρφωσης, θεωρείται ότι πληρούνται οι σχετικές απαιτήσεις του παρόντος μέρους.147.B.20 Τήρηση αρχείωνα) Η αρμόδια αρχή καθιερώνει σύστημα τήρησης αρχείων που επιτρέπει την επαρκή ιχνηλασιμότητα της διαδικασίας έκδοσης, ανανέωσης, διατήρησης, τροποποίησης, αναστολής ή ανάκλησης κάθε έγκρισης.β) Τα αρχεία για την εποπτεία των φορέων κατάρτισης στη συντήρηση περιλαμβάνουν τουλάχιστον:1. την αίτηση για την έγκριση φορέα,2. το πιστοποιητικό έγκρισης φορέα, συμπεριλαμβανομένων οποιωνδήποτε αλλαγών,3. ένα αντίγραφο του προγράμματος ελέγχου όπου καταγράφονται οι ημερομηνίες των προγραμματισμένων ελέγχων και των ελέγχων που διεξήχθησαν,4. τα αρχεία συνεχούς επιτήρησης, συμπεριλαμβανομένων όλων των αρχείων ελέγχου,5. αντίγραφα όλης της σχετικής αλληλογραφίας,6. λεπτομερή στοιχεία για οποιεσδήποτε εξαιρέσεις και ενέργειες επιβολής,7. τυχόν εκθέσεις από άλλες αρμόδιες αρχές που σχετίζονται με την εποπτεία του φορέα,8. το εγχειρίδιο λειτουργίας του φορέα και τις τροποποιήσεις αυτού.γ) Η ελάχιστη περίοδος φύλαξης των αρχείων του στοιχείου β) είναι τέσσερα έτη.147.Β.25 Εξαιρέσειςα) Η αρμόδια αρχή μπορεί να εξαιρέσει μια κρατική σχολή εκπαίδευσης από:1. την υποχρέωση να αποτελεί φορέα σύμφωνα με τα καθοριζόμενα στην 147.Α.10,2. την υποχρέωση να διαθέτει υπόλογο διευθυντή, με την επιφύλαξη του περιορισμού ότι η σχολή διορίζει ένα ανώτερο στην ιεραρχία πρόσωπο με καθήκον να διευθύνει τον εν λόγω φορέα εκπαίδευσης και ότι το πρόσωπο αυτό διαθέτει επαρκή προϋπολογισμό ώστε να εξασφαλίζει τη λειτουργία του φορέα σύμφωνα με το πρότυπο του μέρους-147,3. την υποχρέωση προσφυγής σε ανεξάρτητη διαδικασία ελέγχου, στα πλαίσια του συστήματος ποιότητας, υπό την προϋπόθεση ότι στη σχολή λειτουργεί πρόγραμμα επιθεώρησης ανεξαρτήτων σχολών με στόχο τον έλεγχο του φορέα κατάρτισης στη συντήρηση, με τη συχνότητα που απαιτείται από το παρόν μέρος.β) Όλες οι εξαιρέσεις που χορηγούνται σύμφωνα με το άρθρο 10 παράγραφος 3 του βασικού κανονισμού καταγράφονται και φυλάσσονται από τις αρμόδιες αρχές.ΤΜΗΜΑ Β ΧΟΡΗΓΗΣΗ ΕΓΚΡΙΣΗΣΤο παρόν τμήμα περιέχει τις απαιτήσεις για την έκδοση ή τροποποίηση της έγκρισης του φορέα κατάρτισης στη συντήρηση.147.B.100 Γενικάα) Η αίτηση για την αρχική έγκριση ή τροποποίηση της έγκρισης ενός φορέα κατάρτισης στη συντήρηση υποβάλλεται με τη μορφή και τον τρόπο που έχει καθορίσει η αρμόδια αρχή.β) Η έγκριση φορέα κατάρτισης στη συντήρηση χορηγείται στον φορέα από την αρμόδια αρχή.γ) Με την επιφύλαξη των ανωτέρω, ένας φορέας που δεν έχει καταχωρισθεί ως νομικό πρόσωπο στην ΕΕ υποβάλλει αίτηση για αρχική έγκριση, ή τροποποίηση έγκρισης φορέα κατάρτισης στη συντήρηση με τη μορφή και τον τρόπο που έχει καθορίσει ο Οργανισμός.147.B.105 Αίτηση για τη χορήγηση έγκρισης ή τροποποίησηςΗ αίτηση για την χορήγηση έγκρισης ή τροποποίησης περιλαμβάνει τις ακόλουθες πληροφορίες:1. την καταχωρημένη επωνυμία και τη διεύθυνση του αιτούντος,2. τη διεύθυνση για την οποία ζητείται η έγκριση ή τροποποίηση,3. το επιδιωκόμενο πεδίο εφαρμογής της έγκρισης ή τροποποίησης,4. το όνομα και την υπογραφή του υπόλογου διευθυντή,5. την ημερομηνία της αίτησης.147.B.110 Διαδικασία έγκρισηςα) Η αρμόδια αρχή:1. αναθεωρεί το εγχειρίδιο λειτουργίας του φορέα κατάρτισης στη συντήρηση, και2. διαπιστώνει κατά πόσο ο φορέας συμμορφώνεται με την απαίτηση του μέρους-147.β) Όλα τα πορίσματα κατά την επίσκεψη ελέγχου καταγράφονται και επιβεβαιώνονται γραπτώς στον αιτούντα.γ) Όλα τα προβλήματα που οδήγησαν σε κάποιο πόρισμα επιλύονται σύμφωνα με τη 147.Β.130 πριν από την έκδοση της έγκρισης.δ) Ο αριθμός αναφοράς περιλαμβάνεται στο πιστοποιητικό έγκρισης με τρόπο που καθορίζεται από τον Οργανισμό.147.B.115 Διαδικασία τροποποίησηςΗ διαδικασία τροποποίησης είναι ίδια με αυτή της 147.Β.110, με περιορισμό ως προς το εύρος της τροποποίησης.147.Β.120 Διαδικασία επέκτασης του χρόνου ισχύοςα) Κάθε φορέας πρέπει να επιθεωρείται πλήρως για συμμόρφωση με το παρόν μέρος ανά περιόδους που δεν υπερβαίνουν τους εικοσιτέσσερις μήνες.β) Για τα πορίσματα ακολουθείται η διαδικασία της 147.B.130.147.Β.125 Πιστοποιητικό έγκρισης φορέα κατάρτισης στη συντήρησηΗ μορφή του πιστοποιητικού έγκρισης φορέα κατάρτισης στη συντήρηση παρουσιάζεται λεπτομερώς στο προσάρτημα ΙΙ.147.B.130 Πορίσματαα) Η μη επίλυση όλων των προβλημάτων που οδήγησαν σε πόρισμα επιπέδου 1 εντός τριών ημερών από την γραπτή ειδοποίηση, συνεπάγεται ανάκληση, αναστολή ή περιορισμό εκ μέρους της αρμόδιας αρχής, μέρους ή της συνολικής έγκρισης του φορέα κατάρτισης στη συντήρηση.β) Η αρμόδια αρχή προβαίνει σε ενέργειες με στόχο την ανάκληση, τον περιορισμό ή την αναστολή μέρους ή της συνολικής έγκρισης, στην περίπτωση παράλειψης συμμόρφωσης μέσα στο χρονικό όριο που συμφωνήθηκε με την αρμόδια αρχή, όταν πρόκειται για πόρισμα επιπέδου 2.ΤΜΗΜΑ Γ ΑΝΑΚΛΗΣΗ, ΑΝΑΣΤΟΛΗ ΚΑΙ ΠΕΡΙΟΡΙΣΜΟΣ ΤΗΣ ΕΓΚΡΙΣΗΣ ΦΟΡΕΑ ΚΑΤΑΡΤΙΣΗΣ ΣΤΗ ΣΥΝΤΗΡΗΣΗ147.B.200 Ανάκληση, αναστολή και περιορισμός της έγκρισης φορέα κατάρτισης στη συντήρησηΗ αρμόδια αρχή:α) αναστέλλει έγκριση για εύλογη αιτία στη περίπτωση ενδεχόμενης απειλής της ασφάλειας, ήβ) αναστέλλει, ανακαλεί ή περιορίζει την ανανέωση έγκρισης σύμφωνα με την 147.B.130.Προσάρτημα ΙΔιάρκεια κύκλου μαθημάτων βασικής εκπαίδευσηςΕΛΑΧΙΣΤΗ ΔΙΑΡΚΕΙΑ ΟΛΟΚΛΗΡΩΜΕΝΟΥ ΚΥΚΛΟΥ ΜΑΘΗΜΑΤΩΝ ΒΑΣΙΚΗΣ ΕΚΠΑΙΔΕΥΣΗΣ>ΘΕΣΗ ΠΙΝΑΚΑ>Προσάρτημα ΙΙΠιστοποιητικό έγκρισης&gt;PIC FILE= "L_2003315EL.016102.TIF"&gt;>PIC FILE= "L_2003315EL.016201.TIF">Προσάρτημα ΙΙΙΠαράδειγμα πιστοποιητικού εκπαίδευσης&gt;PIC FILE= "L_2003315EL.016302.TIF"&gt;Πιστοποιητικό εκπαίδευσης σε τύπο αεροσκάφουςΤο πιστοποιητικό εκπαίδευσης σύμφωνα με το Μέρος-147 που περιγράφεται στη συνέχεια μπορεί να χρησιμοποιηθεί για να βεβαιώσει ότι ολοκληρώθηκε είτε το θεωρητικό μέρος είτε το θεωριτικό και πρακτικό μέρος εκπαίδευσης σε τύπο αεροσκάφους.Πρέπει να διαγραφούν, αναλόγως, τα στοιχεία που δεν ισχύουν και στο τετράγωνο που αφορά την εκπαίδευση πρέπει να αναφερθεί εάν καλύφθηκε μόνο το θεωρητικό μέρος ή εάν καλύφθηκε το θεωρητικό και το πρακτικό μέρος.Το πιστοποιητικό εκπαίδευσης πρέπει να επισημαίνει σαφώς εάν ο κύκλος μαθημάτων αποτελεί ολοκληρωμένο κύκλο μαθημάτων ή περιορισμένο κύκλο μαθημάτων που βασίζεται στην προηγούμενη πείρα του εκπαιδευόμενου (π.χ. κύκλους μαθημάτων Α340 για τεχνικούς Α320).&gt;PIC FILE= "L_2003315EL.016501.TIF"&gt;